










Digitized by Google 





Digitized by Google 





■ ' ■£:jk*&^'''&- : • ■ ■ a •■ v- I *•'. v fi I v' 4 

r4 •■ • * .t >•. • • -.'i a : . 



’ 

•!> • •■, * . j.-;. '•? ^ 

# 


* ^ 


■ x: •*■ •;' • . v 1 "7 :••. 

■ . 

'- . ..'• % 

£* v . *SP> « ’ 4i# . «• 


c 


. CORNELIUS TACITUS. 

v • W • . «'v X .* . -teb. 


4 vj. «fk. . 

i., 7 % 




i^r. 


■■: A&Jg 

•• V-«* . . ' ‘ : 5? . J; 


■fe 


(£& £w v i.V^W 
■ - 1 / v r' > ** 


VOLUMEN I. 


«SSEjE, 

& ' : i r'" ^. : 

% 

B.X*i HI « I» T •* T '* .*•- n.JBJkdL ■» %.#*.-. j* V*VMr,- -. . £ 


'*V.l 


'H 


II» 








xAM 


« * 'jZr * 8E& i ■-■» ■;.>>-'* V -. 

Jjfc. * 

•V .»••: •'•>•• ?*•*»?? *^..1reJk IV 



»1 




* * 


Digitized by Googte 




C. CORNELII TACITI 


OPERA. QUAE SUPERSUNT 


AD OPIMORUM LIBRORUM FIDEM 

RECENSUIT 

ATQUE IN SCHOLARUM USUM 


EDIDIT 


IO. GASPAR ORELLIUS. 



VOLUMEN I. 



TUBICI, 

SUMPTIBUS ORELLII , FUESSLINI ET SOCIORUM. 

LONDINII. AMSTFXOD.VHI, 

WILLIAMS ET NORGATE. IO. MUELLER. 

M. DCCC. XLVI. 


Digitized by Google 


\ 


( 


r» 



Digitized by Google 


C. CORNELII TACITI 

AB EXCESSU DIVI AUGUSTI 

AMMALIITH 

LIBER PRIMUS. 


1. Urbem Romam a principio reges habuere, libertatem 
et consulatum L. Brutus instituit, dictaturae ad tempus su- 
mebantur. neque decemviralis potestas ultra biennium , neque 
tribunorum militum consulare ius diu valuit, non Cinnae , 
non Sullae longa dominatio; et Pompei Crassique potentia 
cito in Caesarem , Lepidi atque Antonii arma in Augustum 
cessere, qui cuncta discordiis civilibus fessa nomine principis 
sub imperium accepit, sed veteris populi R. prospera vel 
adversa claris scriptoribus memorata sunt ; temporibusque Au- 
gusti dicendis non defuere decora ingenia, donec gliscente 
adulatione deterrerentur. Tiberii Gaiquc et Claudii ac Neronis 
res florentibus ipsis ob metum falsae, postquam occiderant, 
recentibus odiis compositae sunt, inde consilium mihi pauca 
de Augusto et extrema tradere, mox Tiberii principatum et 
cetera , sine ira et studio , quorum causas procul habeo. 

2. Postquam Bruto et Cassio caesis nulla iam publica 
arma, Pompeius apud Siciliam oppressus, exutoque Lepido, 
interfecto Antonio ne Iulianis quidem partibus nisi Caesar dux 
reliquus, posito triumviri nomine consulem se ferens et ad 
tuendam plebem tribunicio iure contentum , ubi militem donis, 
populum annona, cunctos dulcedine otii pellexit, insurgere 
paulatim, munia senatus magistratuum legum in se trahere, 
nullo adversante, cum ferocissimi per acies aut proscriptione 
cecidissent, celeri nobilium, quanto quis servitio promptior, 
opibus et honoribus extollerentur, ut novis ex rebus aucti 
tuta et praesentia quam vetera et periculosa mallent, neque 
provinciae illum rerum statum abnuebant, suspecto senatus 
C. Tacili opp. ed. min. I. j 

populique imperio ob certamina potentium et avaritiam magi- 
stratuum, invalido legum auxilio, quae vi, ambitu, postremo 
pecunia turbabantur. 

3. Ceterum Augustus subsidia dominationi , Claudium Mar- 
cellum sororis filium admodum adulescentem pontificatu et 
curuli aedilitate, M. Agrippam ignobilem loco, bonum militia 
et victoriae socium geminatis consulatibus extulit, mox de- 
functo Marcello generum sumpsit; Tiberium Neronem et Clau- 
dium Drusum privignos imperatoriis nominibus auxit , integra 
etiam tum domo sua. nam genitos Agrippa Gaium ac Lucium 
in familiam Caesarum induxerat, necdum posita puerili prae- 
texta principes iuvenlutis appellari , destinari consules specie 
recusantis flagrantissime cupiverat, ut Agrippa vita concessit, 
L. Caesarem euntem ad Hispanienses exercitus, Gaium re- 
meantem Armenia et vulnere invalidum mors fato propera vel 
novercae Liviae dolus abstulit, Drusoque pridem exstincto 
Nero solus e privignis erat, illuc cuncta vergere: filius, col- 
lega imperii , consors tribuniciae potestatis adsumitur , omnis- 
que per exercitus ostentatur , non obscuris , ut antea , matris 
artibus, sed palam hortatu, nam senem Augustum devinxe- 
rat adeo, uti nepotem unicum, Agrippam Postumum, in in- 
sulam Planasiam proiiccrct, rudem sane bonarum artium et 
robore corporis stolide ferocem, nullius tamen flagilii con- 
pertum. at Hercule Germanicum Druso ortum octo apud 
Rhenum legionibus inposuit , adseirique per adoptionem a Ti- 
berio iussit, quamquam esset in domo Tiberii filius invenis; 
sed quo pluribus munimentis insisteret, bellum ca tempestate 
nullum nisi adversus Germanos supererat, abolendae magis 
infamiae ob amissum cum Quintilio Varo exercitum quam 
cupidine proferendi imperii aut dignum ob praemium, domi 
res tranquillae, eadem magistratuum vocabula; iuniores post 
Actiacam victoriam , etiam senes plerique inter bella civium 
nati : quolusquisque reliquus qui rem publicam vidisset ? 

4. igitur verso civitatis statu nihil usquam prisci ct inte- 
gri moris : omnes exuta aequalitate iussa principis aspectare ; 
nulla in praesens formidine, dum Augustus aetate validus 
seque ct domum ct pacem sustentavit, postquam provecta 
iam senectus aegro et corpore fatigabatur, aderalquc finis et 

spes novae, pauci bona libertatis incassum disserere, plures 
bellum pavescere , alii cupere. pars multo maxima inmi- 
nenlis dominos variis rumoribus differebant, trucem Agrip- 
pam et ignominia accensum non aetate neque rerum experien- 
tia tantae moli parem, Tiberium Neronem maturum annis, 
spectatam bello , sed vetere atque insita Claudiae familiae 
superbia; multaque indicia saevitiae, quamquam premantur, 
erumpere, hunc et prima ab infantia eductum in domo re- 
gnatrice ; congestos iuveni consulatus , triumphos ; ne iis qui- 
dem annis quibus Rhodi specie secessus exulein egerit, aliquid 
quam iram et simulationem et secretas lubidines meditatum, 
accedere matrem muliebri inpotentia : serviendum feminae 
duobusque insuper adulescentibus, qui rem publicam interim 
premant, quandoque distrahant. 

5. Haec atque talia agitantibus gravescere valitudo Augusti; 
et quidam scelus uxoris suspectabant, quippe rumor incesse- 
rat, paucos ante menses Augustum, electis consciis et comite 
uno Fabio Maximo , Planasiam vectum ad visendum Agrippam ; 
multas illic utrimque lacrimas et signa caritatis , spemque ex eo 
fore ut iuvenis penatibus avi redderetur, quod Maximum uxori 
Marciae aperuisse, illam Liviae, gnarum id Caesari; neque 
inulto post exstincto Maximo, dubium an quaesita morte, au- 
ditos in funere eius Marciae gemitus semet incusantis, quod 
causa exitii marito fuisset, utcunque se ea res habuit, vixdum 
ingressus Illyricum Tiberius properis matris litteris accitur; 
neque salis coopertum est, spirantem adhuc Augustum apud 
urbem Nolam an exanimem reppererit. acribus namque custo- 
diis domum et vias saepserat Livia; laetique interdum nuntii 
vulgabantur, donec provisis quae tempus monebat, simul exces- 
sisse Augustum et rerum potiri Neronem fama eadem tulit. 

6. Primum facinus novi principatus fuit Postumi Agrip- 
pae caedes; quem ignarum inerniumque quamvis lirmatus 
animo centurio aegre confecit, nihil de ea re Tiberius apud 
senatum disseruit: patris iussa simulabat , quibus praescripsis- 
set tribuno custodiae adposito, ne cunctaretur Agrippam morte 
adlicerc , quandoque ipse supremum diem explevisset, multa 
sine dubio saevaque Augustus de moribus adulescentis questus, 
ut exilium cius senatus consulto sanciretur perfecerat: ccle- 

rum in nullius umquam suorum necem duravit; neque mor- 
tem nepoti pro securitate privigni inialam credibile erat, 
propius vero Tiberium ac Liviam, illum metu, hanc noverca- 
libus odiis, suspecti et invisi iuvenis caedem festinavisse, 
nuntianti centurioni, ut mos militiae, factum esse quod impe- 
rasset, neque imperasse sese et rationem facti reddendam 
apud senatum respondit, quod postquam Sallustius Crispus 
particeps secretorum (is ad tribunum miserat codicillos) com- 
perit , metuens ne reus subderetur , iuxla periculoso ficta seu 
vera promeret, monuit Liviam ne arcana domus, ne consilia 
amicorum , ministeria militum vulgarentur, neve Tiberius vim 
principatus resolveret cuncta ad senatum vocando : eam con- 
ditionem esse imperandi ut non aliter ratio constet quam si 
imi reddatur. 

7. At Romae ruere in servitium consules, patres, eques, 
quanto quis inlustrior , tanto magis falsi ac festinantes , vultu- 
que composito, ne laeti excessu principis neu tristiores pri- 
mordio, lacrimas, gaudium, questus adulatione miscebant. 
Sex. Pompeius et Sex. Apuleius cons. primi in verba Tiberii 
Caesaris iuravere , apudque eos Seius Strabo et C. Turranius, 
ille praetoriarum cohortium praefectus, hic annonae; mox 
senatus milesque et populus, nam Tiberins cuncta per consu- 
les incipiebat, tamquam vetere re publica et ambiguus impe- 
randi. nc edictum quidem quo patres in curiam vocabat, 
nisi tribuniciae potestatis praescriptione posuit sub Augusto 
acceptae, verba edicti fuere pauca et sensu permodesto : dc 
honoribus parentis consulturum, neque abscedere a corpore, 
idque uuum ex publicis muneribus usurpare, sed defuncto 
Augusto signum praetoriis cohortibus ut imperator dederat; 
excubiae, arma, cetera aulae ; miles in forum, miles in curiam 
comitabatur, litteras ad exercitus tamquam adepto principatu 
misit, nusquam cunctabundus nisi cum in senatu loqueretur, 
causa praecipua ex formidine, ne Germanicus, in cuius manu 
tot legiones , immensa sociorum auxilia , mirus apud populum 
favor, habere imperium quam exspectare mallet, dabat et 
famae, ut vocatus clectusque potius a republica videretur 
quam per uxorium ambitum et senili adoptione inrepsisse. 
postea cognitum est ad introspiciendas etiam procerum volun- 


Digitized by Google 


LIBER I. C*p. 6. 7. 8. 9. 5 

tates inductam dubitationem: nam verba, vultus in crimen 
detorquens recondebat. 

8. Nihil primo senatus die agi passus nisi de supremis 
Augusti; cuius testamentum, inlatum per virgines Vestae, 
Tiberium et Liviam heredes habuit. Livia in familiam Iu- 
Iiam nomenque Augustae adsumcbatur ; in spem secundam ne- 
potes pronepotesque; tertio gradu primores civitatis scripse- 
rat, plerosque invisos sibi, sed iactantia gloriaque ad poste- 
ros. legata non ultra civilem modum , nisi quod populo et 
plebi CCCCXXXV. , praetoriarum cohortium militibus singula 
nummum milia, legionariis f aut cohortibus civium Romano- 
rum trecenos nummos viritim dedit, tum consultatum de 
honoribus; ex quis maxime insignes visi: nt porta triumphali 
duceretur funus, Gallus Asinius, ut legum latarum tituli, vi- 
ctarum ab eo gentium vocabula anteferrentur, L. Arruntius 
censuere. addebat Messala Valerius renovandum per annos 
sacramentum in nomen Tiberii; interrogatusque a Tiberio 
num se mandante eam sententiam prompsisset , sponte dixisse 
respondit, neque in iis quae ad rem publicam pertinerent con- 
silio nisi suo usurum , vel cum periculo offensionis, ea sola 
species adulandi supererat, conclamant patres corpus ad 
rogum humeris senatorum ferendum, remisit Caesar adro- 
ganli moderatione; populumque edicto monuit ne, ut quon- 
dam nimiis studiis funus divi Iulii turbassent, ita Augustum 
in foro potius quam in campo Martis, sede destinata, cre- 
mari vellent, die funeris milites velut praesidio stetere, 
mullum inridentibus qui ipsi viderant quique a parentibus 
acceperant diem illum crudi adhuc servitii et libertatis inpro- 
spere repetitae, cum occisus dictator Caesar aliis pessimum 
aliis pulcherrimum facinus videretur : nunc senem principem, 
longa potentia, provisis etiam heredum in rem publicam opibus, 
auxilio scilicet militari tuendum , ut sepultura eius quieta foret. 

9. Multus hinc ipso de Augusto sermo, plerisque vana 
mirantibus , quod idem dies accepti quondam imperii prin- 
ceps et vitae supremus; quod Nolae in domo et cubiculo in 
quo pater eius Octavius vitam finivisset, numerus etiam con- 
sulatuum celebrabatur, quo Valerium Corvum et C. Marium 
simul aequaverat; continuata per septem et triginta annos 

tribunicia potestas , nomen inperatoris semel atque vicies par- 
tum , aliaque honorum multiplicata aut nova, at apud pru- 
dentes vita eius varie extollebatur arguebaturve. bi pietate 
erga parentem et necessitudine rei publicae, in qua nullus 
tunc legibus locus , ad arma civilia actum , quae neque parari 
possent neque haberi per bonas artes, multa Antonio, dum 
interfectores patris ulcisceretur, multa Lepido concessisse, 
postquam hic socordia senuerit, ille per libidines pessum da- 
tus sit, non aliud discordantis patriae remedium fuisse quam 
ut ab uno regeretur, non regno tamen neque dictatura, sed 
principis nomine constitutam rem publicam ; mari Oceano aut 
amnibus longinquis saeptum imperium; legiones, provincias, 
classes, cuncta inter se connexa; ius apud cives, modestiam 
apud socios; urbem ipsam magnifico ornatu; pauca admodum 
vi tractata, quo ceteris quies esset. 

10. Dicebatur contra pietatem erga parentem et tempora 
rei publicae obtentui sumpta : ceterum cupidine dominandi 
concitos per largitionem veteranos, paratum ab adulescente 
privato exercitum, corruptas consulis legiones, simulatam 
Pompeianarum gratiam partium ; mox ubi decreto patrum 
fasces et ius praetoris invaserit, caesis Hirtio et Pansa, sive 
hostis illos, seu Pansam venenum vulneri adfusum, sui milites 
Hirtium et machinator doli Caesar abstulerat , utriusque copias 
occupavisse ; extortum invito senatu consulatum, arraaque quae 
in Antonium acceperit, contra rem publicam versa; proscri- 
ptionem civium, divisiones agrorum, ne ipsis quidem qui 
fecere laudatas, sane Cassii et Brutorum exitus paternis 
inimicitiis datos, quamquam fas sit privata odia publicis uti- 
litatibus remittere: sed Pompeium imagine pacis, sed Lepi- 
dum specie amicitiae deceptos; post Antonium, Tarentino 
Brundisinoquc foedere et nuptiis sororis inlectum, subdolae 
adfinitatis poenas morte exsolvisse, pacem sine dubio post 
haec, verum cruentam: Lollianas Varianasque clades, inter- 
fectos Romae Varrones, Egnatios, Iulos, nec domesticis 
abstinebatur : abducta Neroni uxor , et consulti per ludibrium 
pontifices an concepto necdum edito partu rite nuberet; Q. 
Tedii et Vedii Pollionis luxus ; postremo Livia gravis in rem 
Publicam mater, gravis domui Caesarum noverca, nihil deo- 

rum honoribus relictum, cum sc templis et effigie numinum 
per flamines et sacerdotes coli vellet, no Tiberium quidem 
caritate aut rei publicae cura successorem adseitum : sed quo- 
niam adroganliam saeviliamque eius introspexerit, compara- 
tione deterrima sibi gloriam quaesivisse, etenim Augustus 
paucis ante annis, cum Tiberio tribuniciam potestatem a pa- 
tribus rursum postularet, quamquam honora oratione, quae- 
dam de habitu culluquc et institutis eius iecerat, quae velut 
excusando exprobraret, ceterum sepultura more perfecta, 
templum et caelestes religiones decernuntur. 

11. Versae inde ad Tiberium preces, et ille varie disserebat, 
de magnitudine imperii , sua modestia, solam divi Augusti 
mentem tantae molis capacem: se in partem curarum ab illo 
vocatum experiendo didicisse quam arduum , quam subiectum 
fortunae regendi cuncta onus, proinde in civitate tot inlu- 
stribus viris subnixa non ad unum omnia deferrent : plurcs 
facilius munia rei publicae sociatis laboribus exsecuturos, 
plus in oratione tali dignitatis quam fidei erat; Tibcrioque 
etiam iu rebus quas non occuleret , seu natura sive adsuctu- 
dine, suspensa seroper et obscura verba, tunc vero nitenti 
ut sensus suos penitus abderet , iu incertum et ambiguum 
magis implicabantur, at patres, quibus unus metus si intel- 
legere viderentur, in questus lacrimas vota eflundi; ad deos, 
ad effigiem Augusti, ad genua ipsius manus tendere, cum 
proferri libellum recitariquc iussit. opes publicae contine- 
bantur, quantum civium sociorumque in armis, quot classes, 
regna, provinciae, tributa aut vectigalia, et necessitates ac 
largitiones, quae cuncta sua manu perscripserat Augustus, 
addideratque consilium coercendi intra terminos imperii, in- 
certum metu an per invidiam. 

12. Inter quae senatu ad infimas obtestationes procumbente, 
dixit forte Tiberius se ut non toti rei publicae parem , ita 
quaecumque pars sibi mandaretur, eius tutelam suscepturum, 
tum Asinius Gallus «interrogo» inquit, «Caesar, quam partem 
rei publicae mandari tibi velis.» perculsus inprovisa interro- 
gatione paulum reticuit: dein collecto animo respondit nequa- 
quam decorum pudori suo legere aliquid aut evitare ex eo 
cui in universum excusari mallet, rursum Gallus (etenim 

vultu offensionem coniectaverat) non idcirco interrogatum ait 
ut divideret quae separari nequirent, sed ut sua confes- 
sione argueretur unum esse rei publicae corpus atque unius 
animo regendum, addidit laudem de Augusto, Tiberiumque 
ipsum victoriarum suarum, quaeque in toga per tot annos 
egregie fecisset, admonuit, nec ideo iram eius lenivit, pridem 
invisus , tamquam ducta in matrimonium Yipsania M. Agrip- 
pae filia, quae quondam Tiberii uxor fuerat, plus quam civilia 
agitaret Polliouisque Asinii patris ferociam retineret. 

13. Post quae L. Arruntius haud multum discrepans a Galli 
oratione perinde offendit, quamquam Tiberio nulla vetus in 
Arruntium ira: sed divitem, prompturo, artibus egregiis et 
pari fama publice , suspectabat, quippe Augustus supremis 
sermonibus cum tractaret, quinam adipisci principem locum 
suffecturi abnuerent aut inpares vellent vel idem possent 
cuperentque, M. Lepidum dixerat capacem sed aspernantem, 
Gallum Asinium avidum et minorem, L. Arruntium non indi- 
gnum et, si casus daretur, ausurum, de prioribus consenti- 
tur, pro Arruntio quidam Gn. Pisonem tradidere ; omnesque, 
praeter Lepidum, variis mox criminibus struente Tiberio 
circumventi sunt, etiam Q. llatcrius et Mamercus Scaurus 
suspicacem animum perstrinxere, llatcrius cum dixisset «quous- 
que patieris, Caesar, non adesse caput rei publicae?» Scau- 
rus quia dixerat spem esse ex eo non inrilas fore senatus 
preces, quod relationi consulum iure tribuniciae potestatis 
non intercessisset, in Haterium statim invectus est : Scaurum, 
cui inplacabilius irascebatur, silentio tramisit. fessusque cla- 
more omnium, expostulatione singulorum flexit paulatim , non 
ut fateretur suscipi a se imperium , sed ut negare et rogari 
desineret, constat Haterium , cum deprecandi causa Palatium 
introisset ambulautisque Tiberii genua advolveretur , prope a 
militibus interfectum, quia Tiberius casu an manibus eius 
inpeditus prociderat, neque tamen periculo talis viri miti- 
gatus est, donec llatcrius Augustam oraret eiusque curatissi- 
mis precibus protegeretur. 

14. Multa patrum et in Augustam adulatio, alii parentem, 
alii matrem patriae appellandam , plerique ut nomini Caesaris 
adseriberetur luliae filius censebant, ille moderandos femina- 

rum honores dictitans, eademque se temperantia usurum in 
iis quae sibi tribuerentur, ceterum anxius invidia et muliebre 
fastigium in deminutionem sui accipiens, ne lictorem quidem 
ei decerni passus est, aramque adopliouis et alia buiuscemodi 
prohibuit, at (iermanico Caesari proronsulare imperium pe- 
tivit; missique legati qui deferrent, simul maestitiam eius ob 
excessum Augusti solarentur, quo minus idem pro Druso 
postularetur, ea causa quod designatus consul Drusus prae- 
sensque erat, candidatos praeturae duodecim nominavit, nu- 
merum ab Augusto traditum; et hortante senatu ut augeret, 
iure iurando obstrinxit se non excessurum. 

15. Tum primum e campo comitia ad patres translata sunt: 
nam ad eam diem, etsi potissima arbitrio principis, quaedam 
tamen studiis tribuum fiebant, neque populus ademptum ius 
questus est nisi inani rumore, et senatus largitionibus ac 
precibus sordidis exsolutus libens tenuit, moderante Tiberio 
ne plures quam quattuor candidatos commendaret, sine re- 
pulsa et ambitu designandos, inter quae tribuni plebei peti- 
vere ut proprio sumptu ederent ludos, qui de nomine Augusti 
fastis additi Augustales vocarentur, sed decreta pecunia ex 
aerario, utque per circum triumphali veste uterentur: curru 
vehi haud permissum, mox celebratio eum ad praetorem 
translata, cui inter cives et peregrinos iurisdiclio evenisset. 

16. Hic rerum urbanarum status erat, cum Pannonicas 
legiones seditio incessit, nullis novis causis, nisi quod muta- 
tus princeps licentiam turbarum et ex civili bello spera prae- 
miorum ostendebat, castris aestivis tres simul legiones habe- 
bantur, praesidente lunio Blaeso ; qui fine Augusti et initiis 
Tiberii auditis ob iuslitium aut gaudium intermiserat solita 
munia, eo principio lascivire miles, discordare, pessimi 
cuiusque sermonibus praebere aures, denique luxum et otium 
cupcre, disciplinam et laborem aspernari, erat in castris 
Percennius quidam, dux olim theatralium operarum, dein 
gregarius miles, procax lingua et miscere coetus histrionali 
studio doctus, is imperitos animos, et quaenam post Augu- 
stum militiae conditio ambigentes, impellere paulalim nocturnis 
conloquiis aut flexo in vesperam die , et dilapsis melioribus 
deterrimum quemque congregare. 

17. Postremo promptis iam et aliis seditionis ministris, velut 
contionabundus interrogabat, cur paucis centurionibus, pau- 
cioribus tribunis in modum servorum oboedirent, quando 
ausuros exposcere remedia, nisi novum et nutantem adhuc 
principem precibus vel armis adirent? satis per tot annos 
ignavia peccatum, quod tricena aut quadragena stipendia se- 
nes, et plcrique truncato ex vulneribus corpore, tolerent, ne 
dimissis quidem finem esse militiae, sed apud vexillum ten- 
dentes alio vocabulo eosdem labores perferre, ac si quis tot 
casus vita superaverit, trahi adhuc diversas in terras, ubi 
per nomen agrorum uligines paludum vel inculta montium 
accipiant, enimvero militiam ipsam gravem , infructuosam : 
denis in diem assibus animam et corpus aestimari ; hinc vestem 
arma tentoria, bine saevitiam centurionum et vacationes mu- 
nerum redimi, at Hercule verbera et vulnera, duram hiemem, 
exercitas aestates, bellum atrox aut sterilem pacem sempiterna, 
nec aliud levamentum quam si certis sub legibus militia inire- 
tur, ut singulos denarios mererent, sextus decumus stipendii 
annus finem adfcrrcl; ne ultra sub vexillis tenerentur, sed 
isdem in castris praemium pecunia solveretur, an praetorias 
cohortes, quae binos denarios acceperint, quae post sedecim 
annos penatibus suis reddantur, plus periculorum suscipere? 
non obtrectari a se urbanas excubias: sibi tamen apud horri- 
das gentes c contuberniis hostem aspici. 

18. Adstrepebal vulgus, diversis incitamentis , hi verberum 
notas, illi canitiem, plurimi detrita leginina et nudum corpus 
exprobrantes. postremo eo furoris venere ut tres legiones 
miscere in unam agitaverint, depulsi aemulatione , quia suae 
quisque legioni eum honorem quaerebant, alio vertunt, atque 
una tres aquilas et signa cohortium locant, simul congerunt 
caespites, exstruunt tribunal, quo magis conspicua sedes foret, 
properantibus Blaesus advenit, incrcpnbalque ac relinebat 
singulos, clamitans «mea potius caede iinhuite manus: leviore 
flagitio legatum interficietis quam ab imperatore desciscitis, 
aut incolumis fidem legionum retinebo, aut iugulatus poeni- 
tentiam adcelerabo.» 

19. Aggerebatur nihilo minus caespes, iamque pectori usque 
adere verat, cum tandem pervicacia victi inceptum omisere. 

Blaesus multa dicendi arte, non per seditionem et turbas de- 
sideria militum ad Caesarem ferenda ait, neque veteres ab 
imperatoribus priscis neque ipsos a divo Augusto tam nova 
petivisse; et parum in tempore incipientes principis curas 
onerari, si tamen tenderent in pace tentare quae ne civilium 
quidem bellorum victores expostulaverint, cur contra morem 
obsequii, contra fas disciplinae vim meditentur? decernerent 
legatos, seque coram mandata darent, adclamavere, ut filius 
Blaesi tribunus legatione ea fungeretur, peteretque militibus 
missionem ab sedecim annis: cetera mandaturos, ubi prima 
provenissent, profecto iuvene modicum otium : sed superbire 
miles , quod filius legati orator publicae causae satis osten- 
deret necessitate expressa quae per modestiam non obti- 
nuissent. 

20. Interea manipuli ante coeptam seditionem Nauportum 
missi ob itinera et pontes et alios usus, postquam turbatum 
in castris accepere, vexilla convellunt, direptisque proximis 
vicis ipsoque Nauporto , quod municipii instar erat , relinentis 
centuriones inrisu et contumeliis, postremo verberibus inse- 
ctantur, praecipua in Aufidienum Rufum praefectum castro- 
rum ira , quem dereptum vehiculo sarcinis gravant aguntque 
primo in agmine, per ludibrium rogitantes an tam immensa 
onera, tam longa itinera libenter ferret, quippe Rufus diu 
manipularis, dein centurio, mox castris praefectus, antiquam 
duramque militiam revocabat, vetus operis ac laboris, et 
eo immitior quia toleraverat. 

21. Ilorum adventu redintegratur seditio, et vagi circumiccta 
populabantur. Blaesus paucos, maxime praeda onustos, ad 
terrorem ceterorum adfici verberibus, claudi carccrc iubet: 
nam etiam tum legato a centurionibus et optimo quoque ma- 
nipularium parebatur, illi obniti trahentibus, prensare cir- 
cumstantium genua, ciere modo nomina singulorum, modo 
centuriam quisque cuius manipularis erat, cohortem, legionem, 
eadem omnibus imminere clamitantes, simul probra in lega- 
tum cumulant, caelum ac deos obtestantur, nihil reliqui faciunt 
quo minus invidiam misericordiam metum et iras permoverent, 
adeurritur ab universis, et carccrc effracto solvunt vincula, 
desertoresque ac rerum capitalium damnatos sibi iam miscent. 

22. Flagranlior inde vis , plures seditioni duces, et Vibule- 
nus quidam gregarius miles, ante tribunal Blaesi adlevatus 
circumstantium humeris , apud turbatos et quid pararet inten- 
tos avos quidem», inquit, «his innocentibus et miserrimis lucem 
et spiritum reddidistis: sed quis fratri meo vitam , quis fratrem 
mihi reddit? quem missum ad vos a Germanico exercitu de 
communibus commodis, nocte proxima iugulavit per gladia- 
tores suos, quos in exitium militum habet atque armat, re- 
sponde, Blaese, ubi cadaver abieceris. ne hostes quidem 
sepultura invident, cum osculis , cum lacrimis dolorem meum 
implevero, me quoque trucidari iube, dum interfectos nullum 
ob scelus, sed quia utilitati legionum consulebamus, hi se- 
peliant.» 

23. Incendebat haec fletu, et pectus atque os manibus ver- 
berans. mox disiectis quorum per humeros sustinebatur, prae- 
ceps et singulorum pedibus advolutus tantum consternationis 
invidiaeque concivit, ut pars militum gladiatores qui e servitio 
Blaesi erant, pars ceteram eiusdem familiam vincirent, alii 
ad quaerendum corpus effunderentur, ac ni propere neque 
corpus ullum reperiri , et servos adhibitis cruciatibus abnuere 
caedem, neque illi fuisse umquam fratrem pernotuisset, haud 
multum ab exitio legali aberant, tribunos tamen ac praefectum 
castrorum extrusere: sarcinae fugientium direptae; et centu- 
rio Lucilius interficitur, cui militaribus facetiis vocabulum 
«cedo alteram» indiderant, quia fracta vite in tergo militis 
alteram clara voce ac rursus aliam poscebat, ceteros latebrae 
texere, uno retento Clemente Iulio, qni perferendis militum 
mandatis habebatur idoneus ob promptum ingenium, quin 
ipsae inter se legiones octava et quinta decima ferrum para- 
bant, dum centurionem cognomento Sirpicum illa morti de- 
poscit, quintadecumani tuentur, ni miles nonanus preces et 
adversum aspernantis minas interiecisset. 

24. Haec audita quamquam abstrusum et tristissima quaeque 
maxime occultantem Tiberium perpulere, ut Drusum lilium 
cum primoribus civitatis duabusque praetoriis cohortibus mit- 
teret, Bullis satis certis mandatis, ex re consulturum, et 
cohortes delecto milite supra solitum firmatae, additur magna 
pars praetoriani equitis et robora Germanorum, qui tum 

custodes imperatori aderant; simul praetorii praefectus Aelius 
Seianus, collega Straboni patri suo datus, magna apud Tibe- 
rium auctoritate , rector iuveni, et ceteris periculorum prac- 
miorumque ostentator. Druso propinquanti, quasi per offi- 
cium, obviae fuere legiones, non laetae, ut adsolct, neque 
insignibus fulgentes, sed inluvie deformi et vultu, quamquam 
maestitiam imitarentur, contumaciae propiores. 

25. Postquam vallum introiit, portas stationibus firmant, 
globos armatorum certis castrorum locis opperiri iubent: ce- 
teri tribunal ingenti agmine circumveniunt, stabat Drusus, 
silentium manu poscens, illi quotiens oculos ad multitudinem 
rettulerant, vocibus truculentis strepere , rursum viso Caesare 
trepidare; murmur incertum, atrox clamor et repente quies ; 
diversis animorum motibus pavebant terrebantque. tandem 
interrupto tumultu litteras patris recitat, in quis perscriptum 
erat praecipuam ipsi fortissimarum legionum curam , quibus- 
cum plurima bella toleravisset; ubi primum a luctu requies- 
set animus , acturum apud patres de postulatis eorum ; misisse 
interim lilium , ut sine cunctatione concederet quae stalim 
tribui possent; celera senatui servanda, quem neque gratiae 
neque severitatis expertem haberi par esset. 

26. Responsum est a contione mandata Clementi centurioni 
quae perferret, is orditur de missione a sedecim annis, de 
praemiis finitae militiae; ut denarius diurnum stipendium foret; 
ne veterani sub vexillo haberentur, ad ea Drusus cum arbi- 
trium senatus et patris obtenderet, clamore turbatur, cur 
venisset, neque augendis militum stipendiis, neque adlevandis 
laboribus, denique nulla benefaciendi licentia? at llcrcule 
verbera et necem cunctis permitti. Tiberium olim nomine 
Augusti desideria legionum frustrari solitum: easdem artes 
Drusum rettulisse, numquamne nisi ad se filios familiarum 
venturos? novum id plane quod imperator sola militis com- 
moda ad senatum rciciat. eundem ergo senatum consulendum, 
quotiens supplicia aut praelia indicantur, an praemia sub do- 
minis, poenas sine arbitro esse? 

27. Postremo deserunt tribunal , ut quis praetorianorum mi- 
litum amicorumve Caesaris occurreret, manus intentantes, 
causam discordiae et initium armorum, maxime infensi Cn. 

Lentulo , quod is ante alios aetate et gloria belli firmare 
Drusum credebatur et illa militiae flagitia primus aspernari, 
nec multo post digredientem cum Caesare, ac provisu periculi 
hiberna castra repetentem, circumsistunt, rogitantes quo per- 
geret, ad imperatorem an ad patres, ut illic quoque commo- 
dis legionum adversaretur, simul ingruunt, saxa iaciunt. 
iamque lapidis ictu cruentus et exitii certus, adeursu multi- 
tudinis quae cum Druso advenerat protectus est. 

28. Noctem minacem et in scelus erupturam fors lenivit: 
nam luna claro repente caelo visa languescere, id miles ratio- 
nis ignarus omen praesentium accepit, suis laboribus defectio- 
nem sideris adsimulans, prospereque cessura ad quae perge- 
rent, si fulgor et claritudo deae redderetur, igitur aeris 
sono, tubarum cornuumque concentu strepere; prout splen- 
didior obscuriorve , laetari aut maerere ; et postquam ortae 
nubes olfecere visui creditumquc conditam tenebris, ut sunt 
mobiles ad superstitionem perculsae semel mentes, sibi aeter- 
num laborem portendi, sua facinora aversari deos lamentan- 
tur. utendum inclinatione ea Caesar et , quae casus obtulerat, 
in sapientiam vertenda ratus, circumiri tentoria iubet. accitur 
centurio Clemens, et si alii bonis artibus grati in vulgus, ii 
vigiliis, stationibus, custodiis portarum se inserunt, spem 
offerunt, metum intendunt, «quousque filium imperatoris obsi- 
debimus? quis certaminum linis? Pcrcennione et Yibulcno 
sacramentum dicturi sumus? Percennius et Vibulcnus stipen- 
dia militibus, agros emeritis largientur? denique pro Nero- 
nibus et Drusis imperium populi Romani capessent? quin po- 
tius, ut novissimi in culpam , ita primi ad paenitcnliam sumus? 
tarda sunt quae in commune expostulantur: privatam gratiam 
statim mereare, statim recipias.» commotis per haec mentibus 
et inter se suspectis , tironem a veterano , legionem a legione 
dissociant, tum redire paulatim amor obsequii : omittunt portas, 
signa unum in locum principio seditionis congregata suas in 
sedes referunt. 

29. Drusus orto dic et vocata contione, quamquam rudis 
dicendi, nobilitate ingenita incusat priora, probat praesentia ; 
negat se terrore et minis vinci : flexos ad modestiam si videat, 
si supplices audiat, scripturum patri, ut placatus legionum 

preces exciperet, orantibus, rursum idem Illaesus et L. Apro- 
nius eques Romanus e cohorte Drusi , Iustusque Catonius primi 
ordinis centurio, ad Tiberium mittuntur, certatum inde sen- 
tentiis, cum alii opperiendos legatos atque interim comitate 
permulcendum militem censerent, alii fortioribus remediis 
agendum: nihil in vulgo modicum; terrere, ni paveant; ubi 
pertimuerint, inpunc contemni; dum superstitio urgeat, adi- 
ciendos ex duce metus sublatis seditionis auctoribus, promptum 
ad asperiora ingenium Druso erat: vocatos Vibulenum et Pcr- 
cennium interfici iubet. tradunt plerique intra tabernaculum 
ducis obrutos, alii corpora extra vallum abiecta ostentui. 

30. Tum, ut quisque praecipuus turbator, conquisiti; et 
pars, extra castra palantes, a centurionibus aut praetoriarum 
cohortium militibus caesi; quosdam ipsi manipuli, documen- 
tum fidei, tradidere, auxerat militum curas praematura hiems, 
imbribus continuis adeoque saevis, ut non egredi tentoria, 
congregari inter se, vix tutari signa possent, quae turbine 
atque unda raptabantur, durabat et formido caelestis irae, 
nec frustra adversus impios hebescere sidera, ruere tempe- 
states: non aliud malorum levamentum quam si linquerent c, astra 
infausta temeralaque, et soluti piaculo suis quisque hibernis 
redderentur, primum octava dein quinta decuma legio rediere, 
nonanus opperiendas Tiberii epistulas clamitaverat, mox deso- 
latus aliorum discessione imminentem necessitatem sponte 
praevenit, et Drusus non exspectato legatorum regressu, quia 
praesentia satis consederant, in urbem rediit. 

31. Isdem ferme diebus isdem causis Germanicae legiones 
turbatae, quanto plurcs, tanto violentius, et magna spe fore 
ut Germanicus Caesar imperium alterius pati nequiret, daretque 
se legionibus vi sua cuncta tracturis, duo apud ripam Rheni 
exercitus erant: cui nomen superiori, sub G. Silio legato; 
inferiorem A. Caecina curabat, regimen summae rei penes 
Germanicum, agendo Galbarum censui tum intentum, sed 
quibus Silius moderabatur, mente ambigua fortunam seditio- 
nis alienae speculabantur: inferioris exercitus miles in rabiem 
prolapsus est, orto ab unetvicesimanis quintanisque initio, et 
tractis prima quoque ac vicesima legionibus: nam isdem aesti- 
vis in finibus Ubiorum habebantur per otium aut levia munia. 

igitur audito fine Augusti, vernacula multitudo nuper acto in 
urbe delectu, lasciviae sueta, laborum intolerans, implere 
ceterorum rudes animos: venisse tempus quo veterani matu- 
ram missionem, iuvenes largiora stipendia, cuncti modum 
miseriarum exposcerent, saevitiamque centurionum ulcisce- 
rentur. non unus haec, ut Pannonicas inter legiones Percen- 
nius, nec apud trepidas militum aures, alios validiores exer- 
citus respicientium, sed multa seditionis ora vocesque: sua in 
manu sitam rem Romanam; suis victoriis augeri rem publi- 
cam; in suum cognomentum adscisci imperatores. 

32. Nec legatus obviam ibat; quippe plurium vecordia 
constantiam exemerat, repente lymphati destrictis gladiis in 
centuriones invadunt: ea vetustissima militaribus odiis mate- 
ries et saeviendi principium, prostratos verberibus mulcant, 
sexagenis singulos, ut numerum centurionum adaequarent : tum 
convulsos lauiatosque et partim exanimos ante vallum aut in 
amnem Rhenum proiciunt. Septimius cum perfugisset ad 
tribunal pedibusque Caecinae advolveretur, eo usque flagitatus 
est donec ad exitium dederetur. Cassius Chacrca mox caede 
C. Caesaris memoriam apud posteros adeptus , tum adulescens 
et animi ferox, inter obstantes et armatos ferro viam patefecit, 
non tribunos ultra, non castrorum praefectus ius obtinnit: 
vigilias, stationes, et si qua alia praesens usus indixerat, ipsi 
partiebantur, id militares animos altius roniectantibus praeci- 
puum indicium magni atque inplacabilis motus, quod neque 
disiccti, nil paucorum instinctu, sed pariter ardescerent, pa- 
riter silerent, tanta aequalitate et constantia ut regi crederes. 

33. Interea Germanico per Gallias, ut diximus, census 
accipienti excessisse Augustum adfertur. neptem eius Agrip- 
pinam in matrimonio pluresque ex ea liberos habebat, ipse 
Druso fratre Tiberii genitus, Augustae nepos, sed anxius 
occultis in se patrui aviaeque odiis , quorum causae acriores, 
quia iniquae, quippe Drusi magna apud populum Romanum 
memoria, credebaturque , si rerum politus foret, libertatem 
redditurus; unde in Germanicum favor et spes eadem, nam 
iuveni civile ingenium, mira comitas et diversa a Tiberii 
sermone vultu adroganlibus et obscuris, accedebant muliebres 
offensiones, novercalibus Liviae in Agrippinam stimulis ; atque 

ipsa Agrippina paulo commotior , nisi quod castitate et mariti 
amore qdfcmvis indomitum animum in bonum vertebat. 

34. Sed Germanicus quanto summae spei propior, tanto 
intensius pro Tiberio niti. Sequanos proximos et Belgarum 
civitates in verba eius adigit, dehinc audito legionum tumultu 
raptim profectus obvias extra castra habuit, deiectis in terram 
oculis velut paenitentia. postquam vallum iniit, dissoni questus 
audiri coepere, et quidam prensa manu eius per speciem 
exosculandi inseruerunt digitos, ut vacua dentibus ora con- 
tingeret; alii curvata senio membra ostendebant, adsistcntem 
contionem, quia permixta videbatur, discedere in manipulos 
iubet: sic melius audituros responsum; vexilla praeferri, ut 
id saltem discerneret cohortes, tarde obtemperavere, tunc 
a veneratione Augusti orsus flexit ad victorias triumphosque 
Tiberii, praecipuis laudibus celebrans quae apud Germanias 
illis cum legionibus pulcherrima fecisset. Italiae inde consen- 
sum, Galliarum iidem extollit; nil usquam turbidum aut 
discors, silentio haec vel murmure modico audita sunt. 

35. Ut seditionem attigit , ubi modestia militaris , ubi ve- 
teris disciplinae decus, quonam tribunos, quo centuriones 
exegissent, rogitans, nudant universi corpora, cicatrices ex 
vulneribus, verberum notas exprobrant; mox indiscretis voci- 
bus pretia vacationum, angustias stipendii, duritiam operum, 
ac propriis nominibus incusant vallum, fossas, pabuli mate- 
riae lignorum adgestus, et si qua alia ex necessitate aut ad- 
versus otium castrorum quaeruntur, alrocissimus veteranorum 
clamor oriebatur, qui tricena aut supra stipendia numerantes, 
mederetur fessis , neu mortem in isdem laboribus, sed tinem 
tam exercitae militiae neque inopem requiem orabant, fuere 
etiam qui legatam a divo Augusto pecuniam reposcerent, 
faustis in Germanicum ominibus; et si vellet imperium, 
promptos ostentavere, tum vero, quasi scelere contaminare- 
tur, praeceps tribunali desiluit, opposuerunt abeunti arma, 
minitantes, ni regrederetur, at ille moriturum potius quam 
fidem exueret clamitans, ferrum a latere deripuit , clatumque 
deferebat in pectus , ni proximi prensam dextram vi attinuis- 
sent. extrema et conglobata inter se pars contionis, ac vix 
credibile dictu, quidam singuli propius incedentes, feriret 

hortabantur; et miles nomine Calusidius strictum obtulit 
gladium , addito acutiorem esse, saevum id mal'*,ue moris 
etiam furentibus visum ; ac spatium fuit quo Caesar ab amicis 
in tabernaculum raperetur. .* 

36. Consultatum ibi de remedio, etenim nuntiabatur parari 
legatos qui superiorem exercitum ad causam eandem trahe- 
rent; destinatum excidio Ubiorum oppidum, imbulasque praeda 
manus in direptionem Galbarum erupturas, augebat metum 
gnarus Romanae seditionis et, si omitteretur ripa, invasurus 
hostis, at si auxilia et socii adversum abscedentis legiones 
armarentur, civile bellum suscipi, «periculosa severitas, fla- 
gitiosa largitio: seu nihil militi sive omnia concedentur, in 
ancipiti res publica.» igitur volutatis inter se rationibus placi- 
tum ut epistulae nomine principis scriberentur, missionem dari 
vicena stipendia meritis; exauctorari qui sena dena fecissent, 
ac retineri sub vexillo ceterorum inmunes nisi propulsandi 
hostis; legata quae petiverant, exsolvi dupiicariquc. 

37. Sensit miles in tempus conficta, statimque flagitavit, 
missio per tribunos maturatur; largitio differebatur in biberna 
cuiusque, non abscessere quintani unelvicesimanique, donec 
isdem iu aestivis contracta ex viatico amicorum ipsiusque 
Caesaris pecunia persolveretur, primam ac vicesimam legiones 
Caecina legatus in civitatem Ubiorum reduxit , turpi agmine, 
cum fisci de imperatore rapti inter signa interque aquilas 
veherentur. Germanicus superiorem ad exercitum profectus , 
secundam et tertiam decumam ct sextam decumam legiones 
nihil cunctatas sacramento adigit, quartadecumani paulum 
dubitaverant: pecunia et missio quamvis non flagitantibus 
oblata est. 

38. At in Chaucis coeptavere seditionem praesidium agitan- 
tes vexillarii discordium legionum, et praesenti duorum mili- 
tum supplicio paulum repressi sunt, iusserat id Mennius 
castrorum praefectus, bono magis exemplo quam concesso 
iure. deinde intumescente motu profugus repertusque , post- 
quam intutae latebrae, praesidium ab audacia mutuatur : non 
praefectum ab iis, sed Germanicum ducem, sed Tiberium 
imperatorem violari, simul exterritis qui obstiterant, raptum 
vexillum ad ripam vertit, et si quis agmine decessisset, pro 

desertore fore clamitans , reduxit in hiberna turbidos et nihil 
ausos. 

39. Interca legati ab senatu regressum iam apud aram 
Ubiorum Germanicum adeunt, duae ibi legiones , prima atque 
vicesima, veteranique nuper missi sub vexillo, hiemabant, 
pavidos et conscientia vecordes intrat metus, venisse patrum 
iussu qui inrita facerent quae per seditionem expresserant, 
utque mos vulgo quamvis falsis reum subdere, Munatium 
Plancum consulatu functum, principem legationis, auctorem 
senatus consulti incusant ; et nocte concubia vexillum in domo 
Germanici situm flagitare occipiunt, concursuque ad ianuam 
facto moliuntur fores, extractum cubili Caesarem tradere ve- 
xillum intento mortis metu subigunt, mox vagi per vias obvios 
habuere legatos, audita consternatione ad Germanicum ten- 
dentes. ingerunt contumelias , caedem parant, Planco maxime, 
quem dignitas fuga impediverat, neque aliud periclitanti subsi- 
dium quam castra primae legionis, illic signa et aquilam 
amplexus religione sese tutabatur; ac ni aquilifer Calpurnius 
vim extremam arcuisset, rarum etiam inter hostes, legatus 
populi Romani Romanis in castris sanguine suo altaria deum 
commaculavisset, luce demum , postquam dux et miles et facta 
noscebantur ingressus castra Germanicus perduci ad sc Plancum 
imperat , recepitque in tribunal, tum fatalem increpans rabiem, 
neque militum sed deum ira resurgere, cur venerint legati 
aperit ; ius legationis atque ipsius Planci gravem et immeritum 
casum, simul quantum dedecoris adierit legio, facunde mise- 
ratur, attonitaque magis quam quieta contione legatos prae- 
sidio auxiliarium equitum dimittit. 

40. Eo in metu arguere Germanicum omnes quod non ad 
superiorem exercitum pergeret, ubi obsequia et contra rebellis 
auxilium, satis superque missione et pecunia et mollibus 
consultis peccatum, vel si vilis ipsi salus, cur filium parvu- 
lum, cur gravidam coniugem inter furentes ct omnis humani 
iuris violatores haberet? illos saltem avo et rei publicae red- 
deret. diu cunctatus aspernantera uxorem , cum se divo Au- 
gusto ortam neque degenerem ad pericula testaretur, postremo 
uterum eius et communem filium multo cum fletu complexus, 
ut abiret perpulit, incedebat muliebre et miserabile agmen. 

profuga docis uxor, parvulum sinu filium gerens, lamentantes 
circum amicorum coniuges, quae simul trahebantur ; nec 
minus tristes qui manebant. 

41. Non florentis Caesaris neque suis in castris, sed velut 
in urbe victa, facies, gemitusque ac planctus etiam militum 
aures oraque advertere, progrediuntur contuberniis, quis ille 
flebilis sonus? quod tam triste? feminas inlustrcs; non cen- 
turionem ad tutelam , non militem , nihil imperatoriae uxoris 
aut comitatus soliti, pergere ad Treviros et externae fidei, 
pudor inde et miseratio et patris Agrippae, Augusti avi me- 
moria; socer Drusus; ipsa insigni fecunditate, praeclara pu- 
dicitia; iam infans in castris genitus, in contubernio legionum 
eductus, quem militari vocabulo Caligulam appellabant, quia 
plerumque ad concilianda vulgi studia eo tegmine pedum in- 
duebatur. sed nihil aeque flexit quam invidia in Treviros. 
orant, obsistunt, rediret, maneret, pars Agrippinae occursan- 
tes, plurimi ad Germanicum regressi, isque ut erat recens 
dolore et ira, apud circumfusos ita coepit. 

42. «Non mihi uxor aut filius patre et re publica cariores 
sunt: sed illum quidem sua maiestas, imperium Romanum 
ceteri exercitus defendent, coniugem et liberos meos, quos 
pro gloria vestra libens ad exitium offerrem, nunc procul a 
furentibus suramoveo, ut quidquid istuc sceleris imminet, meo 
tantum sanguine pietur, ne ve occisus Augusti pronepos, in- 
terfecta Tiberii nurus nocentiores vos faciat, quid enim per 
hos dies inausum intemeratumve vobis? quod nomen huic 
coetui dabo? militesne appellem, qui filium imperatoris vestri 
vallo et armis circumsedistis, an cives, quibus tam proiecta 
senatus auctoritas? hostium quoque ius et sacra legationis et 
fas gentium rupistis, divus Iulius seditionem exercitus verbo 
uno compescuit, Quirites vocando qui sacramentum cius detra- 
ctabant. divus Augustus vultu et aspectu Actiacas legiones 
exterruit, nos ut nondum eosdem , ita ex illis ortos si Hispa- 
niae Syriaeve miles aspernaretur, tamen mirum et indignum 
erat, primane et vicesima legiones, illa signis a Tiberio acce- 
ptis, tu tot praeliorum socia, tot praemiis aucta, egregiam 
duci vestro gratiam refertis? hunc ego nuntium patri, laeta 
omnia aliis e provinciis audienti, feram? ipsius tirones, ipsius 

veteranos non missione, non pecania satiatos; hic tantam 
interfici centuriones, eici tribunos, includi legatos, infecta 
sanguine castra, flumina; mequc precariam animam inter in- 
fensos trahere. 

43. Cur enim primo contionis die ferrum illud, quod pectori 
meo infigere parabam, detraxistis, o inprovidi amici I melius 
et amantius ille qui gladium offerebat, cecidissem certe non- 
dum tot flagitiorum exercitui meo conscius ; legissetis ducem, 
qui meam quidem mortem inpunitam sineret, Vari tamen et 
trium legionum ulcisceretur, neque enim di sinant ut Belga- 

' rum, quamquam oflerentium, decus istud et claritudo sit, 
subvenisse Romano nomini , compressisse Germaniae populos, 
tua, dive Auguste, caelo recepta mens, tua, pater Druse, 
imago , tui memoria isdem istis cum militibus , quos iam pudor 
et gloria intrat , eluant banc maculam , irasque civiles in exi- 
tium bostibus vertant, vos quoque, quorum alia nunc ora 
alia pectora contueor , si legatos senatui , obsequium impera- 
tori, si mihi coniugem et filium redditis, discedite a contactu 
ac dividite turbidos, id stabile ad paenilentiam, id fidei vincu- 
lum erit.» 

44. Supplices ad haec , et vera exprobrari fatentes , orabant 
puniret noxios , ignosceret lapsis , et duceret in hostem ; revo- 
caretur coniux , rediret legionum alumnus , neve obses Gallis 
traderetur, reditum Agrippinae excusavit ob imminentem 
partum et hiemem; venturum filium: cetera ipsi exsequeren- 
tur. discurrunt mutati, et seditiosissimum quemque vinctos 
trahunt ad legatum legionis primae C. Caetronium , qui iudi- 
cium et poenas de singulis in hunc modum exercuit, stabant 
pro contione legiones destrictis gladiis; reus in suggestu per 
tribunum ostendebatur: si nocentem adclamaverant , praeceps 
datus trucidabatur, et gaudebat caedibus miles, tamquam se- 
met absolveret ; nec Caesar arcebat , quando nullo ipsius iussu 
penes eosdem saevitia facti et invidia erat, secuti exemplum 
veterani haud multo post in Raetiam mittuntur , specie defen- 
dendae provinciae ob imminentis Saevos, ceterum ut avelle- 
rentur castris trucibus adbuc non minus asperitate remedii 
quam sceleris memoria, centurionatum inde egit, citatus ab 
imperatore nomen, ordinem, patriam, numerum stipendiorum 

quae strenue in praeliis fecisset, c( cui erant dona militaria, 
edebat, si tribuni , si legio industriam innocentiamqne adpro- 
baveranl, retinebat ordines: ubi avaritiam aut crudelitatem 
consensu objectavissent, solvebatur militia. 

45. Sic compositis praesentibus , haud minor moles supere- 
rat ob ferociam quintae et unetvicesimae legionum , sexage- 
simum apud lapidem (loco Vetera nomen est) hibernantium, 
nam primi seditionem coeptaverant: atrocissimura quodque 
facinus horum manibus patratum; nec poena commilitonum 
exterriti nec paenilentia conversi iras retinebant, igitur Cae- 
sar arma classem socios demittere Rheno parat, si imperium 
detrectetur, bello certaturus. 

46. At Hornae nondum cognito qui fuisset exitus in Illyrico, 
et legionum Germanicarum motu audito , trepida civitas in- 
cusare Tiberium quod, dum patres et plebem, invalida et 
inermia , cunctatione (icta ludificetur , dissideat interim miles, 
neque duorum adulescentium nondum adulta auctoritate com- 
primi queat, ire ipsum et opponere maiestatera imperatoriam 
debuisse cessuris, ubi principem longa experientia eundem- 
que severitatis ct munificentiae suminum vidissent, an Augu- 
stum fessa aetate totiens in Germanias commeare potuisse: 
Tiberium vigentem annis sedere in senatu, verba patrum ca- 
villantem? satis prospectum urbanae servituti: militaribus ani- 
mis adhibenda fomenta , ut ferre pacem velint. 

47. Inmolum adversus eos sermones fixumque Tiberio fuit 
non omittere caput rerum, neque se remque publicam in 
casum dare, multa quippe et diversa angebant, validior per 
Germaniam exercitus, propior apud Pannoniam; ille Galliarum 
opibus subnixus, hic Italiae imminens: quos igitur anteferret? 
ac ne postpositi contumelia incenderentur, at per filios pariter 
adiri, maiestato salva, cui maior e longinquo reverentia, 
simul adulescentibus excusatura quaedam ad patrem reiccre, 
resistentisque Germanico aut Druso posse a se mitigari vel 
infringi: quod aliud subsidium, si imperatorem sprevissent? 
ceterum ut iam iamque iturus, legit comites, conquisivit im- 
pedimenta, adornavit naves: mox hiemem aut negotia varie 
causatus primo prudentes, dcin vulgum, diutissime provincias 
fefellit. 

48. At Germanicas, quamquam contracto exercita et pa- 
rata in defectores ultione , dandum adhuc spatium ratus , si 
recenti exemplo sibi ipsi consulerent, praemittit litteras ad 
Caecinam, venire se valida manu ac, ni supplicium in malos 
praesumant, usurum promisca caede, eas Caecina aquiliferis 
signiferisque, et quod maxime castrorum sincerum erat, oc- 
culte recitat, utque cunctos infamiae, se ipsos morti eximant 
hortatur: nam in pace causas et merita spectari ; ubi bellum 
ingruat, innocentes ac noxios iuxta cadere, illi tentatis quos 
idoneos rebantur, postquam maiorem legionum partem in 
officio vident, de sententia legati statuunt tempus quo foedis- 
simum quemque et seditioni promptum ferro invadant, tunc 
signo inter se dato inrumpunt contubernia , trucidant ignaros, 
nullo nisi consciis noscente quod caedis initium, quis finis. 

49. Diversa omnium, quae unquam accidere, civilium ar- 
morum facies, non praelio , non adversis e castris , sed isdem 
e cubilibus , quos simul vescentis dies , simul quietos nox ha- 
buerat, discedunt in partes, ingerunt tela, clamor vulnera 
sanguis palam , causa in occulto : celera fors regit, et quidam 
bonorum caesi, postquam intellecto in quos saeviretur, pes- 
simi quoque arma rapuerant, neque legatus aut tribunus mo- 
derator adfuit : permissa vulgo licentia atque ultio et satietas, 
mox ingressus castra Germanicus , non medicinam illud 
plurimis cnm lacrimis sed cladem appellans, cremari corpora 
iubet. 

Truces etiam tum animos cupido involat eundi in hostem, 
piaculum furoris; nec aliter posse placari commilitonum ma- 
nes quam si pectoribus impiis honesta vulnera accepissent, 
sequitur ardorem militum Caesar, iunctoque ponte tramiltit 
duodecim milia e legionibus, sex et viginti socias cohortis, 
octo equitum alas, quarum ea seditione intemerata mode- 
stia fuit. 

50. Laeti, neque procul, Germani agitabant, dum iuslitio 
ob amissum Augustum , post discordiis attinemur, at Roma- 
nus agmine propero silvam Caesiam limitemque a Tiberio 
coeptum scindit, castra in limite locat, frontem ac tergum 
vallo, latera concaedibus munitus, inde saltus obscuros per- 
meat, consultatque ex duobus itineribus breve et solitum se- 

quatur, an impeditius et intentatum coque hostibus incautum, 
delecta longiore via cetera adcelerantur: etenim attulerant 
exploratores festam eam Germanis noctem ac sollemnibus epu- 
lis ludicram. Caecina cum expeditis cohortibus praeire ct 
obstantia silvarum amoliri iubetur : legiones modico intervallo 
sequuntur, iuvit nox sideribus inlustris, ventumque ad vicos 
Marsorum , et circumdatae stationes stratis etiam tum per cu- 
bilia propterquc mensas, nullo metu, non antepositis vigiliis, 
adeo cuncta incuria disiecla erant, neque belli timor; ac ne 
pax quidem nisi languida et soluta , inter temulentos. -r. 

51. Caesar avidas legiones, quo latior populatio foret, 
quattuor in cuneos dispertit; quinquaginta milium spatium 
ferro flammisque pervastat, non sexus, non aetas miserationem 
attulit; profana simul et sacra, et celeberrimum iliis gentibus 
templum quod Tamfanac vocabant, solo aequantur, sine vul- 
nere milites, qui semisomnos inermos aut palantis ceciderant, 
excivit ea caedes Bructeros, Tubantes, Usipetes; saltusque 
per quos exercitui regressus, insedere, quod gnarum duci, 
incessitque itineri et proelio, pars equitum et auxiliariae co- 
hortes ducebant, mox prima legio, et mediis impedimentis 
sinistrum latus unetvicesimani, dextrum quintani clausere; 
vicesima legio terga Armavit; post ceteri sociorum, sed hostes, 
donec agmen per saltus porrigeretur, immoti, dein latera et 
frontem modice adsultautes, tota vi rovissimos incurrere, 
turbabanturque densis Germanorum catervis leves cohortes, 
cum Caesar advectus ad vicesimanos voce magna hoc illud 
tempus oblitterandae seditionis clamitabat: pergerent, prope- 
rarent culpam in decus vertere, exarsere animis, unoque im- 
petu perruptum hostem redigunt in aperta caeduntque. simul 
primi agminis copiae evasere silvas castraquc communivere, 
quietum inde iter; iidcnsque recentibus ac priorum oblitus 
miles in hibernis locatur. 

52. Nuntiata ea Tiberium laetitia curaque adfecere. gaude- 
bat oppressam seditionem: sed quod largiendis pecuniis ct 
missione festinata favorem militum quaesivisset, bellica quo- 
que Germanici gloria, angebatur, rettulit tamen ad senatum 
de rebus gestis, multaque de virtute eius memoravit, magis 
in speciem verbis adornata quam ut penitus sentire crederetur. 

paucioribus Drusum et finem Illjrici motus laudavit, sed in- 
tentior et fida oratione, cunclaquc quae Germanicus indulse- 
rat, servavit etiam apud Pannonicos exercitus. 

53. Eodem anno Iulia supremum diem obiit, ob impudici- 
tiam olim a patre Augusto Pandateria insula, mox oppido 
Rheginorum, qui Siculum fretum accolunt, clausa, fuerat 
in matrimonio Tiberii florentibus Gaio et Lucio Caesaribus, 
spreveratque ut imparem ; nec alia tam intima 1 iberio causa 
cur Rhodum abscederet, imperium adeptus extorrem infamem 
ct post interfectum Postumum Agrippam omnis spei egenam 
inopia ac tabe longa peremit, obscuram fore necem longin- 
quitate exilii ratus, par causa saevitiae in Sempronium Grac- 
chum, qui familia nobili, sollers ingenio et prave facundus, 
eandem Juliam in matrimonio Marci Agrippae temeraverat, 
nec is libidini finis: traditam Tiberio pervicax adulter con- 
tumacia et odiis in maritum accendebat; littcraeque quas Iulia 
patri Augusto cum insectatione Tiberii scripsit, a Graccho 
compositae credebantur, igitur amotus Cercinam , Africi maris 
insulam , quattuordecim annis exilium toleravit, tunc milites 
ad caedem missi invenere in prominenti litoris, nihil laetum 
opperientem. quorum adventu breve tempus petivit, ut supre- 
ma mandata uxori Alliariae per litteras daret, cerviccmque 
percussoribus obtulit, constantia mortis baud indignus Sem- 
pronio nomine: vita degeneraverat, quidam non Roma eos 
milites sed ab L. Asprenatc proconsule Africae inissos tradi- 
dere, auctore Tiberio , qui famam caedis posse in Asprenatem 
verti frustra speraverat. 

5i. Idem annus novas caerimonias accepit addito sodalium 
Augustalium sacerdotio, ut quondam T. I alius relinendis Sabi- 
norum sacris sodales Tilios instituerat, sorte ducti e primori- 
bus civitatis unus et viginti: Tiberius Drususque ct Claudius 
et Germanicus adiciunlur. ludos Augustales tunc primum coe- 
ptos turbavit discordia ex certamine histrionum, indulscrat 
ei ludicro Augustus, dum Maecenati obtemperat effuso in 
amorem Bathylli; neque ipse abhorrebat talibus studiis, et 
civile rebalur misceri voluptatibus vulgi, alia Tiberio morum 
via : sed populum per tot annos molliter habitum nondum 
audebat ad duriora vertere. 

55. Druso Caesare C. Norbano consulibus decernitur Ger- 
manico triumphus manente bello ; quod quamquam in aestatem 
summa ope parabat, initio veris et repentino in Chattos ex- 
cursu praecepit, nam spes incesserat dissidere hostem in Ar- 
minium ac Segestem, insignem utrumque perfidia in nos aut 
fide. Arminius turbator Germaniae, Segestes parari rebel- 
lionem saepe alias et supremo convivio, post quod in arma 
itum, aperuit, suasitque Varo ut se et Arminium et ceteros 
proceres vinciret: nihil ausuram plebem principibus amotis, 
atque ipsi tempus fore quo crimina et innoxios discerneret, 
sed Varus fato et vi Arminii cecidit: Segestes, quamquam 
consensu gentis in bellum tractus, discors manebat, auctis 
privatim odiis, quod Arminius filiam eius alii pactam rapue- 
rat. gener invisus, inimici soceri; quaeque apud concordes 
vincula caritatis, incitamenta irarum apud infensos erant. 

56. Igitur Germanicus quattuor legiones, quinque auxilia- 
riora milia, et tumultuarias catervas Germanorum cis Rhenum 
colentium Caecinae tradit; totidem legiones, duplicem socio- 
rum numerum ipse ducit; positoque castello super vestigia 
paterni praesidii in monte Tauno, expeditum exercitum in 
Chattos rapit, L. Apronio ad munitiones viarum et fluminum 
relicto, nam (rarum illi caelo) siccitate et amnibus modicis 
inoffensum iter properaverat, imbresque et fluminum auctus 
regredienti metuebatur, sed Chattis adeo inprovisus advenit, 
ut, quod imbecillum aetate ac sexu, statim captum aut truci- 
datum sit. iuventus flumen Adranam nando tramiserat, Ro- 
manosque pontem coeptantis arcebant dein tormentis sagit- 
tisque pulsi , tentalis frustra condicionibus pacis , cura quidam 
ad Germanicum perfugissent , reliqui omissis pagis vicisque in 
silvas disperguntur. Caesar incenso Mattio (id genti caput) 
aperta populatus, vertit ad Rhenum, non auso hoste terga 
abeuntium lacessere; quod illi moris, quotiens astu magis 
quam per formidinem cessit, fuerat animus Cheruscis iuvare 
Chattos: sed exterruit Caecina huc illuc ferens arma; et 
Marsos congredi ausos prospero praelio cohibuit. 

57. Neque multo post legati a Segeste venerunt auxilium 
orantes adversus vim popularium, a quis circumsedebatur, 
validiore apud eos Arminio, quoniam bellum suadebat: nam 

barbaris, quanto quis audacia promptus, tanto magis fidus 
rebusque motis potior habetur, addiderat Segestes legalis 
filium, nomine Segimundum: sed iuvenis conscientia cuncta- 
batur. quippe anno quo Germaniae descivere, sacerdos apud 
aram Ubiorum creatus ruperat vittas, profugus ad rebelles, 
adductus tamen in spem clementiae Romanae pertulit patris 
mandata; benigneque exceptus cum praesidio Gallicam in ripam 
missus est. Germanico pretium fuit convertere agmen ; pugna- 
tumque in obsidentis, et ereptus Segestes magna cura pro- 
pinquorum et clientium manu, inerant feminae nobiles ; inter 
quas uxor Arminii eademque lilia Segestis, mariti magis quam 
parentis animo, neque victa in lacrimas neque voce supplex, 
compressis intra sinum manibus gravidum uterum inlucns. 
ferebantur et spolia Varianae cladis, picrisque eorum qui tum 
in deditionem veniebant praedae data. 

58. Simul Segestes ipse, ingens visu et memoria bonae 
societatis inpavidus. verba eius in hunc modum fuere : «non 
bic mihi primus erga populum Romanum lidei et constantiae 
dies, ex quo a divo Augusto civitate donatus sum, amicos 
inimicosque ex vestris utilitatibus delegi, neque odio patriae 
(quippe proditores etiam iis quos anteponunt invisi sunt), ve- 
rum quia Romanis Germanisque idem conducere , et pacem 
quam bellum probabam, ergo raptorem filiae meae, violato- 
rem foederis vestri, Arminium apud Varum, qui tum exercitui 
praesidebat, reum feci, dilatus segnitia ducis, quia parum 
praesidii in legibus erat, ut me et Arminium et conscios vin- 
ciret flagitavi, testis illa nox , mihi ulinam potius novissima 1 
quae secuta sunt, defleri magis quam defendi possunt, ceterum 
et inieci catenas Arminio, et a factione eius inieclas perpessus 
sum. atque ubi primum tui copia, vetera novis et quieta 
turbidis antehabeo, neque ob praemium, sed ut me perfidia 
exsolvam, simul genti Germanorum idoneus conciliator, si 
paenitcnliam quam perniciem maluerit, pro iuventa et errore 
filii veniam precor: filiam necessitate huc adductam fateor, 
tuum erit consultare utrum praevaleat , quod ex Arminio con- 
cepit an quod ex me genita est.o Caesar clementi responso 
liberis propinquisque eius incolumitatem , ipsi sedem veterc in 
provincia pollicetur, exercitum reduxit, nomenque imperato- 

ris auctore Tiberio accepit. Arminii uxor virilis sexus stirpem 
edidit : educatus Ravennae puer quo mox ludibrio conflictatus 
sit, in tempore memorabo. 

59. Fama dediti benigneque excepti Segestis vnlgata, ut 
quibusque bellum invitis aut cupientibus erat, spe vel dolore 
accipitur. Arminium super insitam violentiam rapta uxor, 
subiectus servitio uxoris uterus vecordem agebant; volilabat- 
que per Cheruscos, arma in Segestem, arma in Caesarem 
poscens, neque probris temperabat, egregium patrem, ma- 
gnum imperatorem, fortem exercitura, quorum tot manus 
unam mulierculam avexerint, sibi tres legiones, totidem legatos 
procubuisse, non enim se proditione neque adversus feminas 
gravidas, sed palam adversus armatos bellum tractare, cerni 
adhuc Germanorum in lucis signa Romana, quae dis patriis 
suspenderit, coleret Segestes victam ripam, redderet filio 
sacerdotium : hoc nnum Germanos numquam satis excusaturos 
quod inter Aibim et Rhenum virgas et secures et togam vide- 
rint. aliis gentibus ignorantia imperii Romani inexperta esse 
supplicia, nescia tributa; quae quoniam exuerint, inritusque 
discesserit ille inter numina dicatus Augustus, ille delectus 
Tiberius , ne inperitum adulescentulum , ne seditiosum exer- 
citum pavescerent, si patriam parentes antiqua mallent quam 
dominos et colonias novas , Arminium potius gloriae ac liber- 
tatis quam Segestem flagitiosae servitutis ducem sequerentur. 

60. Conciti per haec non modo Cherusci sed conterminae 
gentes, traclusque in partis Inguiomerus Arminii patruus, 
veteri apud Romanos auctoritate; unde maior Caesari metus, 
et ne bellum mole una ingrueret, Caecinam cnm quadraginta 
cohortibus Romanis distrahendo hosti per Bructeros ad flumen 
Amisiam mittit, equitem Pedo praefectus finibus Frisiorum 
ducit, ipse inpositas navibus quattuor legiones per lacus vexit; 
simulque pedes eques classis apud praedictum amnem conve- 
nere. Chauci cum auxilia pollicerentur, in commilitium adseiti 
sunt. Bructeros sua urentis expedita cum manu L. Stertinius 
missu Germanici fudit; interque caedem et praedam repperit 
undevicesimae legionis aquilam cum Varo amissam, ductum 
inde agmen ad ultimos Bructerorum, quantumque Amisiam 
et Lupiam amnes inter, vastatum, haud procul Teutobur- 

giensi saltu , in quo reliquiae Vari legionumque insepultae 
dicebantur. 

61. Igitur cupido Caesarem invadit solvendi suprema mili- 
tibus ducique, permolo ad miserationem omni qui aderat 
exercitu ob propinquos, amicos, denique ob casus bellorum 
et sortem hominum, praemisso Caecina, ut occulta saltuum 
scrutaretur ponlcsque et aggeres humido paludum et fallaci- 
bus campis imponeret, incedunt maestos locos visuque ac 
memoria deformis, prima Vari castra lato ambitu et dimensis 
principiis trium legionum manus ostentabant; dein semiruto 
vallo , humili fossa accisae iam reliquiae consedisse intellege- 
bantur: medio campi albentia ossa, ut fugerant, ut restiterant, 
disiccla vel aggerata, adiacebant fragmina telorum eqiiorumquo 
artus, simul truncis arborum anlctixa ora. lucis propinquis 
barbarae arae, apud quas tribunos ac primorum ordinum 
centuriones mactaverant, et cladis eius superstites, pugnam 
aut vincula elapsi, referebant hic cecidisse legatos, illic raptas 
aquilas; primum ubi vulnus Varo adactum, ubi infelici dex- 
tera et suo ictu mortem invenerit; quo tribunali contionatus 
Arminius, quot patibula captivis, quae scrobes; ulque signis 
et aquilis per superbiam inluscrit. 

62. Igitur Romanus qui aderat exercitus, sextum post cla- 
dis annum, trium legionum ossa, nullo noscente alienas re- 
liquias an suorum humo tegeret, omnes ut coniunclos, ut 
consanguineos, aucta in hostem ira, maesti simul ct infensi 
condebant, primum exstruendo tumulo caespitem Caesar po- 
suit, gratissimo munere in defunctos, et praesentibus doloris 
socius, quod Tiberio haud probatum, seu cuncta Germanici 
in deterius trahenti, sive exercitum imagine caesorum insc- 
pullorumquc tardatum ad praelia et formidolosiorem hostium 
credebat, neque imperatorem auguratu ct vetustissimis caeri- 
moniis praeditum adtrectare feralia debuisse. 

63. Sed Germanicus cedentem in avia Arminium secutus, 
ubi primum copia fuit, evehi equites campumque, quem 
hostis insederat, eripi iubet. Arminius colligi suos et pro- 
pinquare silvis monitos vertit repente : mox signum prorum- 
pendi dedit iis quos per saltus occultaverat, tunc nova acie 
turbatus eques; missaeque subsidiariae cohortes, et fugientium 

agmine impulsae, auxerant consternationem; trudebanturqne 
in paludem gnaram vincentibus, iniquam nesciis, ni Caesar 
productas legiones instruxisset, inde hostibus terror, fiducia 
militi; et manibus aequis abscessum, mox reducto ad Ami- 
siam exercitu legiones classe, ut advexerat, reportat; pars 
equitum litore Oceani petere Rhenum iussa ; Caecina , qui 
suum militem ducebat, monitus, quamquam notis itineribus 
regrederetur, Pontes longos quam maturrime superare, an- 
gustus is trames vastas inler paludes, et quondam a L. Do- 
mitio aggeratus ; cetera limosa , tenacia gravi caeno aut rivis 
incerta erant; circum silvae paulatim adelives, quas tum Ar- 
minius implevit, compendiis viarum et cito agmine onustum 
sarcinis armisque militem cum antevenisset. Caecinae dubi- 
tanti quonam modo ruptos vetustate pontes reponeret simulque 
propulsaret hostem, castra metari in loco placuit, ut opus et 
alii praelium inciperent. 

04. Barbari perfringere stationes seque inferre munitoribus 
nisi lacessunt, circumgrediuntur, occursant, miscetur operan- 
tium beliantiumquo clamor, et cuncta pariter Romanis ad- 
versa, locus uligine profunda, idem ad gradum instabilis, 
procedentibus lubricus , corpora gravia loricis; neque librare 
pila inter undas poterant, contra Cheruscis sueta apud palu- 
des proelia, procera membra, hastae ingentes ad vulnera 
facienda quamvis procul, nox demum inclinantis iam legiones 
adversae pugnae exemit. Germani ob prospera indefessi, ne 
tum quidem sumpta quiete, quantum aquarum circum surge- 
ntihus iugis oritur, vertere in subiecta; mersaque humo, et 
obruto quod eflectum operis, duplicatus militi labor, quadra- 
gesimum id stipendium Caecina parendi aut imperitandi ha- 
bebat, secundarum ambiguarumque rerum sciens eoque inter- 
ritus. igitur futura volvens non aliud repperit quam ut hostem 
silvis coerceret, donec saucii, quantumque gravioris agminis, 
anteirent, nam medio montium et paludum porrigebatur pla- 
nities; quae tenuem aciem pateretur, deliguntur legiones 
quinta dextro lateri, unetvicesima in laevum, primani ducen- 
dum ad agmen, vicesimanus adversum secuturos. 

65. Nox per diversa inquies, cum barbari festis epulis, 
laeto cantu aut truci sonore subiecta vallium ac resultantis 

sallus complorent, apud Romanos invalidi ignes, interruptae 
voces, atque ipsi passim adiacerent vallo, oberrarent tento- 
riis, insomnes magis quam pervigiles, ducemque terruit dira 
quies: nam Quintilium Varum sanguine oblitum et paludibus 
emersum cernere et audire visus est velut vocantem, non 
tamen obsecutus et manum intendentis reppulisse. coepta luce 
missae in latera legiones, metu an contumacia, locum dese- 
ruere, capto propere campo huincnlia ultra, neque tamen 
Arminius, quamquam libero incursu, slatim prorupit, sed ut 
haesere caeno fossisque impedimenta, turbati circum milites, 
incertus signorum ordo, ulque tali in tempore sibi quisque 
properus et lentae adversum imperia aures, inrumpere Ger- 
manos iubet, clamitans «en Varus et eodem iterum fato vin- 
ctae legiones I» simul haec, et cum delectis scindit agmen, 
equisque maxime vulnera ingerit, illi sanguine suo et lubrico 
paludum lapsantes excussis rectoribus disicere obvios, prote- 
rere iacenles. plurimus circa aquilas labor , quae neque ferri 
adversum ingruentia tela neque iigi limosa bumo poterant. 
Caecina dum sustentat aciem, suffosso equo delapsus circum- 
veniebatur, ni prima legio sese opposuisset, iuvit hostium 
aviditas , omissa caede praedam sectantium ; enisaeque legio- 
nes vesperascente dic in aperta et solida, neque is miseria- 
rum finis, struendum vallum, petendus agger; amissa magna 
ex parte per quae egeritur humus aut exciditur caespes; non 
tentoria manipulis, non fomenta sauciis: infectos caeno aut 
cruore cibos dividentes, funestas tenebras et tot hominum 
milibus unum iam reliquum diem lamentabantur. 

66. Forte equus abruptis vinculis vagus et clamore territus 
quosdam occurrentium obturbavit, tanta inde consternatio in- 
rupissc Germanos credentium, ut cuncti ruerent ad portas; 
quarum decumana maxime petebatur, aversa hosti et fugien- 
tibus tutior. Caecina comperto vanam esse formidinem , cum 
tamen neque auctoritate neque precibus , nc manu quidem obsi- 
stere aut relinere militem quiret, proiectus in limine portae mi- 
seratione demum, quia per corpus legati eundum orat, clausit 
viam, simul tribuni eteenturiones falsum pavorem esse docuerunt. 

67. Tunc contractos in principia, iussosque dicta cum silen- 
tio accipere, temporis ac necessitatis monet, unam in armis 

salutem, sed ea consilio temperanda, manendumque intra val- 
lum donec expugnandi hostes spe propius succederent; mox 
undique erumpendum; illa eruptione ad Rhenum perveniri, 
quodsi fugerent , pluris silvas , profundas magis paludes , sae- 
vitiam hostium snperesse: at victoribus decus , gloriam, quae 
domi cara, quae in castris honesta, memorat: reticuit de 
adversis, equos dehinc, orsus a suis, legatorum tribunorum- 
que nulla ambitione fortissimo cuique bellatori tradit, ut hi, 
mox pedes, in hostem invaderent. 

68. llaud minus inquies Germanus spe cupidine et diversis 
ducum sententiis agebat, Arminio, sinerent egredi egressos- 
que rursum per humida et impedita circumvenirent, suadente, 
atrociora Inguiomero et laeta barbaris , ut vallum armis ambi- 
rent: promptam expugnationem, plures captivos, incorru- 
ptam praedam fore, igitur orta die proruunt fossas, iniciunt 
crates, summa valli prensant, raro super milite et quasi ob 
metum defixo, postquam haesere munimentis, datur cohorti- 
bus signum, cornuaque ac tubae concinuere, exin clamore 
et impetu tergis Germanorum circumfunduntur, exprobrantes 
non hic silvas nec paludes , sed aequis locis aequos deos, 
hosti facile excidium et paucos ac semermos cogitanti sonus 
tubarum, fulgor armorum, quanto inopina, tanto maiora 
offunduntur; cadebanlque, ut rebus secundis avidi , ita adver- 
sis incauti. Arminius integer, Inguiomerus post gravo vulnus 
pugnam deseruere: vulgus trucidatum est, donec ira et dies 
permansit, nocte demum reversae legiones, quamvis plus 
vulnerum, eadem ciborum egestas fatigaret, vim sanitatem 
copias cuncta in victoria habuere. 

69. Pervaserat interim circumventi exercitus fama, et in- 
festo Germanorum agmine Galliaspeti; aeni Agrippina inpo- 
situm Rheno pontem solvi prohibuisset, erant qui id flagitium 
formidine auderent, sed femina ingens animi munia ducis 
per eos dies induit, militibusque, ut quis inops aut saucius, 
vestem et fomenta dilargita est. tradit G. Plinius, Germanico- 
rum bellorum scriptor , stetisse apud principium pontis, laudes 
et grates reversis legionibus habentem, id Tiberii animuin 
altius penetravit, non enim simplices eas curas, nec adversus 
externos militem quaeri, nibil relictum imperatoribus, ubi 

femina manipulos intervisat, signa adeat, largitionem tentet, 
tamquam parum ambitiose filium ducis gregali habitu circum- 
ferat Cacsaremque Caligulam appellari velit, potiorem iam 
apud exercitus Agrippinam quam legatos , quam duces ; con- 
pressam a muliere seditionem , cui nomen principis obsistere 
non quiverit, accendebat haec onerabatque Seianus, peritia 
morum Tiberii, odia in longum iaciens, quae reconderet 
auctaquc promeret. 

70. At Germanicus legionum, quas navibus vexerat, secun- 
dam et quartam decimam itinere terrestri P. Vitellio ducendas 
tradit, quo levior classis vadoso mari innaret vel reciproco 
sideret. Vitellius primum iter sicca humo aut modice adla- 
bente aestu quietum habuit: mox inpulsu aquilonis, simul 
sidere aequinoctii, quo maxime tumescit Oceanus, rapi agique 
agmen, et opplebantur terrae: eadem freto litori campis fa- 
cies, neque discerni poterant incerta ab solidis, brevia a 
profundis, sternuntur fluctibus, hauriuntur gurgitibus iumenta, 
sarcinae; corpora exanima interfluunt, occursant, permiscen- 
tur iuter se manipuli, modo pectore modo ore tenus exstan- 
tes, aliquando subtracto solo disiecti aut obruti, non vox et 
mutui hortatus iuvabant adversante unda ; nihil strenuus ab 
ignavo, sapiens ab imprudenti , consilia a casu differre: cuncta 
pari violentia involvebantur, tandem Vitellius in editiora 
enisus eodem agmen subduxit, pernoctavere sine utensilibus , 
sine igni, magna pars nudo aut mulcato corpore, haud minus 
miserabiles quam quos hostis circumsidet: quippe illis etiam 
honestae mortis usus, his inglorium exitium, lux reddidit 
terram, penetratumque ad amnem f Visurgin, quo Caesar 
classe contenderat, impositae dein legiones, vagante fama 
submersas; nec fides salutis, antequam Caesarem cxercitum- 
que reducem videre. 

71. Iam Stertinius, ad accipiendum in deditionem Segime- 
rum fratrem Segestis praemissus, ipsum et filium cius in civi- 
tatem Ubiorum perduxerat, data utrique venia, facile Segi- 
mero, cunctantius filio, quia Quintilii Vari corpus inlusisse 
dicebatur, ceterum ad supplenda exercitus damna certavere 
Galliae Hispaniae Italia, quod cuique promptum, arma equos 
aurum oflerentes. quorum laudato studio Germanicus, armis 

modo et equis ad bellum sumptis, propria pecunia militem 
iuvit. utque cladis memoriam etiam comitate leniret, circumire 
saucios , facta singulorum extollere ; vulnera intuens alium 
spe, alium gloria, cunctos adloquio et cura sibique et proe- 
lio firmabat. 

72. Decreta e» anno triumphalia insignia A. Caecinae, L. 
Apronio, C. Silio ob res cum Germanico gestas, nomen pa- 
tris patriae Tiberius, a populo saepius ingestum, repudiavit; 
neque in acta sua iurari , quamquam censente senatu , per- 
misit, cuncta mortalium incerta, quantoque plus adeptus foret, 
tanto se magis in lubrico dictitans, non tamen ideo faciebat 
fidem civilis animi, nam legem maicstatis reduxerat; cui no- 
men apud veteres idem, sed alia in iudiciura veniebant, si 
quis proditione exercitum aut plebem seditionibus, denique 
male gesta re publica maieslalem populi Romani minuisset, 
facta arguebantur, dicta inpune erant, primus Augustus co- 
gnitionem de famosis libellis specie legis eius tractavit, com- 
motus Cassii Severi libidine, qua viros feminasque inluslres 

• procacibus scriptis diffamaverat, mox Tiberius, consultante 
Pompeio Macro praetore an iudicia maicstatis redderentur, 
exercendas leges esse respondit, hunc quoque asperavere car- 
mina incertis auctoribus vulgata in saevitiam superbiamque 
cius et discordem cum matre animum. 

73. Haud pigebit referre in Falanio et Rubrio, modicis 
equilibus Romanis, praetentata crimina, ut quibus initiis, 
quanta Tiberii arte gravissimum exilium inrcpscrit, dein re- 
pressum sit, postremo arserit cunctaque corripuerit, noscatur. 
Falanio obiciebat accusator quod inter cultores Augusti, qui 
per omnes domos in modum collegiorum habebantur, Cas- 
sium quendam mimum corporo infamem adseivisset, quodque 
venditis hortis statuam Augusti simul mancipasseL Rubrio 
crimini dabatur violatum periurio numen Augusti, quae ubi 
Tiberio notuere, scripsit consulibus non ideo decretum patri 
suo caelum , ut in perniciem civium is honor verteretur. Cas- 
sium histrionem solitum inter alios eiusdem artis interesse 
ludis quos mater sua in memoriam Augusti sacrassct; nec 
contra religiones fieri quod effigies eius, ut alia numinum 
simulacra, venditionibus hortorum et domuum accedant, ius 

iurandurn perinde aestimandum quam si Iovem fefellisset: 
deorum iniurias dis curae. 

74. Nec mullo post Granium Marcellum praetorem Bithyniae 
quaestor ipsius Caepio Crispinus maiestatis postulavit , subscri- 
bente Romano Hispone; qui formam vitae iniit quam postea 
celebrem miseriae temporum et audaciae hominum fecerunt, 
nam egens ignotus inquies, dum occultis libellis saevitiae 
principis adrepit, mox clarissimo cuique periculum facessit, 
potentiam apud unum, odium apud omnis adeptus, dedit 
exemplum quod secuti ex pauperibus divites, ex contemptis 
metuendi, perniciem aliis ac postremum sibi invenere, sed 
Marcellum insimulabat sinistros de Tiberio sermones habuisse: 
inevitabile crimen, cum ex moribus principis foedissima quae- 
que deligeret accusator obiectaretque reo. nam quia vera erant, 
etiam dicta credebantur, addidit Ilispo statuam Marcelli altius 
quam Caesarum sitam, et alia in statua amputato capite Augu- 
sti effigiem Tiberii inditam, ad quod exarsit adeo ut rupta 
taciturnitate proclamaret se quoque in ea causa laturum sen- 
tentiam palam et iuratum ; quo ceteris eadem necessitas fieret, 
manebant etiam tum vestigia morienlis libertatis, igitur Cn. 
Piso «quo» inquit «loco censebis, Caesar? si primus, habebo 
quod sequar: si post omnis, vereor ne imprudens dissen- 
tiam.» permotus bis, quantoque incautius eiTcrverat, paeni- 
tentia patiens tulit absolvi reum criminibus maiestatis. dc pe- 
cuniis repetundis ad reciperatores itum est. 

75. Nec patrum cognitionibus satiatus iudiciis adsidebat in 
cornu tribunalis, ne praetorem curuli depelleret; mullaque 
eo coram adversus ambitum et potentium preces constituta, 
sed dum veritati consulitur, libertas corrumpebatur, inter 
quae Pius Aurelius senator questus mole publicae viae ductu- 
que aquarum labefactas aedis suas, auxilium patrum invoca- 
bat. resistentibus aerarii praetoribus subvenit Caesar, pre- 
tiumqne aedium Aurelio tribuit, erogandae per honesta pecu- 
niae cupiens; quam virtutem diu retinuit, cura ceteras exueret. 
Propertio Celeri praetorio, veniam ordinis ob paupertatem 
petenti, decies sestertium largitus est, satis comperto paternas 
ei angustias esse, tentantis eadem alios probare causam sena- 
tui iussit, cupidine severitatis in iis etiam quae rite faceret 

acerbus, unde ceteri silentium et paupertatem confessioni et 
beneficio praeposuere. 

76. Eodem anno continuis imbribus auctus Tiberis plana 
urbis stagnaverat; relabentem secuta est aedificiorum et ho- 
minum strages, igitur censuit Asinius Gallus ut libri Sibyllini 
adirentur. renuit Tiberius, perinde divina humanaque obte- 
gens. sed remedium coercendi fluminis Ateio Capitoni et L. 
Arruntio mandatum. Achaiam ac Macedoniam onera depre- 
cantis levari in praesens proconsulari imperio tradique Cae- 
sari placuit, edendis gladiatoribus, quos Germanici fratris 
ac suo nomine obtulerat, Drusus praesedit, quamquam vili 
sanguine nimis gaudens; quod in vulgus formidolosum, et pa- 
ter arguisse dicebatur, cur abstinuerit spectaculo ipse, varie 
trahebant ; alii taedio coetus , quidam tristitia ingenii et metu 
conparalionis , quia Augustus comiter interfuisset, non credi- 
derim ad ostentandam saevitiam movendasque populi offen- 
siones concessam filio materiem, quamquam id quoque 
dictum est. 

77. At theatri licentia, proximo priore anno coepta, gr»> 
vius tum erupit, occisis non modo e plebe sed militibus et 
centurione, vulnerato tribuno praetoriae cohortis, dum pro- 
bra in magistratus et dissensionem vulgi prohibent, actum 
de ea seditione apud patres, dicebanturque sententiae ut 
praetoribus ius virgarum in histriones esset, intercessit Hate- 
rius Agrippa tribunus plebei, increpitusque est Asinii Galli 
oratione , silente Tiberio , qui ea simulacra libertatis senatui 
praebebat, valuit tamen intercessio, quia divus Augustus iut- 
munes verberum histriones quondam responderat, neque fas 
Tiberio infringere dicta eius, de modo lucaris et adversus 
lasciviam fautorum multa decernuntur; ex quis maxime insi- 
gnia, ne doinos pantomimorum senator introiret; ne egre- 
dientes in publicum equites Romani cingerent, aut alibi quam 
in theatro spectarentur; et spectantium immodestiam exilio 
multandi potestas praetoribus fieret. 

78. Templum ut in colonia Tarraconensi strueretur Augusto 
petentibus Hispanis permissum, datumque in Omnes provin- 
cias exemplum, centesimam rerum venalium, post bella civi- 
lia institutam, deprecante populo, edixit Tiberius militaro 

aerariam eo subsidio niti; simul imparem oneri rem publi- 
cam, nisi vicesimo militiae anno veterani dimitterentur, ita 
proximae seditionis male consulta, quibus sedecim stipendio- 
rum finem expresserant, abolita in posterum. 

79. Actum deinde in senatu ab Arruntio et Ateio an ob 
moderandas Tiberis exundationes verterentur flumina et lacus 
per quos augescit; auditaeque municipiorum et coloniarum 
legationes, orantibus Florentinis ne Clanis solito alveo demo- 
tus in amnem Arnum transferretur, idque ipsis perniciem 
afferret, congruentia his Interamnates disseruere : pessum itu- 
ros fecundissimos Italiae campos, si amnis Nar (id enim pa- 
rabatur) in rivos diductus superstagnavisset, nec Reatini sile- 
bant, Velinum lacum, qua in Narem effunditur, obstrui re- 
cusantes, quippe in adiacentia erupturum; optume rebus 
mortalium consuluisse naturam, quae sua ora fluminibus, 
suos cursus, utque originem, ita fines dederit; spectandas 
etiam religiones sociorum, qui sacra et lucos et aras patriis 
amnibus dicaverint quin ipsum Tiberim nolle prorsus accolis 
fluviis orbatum minore gloria fluere, seu preces coloniarum 
seu difficultas operum sive superstitio valuit, ut in senten- 
tiam Pisonis concederetur, qui nil mutandum censuerat 

80. Prorogatur Poppaeo Sabino provincia Moesia, additis 

Achaia ac Macedonia, id quoque morum Tiberii fuit, conti- 
nuare imperia ac plerosque ad finem vitae in isdem exerciti- 
bus aut jurisdictionibus habere, causae variae traduntur: alii 
taedio novae curae semel placita pro aeternis servavisse , qui- 
dam invidia, ne plures fruerentur. sunt qui existiment, ut 
callidum eius ingenium, ita anxium iudicium. neque enim 
eminentis virtutes sectabatur, et rursum vitia oderat: ex 
optimis periculum sibi, a pessimis dedecus publicum metue- 
bat. qua haesitatione postremo eo provectus est ut manda- 
verit quibusdam provincias, quos egredi urbe non erat pas- 
surus. . ■ ' 

81. De comitiis consularibus, qnae tum primum illo prin- 
cipe ac deinceps fuere, vix quicquam firmaro ausim: adeo 
diversa non modo apud auctores sed in ipsius orationibus 
reperiuntur. modo subtractis candidatorum nominibus origi- 
nem cuiusque et vitam et stipendia descripsit, ut qui forent 

intellegeretur: aliquando ea quoque significatione subtracta, 
candidatos hortatus ne ambitu comitia turbarent, suam ad id 
curam pollicitus est. plerumque eos tantum apud se profes- 
sos disseruit, quorum nomina consulibus edidisset: posse et 
alios profiteri, si gratiae aut meritis confiderent, speciosa 
Terbis, re inania aut subdola, quantoque maiore libertatis 
imagine tegebantur, tanto eruptura ad infensius servitium. 

LIBER SECUNDUS. 



1. Sisenna Statilio Tauro L. Libone consulibus mota Orien- 
tis regna provinciaeque Romanae, initio apud Parthos orto, 
qui petitura Roma acceptumque regem, quamvis gentis Ar- 
sacidarum, ut externum aspernabantur, is fuit Vonones, obses 
Augusto datus a Phraate, nam Phraates quamquam depulisset 
exercitus ducesque Romanos, cuncta venerantium officia ad 
Augustum verterat, partemque prolis firmandae amicitiae 
miserat, haud perinde nostri metu quam fidei popularium 
diffisus. 

2. Post finem Phraatis et sequentium regum ob internas 
caedes venere in urbem legati a primoribus Parthis, qui Vo- 
nonem vetustissimum liberorum eius accirent, magnificum id 
sibi credidit Caesar , auxitque opibus, et accepere barbari lae- 
tantes, ut ferrac ad nova imperia, mox subiit pudor, dege- 
neravisse Parthos ; petitum alio ex orbe regem , hostium arti- 
bus infectum; iam inter provincias Romanas solium Arsacida- 
rum haberi darique. ubi illam gloriam trucidantium Crassum, 
exturbantium Antonium , si mancipium Caesaris , tot per annos 
servitutem perpessum, Parthis imperitet? accendebat dedi- 
gnantes et ipse, diversus a maiorum institutis, raro venatu, 
segni equorum cura; quotiens per urbes incederet, lecticae 
gestamine, fastuque erga patrias epulas, inridebantur et Graeci 
comites, ac vilissima utensilium anulo clausa, sed prompti 
aditus , obvia comitas , ignotae Parthis virtutes , nova vitia ; et 
quia ipsorum moribus aliena , perinde odium pravis et honestis. 

3. Igitur Artabanus Arsacidarum e sanguine apud Dahas 
adultus excitur, primoque congressu fusus reparat vires re- 
gnoque potitur. victo Vononi perfugium Armenia fuit, vacua 

(unc interque Parthorum et Romanas opes infida ob scelus 
Antonii , qui Arlavasden regem Armeniorum specie amicitiae 
iniectum, dein catenis oneratum, postremo interfecerat, eius 
filius Artaxias, memoria patris nobis infensus, Arsacidarum 
vi seque regnumque tutatus est. occiso Artaxia per dolum 
propinquorum, datus a Caesare Armeniis Tigranes , deductus- 
que in regnum a Tiberio Nerone, nec Tigrani diuturnum im- 
perium fuit neque liberis eius, quamquam sociatis more ex- 
terno in matrimonium regnumque. 

4. Dein iussu Augusti inpositus Artavasdes, et non sine 
clade nostra deiectus. tum C. Caesar componendae Armeniae 
deligitur, is Ariobarzancn , origine Medum , ob insignem cor- 
poris formam et praeclarum animum volentibus Armeniis prae- 
fecit. Ariobarzane morte fortuita absumpto stirpem cius haud 
toleravere; tentatoque feminae imperio, cui nomen Erato, 
eaque brevi pulsa, incerti solutique et magis sine domino 
quam in libertate, profugum Vononen in regnum accipiunt, 
sed ubi minitari Artabanus, et parum subsidii in Armeniis,: 
vel, si nostra vi defenderetur, bellum adversus Parthos sumen- 
dum erat, rector Suriae Creticus Silanus excitum custodia 
circumdat, manente luxu et regio nomine, quod ludibrium 
effugere agitaverit Vonones, in loco reddemus. 

5. Ceterum Tiberio haud ingratum accidit turbari res Orien- 

tis, ut ea specie Germanicum suctis legionibus abstraheret, 
novisque provinciis impositum dolo simul et casibus objecta- 
ret. at ille, quanto acriora in eum studia militum et aversa 
patrui voluntas , celerandae victoriae intentior, tractare prae- 
liorum vias, et quae sibi tertium iam annum belligeranti saeva 
vel prospera evenissent, fundi Germanos acie et iustis locis, 
iuvari silvis, paludibus, brevi aestate et praematura hieme; 
suum militem haud perinde vulneribus quam spatiis itinerum, 
damno armorum adfici; fessas Gallias ministrandis equis; lon- 
gum impedimentorum agmen opportunum ad insidias, defen- 
santibus iniquum, at si mare intretur, promptam ipsis pos- 
sessionem et hostibus ignotam , simul bellum maturius incipi, 
legionesque et commeatus pariter vehi; integrum equitem 
equosque per ora et alveos Qumioum media in Germa- 
nia fore. v ' 

6. Igitur huc intendit, missis ad census Galliarum P. Vitellio 
et C. Antio. Silius et Anteius et Caecina fabricandae classi 
praeponuntur, mille naves sufficere visae properatacque , aliae 
breves, angusta puppi proraque et lato utero, quo facilius 
fluctus tolerarent ; quaedam planae carinis , ut sine noxa side- 
rent; plures adposilis utrimque gubernaculis, converso ut 
repente remigio bine vel illinc adpellcrent; multae pontibus 
stratae, super quas tormenta veherentur, simul aptae feren- 
dis equis aut commeatui, velis habiles, citae remis, auge- 
bantur alacritate militum in speciem ac terrorem, insula Ba- 
tavorum in quam convenirent, praedicta, ob faciles adpulsus 
accipiendisquc copiis, et transmittendum ad bellum opportuna, 
nam Rhenus uno alveo continuus, aut modicas insulas cir- 
cumveniens, apud principium agri Batavi velut in duos amnes 
dividitur, servatque nomen et violentiam cursus, qua Germa- 
niam praevehitur , donec Oceano misceatur : ad Gallicam ripam 
latior et placidior adfluens ; verso cognomento Vahalem acco- 
lae dicunt; mox id quoque vocabulum mutat Mosa flumine, 
eiusque inmcnso ore eundem in Oceanum eiTunditur. 

7. Sed Caesar, dura adiguntur naves, Silium legatum cum 
expedita manu inruplionem in Chattos facere iubet: ipse audito 
castellum Lupiae flumini adpositum obsideri, sex legiones eo du- 
xit. neque Silio ob subitos imbres aliud actum quam ut modicam 
praedam et Arpi principis Chattorum coniugem liliamque rape- 
ret; neque Caesari copiam pugnae obsessores fecere, ad fa- 
mam adventus eius dilapsi, tumulum tamen nuper Varianis 
legionibus structum et veterem aram Druso silam disiecerant. 
restituit aram, honorique patris princeps ipse cum legioni- 
bus decucurrit: tumulum iterare haud visum, et cuncta inter 
castellum Alisonem ac Rhenum novis limitibus aggeribusque 
permunita. 

8. Iamque classis advenerat, cum praemisso commeatu et 
distributis in legiones ac socios navibus, fossam cui Drusia- 
nae nomen ingressus, precatusque Drusum patrem ut se ea- 
dem ausum libens placatusque exemplo ac memoria consi- 
liorum atque operum iuvarct, lacus inde et Oceanum usque 
ad Amisiam flumen secunda navigatione pervehitur, classis 
Amisiae relicta, laevo amne; erratumque in eo quod non 

subvexit, transposuit militem dextras in terras iturum: ita 
piures dies efficiendis pontibus absumpti, et eques quidem ac 
legiones prima aestuaria , nondum adcrescente unda , intrepidi 
transiere: postremum auxiliorum agmen , Bataviquc in parte 
ea, dum insultant aquis artemque nandi ostentant, turbati, 
et quidam hausti sunt, metanti castra Caesari Angrivariorum 
defectio a tergo nuntiatur: missus ilico Stertinius cum equite 
et armatura levi igne et caedibus perfidiam ultus est. 

9. Flumen Visurgis Romanos Cheruscosque interfluebat, eius 
in ripa cum ceteris primoribus Arminius adstilit, quaesiloque 
an Caesar venisset, postquam adesse responsum est, ut liceret 
cum fratre conioqui oravit, erat is in exercitu, cognomento 
Flavus, insignis fide et amisso per vulnus oculo paucis ante 
annis, duce Tiberio, tum permissum, progressusque salutatur 
ab Arminio; qui amotis stipatoribus, ut sagittarii nostra pro 
ripa dispositi abscederent postulat, et postquam digressi , unde 
ea deformitas oris interrogat fratrem, illo locum et proelium 
referente, quodnam praemium recepisset exquirit. Flavus 
aucta stipendia, torquem et coronam aliaquc militaria dona 
memorat, inridente Arminio vilia servitii pretia. 

10. Exin diversi ordiuntur, hic magnitudinem Romanam, 
opes Caesaris et victis graves poenas, in deditionem venienti 
paratam clementiam ; neque coniugcm et filium eius hostiliter 
haberi : ille fas patriae , libertatem avitam , penetralis Germa- 
niae deos, matrem precum sociam; ne propinquorum et ad- 
finium , denique gentis suae desertor et proditor qaam impe- 
rator esse mallet, paulatini inde ad iurgia prolapsi quo minus 
pugnam consererent, ne flumine quidem interiecto cohibeban- 
tur, ni Stertinius adeurrens plenum irae armaque et equum 
poscentem Flavum adtinuisset. cernebatur contra minitabundus 
Arminius , proeliumque denuntians, nam pleraque Latino ser- 
mone interiaciebat , ut qui Romanis in castris ductor popu- 
larium meruisset. 

11. Postero die Germanorum acies trans Visurgim stetit. 
Caesar , nisi pontibus praesidiisque inpositis , dare in discrimen 
legiones haud imperatorium ratus, equitem vado tramittit. 
praefuere Stertinius et e numero primipilarium Aemilius , di- 
stantibus locis invecti, ut hosfem diducerent, qua celerrimus 

amnis, Chariovalda dux Batavorum erupit, eum Cherusci fu- 
gam simulantes in planitiem saltibus circumiectara traxere: 
dein coorti et undique effusi trudnnt adversos, instant ceden- 
tibus, collectosque in orbem pars congressi, quidam eminus 
proturbant. Chariovalda diu sustentata hostium saevitia, hor- 
tatus suos ut ingruentes catervas globo frangerent, atque ipse 
in densissimos inrumpens, congestis telis et sufTosso equo 
labitur, ac mulli nobilium circa: ceteros vis sua aut equites 
cum Stertinio Aemilioque subvenientes periculo exemere. 

12. Caesar transgressus Visurgim , indicio perfugae cogno- 
scit delectum abArminio locum pugnae; convenisse et alias 
nationes in silvam ilerculi sacram, ausurosque nocturnam 
castrorum oppugnationem, habita indici fides, et cernebantur 
ignes ; suggressique propius speculatores audiri fremitum equo- 
rum ininensique et inconditi agminis murmur attulere, igitur 
propinquo summae rei discrimine explorandos militum animos 
ratus, quonam id modo incorruptum foret, secum agitabat, 
tribunos et centuriones laeta saepius quam comperta nuntiare; 
libertorum servilia ingenia ; amicis inesse adulationem ; si con- 
tio vocetur, illic quoque, quae pauci incipiant, reliquos ad- 
streperc. penitus noscendas mentes, cum secreti et incustoditi 
inter militaris cibos spem aut metum proferrent. 

13. Nocte coepta egressus augurali per occulta et vigilibus 
ignara, comite uno, contectus humeros ferina pelle, adit ca- 
strorum vias, adsistit tabernaculis, fruiturque fama sui, cum 
hic nobilitatem ducis, decorem alius, plurimi patientiam, 
comitatem, per seria per iocos eundem animum laudibus fer- 
rent, reddendamque gratiam in acie faterentur, simul perfi- 
dos et ruptores pacis ultioni et gloriae mactandos, inter quae 
unus hostium, Latinae linguae sciens, acto ad vallum equo, 
voce magna coniuges et agros et stipendii in dies, donec 
bellaretur, sestertios centenos, si quis transfugisset, Arminii 
nomine pollicetur, incendit ea contumelia legionum iras: veni- 
ret dies, daretur pugna; sumpturum militem Germanorum 
agros , tracturum coniuges ; accipere omen , et matrimonia ac 
peennias hostium praedae destinare, tertia ferme vigilia adsul- 
tatum est castris, sine coniectu teli, postquam crebras pro mu- 
nimentis cohortes et nihil remissum sensere. 

14. Nox eadem laetam Germanico quietem tulit; viditque 
se operatum , et sanguine sacro respersa praetexta , pulchrio- 
rem aliam manibus aviae Augustae accepisse, auctus omine , 
addicentibus auspiciis, vocat contionem, et quae sapientia 
praevisa aptaque imminenti pugnae, disserit, non campos 
modo militi Romano ad proelium bonos , sed si ratio adsit , 
silvas et saltus : nec enim inmensa barbarorum scuta , enor- 
mis hastas inter truncos arborum et enata humo virgulta per- 
inde baberi quam pila et gladios et haerentia corpori tegmina,, 
denserent ictus, ora mucronibus quaererent: non loricam 
Germano, non galeam; ne scuta quidem ferro nervove fir- 
mata, sed viminum textus vel tenuis et fucatas colore tabu- 
las; primam utcumque aciem hastatam, ceteris praeusta aut 
brevia tela, iam corpus ut visu torvum et ad brevem impe- 
tum validum , sic nulla vulnerum patientia : sine pudore flagi- 
tii, sine cura ducum abire, fugere; pavidos adversis, inter 
secunda non divini, non humani iuris memores, si taedio via- 
rum ac maris finem cupiant, hac acie parari: propiorem, 
iam Albim quam Rhenum, neque bellum ultra, modo se, 
patris patruique vestigia prementem , isdem in terris victorem 
sisterent. 

15. Orationem ducis secutus militum ardor, signumque 
pugnae datura, nec Arminius aut ceteri Germanorum proce- 
res omittebant suos quisque testari, hos esse Romanos Va- 
riani exercitus fugacissimos, qui ne bellum tolerarent, sedi- 
tionem induerint; quorum pars onusta vulneribus terga , pars 
fluctibus et procellis fractos artus infensis rursum hostibus, 
adversis dis obiciant, nulla boni spe. classem quippe et avia 
Oceani quaesita, ne quis venientibus occurreret, ne pulsos 
premeret : sed ubi miscuerint manus , inane victis ventorum 
remorumve subsidium, meminissent modo avaritiae , crudelita- 
tis, superbiae: aliud sibi reliquum quam tenere libertatem aut 
mori ante servitium? 

16. Sic accensos et proelium poscentes in campum, cui 
Idistaviso nomen , deducunt, is medius inter Visurgim et col- 
les, ut ripae fluminis cedunt aut prominentia montium resi- 
stunt, inaequaliter sinuator, pone tergum insurgebat silva, 
editis in altum ramis et pura bumo inter arborum truncos. 

campum et prima silvarum barbara acies tenuit : soli Cherusci 
iuga insedere, ut proeliantibus Romanis desuper incurrerent, 
noster exercitus sic incessit: auxiliares Galli Germanique in 
fronte, post quos pedites sagittarii; dein quattuor legiones et 
cum duabus praetoriis cohortibus ac delecto equite Caesar; 
exin totidem aliae legiones et levis armatura cum equite 
sagittario, ceteraeque sociorum cohortes, intentus paratusque 
miles, ut ordo agminis in aciem adsisteret. 

17. Visis Cheruscorum catervis, quae per ferociam proru- 
perant, validissimos equitum incurrere latus, Stertinium cum 
ceteris turmis circumgredi tergaque invadere iubet, ipse in 
tempore adfuturus. interea pulcherrimum augurium, octo 
aquilae petere silvas et intrare visae imperatorem advertere, 
exclamat, irent, sequerentur Romanas aves , propria legionum 
numina, simul pedestris acies infertur, et praemissus eques 
postremos ac latera impulit, mirumque dictu, duo hostium 
agmina diversa fuga, qui silvam tenuerant, in aperta, qui 
campis adstiterant, in silvam ruebant, medii inter hos Che- 
rusci collibus detrudebantur; inter quos insignis Arminius 
manu voce vulnere sustentabat pugnam, incubueratque sagit- 
tariis, illa rupturus, ni Raetorum Vindelicorumque et Gal- 
licae cohortes signa obiecissent. nisu tamen corporis et im- 
petu equi pervasit, oblitus faciem suo cruore, ne nosceretur, 
quidam adgnitum a Chaucis inter auxilia Romana agentibus 
emissumque tradiderunt, virtus seu fraus eadem Inguiomero 
effugium dedit, ceteri passim trucidati, et plerosque tranare 
Visurgim conantes iniecta tela aut vis fluminis, postremo mo- 
les ruentium et incidentes ripae operuere, quidam turpi fuga 
in summa arborum nisi, ramisque se occultantes, admotis 
sagittariis per ludibrium figebantur ; alios prorutae arbores 
adflixcre. 

18. Magna ea victoria neque cruenta nobis fuit, quinta 
ah hora diei ad noctem caesi hostes decem milia passuum 
cadaveribus atque armis opplevere, repertis inter spolia eo- 
rum catenis, quas in Romanos ut non dubio eventu portave- 
rant. miles in loco proelii Tiberium imperatorem salutavit, 
struxitque aggerem , et in modum tropaeorum arma subscri- 
ptis victarum gentium nominibus imposuit. 

19. Haud perinde Germanos vulnera, luctus, excidia quam 
ea species dolore et ira adfecit. qui modo abire sedibus , trans 
Albim concedere parabant, pugnam volunt, arma rapiunt; 
plebes primores, iuventus senes agmen Romanum repente 
incursant, turbant, postremo deligunt locum flumine et sil- 
vis clausum, arta intus planitie et hurnida: silvas quoque 
profunda palus ambibat, nisi quod latus unum Angrivarii lato 
aggere extulerant, quo a Cheruscis dirimerentur, hic pedes 
adstitit: equitem propinquis lucis texere, ut ingressis silvam 
legionibus a tergo foret. 

20. Nihil ex bis Caesari incognitum: consilia locos , prom- 
pta occulta noverat, astusque hostium in perniciem ipsis ver- 
tebat. Seio Tuberoni legato tradit equitem campumque; 
peditum aciem ita instruxit ut pars aequo in silvam aditu 
incederet, pars obiectum aggerem eniteretur; quod arduum, 
sibi, cetera legalis permisit, quibus plana evenerant, facile 
inrupcrc: quis inpugnaudus agger, ut si murum succederent, 
gravibus superne ictibus conflictabantur, sensit dux inparem 
comminus pugnam, remotisque paulum legionibus funditores 
libratoresque excutere tela et proturbare hostem iubet. mis- 
sae e tormentis hastae, quanloque conspicui magis propu- 
gnatores, tanto pluribus vulneribus deiecti. primus Caesar 
cum praetoriis cohortibus, capto vallo, dedit impetum in sil- 
vas: conlato illic gradu certatum, hostem a tergo palus, Ro- 
manos flumen aut montes claudebant: utrisque necessitas in 
loco, spes in virtute, salus ex victoria. 

21. Nec minor Germanis animus, sed genere pugnae et 
armorum superabantur, cum ingens multitudo artis locis prae- 
longas hastas non protenderet, non colligeret, neque adsul- 
tibus et velocitate corporum uteretur, coacta stabile ad proe- 
lium; contra miles, cui scutum pectori adpressum et insidens 
capulo manus, latos barbarorum artus, nuda ora foderet, 
viamque strage hostium aperiret, inprompto iam Arminio 
ob continua pericula, sive illum recens acceptum vulnus tar- 
daverat. quin et Inguiomerum, tota volitantem acie, fortuua 
magis quam virtus deserebat, et Germanicus quo magis ad- 
gnosceretur, detraxerat tegimen capiti, orabatque insisterent 
caedibus: nil opus captivis, solam internecionem gentis finem 

foro, ianique sero diei subducit ex acie legionem facien- 
da iris: ceterae ad noctem cruore hostium satiatae sunt, 
equites ambigue certavere. 

22. Laudatis pro contione victoribus, Caesar congeriem 
armorum struxit, superbo cum titulo: debellatis inter Rhenum 
Albimque nationibus exercitum Tiberii Caesaris ea monimcnta 
Marti et Iovi ct Augusto sacravisse, de se nibil addidit , metu 
invidiae, an ratus conscientiam facti satis esse, mox bellum 
in Angrivarios Stertinio mandat, ni deditionem properavissent, 
atque illi supplices nihil abnuendo veniam omnium accepere. 

23. Sed aestate iam adulta legionum aliae itinere terrestri 
in hibernacula remissae; plures Caesar classi impositas per 
ilumen Amisiam Oceano invexit, ac primo placidum aequor 
mille navium remis strepere aut velis inpelli: mox atro nu- 
bium globo efTusa grando, simul variis undique procellis in- 
certi fluctus prospectum adimere, regimen inpedire; milesque 
pavidus et casuum maris ignarus dum turbat nautas vel intem- 
pestive iuvat, officia prudentium corrumpebat, omne dehinc 
caelum et mare omne in austrum cessit, qui tumidis Ger- 
maniae terris, profundis amnibus, immenso nubium tractu 
validus, et rigore vicini septentrionis horridior, rapuit disie- 
cilquc naves in aperta Oceani aut insulas saxis abruptis vel 
per occulta vada infestas, quibus paulum aegreque vitalis, 
postquam mutabat aestus eoderaque quo ventus ferebat, non 
adhaerere ancoris, non exhaurire inrumpentis undas poterant: 
equi, jumenta, sarcinae, etiam arma praecipitantur, quo leva- 
rentur alvei manantes per latera, et fluctu superurgente. 

24. Quanto violentior cetero mari Oceanus ct truculentia 
caeli praestat Germania , tantum illa clades novitate et magni- 
tudine excessit, hostilibus circum liloribus, aut ita vasto et 
profundo, ut credatur novissimum ac sine terris mare, pars 
navium baustac sunt, plures apud insulas longius sitas eiectae; 
milesque, nullo illic hominum cultu, fame absumptus, nisi 
quos corpora equorum eodem elisa toleraverant, sola Ger- 
manici triremis Chaucorum terram adpulit; quem per omues 
illos dies noctesque apud scopulos et prominentis oras, cum 
se tanti exilii reum clamitaret, vix cohibuere amici quo mi- 
nus eodem mari oppeteret, tandem relabente aestu et sccun- 

dante vento claudae naves raro remigio ant intentis vestibus , 
et quaedam a validioribus tractae, revertere; quas raptim 
refectas misit ut scrutarentur insulas, collecti ea cura pleri- 
que: multos Angrivarii nuper in fidem accepti redemptos ab 
interioribus reddidere; quidam in Britanniam rapti , et remissi , 
a regulis, ut quis ex longinquo revenerat, miracula narrabant, 
vim turbinum et inauditas volucres, monstra maris, ambi- 
guas hominum et beluarum formas, visa sive ex metu credita. 

25. Sed fama classis amissae ut Germanos ad spem belli, 
ita Caesarem ad coercendum erexit. C. Silio cum triginta 
peditum, tribus equitum milibus ire in Chattos imperat; ipse 
maioribus copiis Marsos inrumpit, quorum dux Mallovendus 
nuper in deditionem acceptus propinquo luco defossam Varia- ./ 
nae legionis aquilam modico praesidio servari indicat, missa 
extemplo manus quae hostem a fronte eliceret , alii qui terga 
circumgressi recluderent humum ; et utrisque adfuit fortuna, 
eo promptior Caesar pergit introrsus, populatur, exscindit 
non ausum congredi hostem aut , sicubi restiterat , statim pul- 
sum, nec umquam magis, nt ex captivis cognitum est, pa- 
ventem. quippe invictos et nullis casibus superabiles Romanos 
praedicabant, qui perdita classe, amissis armis, post con- 
strata equorum virorumque corporibus litora , eadem virtute, 
pari ferocia , et velut aucti numero inrupissent. 

26. Reducius inde in hiberna miles, laetus animi quod 
adversa maris expeditione prospera pensavisset, addidit mu- 
nificentiam Caesar, quantum quis damni professus erat, ex- 
solvendo. nec dubium habebatur labare hostes petendaeque 
pacis consilia sumere, etsi proxima aestas adiccretur, posse 
bellum patrari, sed crebris epistulis Tiberius monebat, redi- 
ret ad decretum triumphum: satis iam eventuum, satis ca- 
suum. prospera illi et magna proelia: eorum quoque memi- 
nisset quae venti et fluctus, nulla ducis culpa, gravia tamen 
et saeva damna intulissent, se novies a divo Augusto in Ger- 
maniam missum plura consilio quam vi perfecisse, sic Sugam- 
bros in deditionem acceptos, sic Sue vos regemque Marobo- 
duum pace obstrictum, posse et Cheruscos cclerasque rebel- 
lium gentes , quoniam Romanae ultioni consultum esset , 
internis discordiis relinqui, precante Germanico annum effi- 

ciendis coeptis, acrius modestiam eius adgredilur alterum 
consulatum offerendo, cuius munia praesens obiret, simul 
adnectehat, si foret adhuc bellandum , relinqueret materiem 
Drusi fratris gloriae, qui nullo tum alio hoste nonnisi apud 
tiermanias adsequi nomen imperatorium et deportare lauream 
posset, haud cunctatus est ultra Germanicus , quamquam fingi 
ea seque per invidiam parto iam decori abstrahi intellegeret. 

27. Sub idem tempus e familia Scriboniorum Libo Drusus 
defertur moliri res novas, eius negotii initium ordinem finem 
curatius disseram, quia tum primum reperta sunt quae per 
tot annos rem publicam exedere. Firmius Catus senator, ex 
intima Libonis amicitia, iuvenom inprovidum et facilem ina- 
nibus ad Chaldaeorum promissa , magorum sacra , somniorum 
etiam interpretes impulit, dum proavum Pompeium, amitam 
Scriboniam , quae quondam Augusti coniunx fuerat , conso- 
brinos Caesarcs , plenam imaginibus domum ostentat , horta- 
turque ad luxum et aes alienum , socius libidinum et neces- 
sitatum, quo pluribus indiciis inligaret. 

28. Ut satis testium et qui servi eadem noscerent repperit, 
aditum ad principem postulat, demonstrato crimine et reo per 
Flaccum Vescularium equitem Romanum, cui propior cum 
Tiberio usus erat. Caesar indicium haud aspernatus congres- 
sus abnuit: posse enim eodem Flacco internuntio sermones 
commeare, atque interim Libonem ornat praetura, convicti- 
bus adbibet, non vultu alienatus, non verbis commotior (adeo 
iram condiderat); cunctaque eius dicta factaque, cum prohi- 
bere posset, scire malebat, donec Iunius quidam, tentatus ut 
infernas umbras carminibus eliceret, ad Fulcinium Trionem 
indicium detulit, celebre inter accusatores Trionis ingenium 
erat, avidumque famae malae, statim corripit reum , adit con- 
sules, cognitionem senatus poscit, et vocantur patres , addito 
consultandum super re magna et atroci. 

20. Libo interim veste mutata cum primoribus feminis cir- 
cumire domos, orare adlinos, vocem adversum pericula po- 
scere, abnuentibus cunctis, cum diversa praetenderent, eadem 
formidine, die senatus metu et aegritudine fessus, sive, ut 
tradidere quidam, simulato morbo, lectica delatus ad fores 
curiae innisusque fratri, et manus ac supplices voces ad Tibe- 
C. Tacili opp. ed. mia. I. 4 


Digitized by Google 


_ _ 


50 


CORNELII TACITI ANNALIUM 


riurn tendens, immuto eius vultu excipitur, mox libellos et 
auctores recitat Caesar, ita moderans ne lenire neve asperare 
crimina videretur. 

30. Accesserant praeter Trionem et Catum accusatores Fon- 
teius Agrippa et C. Vibius, cerlabantque cui ius perorandi in 
reum daretur, donec Vibius, quia nec ipsi inter se concede- 
rent et Libo sine patrono introisset, singillatira se crimina 
obieclurum professus, protulit libellos vecordes adeo ut con- 
sultaverit Libo an habiturus foret opes quis viam Appiam 
-Brundisium usque pecunia operiret, inerant et alia huiusce- 
modi, stolida, vana, si mollius acciperes, miseranda, uni 
tamen libello manu Libonis nominibus Caesarum aut senato- 
rum additas atroces vel occultas notas accusator arguebat, 
negante reo, adgnoscentes servos per tomenta interrogari 
placuit, et quia vetere senatus consulto quaestio in caput do- 
mini prohibebatur, callidus et novi iuris repertor Tiberius 
mancipari singulos actori publico iubet, scilicet ut in Libonem 
ex servis salvo senatus consulto quaereretur, ob quae poste- 
rum diem reus petivit, domumque digressus extremas preces 
P. Quirino propinquo suo ad principem mandavit. 

31. Responsum est ut senatum rogaret, cingebatur inierim 
milite domus, strepebant etiam in vestibulo, ut audiri, ut 
aspici possent, cum Libo ipsis, quas in novissimam volu- 
ptatem adhibuerat, epulis excruciatus vocare percussorem, 
prensare servorum dextras, inserere gladium, atque illis, 
dum trepidant, dum refugiunt, evertentibus adpositum mensa 
lumen , feralibus iam sibi tenebris duos ictus in viscera dire- 
xit. ad gemitum conlabenlis adeurrere liberti; et caede visa 
miles abstitit, accusatio tamen apud patres adseveralionc ea- 
dem peracta, iuravitque Tiberius petiturum se vitam quam- 
vis nocenti, nisi voluntariam mortem properavisset. 

32. Bona inter accusatores dividuntur, et praeturae extra 
ordinem datae iis qui senatorii ordinis erant, tunc Cotta 
Messalinu8, ne imago Libonis exsequias posterorum comita- 
retur, censu it, Cn. Lentulus, ne quis Scribonius cognomen- 
tum Drusi adsumeret. supplicationum dies Pomponii Flacci 
sententia constituti, dona Iovi Marti Concordiae , utque iduum 
.Septembrium dies, quo se Libo interfecerat, dies festus ha- 

beretur, L. P et Gallus Asinius et Papius Mutilus ct 

L. Apronius decrevere; quorum auctoritates adulationesque 
rettuli , ut sciretur vetus id in re publica malum, facta ct de 
mathematicis magisque Italia pellendis senatus consulta; quo- 
rum e numero L. Piluanius saxo deiectus est, in P. Marcium 
consules extra portam Esquilinam, cum classicum canere ius- 
sissent, more prisco advertere. 

33. Proximo senatus die multa in luxum civitatis dicta a 
Q. Haterio consulari, Octavio Frontone praetura functo; de- 
cretumque ne vasa auro solida ministrandis cibis fierent, nc 
vestis Serica viros foedaret, excessit Fronto, ac postulavit 
modum argento, supellectili, familiae: erat quippe adhuc fre- 
quens senatoribus, si quid e re publica crederent, loco sen- 
tentiae promere, contra Gallus Asinius disseruit: auctu im- 
perii adolevisse etiam privatas opes, idque non novum sed e 
vetustissimis moribus : aliam apud Fabricios, aliam apud Sci- 
piones pecuniam; et cuncta ad rem publicam referri, qua 
tenui angustas civium domos , postquam eo magnificentiae ve- 
nerit, gliscere singulos, neque in familia et argento, quaeque 
ad usum parentur , nimium aliquid aut modicum nisi ex for- 
tuna possidentis, distinctos senatus et equitum census, non 
quia diversi natura , sed ut locis ordinibus dignationibus, 
antistent et aliis quae ad requiem animi aut salubritatem cor- 
porum parentur, nisi forte clarissimo cuique plures curas, 
maiora pericula subeunda, delenimentis curarum et periculo- 
rum carendum esse, facilem adsensum Gallo, sub nominibus 
honestis, confessio vitiorum et similitudo audientium dedit, 
adiecerat et Tiberius non id tempus censurae, nec, si quid 
in moribus labaret, defuturum corrigendi auctorem. 

34. Inter quae L. Piso ambitum fori, corrupta iudicia, 
saevitiam oratorum accusationes minitantium increpans , abiro 
se et cedere urbe, victurum in aliquo abdito et longinquo 
rure, testabatur; simul curiam relinquebat, commotus est Ti- 
berius, et quamquam milibus verbis Pisonem permulsisset, 
propinquos quoque cius impulit ut abeuntem auctoritate vel 
precibus tenerent, haud minus liberi doloris documentum 
idem Piso mox dedit vocata in ius Urgulania, quam supra 
leges amicitia Augustae extulerat, nec aut Urgulania oblempe- 

ravit , in domum Caesaris spreto Pisone vecta , aut ille abs- 
cessit , quamquam Augusta se violari et imminui quereretur. 
Tiberius hactenus indulgere matri civile ratus ut se iturum 
ad praetoris tribunal, adfuturum Urgulaniae diceret, processit 
Palatio, procul sequi iussis militibus, spectabatur occursante 
populo compositus ore, et sermonibus variis tempus atque 
iter ducens, donec propinquis Pisonem frustra coercentibus 
deferri Augusta pecuniam, quae petebatur, iuberet. isque finis 
rei ; ex qua neque Piso inglorius et Caesar maiore fama fuit, 
ceterum Urgulaniae potentia adeo nimia civitati erat, ut testis 
in causa quadam , quae apud senatum tractabatur , venire de- 
dignaretur: missus est praetor qui domi interrogaret, cum 
virgines Vestales in foro et iudicio audiri, quotiens testimo- 
nium dicerent, vetus mos fuerit. 

35. Res eo anno prolatas haud referrem, ni pretium foret 
Cn. Pisonis et Asinii Galli super eo negotio diversas sententias 
noscere. Piso, quamquam afuturum se dixerat Caesar , ob id 
magis agendas censebat , ut absente principe senatum et equi- 
tes posse sua munia sustinere decorum rei publicae foret. 
Gallus, quia speciem libertatis Piso praeceperat, nihil satis 
inlustre aut ex dignitate populi Romani nisi coram et sub 
octtlis Caesaris, eoque conventum Italiae et adfluentis provin- 
cias praesentiae eius servanda dicebat, audiente haec Tiberio 
ac silente magnis utrimque contentionibus acta : sed res dilatae. 

• 36. Et certamen Gallo adversus Caesarem exortum est. 
nam censuit in quinquennium magistratuum comitia habenda, 
utque legionum legati, qui ante praeturam ea militia funge- 
bantur, iam tum praetores destinarentur, princeps duodecim 
candidatos in annos singulos nominaret, haud dubium erat 
eam sententiam altius penetrare et arcana imperii tentari. Ti- 
berius tamen, quasi augeretur potestas eius, disseruit: grave 
moderationi suae tot eligere, tot differre, vix per singulos 
annos offensiones vitari, quamvis repulsam propinqua spes 
soletur, quantum odii fore ab iis qui ultra quinquennium pro— 
iciantur. unde prospici posse quae cuique tam longo tempo 
ris spatio mens, domus, fortuna? superbire homines etiam 
annua designatione : quid si honorem per quinquennium agi- 
ient? Quinquiplicari prorsus magistratus, subverti leges , quae 

sua spatia exercendae candidatorum industriae quacrendisque 
aut potiundis honoribus statuerint, favorabili in speciem ora- 
tione vim imperii tenuit. 

37. Censusque quorundam senatorum iuviU quo magis 

mirum fuit quod preces Marci Hortali , nobilis iuvenis , in 
paupertate manifesta superbius accepisset, nepos erat oratoris 
llortensii, intectus a divo Augusto liberalitate decies sestertii 
ducere uxorem, suscipere liberos, ne clarissima familia exstin- 
gueretur. igitur quattuor filiis ante limen curiae adstantibus, 
loco sententiae, cum in Palatio senatus haberetur, modo 
Hortensii inter oratores sitam imaginem modo Augusti in- 
tuens, ad hunc modum coepit: «patres conscripti, hos, quo- 
rum numerum et pueritiam videtis, non sponte sustuli, sed 
quia princeps monebat ; simul maiores mei meruerant ut po- 
steros haberent, nam ego, qui non pecuniam, non studia 
populi neque eloquentiam , gentile domus nostrae bonum , va- 
rietate temporum accipere vel parare potuissem, satis habe- *' 

bara si teuues res meae nec mihi pudori nec cuiquam oneri 

forent, iussus ab imperatore uxorem duxi, en stirps et 
progenies tot consulum, tot dictatorum, nec ad invidiam ista, 
sed conciliandae misericordiae refero, adsequentur florente 
te, Caesar, quos dederis honores: interim Q. llortensii pro- 
nepotes, divi Augusti alumnos ab inopia defende.» 

38. Inclinatio senatus incitamentum Tiberio fuit quo promptius 
adversaretur, his ferme verbis usus: «si quantum pauperum 
est venire huc et liberis suis petere pecunias coeperint, 
singuli numquam exsatiabuntur, res publica deliciet, nec sane 
ideo a maioribus concessum est egredi aliquando relationem 
et, quod in commune conducat, loco sententiae proferre, 
ut privata negotia et res familiares nostras hic augeamus, 
cum invidia senatus et principum, sive indulserint largitionem 
sive abnuerint, non enim preces sunt istud, sed efflagitatio, 
intempestiva quidem et inprovisa, cum aliis de rebus conve- 
nerint patres, consurgere et numero atque aetate liberum 
suorum urgere modestiam senatus, eandem vim in me trans- 
mittere, ac velut perfringere aerarium, quod si ambitione 
exhauserimus, per scelera supplendum erit, dedit tibi, Hor- 
tale, divus Augustus pecuniam, sed non conpellatus , nec ea 

lege ut sempcr daretur, languescet alioqui industria, inten- 
detur socordia, si nullus ex se metus aut spes; et securi 
omnes aliena subsidia exspectabunt, sibi ignavi, nobis gra- 
ves.» haec atque talia, quamquam cum adsensu audita ab iis 
quibus omnia principum, honesta atque inhonesta, laudare 
mos est, plures per silentium aut occultum murmur excepere, 
sensitque Tiberius; et cum paulum reticuisset, Hortalo se 
respondisse ait : ceterum si patribus videretur, daturum liberis 
eius ducena sestertia singulis, qui sexus virilis essent, egere 
alii grates : siluit Ilortalus , pavore , an avitae nobilitatis etiam 
inter angustias fortunae retinens, neque miseratus est posthac 
Tiberius, quamvis domus Hortensii pudendam ad inopiam 
delaberelur. 

39. Eodem anno mancipii unius audacia, ni mature subven- 
tum foret, discordiis armisque civilibus rem publicam percu- 
lisset. Postumi Agrippae servus, nomine Clemens, conperlo 
fine Augusti pergere in insulam Planasiam et fraude aut vi 
raptum Agrippam ferre ad exercitus Germanicos non servili 
animo concepit, ausa eius inpedivit tarditas onerariae navis ; 
atque interim patrata caede, ad maiora et magis praecipitia 
conversus furatur cineres, vectusque Cosam Etruriae promon- 
torium ignotis locis sese abdit, donec crinem barbamque 
promitteret: nam aetate et forma haud dissimili in dominum 
erat, tum per idoneos et secreti eius socios crebrescit vivere 
Agrippam, occultis primum sermonibus, ut vetita solent, mox 
vago rumore apud inperilissimi cuiusque promptas aures , aut 
rursum apud turbidos eoque nova cupientes, atque ipse adire 
municipia obscuro diei, neque propalam aspici, neque diutius 
isdem locis, sed quia veritas visu et mora, falsa festinatione 
et incertis valescunt, relinquebat famam aut praeveniebat. 

40. Vulgabatur interim per Italiam servatum munere deum 
Agrippam, credebatur Romae; iamque Ostiam invectum mul- 
titudo ingens, iam in urbe clandestini coetus celebrabant, 
cum Tiberium anceps cura distrahere, vine militum servum 
suum coerceret, an inanem credulitatem tempore ipso vane- 
scere sineret, modo nihil spernendum modo non omnia me- 
tuenda ambiguus pudoris ac metus reputabat postremo dat 
negotium Sallustio Crispo, ille e clientibus duos (quidam mi- 

lites fuisse tradunt) deligit, atque hortatur, simulata conscien- 
tia adeant, oderant pecuniam, fidem atque pericula pollicean- 
tur. exsequuntur ut iussum erat, dein speculati noctem incu- 
stoditam, accepta idonea manu, vinclum, clauso ore, in Pa- 
latium traxere, pcrcunctanti Tiberio quomodo Agrippa factus 
esset , respondisse fertur «quomodo tu Caesar.» ut ederet 

• socios, subigi non potuit, nec Tiberius poenam eius palam 
ausus , in secreta Palatii parte interfici iussit corpusque clara 
auferri, et quamquam mulli e domo principis equilesque ac 
senatores sustentasse opibus, iuvisse consiliis dicerentur, haud 
quaesitum. 

41. Fine anni arcus propter aedem Saturni ob recepta 
signa cum Varo amissa ductu Germanici, auspiciis Tiberii , et 
aedes Fortis Fortunae Tiberim iuxta in hortis quos Caesar 
dictator populo Romano legaverat, sacrarium genti luliac 
elTigiesque divo Augusto apud Bovillas dicantur. 

. C. Caecilio L. Pomponio cos. Germanicus Caesar a. d. VII. 
Kal. Iunias triumphavit de Cheruscis Chattisque et Angrivariis , 
quaeque aliae nationes usque ad Albim colunt, vecta spolia, 
captivi, simulacra montium, Ruminum , proeliorum; bellum- 
que, quia conticere prohibitus erat, pro confecto accipiebatur, 
augebat intuentium visus eximia ipsius species, currusque 
quinque liberis onustus, sed suberat occulta formido reputan- 
tibus haud prosperum in Druso patre eius favorem vulgi, 
avunculum eiusdem Marcellum flagrantibus plebis studiis intra 
iuventam ereptum , breves et infaustos populi Romani amores. 

42. Ceterum Tiberius nomine Germanici trecenos plebi se- 
stertios virilira dedit, seque collegam consulatui eius destinavit, 
nec ideo sincerae caritatis fidem adsccutus, amoliri iuvenem 
specie honoris statuit , struxitque causas aut forte oblatas ar- 
ripuit. rex Archelaus quinquagesimum annum Cappadocia 
potiebatur, invisus Tiberio, quod eum Rhodi agentem nullo 
officio coluisset, nec id Archelaus per superbiam omiserat, 
sed ab intimis Augusti monitus, quia florente C. Caesare mis- 
soque ad res Orientis intuta Tiberii amicitia credebatur, ut 
versa Caesarum subole imperium adeptus est, elicit Arche- 
laum matris litteris, quae non dissimulatis filii offensionibus 
clementiam offerebat, si ad precandum veniret, ille ignarus 

doli, vel, si intellegere crederetur, vim metuens, ia urbem 
properat ; exccptusque immiti a principe , et mox accusatus ia 
senatu, non ob crimina quae lingebantur, sed angore, simul 
fessus senio, et quia regibus aequa, nedum infima insolita 
sunt, finem vitae, sponte an fato, implevit, regnum in pro- 
vinciam redactum est, fructibusque eius levari posse cente- 
simae vectigal professus Caesar ducentesimam in posterum sta- > 
luit, per idem tempus Antiocho Commagenorum, Philopatore 
Cilicum regibus defunctis turbabantur nationes, plerisquc Ro- 
manum, aliis regium imperium cupientibus; et provinciae 
Syria atque Iudaea, fessae oneribus, deminutionem tributi 
orabant. apaiv- 

43. Igitur hacc, et de Armenia quae supra memoravi, apud 
patres disseruit; nec posse motum Orientem nisi Germanici 
sapientia conponi: nam suam aetatem vergere, Drusi nondum 
satis adolevisse, tunc decreto patrum permissae Germanico 
provinciae quae mari dividuntur, maiusque imperium, quo- 
quo adisset, quam iis qui sorte aut missu principis obtinerent, 
sed Tiberius demoverat Syria Creticum Silanum , per adfinita- 
tem connexum Germanico, quia Silani filia Neroni vetusti»* 
simo liberorum eius pacta erat; praefeceratque Cn. Pisonem, 
ingenio violentum et obsequii ignarum, insita ferocia a patre 
Pisone, qui civili bello resurgentes in Africa partes acerrimo 
ministerio adversus Caesarem iuvit, mox Brutum et Cassium 
secutus, concesso reditu, petitione honorum abstinuit, donec 
ultro ambiretur delatum ab Augusto consulatum accipere, sed 
praeter paternos spiritus uxoris quoque Plancinae nobilitate 
et opibus accendebatur; vix Tiberio concedere, liberos eius 
ut multum infra despectare, nec dubiam habebat se delectum, 
qui Syriae imponeretur, ad spes Germanici coercendas, cre- 
didere quidam data et a Tiberio occulta mandata ; et Plan- 
cinam haud dubie Augusta monuit aemulatione muliebri Agrip- 
pinam insectandi, divisa namque et discors aula erat tacitis 
in Drusum aut Germanicum studiis. Tiberius ut proprium et 
sui sanguinis Drusum fovebat: Germanico alienatio patrui amo- 
rem apud ceteros auxerat, et quia claritudine materni generis 
anteibat , avum M. Antonium , avunculum Augustum ferens, 
contra Druso proavus eques Romanus Pomponius Atticus de- 

decere Claudiorum imagines videbatur, et coniunx Germanici 
Agrippina fecunditate ac fama Liviam uxorem Drusi praecel- 
lebat. sed fratres egregie concordes ct proximorum certami- 
nibus inconcussi. 

44. Nec multo post Drusus in Illyricum missus est, ut ' 
suesceret militiae studiaque exercitus pararet; simul iuvenem 
urbano luxu lascivientem melius in castris haberi Tiberius, 
seque tutiorem rebatur utroque filio legiones obtinente, sed 
Suevi praetendebantur auxilium adversus Cheruscos orantes. ’ 
nam discessu Romanorum , ac vacui externo metu , gentis 
adsuetudine et tum aemulatione gloriae arma in se verterant, 
vis nationum, virtus ducum in aequo : sed Maroboduum regis 
nomen invisum apud populares, Arminium pro libertate bellan- 
tem favor habebat. 

45. Igitur non modo Cherusci sociique eorum , vetus Ar- 
minii miles, sumpsere bellum; sed e regno etiam Marobodui 
Suevae gentes, Semnones ac Langobardi, defecere ad cum. 
quibus additis praepollebat, ni lnguiomerus cura manu clien- « 
tium ad Maroboduum perfugisset, non aliam ob causam quam 
quia fratris filio iuveni patruus senex parere dedignabatur, 
diriguntur acies, pari utrimque spe, nec, ut olim apud Ger- 
manos, vagis incursibus aut disicctas per catervas: quippe 
longa adversum nos militia insueverant sequi signa , subsidiis 
firmari, dicta imperatorum accipere, ac tunc Arminius equo 
conlustrans cuncta, ut quosque advectus erat, reciperatam 
libertatem, trucidatas legiones, spolia adhuc et tela Romanis 
derepta in mauibus multorum ostentabat; contra fugacem Ma- 
roboduum appellans, proeliorum expertem, Hercyniae latebris 
defensum , ac mox per dona et legationes petivisse foedus , 
proditorem patriae, satellitem Caesaris, haud minus infensis 
animis exturbandum quam Varum Quintilium interfecerint, 
meminissent modo tot proeliorum; quorum eventu, et ad 
postremum eieclis Romanis, satis probatum peues utros summa 
belli fuerit. 

46. Neque Maroboduus iactantia sui aut probris in hostem 
abstinebat, sed Inguiomerum tenens, illo in corpore decus 
omne Cheruscorum , illius consiliis gesta quae prospere ceci- 
derint, testabatur: vecordem Arminium et rerum nescium 

alienam gloriam in se trahere, qnoniam tres vacnas legiones 
et ducem fraudis ignarum perfidia deceperit, magna cum 
clade Germaniae et ignominia sua, cum coniunx, cum filius 
eius servitium adhuc tolerent, at se duodecim legionibus 
petitum duce Tiberio inlibatam Germanorum gloriam serva- 
visse , mox condicionibus aequis discessum ; neque paenitere 
quod ipsorum in manu sit, integrum adversum Romanos bel- 
lum an pacem incruentam malint, bis vocibus instinctos 
exercitos propriae quoque causae stimulabant, cum a Che- 
ruscis Langobardisque pro antiquo decore aut recenti liber- 
tate, et contra augendae dominationi certaretur, non alias 
maiore mole concursum , neque ambiguo magis eventu , fusis 
utrimque dextris cornibus, sperabaturque rursum pugna, ni 
Maroboduus castra in colles subduxisset, id signum perculsi 
fuit ; et transfugiis paulatim nudatus in Marcomannos conces- 
sit, misitque legatos ad Tiberium oraturos auxilia, respon- 
sum est non iure eum adversus Cheruscos arma Romana in- 
vocare, qui pugnantis in eundem bostem Romanos nulla ope 
iuvisset. missus tamen Drusus, ut rettulimus, paci firmator. 

47. Eodem anno duodecim celebres Asiae urbes conlapsae 
nocturno motu terrae ; quo inprovisior graviorque pestis fuit, 
neque solitum in tali casu efTugium subveniebat, in aperta 
prorumpendi, quia diductis terris hauriebantur, sedisse inroen- 
sos montes, visa in arduo quae plana fuerint, effulsisse inter 
ruinam ignes memorant, asperrima in Sardianos lues pluri- 
mum in eosdem misericordiae traxit: nam centies sestertium 
pollicitus Caesar, et quantum aerario aut fisco pendebant, 
in quinquennium remisit. Magnetes a Sipylo proximi damno 
ac remedio habiti. Temnios, Philadelphenos, Aegeatas, Apol- 
lonidienses , quique Mosteni aut Macedones Hyrcani vocantur, 
et Hierocaesaream, Myrinam, Cymen, Tmolum levari idem 
in tempus tributis, mittique ex senatu placuit qui praesentia 
spectaret refoveretque. delectus est M. Aletus e praetoriis, 
ne consulari obtinente Asiam aemulatio inter pares et ex e» 
impedimentum oreretur. 

48. Magnificam in publicam largitionem auxit Caesar hami 
minus grata liberalitate , quod bona Aemiliae Musae, locnpte^ 
lis intestatae, petita in fiscum Aemilio Lepido, cuius e doma 

videbatur, et Patulei divitis equitis Romani hereditatem , quam- 
quam ipse heres in parte legeretur, tradidit M. Servilio, quem 
prioribus neque suspectis tabulis scriptum compererat, nobili- 
tatem utriusque pecunia iuvandam praefatus, neque heredi- 
tatem cuiusquam adiit nisi cum amicitia meruisset, ignotos 
et aliis infensos, eoque principem nuncupantes, procul arce- 
bat. ceterum ut honestam innocentium paupertatem levavit, 
ita prodigos et ob flagitia egentes, Vibidium Varronem, Ma- 
rium Nepotem, Appium Appianum, Cornelium Sullam, Q. 
Vitellium movit senatu aut sponte cedere passus est. 

49. Isdem temporibus deum aedes vetustate aut igni abo- 
litas cocptasque ab Augusto dedicavit, Libero Liberaequc et 
Cereri iuxta circum maximam, quam A. Postumius dictator 
voverat . eodemque in loco aedem Florae ab Lucio et Marco 
Publiciis aedilibus constitutam , et Iano templum , quod apud 
forum olitorium C. Duilius struxerat, qui primus rem Ro- 
manam prospere mari gessit triumphumque navalem de Poenis 
meruit. Spei aedes a Germanico sacratur: hanc Atilius vove- 
rat eodem bello. 

50. Adolescebat interea lex maieslatis. et Appuleiam Va- 
riliam , sororis Augusti neptem , quia probrosis sermonibus 
divum Augustum ac Tiberium et matrem eius inlusisset, Cae- 
sarique connexa adulterio teneretur, maiestalis delator arces- 
sebat. de adulterio satis caveri lege Iulia visura: maiestalis 
crimen distingui Caesar postulavit, damnarique, si qua de 
Augusto inreligiose dixisset: in se iacta nolle ad cognitionem 
vocari, interrogatus a consule quid de iis censeret quae de 
matre eius locuta secus argueretur, reticuit; dein proximo 
senatus die illius quoque nomine oravit ne cui verba in eam 
quoquo modo habita crimini forent, liberavilque Appuleiam 
lege maiestalis: adulterii graviorem poenam deprecatus, ut 
exemplo maiorum propinquis suis ultra ducentesimum lapidem 
removeretur suasit, adultero Manlio Italia atque Africa inter- 
dictum est. 

51. De praetore in locum Vipstani Galli, quem mors 
abstulerat, subrogando certamen incessit. Germanicus atque 
Drusus (nam etiam tum Romae erant) Ilaterium Agrippam 
propinquum Germanici fovebant: contra plerique nitebantur 

ut numerus liberorum in candidatis praepolleret, quod lex 
iubebat. laetabatur Tiberius, cura inter filios eius et leges 
senatus disceptaret, victa est sine dubio lex, sed neque sta- 
tim et paucis suffragiis, quomodo etiam cum valerent leges 
vincebantur. 

52. Eodem anno coeptum in Africa bellum , duce hostium 
Tacfarinate, is natione Numida, in castris Romanis auxiliaria 
stipendia meritus , mox desertor , vagos primum et latrociniis 
suetos ad praedam et raptus congregare, dein more militiae 
per vexilla et turmas componere, postremo non inconditae 
turbae sed Musulamiorum dux haberi, valida ea gens et so- 
litudinibus Africae propinqua, nullo etiam tum urbium cultu, 
cepit arma, Maurosque accolas in bellum traxit, dux et his 
Mazippa. divi susque exercitus, ut Tacfarinas lectos viros et 
Romanum in modum armatos castris attineret, disciplina et 
imperiis suesceret , Mazippa levi cum copia incendia et esedes 
et terrorem circumferret, conpulerantque Cinithios, haud sper- 
nendam nationem, in eadem, cum Furius Camillus pro consule 
Africae legionem, et quod sub signis sociorum, in unum 
conductos ad hostem duxit, modicam manum si multitudinem 
Numidarum atque Maurorum spectares: sed nihil aeque cave- 
batur quam ne bellum metu eluderent, spe victoriae inducti 
sunt ut vincerentur, igitur legio medio , leves cohortes duae- 
que alae in cornibus locantur, nec Tacfarinas pugnam detre- 
ctavit. fusi Numidae, mullosque post annos Furio nomini 
partum decus militiae, nam post illum reciperatorem urbis 
liliumque eius Camillum penes alias familias imperatoria laus 
fuerat ; atque hic quem memoramus bellorum expers habeba- 
tur. eo pronior Tiberius res gestas apud senatum celebravit; 
et decrevere patres triumphalia insignia, quod Camillo ob 
modestiam vitae impune fuit. 

53. Sequens annus Tiberium tertio, Germanicum iterum 
consules habuit, sed eum honorem Germanicus iniit apud 
urbem Achaiae Nicopolim , quo venerat per Illyricam oram, 
viso fratre Druso in Delmatia agente, Hadriatici ac mox Ionii 
maris adversam navigationem perpessus, igitur paucos dies 
insumpsit reficiendae classi; simul sinus Actiaca victoria in- 
clutos et sacratas ab Augusto manubias castraque Antonii cum 

recordatione maiorum suorum adiit, namque ei , ut memo- 
rari, avunculus Augustus, avus Antonius erant, magnaque 
illic imago tristium laetorumque. hinc ventum Athenas , foe- 
derique sociae et vetustae urbis datum ut uno lictore utere- 
tur. excepere Graeci quaesitissimis honoribus , vetera suorum 
facta dictaque praeferentes, quo plus dignationis adulatio 
haberet. 

54. Petita inde Euboea tramisit Lesbum, ubi Agrippina 
novissimo partu Iuliam edidit, tum extrema Asiae, Perin- 
thumque ac Byzantium Thracias urbes, mox Propontidis an- 
gustias et os Ponticum intrat, cupidine veteres locos et fama 
celebratos noscendi; pariterque provincias internis certamini- 
bus aut magistratuum iniuriis fessas refovebat, atque illum in 
regressu sacra Samothracum visere nitentem obvii aquilones 
depulere, igitur adito Ilio quaeque ibi varietate fortunae et 
nostri origine veneranda, relegit Asiam, adpellitque Colo- 
phona , ut Clarii Apollinis oraculo uteretur, non femina illic, 
ut apnd Delphos , sed certis e familiis et ferme Mileto accitus 
sacerdos numerum modo consultantium et nomina audit; tum 
in specum degressus , hausta fontis arcani aqua , ignarus ple- 
rumque litterarum et carminum, edit responsa versibus com- 
positis super rebus quas quis mente concepit, et ferebatur 
Germanico per ambages, ut mos oraculis, maturum exitium 
cecinisse. 

55. At Cn. Piso , quo properantius destinata inciperet, civi- 
tatem Atheniensium turbido incessu exterritam oratione saeva 
increpat, oblique Germanicum perstringens, quod contra decus 
Romani nominis non Athenienses tot cladibus exstinctos, sed 
conluviem illam nationum comitate nimia coluisset: hos enim 
esse Mithridatis adversus Sullam, Antonii adversus divum 
Augustum socios, etiam vetera obiectabat, quae in Macedones 
inprospere, violenter in suos fecissent, offensus urbi propria 
quoque ira , quia Theophilum quendam Areo iudicio falsi 
damnatum precibus suis non concederent, exin navigatione 
celeri per Cycladas et compendia maris adsequitur Germani- 
cum apud insulam Rhodum, haud nescium quibus insectatio- 
nibus petitus foret: sed tanta mansuetudine agebat ut, cura 
orta tempestas raperet in abrupta posselquc interitus inimici 

ad casum referri , miserit triremis quarum subsidio discrimini 
eximeretur, neque tamen mitigatus Piso, et vix diei moram 
perpessus iinquit Germanicum praevenitque. et postquam Sy- 
riam ac legiones attigit , largitione, ambitu, infimos manipu- 
larium iuvando, cum veteres centuriones, severos tribunos 
demoveret iocaque eorum clientibus suis vel deterrimo cuique 
attribueret, desidiam in castris, licentiam in urbibus, vagum 
ac lascivientem per agros militem sineret eo usque cor- 
ruptionis provectas est ut sermone vulgi parens legionum 
haberetur, nec Plancina se intra decora feminis tenebat , sed 
exercitio equitum , decursibus cohortium interesse , in Agrip- 
pinam, in Germanicum contumelias iacere, quibusdam etiam 
bonorum militum ad mala obsequia promptis, quod haud in- 
vito inperatore ea fieri occultus rumor incedebat, nota haec 
Germanico : sed praeverti ad Armenios instanlior cura fuit. 

56. Ambigua gens ea antiquitus hominum ingeniis et situ 
terrarum, quoniam nostris provinciis late praetenta penitus 
ad Medos porrigitur; maximisque imperiis interiecti et sae- 
pius discordes sunt, adversus Romanos odio et in Parthum in- 
vidia. regem illa tempestate non habebant, amoto Yonone: 
sed favor nationis inclinabat in Zenonem Polemonis regis Pon- 
tici filium , quod is prima ab infantia instituta et cultum Arme- 
niorum aemulatus, venatu epulis et quae alia barbari cele- 
brant, proceres plebemque iuxta devinxerat, igitur Germa- 
nicus in urbe Artaxata, adprobantibus nobilibus, circumfusa 
multitudine, insigne regium capiti eius imposuit, ceteri vene- 
rantes regem Arlaxiam consalutavere, quod illi vocabulum 
indiderant ex nomine urbis, at Cappadoces in formam pro- 
vinciae redacti. Q. Veranium legatum accepere; et quaedam 
ex regiis tributis deminuta, quo mitius Romanum imperium 
speraretur. Commagenis Q. Servaeus praeponitur, tum pri- 
mum ad ius praetoris translatis. 

57. Cunctaque socialia prospere composita non ideo laetum 
Germanicum habebant , ob superbiam Pisonis , qui iussus par- 
tem legionum ipse aut per filium in Armeniam ducere utrum- 
que neglexerat. Cyrrhi demum apud hiberna decumae legionis 
convenere, firmato vultu, Piso adversus metum, Germanicus, 
ue minari crederetur; et erat, ut rettuli, dementior, sed 

amici accendendis offensionibus callidi intendere vera, adge- 
rere falsa, ipsumque et Plancinam et filios variis modis cri- 
minari. postremo paucis familiarium adbibitis sermo coeptus 
a Caesare, qualem ira et dissimulatio gignit, responsum a 
Pisone precibus contumacibus ; discesseruntque apertis odiis, 
postque rarus in tribunali Caesaris Piso, et si quando adsi- 
deret, atrox ac dissentire manifestus, vox quoque eius au- 
dita est in convivio, cum apud regem Nabataeorum coronae 
aureae magno pondere Caesari et Agrippinae, leves Pisoni 
et ceteris offerrentur, principis Romani , non Parthi regis filio 
eas epulas dari; abiecitque simul coronam, et multa in lu- 
xum addidit, quae Germanico, quamquam acerba, toleraban- 
tur tamen. ;V*. >«*•». 

58. Inter quae ab rege Parthorum Artabano legati venere, 
miserat amicitiam ac foedus memoraturos , ct cupere renovari 
dextras, dalurumque honori Germanici ut ripam Euphratis 
accederet: petere inierim ne Yonones in Syria haberetur, 
neu proceres gentium propinquis nuntiis ad discordias trahe>- 
ret. ad ea Germanicus de societate Romanorum Parthorumque 
magnifice , de adventu regis et cultu sui cum decore ac mo- 
destia respondit. Yonones Pompeiopolim Ciliciae maritimam 
urbem amotus est. datura id non modo precibus Artabani 
sed contumeliae Pisonis, cui gratissimus erat ob plurima 
officia ct dona, quibus Plancinam devinxerat. 

59. M. Silano L. Norbano cos. Germanicus Aegyptum 
proficiscitur cognoscendae antiquitatis, sed cura provinciae 
praetendebatur, levavitque apertis horreis pretia frugum, mul- 
taque in vulgus grata usurpavit: sine milite incedere, pedibus 
intectis et pari cum Graecis amictu, P. Scipionis aemulatione, 
quem eadem factitavisse apud Siciliam, quamvis flagrante 
adhuc Poenorum bello, accepimus. Tiberius cultu hakituque 
eius lenibus verbis perstricto , acerrime increpuit quod con- 
tra instituta Augusti non sponte principis Alexandriam in- 
troisset nam Augustus iuter alia dominationis arcana , vetitis 
nisi permissu ingredi senatoribus aut equitibus Romanis in- 
lustribus, seposuit Aegyptum, ne fame urgeret Italiam quis- 
quis eam provinciam claustraque terrae ac maris, quamvis 
levi praesidio adversum ingentes exercitus, insedisset. 

60. Sed Germanicus nondum comperto profectionem eam 
incusari, Nilo subvehebatur, orsus oppido a Canopo, condi- 
dere id Spartani ob sepullum illic rectorem navis Canopum, 
qua tempestate Menelaus Graeciam repetens diversum ad mare 
terramque Libyam deieclus. inde proximum amnis os dicatum 
Herculi, quem indigenae ortum apud se et antiquissimum 
perhibent , eosque qui postea pari virtute fuerint in cogno- 
mentum eius adseitos; mox visit veterum Thebarum magna 
vestigia, et manebant structis molibus litterae Aegyptiae, prio- 
rem opulentiam complexae; iussusque e senioribus sacerdo- 
tum patrium sermonem interpretari, referebat habitasse quon- 
dam septingenta milia aetate militari , atque eo cum exercita 
regem Rhamsen Libya Aethiopia Medisque et Persis et Bactriano 
ac Scytha potitum ; quasque terras Suri Arraeniique et contigui 
Cappadoces colunt, inde Bithynum bine Lycium ad mare, 
imperio tenuisse, legebantur et indicta gentibus tributa, pon- 
dus argenti et auri , numeras armorum equorumque , et dona 
templis ebur atque odores , quasque copias frumenti et omnium 
utensilium quaeque natio penderet, haud minus magnifica quam 
nunc vi Parthorum aut potentia Romana iubentur. 

61. Ceterum Germanicus aliis quoque miraculis intendit 
animum, quorum praecipua fuere Memnonis saxea effigies, 
ubi radiis solis icta est, vocalem sonum reddens; disiectasqne 
inter et vix pervias arenas instar montium eductae pyramides 
certamine et opibus regum; lacusque effossa humo, super- 
fluentis Nili receptacula; atque alibi angustiae et profunda 
altitudo, nullis inquirentium spatiis penetrabilis, exin ventum 
Elephantinen ac Syenen, claustra olim Romani imperii, quod 
nunc rubrum ad mare patescit. 

62. Dum ea aestas Germanico plures per provincias transi- 
gitur, haud leve decus Drnsus quaesivit inliciens Germanos ad 
discordias, utque fracto iam Maroboduo nsque in exitium in- 
sisteretur. erat inter Gotones nobilis iuvenis nomine Catualda, 
profugus olim vi Marobodui, et tunc dubiis rebus eius ultio- 
nem ausus, is valida manu fines Marcomannorum ingreditur, 
corruptisque primoribus ad societatem inrumpit regiam castel- 
lumque inxta sitam, veteres illic Suevorum praedae, et nostris 
e provinciis lixae ac negotiatores reperti , quos ius commercii. 

dein cupido augendi pecuniam, postremum oblivio patriae 
suis quemque ab sedibus hostilem in agrum transtulerat 

63. Maroboduo undique deserto non aliud subsidium quam 
misericordia Caesaris fuit, transgressus Danubium , qua Nori- 
cam provinciam praefluit, scripsit Tiberio non ut profugus 
aut supplex, sed ex memoria prioris fortunae: nam multis 
nationibus clarissimum quondam regem ad se vocantibus, Ro- 
manam amicitiam praetulisse, responsum a Caesare tutam ei 
bonoratamque sedem in Italia fore, si maneret: sin rebus 
eius aliud conduceret, abiturum tide qua venisset, ceterum 
apud senatum disseruit nou Philippum Atheniensibus, non 
Pyrrhum aut Antiochum populo Romano perinde metuendos 
fuisse, exstat oratio qua magnitudinem viri, violentiam sub- 
iectarum ei gentium , et quam propinquus Italiae hostis , sua- 
que in destruendo eo consilia extulit, et Maroboduus quidem 
Ravennae habitus, si quando insolescerent Suevi, quasi redi- 
turus in regnum ostentabatur, sed non excessit Italia per 
duodeviginti annos, consenuitque multum imminuta claritate 
ob nimiam vivendi cupidinem, idem Catualdae casus, neque 
aliud perfugium, pulsus haud multo post Hermundurorum 
opibus et Yibilio duce, receptusque Forum Iulium Narbonen- 
sis Galliae coloniam mittitur, barbari utrumque comitati ne 
quietas provincias immixti turbarent, Danubium ultra inter 
flumina Marum et Cusum locantur, dato rege Vannio gentis 
Quadorum. 

64. Simul nuntiato regem Artaxian Armeniis a Germanico 
datum , decrevere patres ut Germanicus atque Drusus ovantes 
urbem introirent, structi et arcus circum latera templi Martis 
Ultoris cum effigie Caesarum, laetiore Tiberio, quia pacem 
sapientia firmaverat, quam si bellum per acies confecisset, 
igitur llhescuporim quoque, Thraeciae regem, astu adgreditur. 
omnem eam nationem Rhocmetalces tenuerat; quo defuncto 
Augustus partem Thraecum IVhescuporidi fratri eius, partem 
lilio Cotyi permisit, in ea divisione arva et urbes et vicina 
Graecis Cotyi, quod incultum, ferox, adnexum hostibus, 
Rhcscuporidi cessit; ipsorumque regum ingenia, ilii mite et 
amoenum , huic atrox avidum et societatis inpaticns erat, sed 
primo subdola concordia egere : mox Rhcscuporis egredi fines, 

•vertere in se Cotyi data , et resistenti vini facere , cunctanter 
sub Augusto, quem auctorem utriusque regni, si sperneretur, 
vindicem metuebat, enimvero audita mutatione principis in- 
miltcre latronum globos, exscindere castella , causas bello. 

65. Nihil aeque Tiberium anxium habebat quam ne com- 
posita turbarentur, deligit centurionem qui nuntiaret regibus 
ne armis disceptarent; statimque a Cotye dimissa sunt quae 
paraverat auxilia. Rhescuporis ficta modestia postulat, eun- 
dem in locum coiretur : posse de controversiis conloquio 
transigi, nec diu dubitatum de tempore, loco, dcin condi- 
cionibus , cura alter facilitate alter fraude cuncta inter se con- 
cederent acciperentque. Rhescuporis sanciendo, ut dictitabat, 
foederi convivium adicit, tractaque in multam noctem laeti- 
tia per epulas ac vinolentiam incautum Cotyn et, postquam 
dolmn intellexerat, sacra regni, eiusdem familiae deos et 
hospitalis mensas obtestantem catenis onerat. Thraeciaque 
omni potitus scripsit ad Tiberium structas sibi insidias, prae- 
ventum insidiatorem; simul bellum adversus Basternas Scy- 
thasque praetendens, novis peditum et equitum copiis sese 
firmabat, molliter rescriptum, si fraus abesset, posse eum 
innocentiae fidere; ceterum neque se neque senatum nisi 
cognita causa ius et iniuriam discreturos: proinde tradit» 
Cotye veniret transferretque invidiam criminis. 

66. Eas litteras Latinius Pandus pro praetore Moesiae cuin 
militibus quis Cotys traderetur, inThraeciam misit. Rbcscu- 
poris inter melum et iram cunctatus, maluit patrati quam 
incepti facinoris reus esse: occidi Cotyn iubet, mortemque 
sponte sumptam ementitur, nec tamen Caesar placitas semel 
artes mutavit, sed defuncto Pando, quem sibi infensum Rhcscn- 
poris arguebat, Pomponium Flaccum veterem stipendiis et arta 
cum rege amicitia , eoque accommodatiorem ad fallendum , ob 
id maxime Moesiae praefecit. 

67. Flaccus in Thraeciam transgressus per ingentia promissa 
quamvis ambiguum et scelera sua reputantem perpulit ut prae- 
sidia Romana intraret, circumdata hinc regi specie honoris 
valida manus tribunique et centuriones , monendo, suadendo, 
et quanto longius abscedebatur, apertiore custodia, postremo 
gnarum necessitatis in urbem traxere, accusatus in senatu ab 

uxore Cotyis damnatur, ut procul regno teneretur. Thraecia 
in Rhoemetalcen filium, quem paternis consiliis adversatum 
constabat, inque liberos Cotyis dividitur; iisque nondum 
adultis Trebellienus Rufus praetura functus dalur, qui regnum 
inierim tractaret, exemplo quo maiores M. Lepidum Ptolemaei 
liberis tutorem in Aegyptum miserant. Rhescuporis Alexan- 
driani devectus, atque illic fugam tenlans, an ficto crimine, 
interficitur. 

68. Per idem tempus Vonones, quem amotum in Ciliciam 
memoravi, corruptis custodibus effugere ad Armenios, inde in 
Albanos Heniochosque et consanguineum sibi regem Scytha- 
rum conatus est. specie venandi omissis maritimis locis avia 
saltuum petiit, mox pernicitate equi ad amnem Pyramum 
contendit, cuius pontes accolae ruperant audita regis fuga: 
.neque vado penetrari poterat, igitur in ripa fluminis a Vibio 
Frontone praefecto equitum vincitur , mox Remmius evoca- 
tus , priori custodiae regis adpositus, quasi per iram, gladio 
eum transigit, unde maior fides conscieulia sceleris et metu 
indicii mortem Vononi inlatam. 

(69) At Germanicus Aegypto remeans cuncta quae apud 
legiones aut urbes iusserat, abolita vel in contrarium versa 
cognoscit, hinc graves in Pisonem contumeliae ; nec minus 
acerba, quae ab illo in Caesarem lentabantur, dein Piso abire 
Suria statuit, mox adversa Germanici valitudinc detentus, 
ubi recreatum accepit volaque pro incolumitate solvebantur, 
admotas hostias, sacrificalem apparatum, festam Antiochensium 
plebem per lictores proturbat, tum Seleuciam digreditur, 
opperiens aegritudinem quae rursum Germanico acciderat, 
saevam vim morbi augebat persuasio veneni a Pisone q^ccpti ; 
el reperiebantur solo ac parietibus erutae humanorum cor- 
porum reliquiae , carmina et devotiones , et nomen Fffrmanici 
plumbeis tabulis insculptum , semusti cineres ac tabe, obliti, 
aliaque maleficia quis creditur animas numinibus infeitois sa- 
crari. simul missi a Pisone incusabantur ut valitudinis adversa 
rimantes. 

(70) Ea Germanico haud minus ira quam per metum accepta; 
si limen obsideretur, si effundendus spiritus sub oculis inimi- 
corum foret, quid deinde miserrimae coniugi, quid infau- 

libus liberis eventurum? lenta videri veneficia: festinare et 
urgere , ut provinciam , ut legiones solus habeat, sed non us- 
que eo defectum Germanicum, neque praemia caedis apud 
interfectorem mansura, componit epistulas quis amicitiam ei 
renuntiabat, addunt plerique iussum provincia decedere, nec 
Piso inoratus ultra navis solvit; moderabaturque cursui, quo 
propius regrederetur, si mors Germanici Suriam aperuisset. 

(71) Caesar paulisper ad spem erectus, dein fesso corpore, 
ubi finis aderat, adsistentes amicos in hunc modum adloquitur: 
osi fato concederem, iustus mihi dolor etiam adversus deos 
esset, quod me parentibus liberis patriae intra iuvenlam prae- 
maturo exitu raperent, nunc scelere Pisonis et Plancinae in- 
terceptus ultimas preces pectoribus vestris relinquo: referatis 
patri ac fratri quibus acerbitatibus dilaceratus , quibus insidiis 
circumventus miserrimam vitam pessima morte finierim, si 
quos spes meae, si quos propinquus sanguis, etiam quos 
invidia erga viventem movebat, inlacrimabunt quondam flo- 
rentem et tot bellorum superstitem muliebri fraude cecidisse, 
erit vobis locus querendi apud senatum , invocandi leges, non 
hoc praecipuum amicorum munus est, prosequi defunctum 
ignavo questu , sed quae voluerit , meminisse , quae manda- 
verit, exsequi, flebunt Germanicum etiam ignoti: vindicabitis 
vos, si me potius quam fortunam meam fovebatis, ostendite 
populo Romano divi Augusti neptem eandemque coniugera 
meam ; numerate sex liberos, misericordia cum accusantibus 
erit; fingcnlibusque scelesta mandata aut non credent homi- 
nes aut non ignoscent.» iuravere amici, dextram morientis 
contingentes, spiritum ante quam ultionem amissuros. 

(72] ^,Tum ad uxorem versus per memoriam sui , per com- 
munes ^liberos oravit, exueret ferociam, saevienti fortunae 
submitlefet animum , neu regressa in urbem aemulatione 
potentiae' validiores inrilaret. haec palam, et alia secreto, 
per qufte ostendere credebatur metum ex Tiberio, neque mullo 
post exstinguitur, ingenti luctu provinciae et circumjacentium 
populorum, indoluere exterae nationes regesque: tanta illi 
comitas in socios, mansuetudo in hostes; visuque et auditu 
iuxta venerabilis, cum magnitudinem et gravitatem summae 
fortunae retineret, invidiam et adrogantiam effugerat. 

(73) Funus sine imaginibus et pompa , per laudes ac memo- 
riam virtutum cius celebre fuit, et erant qui formam , aeta- 
tem, genus mortis, ob propinquitatem etiam locorum in qui- 
bus interiit , magni Alexandri falis adaequarent, nam utrum- 
que corpore decoro, genere insigni, baud multum triginta 
annos egressum, suorum insidiis externas inter gentes occi- 
disse: sed hunc mitem erga amicos, modicum voluptatum, 
uno matrimonio, certis liberis egisse, neque minus proelia- 
torem , etiamsi temeritas afuerit praepeditusque sit perculsas 
tot victoriis Germanias servitio premere, quodsi solus arbiter 
rerum, si iure et nomine regio fuisset, tanto promptius ad- 
secu turum gloriam militiae, quantum clementia, temperantia, 
ceteris bonis artibus praestitisset, corpus antequam cremare- 
tur nudatum in foro Antiochensium , qui locus sepulturae 
destinabatur, praelulerilne veneficii signa, parum constitit, 
nam ut quis misericordia in Germanicum et praesumpta su- 
spicione aut favore in Pisonem pronior, diversi interpre- 
tabantur. 

(74) Consultatum inde inter legatos quique alii senatorum 

aderant, quisnam Suriac praeficeretur, et ceteris modice nisis, 
inter Vibium Marsum et Cn. Sentium diu quaesitum: dein 
Marsus seniori et acrius tendenti Sentio concessit, isque in- 
famem veneficiis ea in provincia et Plancinae percaram, no- 
mine Murtinam, in urbem misit, postulantibus Vitellio ac 
Veranio cclerisquc qui crimina et accusationem tamquam ad- 
versus receptos iam reos instruebant. v 

(75) At Agrippina, quamquam defessa luctu et corpore aegro, 
omnium tamen quae ultionem morarentur intolerans , ascendit 
classem cum cineribus Germanici et liberis, miserantibus 
cunctis quod femina nobilitate princeps, pulcherrimo modo 
matrimonio inter venerantis gralanlisque aspici solita, tunc 
feralis reliquias sinu ferret, incerta ultionis, anxia sui et in- 
felici fecunditate fortunae totiens obnoxia. Pisonem inierim 
apud Coum insulam nuulius adsequilur excessisse Germani- 
cum. quo inlemperauter accepto caedit victimas , adit tem- 
pla, neque ipse gaudium moderans, et magis insolescente 
Plancina, quae luctum amissae sororis tum primum laeto 
cultu mutavit. 

(76) Adflucbant centuriones , monebantque prompta illi 
legionum studia: repeteret provinciam non iure ablatam et 
vacuam, igitur, quid agendum, consultanti M. Piso filius 
properandum in urbem censebat: nihil adhuc inexpiabile 
admissum , neque suspiciones inbecillas aut inania famae per- 
timescenda. discordiam erga Germanicum odio fortasse di- 
gnam non poena ; et ademptione provinciae satisfactum inimicis, 
quodsi regrederetur, obsistente Sentio civile bellum incipi; 
nec duraturos io partibus centuriones railitesque, apud quos 
recens imperatoris sui memoria et penitus infixus in Caesares 
amor praevaleret. 

(77) Contra Domitius Celer, ex intima eius amicitia, dis- 
seruit, utendum eventu: Pisonem, non Sentium Suriae prae- 
positum; huic fasces et ius praetoris, huic legiones datas, 
si quid hostile ingruat , quem iustius arma eo oppositurum , qui 
legati auctoritatem et propria mandata acceperit? relinquen- 
dum etiam rumoribus tempus quo senescant: plerumque in- 
nocentes recenti invidiae impares, at si teneat exercitum, 
augeat vires, mulla, quae provideri non possint, fortuito in 
melius casura, «an festinamus cum Germanici cineribus adpcl- 
lere, ut te inauditum et indefensam planctus Agrippinae ac 
vulgus imperitum primo rumore rapiant? est libi Augustae 
conscientia, est Caesaris favor, sed in occulto; et perisse 
Germanicum nulli iaclantius maerent quam qui maxime 
laetantur.» 

(78) Haud magna mole Piso, promptus ferocibus, in sen- 
tentiam trahitur; missisque ad Tiberium epistulis incusat Ger- 
manicum luxus et superbiae; seque pulsum, ut locus rebus 
novis patefieret, curam exercitus eadem fide qua tenuerit 
repetivisse, simul Domitiam inpositum triremi vitare litorum 
oram praeterque insulas lato mari pergere in Suriam inbet. 
concurrentes desertores per manipulos conponit, armat lixas, 
traiectisque in continentem navibus vexillum tironum in Suriam 
euntium intercipit, regulis Cilicum ut se auxiliis iuvarent 
scribit, haud ignavo ad ministeria belli iuvene Pisone , quam- 
quam suscipiendum bellum abnuisset. 

(79) Igitur oram Lyciae ac Pamphyliae praelegentes , obviis 
navibus quae Agrippinam vehebant, utrimque infensi arma 

primo expediere: dein mutua formidine non ultra iurgium 
processum est. Marsusque Vibius nuntiavit Pisoni, Romam 
ad dicendam causam veniret, ille eludens respondit adfutu- 
rum, ubi praetor, qui de veneficiis quaereret, reo atque 
accusatoribus diem prodixisset, interim Domitius Laodiciam 
urbem Suriae adpulsus, cum hiberna sextae legionis peteret, 
quod eam maxime novis consiliis idoneam rebalur, a Pacuvio 
legato praevenitur, id Sentius Pisoni per litteras aperit, monet- 
que ne castra corruptoribus, ne provinciam bello lentet, 
quosque Germanici memores aut inimicis eius adversos cogno- 
verat, contrahit, magnitudinem imperatoris identidem inge- 
rens, et rem publicam armis peti; ducitque validam manum 
et proelio paratam. 

(80) Nec Piso, quamquam coepta secus cadebant, omisit 
tutissima e praesentibus , sed castellum Giliciac munitum ad- 
modum, cui nomeu Celendris, occupat, nara admixtis deser- 
toribus et tirone nuper intercepto suisque et Plancinae ser- 
vitiis, auxilia Cilicum, quae reguli miserant, in numerum 
legionis composuerat. Caesarisque se legatum testabatur pro- 
vincia, quam is dedisset, arceri non a legionibus (earum 
quippe accitu venire) sed a Sentio privatum odium falsis cri- 
minibus tegente, consisterent in acie, non pugnaturis militibus, 
ubi Pisonem ab ipsis parentem quondam appellatum, si iure 
ageretur, potiorem, si armis, non invalidum vidissent, tum 
pro munimentis castelli manipulos explicat, colle arduo et 
derupto; nam cetera mari cinguntur, contra veterani ordini- 
bus ac subsidiis instructi hinc militum, inde locorum asperi- 
tas: sed non animus, non spes, ne tela quidem nisi agre- 
stia, ad subitum usum properata, ut venere in manus, non 
ultra dubitatum quam dum Romanae cohortes in aequum enite- 
rentur: vertunt terga Cilices, seque castello claudunt. 

(81) Interim Piso classem haud procul opperientem adpu- 
gnare frustra lentavit; regressusque et pro muris, modo semet 

1 adfliclando, modo singulos nomine ciens, praemiis vocans, 

I seditionem coeptabat; adeoque commoverat ut signifer lc- 

' gionis sextae signum ad eum transtulerit, tuin Sentius occa- 

nere cornua lubasque, et peti aggerem, erigi scalas iussit, 
1 ac promptissimum quemque succedere, alios tormentis hastas 

saxa et faces ingerere, tandem victa pertinacia Piso oravit 
uti traditis armis maneret in castello , dum Caesar, cui Suriam 
permitteret, consulitor, non receptae condiciones, nec aliud 
quam naves et tutum in urbem iter concessum est. 

(82) At Romae, postquam Germanici valitudo percrebuit, 
cunctaquc ut ex longinquo aucta in deterius adferebautur, 
dolor, ira. et erumpebant questus, ideo nimirum in extre- 
mas terras relegatum , ideo Pisoni permissam provinciam ; 
hoc egisse secretos Augustae cum Plancina sermones, vera 
prorsus de Druso seniores loculos: displicere regnantibus 
civilia liliorum ingenia, neque ob aliud interceptos quam quia 
populum Romanum aequo iure complecti, reddita libertate, 
agitaverint, hos vulgi sermones audita mors adeo incendit ut 
ante edictum magistratuum, ante senatus consultum sumpto 
iuslitio desererentur fora, clauderentur domus, passim silentia 
et gemitus, nihil compositum in ostentationem; et quam- 
quam neque insignibus lugentium abstinerent, altius animis 
maerebant, forte negotiatores, vivente adhuc Germanico Suria 
egressi, laetiora de valitudinc eius attulero, statim credita, 
statim vulgata sunt, ut quisque obvius , quamvis leviter audita 
in alios, atque illi in plures cumulata gaudio transferunt, 
cursant per urbem , moliuntur templorum fores, iuvit creduli- 
tatem nox et promptior inter tenebras adfirmatio. nec obstitit 
falsis Tiberius, donec tempore ac spatio vanescerent. 

(83) Et populus quasi rursum ereptum acrius doluit. hono- 
res, ut quis amore in Germanicum aut ingenio validas, re- 
perti decretique: ut nomen eius Saliari carmine caneretur; 
Sedes curules sacerdotum Augustalium locis, superque eas 
querceae coronae statuerentur ; ludos circenses eburna effigies 
praeiret; neve quis flamen aut augur in locum Germanici, 
nisi gentis Iuliac , crearetur, arcus additi Romae et apud ripam 
Rheni et in monte Suriae Amano, cum inscriptione rerum 
gestarum ac mortem ob rem publicam obisse; sepulchrum 
Antiochiae, ubi crematus, tribunal Epidaphnae, quo in loco 
vitam linierat. statuarum locorumve in quis colerentur , haud 
facile quis numerum inierit, cum censeretar clipeus auro 
et magnitudine insignis inter auctores eloquentiae, adseveravit 
Tiberius solitum paremque ceteris dicaturum : neque enim 

eloquentiam fortuna discerni, et salis iulustre, si veteres inter 
scriptores haberetur, equester ordo cuneum Germanici ap- 
pellavit, qui iuniorum dicebatur; instituitque uti turmae Idibus 
Iuliis imaginem eius sequerentur, pleraque manent : quaedam 
stalim omissa sunt, aut vetustas oblitteravit. 

(84) Ceterum recenti adhuc maestitia soror Germanici Livia, 
nupta Druso, duos virilis sexus simul enixa est. quod rarum 
laetumque etiam modicis penatibus , tanto gaudio principem 
adfecit, ut non temperaverit quin iactarel apud patres nulli 
ante Itomanorum eiusdem fastigii viro geminam stirpem edi- 
tam. uam cuncta , etiam fortuita , ad gloriam vertebat, sed 
populo tali iu tempore id quoque dolorem tulit, tamquam 
auctus liberis Drusus domum Germanici magis urgeret. 

(85) Eodem anno gravibus senatus decretis libido femina- 
rum coercita , cautumque ne quaestum corpore faceret cui 
avus aut paler aut maritus eques Romanus fuisset, nam 
Yistilia praetoria familia genita licentiam stupri apud aediles 
vulgaverat , more inter veteres recepto , qui salis poenarum 
adversum inpudicas in ipsa professione flagitii credebant, ex- 
actum et a Tilidio Labeone Visliliae marito, cur in uxore 
delicii manifesta ultionem legis omisisset, atque illo praeten- 
dente sexaginta dies ad consultandum datos necdum prae- 
terisse, salis visum de Yistilia statuere; eaque in insulam 
Seriphon abdita est. actura et de sacris Aegyptiis ludaieisque 
pellendis; factumque patrum consultum ut quattuor milia 
libertini generis , ea superstitione infecta , quis idonea aetas, 
in insulani Sardiniam veherentur, coercendis illic latrociniis 
et, si ob gravitatem caeli interissent, vile damnum; celeri 
cederent Italia, nisi certam ante diem profanos ritus exuissent. 

(86j Post quae rettulit Caesar capiendam virginem in locum 
Occiae, quae septem et quinquaginta per annos summa sancti- 
monia Vestalibus sacris praesederat; egitque grates Fonleio 
Agrippae et Domitio Pollioui , quod offerendo iilias de oflicio 
in rem publicam certarent, praelata est Pollionis lilia, non 
ob aliud quam quod mater eius in eodem coniugio manebat; 
nam Agrippa discidio domum imminuerat, et Caesar quamvis 
posthabitam , decies sestertii dote solatus est. 

(87) Saevitiam annonae incusante plebe, statuit frumento 

pretium quod emptor penderet, binosque nummos se addi- 
turum negotiatoribus in singulos modios, neque tamen ob ea 
parentis patriae delatum et antea vocabulum adsumpsit, acerbe- 
que increpuit eos qui divinas occupationes ipsumque domi- 
num dixerant, unde angusta et lubrica oratio sub principo 
qui libertatem metuebat, adulationem oderat, 

(88) Reperio apud scriptores senaloresque eorundem tem- 
porum Adgandestrii principis Chattorum lectas in senatu lit-r 
teras, quibus mortem Arminii promittebat, si patrandae neci 
venenum mitteretur; responsumque esse non fraude neque 
occultis, sed palam et armatum populum Romanum hostes 
suos ulcisci, qua gloria aequabat se Tiberius priscis impera- 
toribus, qui venenum in Pyrrhum regem vetuerant prodide- 
rantque. ceterum Arminius abscedentibus Romanis et pulso 
Maroboduo regnum adfcctans libertatem popularium adveiv 
sam habuit, petitusque armis cum varia fortuna certaret, dolo 
propinquorum cecidit: liberator haud dubie Germaniae, et 
qui non primordia populi Romani, sicut alii reges ducesque. 
sed florentissimum imperium lacessierit, proeliis ambiguus, 
bello non victus, septem et triginta annos vitae, duodecim 
potentiae explevit, caniturque adbuc barbaras apud gentes, 
Graecorum annalibus ignotus, qui sua tantum mirantur, Ro- 
manis haud perinde celebris, dum vetera extollimus recen- 
tium incuriosi. * 

LIBER TERTIUS. 


(1) Nihil intermissa navigatione hiberni maris Agrippina 
Corcyram insulam advebitur, litora Calabriae contra sitam, 
illic paucos dies conponendo animo insumit, violenta luctu et 
nescia tolerandi, interim adventu eius audito intimus quisque 
amicorum et plerique militares, ut quique sub Germanico 
stipendia fecerant, multique etiam ignoti vicinis e municipiis, 
pars officium in principem rati , plures illos secuti, ruere ad 
oppidum Brundisium, quod naviganti celerrimum fidissimuro- 
que adpulsu erat, atque ubi primum ex alto visa classis, 
complentur non modo portus et proxinaa maris, sed moenia 
ac tecta , quaque longissime prospectari poterat , maerentium 
turba et rogitantium inter se silentione an voce aliqua egre- 
dientera exciperent, neque satis constabat quid pro tempore 
foret , cum classis paulatim successit , non alacri , ut adsolet, 
remigio, sed cunctis ad tristitiam compositis, ppstquam duobus 
cum liberis, feralem urnam tenens, egressa navi defixit ocu- 
los, idem omnium gemitus; neque discerneres proximos, alie- 
nos, virorum feminarumve planctus, nisi quod comitatum 
Agrippinae longo maerore fessum obvii et recentes in dolore 
anteibant. 

(2) Miserat duas praetorias cohortes Caesar, addito ut ma- 
gistratus Calabriae Apulique et Campani suprema erga memo- 
riam filii sui munera fungerentur, igitur tribunorum centurio- 
numque humeris cineres portabantur; praecedebant incompta 
signa, versi lasces; atque ubi colonias transgrederentur, 
atrata plebes, trabeati equites pro opibus loci vestem odo- 
res aliaque funerum sollemnia cremabant, etiam quorum di- 

versa oppida , tamen obvii et victimas atque aras dis manibus 
statuentes lacrimis et conclamationibus dolorem testabantur. 
Drusus Tarracinam progressus est cum Claudio fratre liberis- 
que Germanici, qui in urbe fuerant, consules M. Valerius 
et C. Aurelius (iam enim magistratum occeperant) et senatus 
ac magna pars populi viam complevere , disiecti et ut cui- 
que libitum flentes; aberat quippe adulatio, gnaris omni- 
bus laetam Tiberio Germanici mortem male dissimulari. 

(3) Tiberius atque Augusta publico abstinuere, inferius 
maiestatc sua rati, si palam lamentarentur, an ne omnium 
oculis vultuin eorum scrutantibus falsi intellegerentur, matrem 
Antoniam non apud auctores rerum, non diurna actorum 
scriptura reperio ullo insigni officio functam, oum super 
Agrippinam et Drusum et Claudium celeri quoque consanguinei 
nominatim perscripti sint, seu valitudine praepediebatur, seu 
victus luctu animus magnitudinem mali perferre visu non tole- 
ravit. facilius crediderim Tiberio et Augusta, qui domo non 
excedebant, cohibitam , ut par maeror, et matris exemplo avia 
quoque et patruus attineri viderentur. 

(4) Dies quo reliquiae tumulo Augusti iuferebantur , modo 
per silentium vastus, modo ploratibus inquies; plena urbis 
itinera, conluccntes per campum Murtis faces, illic miles cum 
armis, siue insiguibus magistratus, populus per tribus, con- 
cidisse rem publicam, nihil spei reliquum clamitabant, prom- 
ptius apertiusque quam ut meminisse inperitanlium crederes, 
nihil tamen Tiberium magis penetravit quam studia hominum 
accensa in Agrippinam, cum decus patriae, solum Augusti 
sanguinem, unicum antiquitatis specimen appellarent, versique 
ad caelum ac deos integram illi subolem ac superstitem ini- 
quorum precarentur. 

(5) Fuere qui publici funeris pompam requirerent, compa- 
rarenlque quae in Drusum patrem Germanici honora et ma- 
gnifica Augustus fecisset, ipsum quippe asperrimo hiemis 
Ticinum usque progressum, neque abscedentem a corpore 
simul urbem intravisse; circumfusas lecto Claudiorum fuliorum- 
que imagines; defletum in foro, laudatum pro ltostris, cuncta 
a maioribus reperta, aut quae posteri invenerint, cumulata, 
at Germanico ne solitos quidem et cuicumque nobili debitos 


Digitized by Google 



LIBER III. Csp. 2. 3. i. 5. 6. 7. 8. 


77 


honores contigisse, sane corpus ob longinquitatem itinerum 
externis terris quoquo modo crematum: sed tanto plura 
decora mox tribui par fuisse, quanto prima fors negavisset, 
non fratrem, nisi unius diei via, non patruum, saltem porta 
tenus, obvium, ubi illa veterum instituta, praepositam toro 
efligiem , meditata ad memoriam virtutis carmina , et lauda- 
tiones et lacrimas , vel doloris imitamenta? 

(6) Gnarum id Tiberio fuit ; utque premeret vulgi sermones, 
monuit edicto multos inlustrium Romanorum ob rem publicam 
obisse, neminem tam flagranti desiderio celebratum, idque et 
sibi et cunctis egregium, si modus adiceretur. non enim 
eadem decora principibus viris et imperatori populo , quae 
modicis domibus aut civitatibus, convenisse recenti dolori 
luctum et ex maerore solatia; sed referendum iam animum 
ad firmitudinem, ut quondam divus Iulius amissa unica filia, 
ut divus Augustus ereptis nepotibus abstruserint tristitiam, 
nil opus vetustioribus exemplis: quotiens populus Romanus 
clades exercituum, interitum ducum, funditus amissas nobiles 
familias constanter tulerit, principes mortales, rem publicam 
aeternam esse, proin repeterent sollemnia, et quia ludorum 
Megalesium spectaculum suberat , etiam voluptates resumerent. 

{7) Tum exuto iustitio reditum ad munia, et Drusus Illyricos 
ad exercitus profectus est, erectis omnium animis petendae e 
Pisone ultionis, et crebro questu quod vagus interim per 
amoena Asiae atque Achaiae adroganti et subdola mora scele- 
rum probationes subverteret, nam vulgatum erat missam, ut 
dixi, a Cn. Sentio famosam veneficiis Martinam subita morte 
Brundisii exstinctam , venenumque nodo crinium eius occul- 
tatum, nec ulla in corpore signa sumpti exitii reperta. 

(8) At Piso praemisso in urbem filio , dalisque mandatis per 
quae principem molliret, ad Drusum pergit; quem baud 
fratris interitu trucem quam remoto aemulo aequiorem sibi 
sperabat. Tiberius quo integrum indicium ostentaret, ex- 
ceptum comiter iuvenem sueta erga filios familiarum nobiles 
liberalitale auget. Drusus Pisoni , si vera forent quae iaceren- 
tur, praecipuum in dolore suum locum respondit: sed malle 
falsa et inania nec cuiquam mortem Germanici exitiosam 
esse, haec palam et vitato omni secreto; neque dubitabam- 

tur praescripta ei a Tiberio, com incallidus alioqui et facilis 
iuventa senilibus tum artibus uteretur. 

(9) Piso, Delmatico mari tramisso reliclisquc apud Anconam 
navibus, per Picenum ac mox Flaminiam viam adscquitur 
legionem quae e Pannonia in urbem, dein praesidio Africae 
ducebatur: eaque res agitata rumoribus, ut in agmine atqne 
itinere crebro se militibus ostentavisset, ab Narnia , vitandae 
suspicionis, an quia pavidis consilia in incerto sunt, Nare 
ac mox Tiberi devectus, auxit vulgi iras, quia navem tumulo 
Caesarum adpulerat; dieque et ripa frequenti, magno clien- 
tium agmine ipse, feminarum comitatu Plancina, et vultu 
alacres incessere, fuit inter inritamenta invidiae domus foro 
imminens, festa ornatu, conviviumque et epulae, et celebri- 
tate loci nihil occultum. 

(10) Postera die Fulcinius Trio Pisonem apud consules po- 
stulavit. contra Vitellius ac Veranius ceterique Germanicum 
comitati tendebant, nullas esse partis Trioni; neque se accu- 
satores, sed rerum indices et testes mandata Germanici per- 
laturos. ille dimissa eius causae delatione, ut priorem vitam 
accusaret obtinuit, petitumque est a principe, cognitionem 
exciperet, quod nc reus quidem abnuebat, studia populi et 
patrum metuens: contra Tiberium spernendis rumoribus vali- 
dum et conscientiae matris innexum esse : veraque aut in 
deterius credita iudice ab uno facilius discerni, odium et 
invidiam apud mullos valere, haud fallebat Tiberium moles 
cognitionis, quaque ipse fama distraheretur, igitur paucis 
familiarium adhibitis minas accusantium et hinc preces audit, 
integramque causam ad senatum remittit. 

(11) Atque interim Drusus rediens Illyrico, quamquam patres 
censuissent ob receptum Maroboduum ct res priore aestate 
gestas ut ovans iniret, prolato honore urbem intravit, post 
quae reo L. Arruntium, M. Vinicium, Asinium Gallum, Aeser- 
ninum Marcellum, Sex. Pompeium patronos petenti, iisquo 
diversa excusantibus, M. Lepidus et L. Piso ct Livineius 
Regulus adfuere, arrecta omni civitate, quanta fides amicis 
Germanici, quae fiducia reo; satin cohiberet ac premeret 
sensus suos Tiberius, haud alias intentior populus plus 
sibi in principem occultae vocis aut suspicacis silentii permisit. 

(12) Oie senatus Caesar orationem habuit meditato tempe- 
ramento. patris sui legatum atque amicum Pisonem fuisse, 
adiutoremque Germanico datum a se, auctore senatu, rebus 
apud Orientem administrandis, illic contumacia et certamini- 
bus asperasset iuvenem exituque eius laetatus esset, an 
scelere exstinxisset, integris animis dijudicandum, «nam si 
legatus officii terminos, obsequium erga imperatorem exuit, 
eiusdemque morte et luctu meo laetatus est, odero, sepo* 
namque a domo mea, et privatas inimicitias non vi principis 
ulciscar, sin facinus in cuiuscumque mortalium nece vindi- 
candum detegitur, vos vero et liberos Germanici et nos pa- 
rentes rastis solatiis adficite. simulque illud reputate, turbide 
et seditiose tractaverit exercitus Piso, quaesita sint per am- 
bitionem studia militum, armis repetita provincia, an falsa 
haec in maius vulgaverint accusatores ; quorum ego nimiis 
studiis iure succenseo. nam quo pertinuit nudare corpus et 
contrectandum vulgi oculis permittere, differrique etiam per 
externos tamquam veneno interceptus esset, si incerta adhuc 
ista et scrutanda sunt? defleo equidem lilium meum semperque 
deflebo: sed neque reum prohibeo quo minus cuncta pro- 
ferat quibus innocentia eius sublevari aut, si qua fuit ini- 
quitas Germanici, coargui possit; vosque oro ne, quia dolori 
meo causa connexa est, obiecta crimina pro adprobatis 
accipiatis, si quos propinquus sanguis aut fides sua patronos 
dedit , quantum quisque eloquentia et cura valet , iuvate 
periclitantem, ad eundem laborem, eandem constantiam accu- 
satores hortor, id solum Germanico super leges praesti- 
terimus, quod in curia potius quam in foro, apud senatum 
quam apud iudices de morte eius anquiritur, cetera pari 
modestia tractentur, nemo Drusi lacrimas, nemo maestitiam 
meam spectet, nec si qua in nos adversa finguntur.» 

(13) Exin biduum criminibus obiciendis statuitur, utque 
sex dierum spatio interiecto reos per triduum defenderetur, 
tum Fulcinius vetera et inania orditur, ambitiose avareque 
habitam Hispaniam; quod neque convictum noxae reo, si 
recentia purgaret , neque defensum absolutioni erat , si tene- 
retur maioribus flagitiis. post quem Servaeus et Veranius 
et Vitellius consimili studio, sed multa eloquentia Vitellius,* 


80 


CORNELII TACITI ANNALIUM 


obiecere odio Germanici et rerum novarum studio Pisonem 
vulgus militum, per licentiam et sociorum iniurias, eo usque 
conrupisse ut parens legionum a deterrimis appellaretur; contra 
in optimum quemque , maxime in comites et amicos Ger- 
manici saevisse; postremo ipsum devotionibus et veneno 
peremisse; sacra hinc et immolationes nefandas ipsius atque 
Plancinae, petitam armis rem publicam, ulque reus agi posset, 
acie victum. 

(14) Defensio in ceteris trepidavit, nam neque ambitionem 
militarem neque provinciam pessimo cuique obnoxiam , ne 
contumelias quidem adversum imperatorem infitiari poterat, 
solum veneni crimen visus est diluisse; quod ne accusatores 
quidem satis firmabant, in convivio Germanici, cum super 
eum Piso discumberet, infectos manibus eius cibos arguen- 
tes. quippe absurdum videbatur, inter aliena servitia et tot 
adstantium visu, ipso Germanico coram , id ausum. oflerebat- 
que familiam reus, et ministros in tormenta flagitabat, sed 
iudices per diversa implacabiles erant, Caesar ob bellum 
provinciae inlalum, senatus numquam satis credito sine fraude 
Germauicnm interisse. * * scripsissent expostulantes; quod 
haud minus Tiberius quam Piso abnuere, simul populi ante 
curiam voces audiebantur: non temperaturos manibus, si 
patrum sententias evasisset, effigiesque Pisonis traxerant in 
Gemonias ac divellebant, ni iussu principis protectae repo- 
sitaeque forent, igitur inditus lecticae et a tribuno praetoriae 
cohortis deductus est, vario rumore, custos saluti an mortis 
exactor sequeretur. 

(15) Eadem Plancinae invidia, maior gratia; coque ambi- 
guum habebatur quantum Caesari in eam liceret, atque ipsa, 
donec mediae Pisoni spes, sociam se cuiuscumque fortunae 
ct, si ita ferret, comitem exitii promittebat, ut secretis Au- 
gustae precibus veniam obtinuit, paulatim segregari a marito, 
dividere defensionem coepit, quod reus postquam sibi exitiabile 
intellegit, an adhuc experiretur dubitans, hortantibus filiis 
durat mentem senatumque rursum ingreditur; redinlegratam- 
que accusationem, infensas patrum voces, adversa et saeva 
cuncta perpessus, nullo magis exterritus est quam quod Ti- 
•beriuin sine miseratione, sine ira, obstinatum clausumque 

vidit, ne quo adfectu perrumperetur, relatus domum, tam- 
quam defensionem in posterum meditaretur, pauca conscribit 
obsignatque et liberto tradit; tum solita curando corpori exse- 
quitur. dein multam post noctem, egressa cubiculo uxore, 
operiri fores iussit; et coepta luce perfosso iugulo, iacente 
humi gladio, repertus est. 

(16) Audire me memini ex senioribus visum saepius inter 
manus Pisonis libellum, quem ipse non vulgaverit; sed amicos 
eius dictitavisse litteras Tiberii et mandata in fiermanirum 
contineri, ac destinatum promere apud patres principemque 
arguere, ni elusus a Seiano per vana promissa foret; nec illum 
sponte exstinctum, verum inmisso percussore, quorum neu- 
trum adseveraverim : neque tamen occulere debui narratura 
ab iis qui nostram ad iuventam duraverunt. Caesar flexo in 
maestitiam ore, suam invidiam tali morte quaesitam apud 
senatum * * crebrisque interrogationibus exquirit qualem Piso 
diem supremum noctcmquc exegisset, atque ilio pleraque 
sapienter, quaedam inconsultius respondente, recitat codicillos 
a Pisone in hunc ferme modum compositos : « conspiratione 
inimicorum et invidia falsi criminis oppressus, quatenus veritati 
et innocentiae meae nusquam locus est, deos inmortales testor 
vixisse me, Caesar, cum fide adversum te, neque alia in 
matrem tuam pietate; vosque oro, liberis meis consulatis, ex 
quibus Cn. Piso qualicumque fortunae meae non est adiunctus, 
cum omne hoc tempus in urbe egerit, M. Piso repetere Suriam 
dehortatus est. atque utinam ego potius lilio iuveni quam ille 
patri seni cessisset, eo inpcnsius precor, ne meae pravitatis 
poenas innoxius luat, per quinque et quadraginta annorum 
obsequtum, per collegium consulatus quondam divo Augusto 
parenti tuo probatus, et tibi amicus, nec quicquam post haec 
rogaturus, salutem infelicis filii rogo.» de Plancina nihil addidit. 

(17) Post quae Tiberius adulescentem crimine civilis belli 
purgavit (patris quippe iussa nec potuisse filium detrectare), 
simul nobilitatem domus, etiam ipsius quoquo modo meriti 
gravem casum miseratus, pro Plancina cum pudore et flagitio 
disseruit, matris preces obtendens, in quam optimi cuiusque 
secreti questus magis ardescebant, id ergo fas aviae, inter- 
fectricem nepotis adspicere, adloqui, eripere senatui, quod 

pro omnibus civibus leges obtineant, uni Germanico non 
contigisse. Vitellii et Veranii voce defletum Caesarem, ab 
imperatore et Augusta defensam Plancinam, perinde venena 
ct artes tam feliciter expertas verteret in Agrippinam, in 
liberos cius, egregiamque aviam ac patruum sanguine miser- 
rimae domus exsatiaret, biduum super haec imagine cogni- 
tionis absumptum, urgente Tiberio liberos Pisonis matrem 
uti tuerentur, et cum accusatores ac testes certatim pero- 
rarent respondente nullo, miseratio quam invidia augebatur, 
primus sententiam rogatus Aurelius Cotta consul (nam refe- 
rente Caesare magistratus eo etiam munere fungebantur) 
nomen Pisonis radendum fastis censuit, partem bonorum 
publicandam, pars ut Cn. Pisoni filio concederetur, isque 
praenomen mutaret; M. Piso exuta dignitate et accepto quin- 
quagies sestertio in decem annos relegaretur, concessa Plan- 
cinae incolumitate ob preces Augustae. 

(18) Multa ex ea sententia mitigata sunt a principe: ne 
nomen Pisonis fastis eximeretur, quando M. Antonii, qui 
bellum patriae fecisset, Iuli Antonii, qui domum Augusti 
violasset , manerent, et M. Pisonem ignominiae exemit, con- 
cessitque ei paterna bona, salis firmus, ut saepe memoravi, 
adversum pecuniam, et tum pudore absolutae Plancinae pla- 
cabilior. atque idem, cum Valerius Messalinus signum au- 
reum in aede Martis Ultoris, Caecina Severus aram ultioni 
statuendam censuisscnt, prohibuit, ob externas ea victorias 
sacrari dictitans, domestica mala tristitia operienda, addi- 
derat Messalinus Tiberio et Augustae et Antoniae et Agrip- 
pinae Drusoque ob vindictam Germauici grates agendas, omi- 
seratque Claudii mentionem, et Mcssalinum quidem L. Asprenas 
senatu coram percunctalus est an prudens praeterisset; ac 
tum demum nomen Claudii adseriptum est. mihi, quanto plura 
recentium seu veterum revolvo, tanto magis ludibria rerum 
mortalium cunctis in negotiis obversantur, quippe fama spe 
veneratione potius omnes destinabantur imperio quam quem 
futurum principem fortuna in occulto tenebat. 

(19) Paucis post diebus Caesar auctor senatui fuit Vitellio 
atque Veranio et Servaeo sacerdotia tribuendi. Fulcinio suf- 
fragium ad honores pollicitus monuit ne facundiam violentia 

praecipitaret, is finis fuit ulciscenda Germanici morte, non 
modo apud illos homines qui tum agebant , etiam secutis 
temporibus vario rumore iactata. adeo maxima quaeque am- 
bigua sunt, dum alii quoquo modo audita pro conpertis 
habent, alii vera in contrarium vertunt, et gliscit utrumque 
posteritate, at Drusus urbe egressus repetendis auspiciis, mox 
ovans introiit, paucosque post dies Vipsania mater eius ex- 
cessit , una omnium Agrippae liberorum miti obitu, nam 
ceteros manifestum ferro vel creditum est veneno aut fame 
exstinctos. 

(20) Eodem anno Tacfarinas, quem priore aestate pulsum 
a Camillo memoravi, bellum in Africa renovat, vagis pri- 
mum populationibus et ob pernicitatem inultis, dcin vicos 
exscindere , trahere graves praedas ; postremo , haud procul 
Pagvda flumine, cohortem Romanam circumsedit, praeerat 
castello Decrius impiger manu, exercitus militia ct illam 
obsidionem flagilii ratus, is cohortatus milites ut copiam 
pugnae in aperto facerent, acieni pro castris instruit, primo- 
que impetu pulsa cohorte, promptus inter tela occursat 
fugientibus, increpat signiferos quod inconditis aut deser- 
toribus miles Romanus terga daret; simul excepta vulnera 
ct, quamquam transfosso oculo, adversum os in hostem in- 
tendit, neque proelium omisit, donec desertus suis caderet. 

(21) Quae postquam L. Apronio (nam Camillo successerat) 
comperta, magis dedecore suorum quam gloria hostis anxius, 
raro ea tempestate et e vetere memoria facinore, decumum 
quemque ignominiosae cohortis sorte ductos fusti necat, 
tantumque severitate profectum ut vexillum veteranorum , non 
amplius quingenti numero, easdem Tacfarinatis copias prae- 
sidium cui Thala nomen adgressas fuderint, quo proelio Rufus 
Helvius gregarius miles servati civis decus rettulit, donalus- 
que est ab Apronio torquibus et hasta. Caesar addidit civicam 
coronam , quod non eam quoque Apronius iure proconsulis 
tribuisset, questus magis quam offensus, sed Tacfarinas per- 
culsis Numidis et obsidia aspemanlibus spargit bellum, ubi 
instaretur, cedens, ac rursum in terga remeans, et dum ea 
ratio barbaro fuit, inritum fessumque Romanum impune 
ludificabatur: postquam deflexit ad maritimos locos, inligatus 

praeda stativis castris adhaerebat , missu patris Apronius Cae* 
siauus cum equite et cohortibus auxiliariis, quis velocissimos 
legionum addiderat, prosperam adversura Nuinidas pugnam 
facit, pcllitque in deserta. 

(22) At Romae Lepida, cui super Aemiliorum decus L. Sulla 

et Cn. Pompeius proavi erant, defertur simulavisse partura 
ex P. Quirino divite atque orbo, adiciebantur adulteria, venena, 
quaesitumque per Chaldaeos in domum Caesaris, defendente 
ream Manio Lepido fratre. Quirinus post dictum repudium 
adhuc infensus, quamvis infami ac nocenti miserationem ad- 
diderat. haud facile quis dispexerit illa in cognitione mentem 
principis: adeo vertit ac miscuit irae et clementiae signa, de- 
precatus primo senatum ne maiestatis crimina tractarentur^ 
mox M. Servilium e consularibus aliosque testes inlexit ad 
proferenda quae velut reticere voluerat, idemque servos Le- 
pidae, cum militari custodia haberentur, transtulit ad con- 
sules, neque per tormenta interrogari passus est de iis quae 
ad domum suam pertinerent, exemit etiam Drusum consulem 
designatum dicendae primo loco sententiae; quod alii civile 
rebautur, nc ceteris adsentiendi necessitas fieret, quidam ad 
saevitiam trahebant: neque enim cessurum nisi damnandi 
officio. j - tiinn-fr 

(23) Lepida ludorum diebus, qui cognitionem intervenerant, 
theatrum cum claris feminis ingressa, lamentatione flebili 
maiores suos ciens ipsuraque Pompeium, cuius ea mora- 
menta et adstantes imagines visebantur, tantum misericordiae 
permovit ut effusi in lacrimas saeva et detestanda Quirino 
clamitarent, cuius senectae atque orbitali et obscurissimae 
domui destinata quondam uxor L. Caesari ac divo Augusto 
nurus dederetur, dein tormentis servorum patefacta sunt 
flagitia, ilumque in sententiam Rubelli filandi, a quo aqua 
atque igni arcebatur, huic Drusus adsensit, quamquam alii 
mitius censuissent. mox Scauro, qui filiam ex ca genuerat, 
datum ne bona publicarentur, tura demum aperuit Tiberius 
conpertum sibi etiam ex P. Quirini servis veneno eum a 
Lepida petitum. 

(24) Inlustrium domuum adversa (etenim haud mullum di- 
stanti tempore Calpurnii Pisonem , Aemilii Lepidam amiserant) 
solalio adfecit D. Silanus luuiae familiae redditus, casum eius 

paucis repetam, at valida divo Augusto in rem publicam 
fortuna, ita domi inprospera fuit ob inpudicitiam filiae ac 
neptis, quas urbe depulit adultcrosque carum morte aut fuga 
punivit, nam culpam inter viros ac feminas vulgatam gravi 
nomiue laesarum religionum ac violatae maiestalis appellando, 
clementiam maiorum suasque ipse leges egrediebatur, sed 
aliorum exitus, simul cetera illius aetatis, memorabo, si 
effectis in quae tetendi, plures ad curas vitam produxero. 
1). Silanus in nepti Augusti adulter, quamquam non ultra 
foret saevitum quam ut amicitia Caesaris prohiberetur, exsi- 
lium sibi demonstrari intellexit, nec nisi Tiberio imperitante 
deprecari senatum ac principem ausus est M. Silani fratris 
potentia , qui per insignem nobilitatem et eloquentiam prae- 
cellebat. sed Tiberius gratis agenti Silano, patribus coram, 
respondit se quoque laetari quod frater eius e peregrinatione 
longinqua revertisset; idque iure licitum, quia non senatus 
consulto, non lege pulsus foret, sibi tamen adversus eum 
integras parentis sui offensiones , neque reditu Silani disso- 
luta quae Augustus voluisset, fuit posthac in urbe, neque 
honores adeptus est. 

(25) Relatum deinde de moderanda Papia Poppaea , quam 
senior Augustus, post Iulias rogationes, incitandis caelibum 
poenis et augendo aerario sanxerat, nec ideo coniugia et 
educationes liberum frequentabantur, praevalida orbitate: cete- 
rum multitudo periclitantium gliscebat, cum omnis domus 
delatorum interpretationibus subverteretur; utque antehac 
flagitiis, ita tunc legibus laborabatur, ea res admonet ut de 
principiis iuris, et quibus modis ad hanc multitudinem infini- 
tam ac varietatem legum perventum sit, altius disseram. 

(26) Vetustissimi mortalium , nulla adhuc mala libidine , sine 
probro , scelere, eoque sine poena aut coercitionibus agebant, 
neque praemiis opus erat, cum honesta suopte ingenio pete- 
rentur; et ubi nihil contra morem cuperent, nihil per metum 
vetabantur, at postquam exui aequalitas, et pro modestia ac 
pudore ambitio et vis incedebat, provenere dominationes, 
multoscpie apud populos aeternum mansere, quidam statim, 
aut postquam regum pertaesum , leges maluerunt, hae primo 
rudibus hominum animis simplices erant; maximeque fama 

celebravit Cretensium, quas Minos, Spartanorum, quas Ly- 
curgus, ac mox Atheniensibus quaesitiores iam et plures Solo 
perscripsit, nobis Romulus, ut libitum, imperitaverat: dcin 
Nutua religionibus et divino iure populum devinxit, reper- 
taque quaedam a Tullo et Anco, sed praecipuus Servius 
Tullius sanctor legum fuit, quis etiam reges obtemperarent. 

(27) I*ulso Tarquinio, adversum patrum factiones multa 
populus paravit tuendae libertatis et firmandae concordiae; 
creatique decemviri, et accitis quae usquam egregia, compo- 
sitae duodecim tabulae, finis aequi iuris. nam secutae leges 
etsi aliquando in maleficos ex delicto, saepius tamen dissen- 
sione ordinum et apiscendi inlicitos honores aut pellendi 
claros viros, aliaque ob prava, per vim latae sunt, hinc 
Gracchi et Saturnini turbatores plebis, nec minor largitor 
nomine senatus Drusus ; corrupti spe aut inlusi per interces- 
sionem socii, ac ne bello quidem Italico, mox civili omis- 
sum quin multa et diversa sciscerentur, donec L. Sulla dicta- 
tor abolitis vel conversis prioribus , cum plura addidisset, otium 
eius rei haud in longum paravit, statim turbidis Lepidi 
rogationibus, neque multo post tribunis reddita licentia, quo- 
quo vellent, populum agitandi, iamque non modo in com- 
mune sed in singulos homines latae quaestiones; et corru- 
ptissima re publica plurimae leges. 

(28) Tum Cn. Pompeius tertium consul, corrigendis mori- 
bus delectus, et gravior remediis quam delicta erant, suarum- 
que legum auctor idem ac subversor, quae armis tuebatur, 
armis amisit, exin continua per viginti annos discordia , non 
mos, non ius; deterrima quaeque inpune, ac multa honesta 
exitio fuere, sexto demum consulatu Caesar Augustus , poten- 
tiae securus , quae triumviratu iusserat abolevit, deditque 
iura quis pace et principe uteremur, acriora ex eo vincla, 
inditi custodes, et lege Papia Poppaea praemiis inducti, ut, 
si a privilegiis parentum cessaretur, velut parens omnium 
populus vacantia teneret, sed altius penetrabant, urbemque 
et Italiam, et quod usquam civium, corripuerant; multorum- 
que excisi status, et terror omnibus intentabatur, ni Tiberius 
statuendo remedio quinque consularium, quinque e prae- 
toriis, totidem e celero senatu sorte duxisset, apud quos 


Digitized by Googie 



LIBER III. Csp. 26. 27. 28. 29. 30. 


87 


exsoluti plerique legis nexus modicum in praesens levamen- 
tum fuere. 

(29) Per idem tempus Neronem e liberis Germanici, iam 
ingressum iuventam, commendavit patribus, utque munere 
capessendi vigintiviratus solveretur et quinquennio maturius 
quam per leges quaesturam peteret, non sine inrisu audien- 
tium postulavit, praetendebat sibi atque fratri decreta eadem 
petente Augusto, sed neque tum fuisse dubitaverim qui eius- 
modi preces occulti inluderent: ac tamen initia fastigii Caesa- 
ribus erant, magisque in oculis vetus mos, et privignis cum 
vitrico levior necessitudo quam avo adversum nepotem, ad- 
ditur pontificatus et, quo primum die forum ingressus est, 
congiarium plebi admodum laetae, quod Germanici stirpem 
iam puberem adspiciebat. auctum dehinc gaudium nuptiis 
Neronis et Iuliae Drusi filiae, utque haec secundo rumore, 
ita adversis animis acceptum quod filio Claudii socer Seianus 
destinaretur, polluisse nobilitatem familiae videbatur, suspe- 
ctumque iam nimiae spei Seianum ultra extulisse. 

(30) Fine anni concessere vita insignes viri L. Volusius et 
Sallustius Crispus. Volusio vetus familia, neque tamen prae- 
turam egressa: ipse consulatum intulit, censoria etiam po- 
testate legendis equitum decuriis functus , opumque , quis do- 
mus illa inmensum viguit, primus adeuraulator. Crispum 
equestri ortum loco G. Sallustius, rerum Romanarum floren- 
tissimus auctor, sororis nepotem in nomen adseivit. atque 
ille , quamquam prompto ad capessendos honores aditu , 
Maecenatem aemulatus sine dignitate senatoria multos trium- 
phalium consulariumque potentia anteiit, diversus a veterum 
instituto per cultum et munditias , copiaque et adlluentia luxu 
propior, suberat tamen vigor animi ingentibus negotiis par, 
eo acrior quo somnum et inertiam magis ostentabat, igitur 
incolumi Maecenate proximus, mox praecipuus cui secreta 
imperatorum inniterentur, et interficiendi Postumi Agrippae 
conscius, aetate provecta speciem magis in amicitia prin- 
cipis quam vim tenuit, idque et Maecenati acciderat, fato 
potentiae raro sempiternae, an satias capit aut illos, cum 
omnia tribuerunt , aut bos , cum iam nibil reliquum est quod 
cupiant. 

(31} Sequitur Tiberii quartus, Drusi secundus consulatus, 
patris atque lilii collegio insignis, nam biennio ante Ger- 
manici cum Tiberio idem honor neque patruo laetus neque 
natura tara connexus fuerat, eius anni principio Tiberius, 
quasi firmandae valitudini, in Campaniam concessit, longam 
et continuam absentiam paulatim meditans, sive ut amoto patr» 
Drusus munia consulatus solus impleret, ac forte parva res 
magnum ad certamen progressa praebuit iuveni materiem 
apiscendi favoris. Domitius Corbulo praetura functus de L. 
Sulla nobili iuvene questus est apud senatum, quod sibi inter 
spectacula gladiatorum loco non decessisset, pro Corbulone 
aetas, patrius mos, studia seniorum erant: contra Mamercus 
Scaurus et L. Arruntius aliique Sullae propinqui nitebantur, 
certabantque orationibus; et memorabantur exempla maiorum, 
qui iuvcntulis ioreverentiam gravibus decretis notavissent, 
donec Drusus apta temperandis animis disseruit; et satis- 
factum Corbuloni per Mamercum , qui patruus simul ac vitri- 
cus Sullae et oratorum ea aetate uberrimus erat, idem Cor- 
bulo plurima per Italiam itinera fraude mancipum et incuria 
magistratuum interrupta ct inpervia clamitando , exsecutionem 
eius negotii libens suscepit; quod haud perinde publice usui 
habitum quam exitiosum mullis, quorum in pecuniam atque 
famam damnationibus et hasta saeviebat. 

(32) Neque multo post missis ad senatum litteris Tiberius 
motam rursum Africam incursa Tacfarinatis docuit, iudicioque 
patrum deligendum pro consule gnarum militiae, corpore 
validum et bello suffecturum, quod initium Sex. Pompeius 
agitandi adversus Marcum Lepidum odii nactus , ut socordem 
inopem et maioribus suis dedecorum, eoque etiam Asiae 
sorte depellendum incusavit, adverso senatu, qui Lepidam 
mitem magis quam ignavum, paternas ei angustias et nobili- 
tatem sine probro actam honori quam ignominiae habendam 
docebat, igitur missus in Asiam. et de Africa decretum ut 
Caesar legeret cui mandanda foret. 

(33) Inter quae Severus Caecina censuit ne quem magistra- 
tum, cui provincia obvenisset, uxor comitaretur, multum 
ante repetito concordem sibi coniugem et sex partus enixam, 
seque quae in publicum statueret domi servavisse, cohibita 

intra Italiam, quamquam ipse pluris per provincias quadra- 
ginta stipendia explevisset, haud enim frustra placitum olim 
ne feminae in socios aut gentes externas traherentur: inesse 
mulierum comitatui quae pacem luxu, hellum formidine mo- 
rentur , et Komanum agmen ad similitudinem barbari incessus 
convertant, non inbecillum tantum et imparem laboribus 
sexum, sed si licentia adsit, saevum, ambitiosum, potestatis 
avidum; incedere inter milites, habere ad manum centurio- 
nes; praesedisse nuper feminam exercitio cohortium , decursu 
legionum, cogitarent ipsi , quotiens repetundarum aliqui ar- 
guerentur, plura uxoribus obicctari ; his slalim adhaerescere 
deterrimum quemque provincialium, ab his negotia suscipi, 
transigi ; duorum egressus coli , duo esse praetoria , pervica- 
cibus magis et inpotentibus mulierum iussis, quae Oppiis 
quondam aliisque legibus constrictae, nunc vinclis exsolutis 
domos , fora , iarn et exercitus regerent. 

(3V) Paucorum haec adsensu audita: plures obturbabant, 
neque relatum de negotio neque Caecinam dignum tantae rei 
censorem, mox Valerius Messalinus, cui parens Messala ineral- 
que imago paternae facundiae, respondit multa duritiae vete- 
rum in melius et laetius mutata; neque enim, ut olim, obsi- 
deri urbem bellis aut provincias hostilis esse, et pauca femi- 
narum necessitatibus concedi, quae ne coniuguin quidem 
penates, adeo socios non onerent; cetera promisca cum 
marito, nec ullum in eo pacis impedimentum, bella plane 
accinctis obeunda: sed revertentibus post laborem quod ho- 
nestius quam uxorium levamentum? at quasdam in ambitio- 
nem aut avaritiam prolapsas, quid? ipsorum magistratuum 
nonne plerosque variis libidinibus obnoxios? non tamen ideo 
neminem in provinciam initii, corruptos saepe pravitatibus 
uxorum maritos: num ergo omnis caelibcs integros? placuisse 
quondam Oppias leges sic temporibus rei publicae postulan- 
tibus: remissum aliquid postea et mitigatum, quia expedierit, 
frustra nostram ignaviam alia ad vocabula transferri: nam 
viri in eo culpam, si femina modum excedat, porro ob unius 
aut alterius inbecillum animum male eripi maritis consortia 
rerum secundarum adversarumque. simul sexum natura inva- 
lidum deseri, et exponi suo luxu, cupidinibus alienis, vix 

praesenti custodia manere inlaesa coniugia: quid fore, si per 
plures annos in modum discidii oblitterentur? sic obviam 
irent iis quae alibi peccarentur , ut flagitiorum urbis meminis- 
sent. addidit pauca Drusus de matrimonio suo. nam principi- 
bus adeunda saepius longinqua imperii, quotiens divum Au- 
gustum in Occidentem atque Orientem meavisse comite Livia, 
se quoque in Illyricum profectum: et, si ita conducat, alias 
ad gentes iturum, haud semper aequo animo, si ab uxore 
carissima et tot communium liberorum parente divelleretur, 
sic Caecinae sententia elusa. 

(35) Et proximi senatus die Tiberius per litteras , castigatis 
oblique patribus quod cuncta curarum ad principem reice- 
rent, M. Lepidum et Iunium Blaesum nominavit cx quis pro 
consule Africae legeretur, tum audita amborum verba , inten- 
tius excusante se Lepido , cum valitudinem corporis, aetatem 
liberum , nubilem filiam obtenderet , intellegerelurque etiam 
quod silebat, avunculum esse Seiani Blaesum atque eo prae- 
validum. respondit Blaesus specie recusantis , sed neque eadem 
adseveratione , et consensu adulantium haud iutus est. 

(36) Exin promptum quod multorum intimis questibus tege- 
batur. incedebat enim deterrimo cuique licentia impune probra 
et invidiam in bonos excitandi arrepta imagine Caesaris; 
libertique etiam ac servi patrono vel domino cum voces, 
cum manus intentarent, ultro metuebantur, igitur C. Cestius 
senator disseruit principes quidem instar deorum esse : sed 
neque a dis nisi iustas supplicum preces audiri, neque quem- 
quam in Capitolium aliave urbis templa perfugere, ut eo 
subsidio ad flagitia utatur, abolitas leges et funditus versas, 
ubi in foro, in limine curiae ab Annia Rufilla, quam fraudis 
sub iudice damnavisset, probra sibi et minae intendantur, 
neque ipse audeat ius experiri ob effigiem imperatoris opposi- 
tam. haud dissimilia alii, et quidam atrociora circumstrepe- 
bant ; precabanturque Drusum , daret ultionis exemplum , donec 
accitam convictamque attineri publica custodia iussit. 

(37) Et Considius Aequus et Caelius Cursor equites Romani, 
quod fictis maiestatis criminibus Magium Caecilianum prae- 
torem petivissent, auctore principe ac decreto senatus puniti, 
utrumque in laudem Drusi trahebatur: ab eo in urbe, inter 

coctus et sermones hominum obversanle secreta patris miti- 
gari. neque luxus in iuvcne adeo displicebat: buc potius 
intenderet, diem aedificationibus , noctem conviviis traheret, 
quam solus et nullis voluptatibus avocatus maestam vigilan- 
tiam et malas curas exerceret. 

(38) Non enim Tiberius, non accusatores fatiscebant, et 
Ancharius Priscus Caesium Cordum pro consule Cretae postu- 
laverat repetundis, addito maiestatis crimine, quod tum 
omnium accusationum complementum erat. Caesar Antistium 
Veterem c primoribus Macedoniae, absolutum adulterii, in- 
crepitis iudicibus ad dicendam maiestatis causam retraxit, ut 
turbidum et Rhescuporidis consiliis permixtum , qua tempe- 
state Cotye fratre interfecto bellum adversus nos volverat, 
igitur aqua et igni interdictum reo , adpositumque ut tene- 
retur insula neque Macedoniae neque Thraeciae opportuna, 
nam Thraecia diviso imperio in Rhoemctalcen et liberos 
Cotyis, quis ob infantiam tutor erat Trebellicnus Rufus , inso- 
lentia nostri discors agebat, neque minus Rhoemetalcen quam 
Trebellienum incusans, popularium iniurias inultas sinere. 
Coelaletae Odrusaeque et Dii, validae nationes, arma cepere, 
ducibus diversis et paribus inter se per ignobilitatem ; quae 
causa fuit ne in bellum atrox coalescerent, pars turbant 
praesentia , alii montem Haemum transgrediuntur ut remotos 
populos concirent; plurimi ac maxime compositi regem urbem- 
que Philippopolim , a Macedone Philippo sitam, circumsidunt. 

(39) Quae ubi cognita P. Vellaeo (is proximum exercitum 
praesidebat), alarios equites ac levis cohortium mittit in eos 
qui praedabundi aut adsumendis auxiliis vagabantur, ipse 
robur peditum ad exsolvendum obsidium ducit, simulque 
cuncta prospere acta, caesis populatoribus, et dissensione 
orta apud obsidentes regisque opportuna eruptione et ad- 
ventu legionis, neque aciem aut praelium dici decuerit, in 
quo semermi ac palantes trucidati sunt sine nostro sanguine. 

(40) Eodem anno Galliarum civitates ob magnitudinem aeris 
alieni rebellionem coeptavere, cuius exstimulator acerrimus 
inter Treveros Iulius Florus, apud Aeduos lulius Sacrovir. 
nobilitas ambobus et maiorum bona facta , eoque Romana 
civitas olim data , cum id rarum nec nisi virtuti pretium 

esset, ii secretis conloquiis, ferocissimo quoque adsunipto, 
aut quibus ob egestatem ac metum ex flagitiis maxima peccandi 
necessitudo, componunt Florus Belgas, Sacrovir propiores 
Gallos concire, igitur per conciliabula et coetus seditiosa 
disserebant de continuatione tributorum, gravitate fenoris, 
saevitia ac superbia praesidentium, et discordare militem au- 
dito Germanici exitio, egregium resumendae libertati tempus, 
si ipsi florentes quam inops Italia, quam inbellis urbana 
plebes, nihil validum in exercitibus nisi quod externum, 
cogitarent. 

(41) Haud ferme ulla civitas intacta seminibus cius motus 
fuit: sed erupere primi Andecavi ac Turoni, quorum Ande- 
cavos Acilius Aviola legatus, excita cohorte quae Lugduni 
praesidium agitabat, coercuit. Turoni legionario milite , quem 
Visellius Varro inferioris Germaniae legatus miserat, oppressi 
eodem Aviola duce et quibusdam Galliarum primoribus , qui 
tulere auxilium quo dissimularent defectionem magisque in 
tempore efferrent, spectatus et Sacrovir intecto capite pu- 
gnam pro Romanis ciens, ostentandae, ut ferebat, virtutis: 
sed captivi, ne incesseretur telis, adgnoscendum se prae- 
buisse arguebant, consultus super eo Tiberius aspernatus est 
indicium, aluitque dubitatione bellum. 

(42) Interim Florus insistere destinatis, pellicere alam equi- 
tum, quae conscripta e Treveris militia disciplinaque nostra 
habebatur, ut caesis negotiatoribus Romanis bellum incipe- 
ret; paucique equitum corrupti, plures in officio mansere, 
aliud vulgus obaeratorum aut clientium arma cepit; petehant- 
que saltus quibus nomen Arduenna, cum legiones utroque 
ab exercitu, quas Visellius et C. Silius adversis itineribus 
obiecerant, arcuerunt, praemissusque cum delecta manu Iulius 
Indus e civitate eadem, discors Floro et ob id navandae 
operae avidior, inconditam multitudinem adhuc disiecit. Florus 
incertis latebris victores frustratus postremo, visis militibus 
qui effugia insederant, sua manu cecidit, isque Treverici 
tumultus Gnis. 

(43) Apud Aeduos maior moles exorta , quanto civitas opu- 
lentior et comprimendi procul praesidium. Augustodunum 
caput gentis armatis cohortibus Sacrovir occupaverat el no- 




LIBER III. Cip. 40. 41. 42. 43. 44. 45. 


93 


bilissimam Galiiarum subolem , liberalibus studiis ibi ope- 
ratam , ut eo pignore parentes propinquosque eorum adiun- 
geret. simul arma occulte fabricata iuventuti dispertit, qua- 
draginta milia fuere, quinta sui parte legionariis armis, ceteri 
cum venabulis et cultris , quaeque alia venantibus tela sunt, 
adduntur e servitiis gladiaturae destinati, quibus more gentico 
continuum ferri tegimen: cruppellarios vocant, inferendis 
ictibus inhabiles, accipiendis inpenetrabiles. augebantur eae 
copiae vicinarum civitatum ut nondum aperta consensione, 
ita viriiim promptis studiis, et certamine ducum Romanorum; 
quos inter ambigebatur utroque bellom sibi poscente, mox 
Varro invalidus senecta vigenti Silio concessit. 

(44) At Romae non Treveros modo et Aeduos sed quat- 
tuor et sexaginta Galiiarum civitates descivisse, adsumptos 
in societatem Germanos, dubias Hispanias, cuncta, ut mos 
famae, in maius credita, optumus quisque rei publicae cura 
maerebat : multi odio praesentium et cupidine mutationis suis 
quoque periculis lactabantur, increpabantque Tiberium, quod 
in tanto rerum motu libellis accusatorum insumeret operam, 
an et Sacrovirum maiestalis crimine reum in senatu fore? 
exstitisse tandem viros, qui cruentas epistulas armis cohibe- 
rent. miseram pacem vel bello bene mutari, tanto inpensius 
in securitatem compositus, neque loco neque vultu mutato, 
sed ut solitum, per illos dies egit, altitudine animi, an 
conpererat modica esse et vulgatis leviora. 

(45) Intcrim Silius cum legionibus duabus incedens, prae- 
missa auxiliari manu vastat Sequanorum pagos, qui finium 
extremi et Aeduis contermini sociique in armis erant, mox 
Augustodunum petit propero agmine, certantibus inter se 
signiferis, fremente etiam gregario milite ne suetam requiem, 
ne spatia noctium opperiretur: viderent modo adversos et 
adspicerenlur ; id satis ad victoriam, duodecimum apud lapi- 
dem Sacrovir copiaeque patentibus locis apparuere, in fronte 
statuerat ferratos, in cornibus cohortes, a tergo semermos. ipse 
inter primores equo insigni adire, memorare veteres Gallo- 
rum glorias, quaeque Romanis adversa intulissent; quam 
decora victoribus libertas, quanto intolerantior servitus ite- 
rum viciis. 

(46) Non diu haec, nec apud laetos: etenim propinquabat 
legionum acies , inconditique ac militiae nescii oppidani neque 
oculis neque auribus satis conpetcbant. contra Silius, etsi 
praesumpta spes hortandi causas exemerat, clamitabat tamen 
pudendum ipsis quod Germaniarum victores adversum Gallos 
tamquam in hostem ducerentur, «una nuper cohors rebellem 
Turonum, una ala Treverura, paucae huius ipsius exercitus 
turmae profligavere Sequanos, quanto pecunia dites et volu- 
ptatibus opulentos, tanto magis inbelles Aeduos evincite et 
fugientibus consulite.» ingens ad ea clamor, et circumfudit 
eques, frontemque pedites invasere; nec cunctatum apud 
latera, paulum morae attulere ferrati restantibus laminis ad- 
versum pila et gladios; sed miles correptis securibus et 
dolabris, ut si murum perrumperet, caedere tegmina et cor- 
pora ; quidam trudibus aut furcis inertem molem prosternere ; 
iacentesque, nullo ad resurgendum nisu, quasi exanimes lin- 
quebantur. Sacrovir primo Augustodunum, dcin metu dedi- 
tionis in villam propinquam cum fidissimis pergit, illic sua 
manu, reliqui mutuis ictibus occidere, incensa super villa 
omnes cremavit. 

(47) Tum demum Tiberius ortum patratumque bellum se- 
natui scripsit; neque dempsit aut addidit vero, sed fide ac 
virtute legatos, se consiliis superfuisse, simul causas cur non 
ipse, non Drusus profecti ad id bellum forent, adiunxit, 
magnitudinem imperii extollens, neque decorum principibus, 
si una alterave civitas turbet, omissa urbe, unde in omnia 
regimen, nunc quia non metu ducatur, iturum, ut praesentia 
spectaret componeretque. decrevere patres vota pro reditu 
eius supplicationesque et alia decora, solus Dolabella Cop. 
nelius, dum anteire ceteros parat, absurdam in adulationem 
progressus, censuit ut ovans e Campania urbem introiret, 
igitur secutae Caesaris litterae, quibus se non tam vacuum 
gloria praedicabat , ut post ferocissimas gentes perdomitas, 
tot receptos in iuventa aut spretos triumphos, iam senior 
peregrinationis suburbanae inane praemium peteret. 

(48) Sub idem tempus, ut mors Sulpicii Quirini publicis 
exsequiis frequentaretur, petivit a senatu, nihil ad veterem 
et patriciam Sulpiciorum familiam Quirinus pertinuit, ortus 

apud municipium Lanuvium: sed impiger militiae et acribus 
ministeriis consulatum sub diro Augusto, mox expugnatis per 
Ciliciam Ilomonadensium castellis insignia triumphi adeptus, 
dalusque rector G. Caesari Armeniam optinenti, Tiberium 
quoque Rhodi agentem coluerat, quod tunc patefecit in se- 
natu, laudatis in se officiis et incusato M. Lollio, quem 
auctorem C. Caesari pravitatis et discordiarum arguebat, sed 
ceteris haud laeta memoria Quirini erat ob intenta, Ut 
memoravi, Lepidae pericula sordidamquc et praepotentem 
senectam. 

(49) Fine anni C. Lutorium Priscum equitem Romanum, 
post celebre carmen , quo Germanici suprema defleverat, pe- 
cunia donatum a Caesare corripuit delator, obiectans aegro 
Druso composuisse quod, si exstinctus foret, maiore praemio 
vulgaretur, id C. Lulorius in domo P. Petronii, socru eius 
Vitellia coram multisque inlustribus feminis, per vaniloquen- 
tiam legerat, ut delator exstitit, ceteris ad dicendum testi- 
monium exterritis , sola Vitellia nibil se audivisse adsevcravit. 
sed arguentibus ad perniciem plus fidei fuit, sententiaque 
Haterii Agrippae consulis designati indictum reo ultimum 
supplicium. 

(50} Contra M. Lepidus in hunc modum exorsus est: «si, 
patres conscripti , unum id spectamus , quam nefaria voce 
C. Lutorius Priscus mentem suam et aures hominum pol- 
luerit, neque carcer neque laqueus, ne serviles quidem 
cruciatus in eum suffecerint, sin flagitia et facinora sine 
modo sunt, suppliciis ac remediis principis moderatio maio- 
rumque et vestra exempla temperant, et vana a scelestis, 
dicta a maleficiis differunt, est locus sententiae per quam 
neque huic delictum impune sit, et nos clementiae simul ac 
severitatis non paeniteat. saepe audivi principem nostrum 
conquerentem , si quis sumpta morte misericordiam eius prae- 
venisset. vita C. Lutorii in integro est; qui neque serva- 
tus in periculum rei publicae neque interfectus in exemplum 
ibit, studia illi, ut plena vecordiae, ita inania et fluxa sunt; 
nec quicquam grave ac serium ex eo metuas, qui suorum 
ipse flagitiorum proditor non virorum animis sed muliercula- 
rum adrepit. cedat tamen nrbe, et bonis amissis aqua et 

igni arceatur, quod periode censeo ac si lege maiestatis 
teneretur.» 

(51) Solus Lepido Rubellius Blandus e consularibus adsen- 
sit: ceteri sententiam Agrippae secuti, ductusque in car- 
cerem Priscus, ac stalim exanimatus, id Tiberius solitis sibi 
ambagibus apud senatum incusavit, cum extolleret pietatem 
quamvis modicas principis iniurias acriter ulciscentium, depre- 
caretur tam praecipitis verborum poenas; laudaret Lepidum, 
neque Agrippam argueret, igitur factum senatus consultum 
ne decreta patrum ante diem decimum ad aerarium deferrentur, 
idque vitae spatium damnatis prorogaretur, sed non senatui 
libertas ad paenitcndum erat, neque Tiberius intericctu temporis 
mitigabatur. 

('52) G. Sulpicius D. Hatcrius consules sequuntur ; inturbi- 
dus externis rebus annus, domi suspecta severitate adversum 
luxum, qui ininensum proruperat ad cuncta quis pecunia 
prodigitur, sed alia sumptuum, quamvis graviora, dissimu- 
latis plerumque pretiis occultabantur; ventris et ganeae para- 
tus adsiduis sermonibus vulgati fecerant curam ne princeps 
antiquae parsimoniae durius adverteret, nam incipiente C. 
Bibulo ceteri quoque aediles disseruerant sperni sumptuariam 
legem, vetitaque utensilium pretia augeri in dies, nec me- 
diocribu# remediis sisti posse, et consulti patres iutegrumi 
id negotium ad principem distulerant, sed Tiberius saepe 
apud se pensitato an cotlrceri tam profusae cupidines pos- 
sent; num coercitio plus damni in rem publicam ferret; 
quam indecorum adtrectare quod non obtineret, vel retentum 
ignominiam et infamiam virorum inlustrium posceret , po- 
stremo litteras ad senatum composuit, quarum sententia in 
hunc modum fuit: 

(53) «Ceteris forsitan in rebus, patres conscripti, magis 
expediat me coram interrogari et dicere quid e re publica 
censeam : in hac relatione subtrahi oculos meos melius luit, 
ne denotantibus vobis ora ac metum singulorum qui pudendi 
luxus arguerentur, ipse etiam viderem eos ac velut depren- 
derciu. quodsi mecum ante viri strenui, aediles, consilium 
habuissent, nescio an suasurus fuerim omittere potius prae- 
valida et adulta vilia , quam boc adsequi ut palam fieret qui- 

bus flagitiis impares essemus, sed illi quidem officio funcli 
sunt, ut ceteros quoque magistratus sua munia implere velim: 
mihi autem neque honestum silere neque proloqui expeditum, 
quia non aedilis aut praetoris aut consulis partis sustineo, 
maius aliquid et excelsius a principe postulatur ; et cum 
recte factorum sibi quisque gratiam trahant, unius invidia 
ab omnibus peccatur, quid enim primum prohibere et priscum 
ad morem recidere adgrediar? villarumne infinita spatia? fami- 
liarum numerum et nationes? argenti et auri pondus? acris 
tabularumque miracula? promiscas viris et feminis vestes? 
atque illa feminarum propria , quis lapidum causa pccuniao 
nostrae ad externas aut hostilis gentes transferuntur? 

(54) Nec ignoro in conviviis et circulis incusari ista et 
modum posci : sed si quis legem sanciat , poenas indicat, 
idem illi civitatem verti , splendidissimo cuique exitium parari, 
neminem criminis expertem clamitabunt, atqui ne corporis 
quidem morbos veteres et diu auctos nisi per dura et aspera 
coerceas: corruptus simul et corruptor, aeger et flagrans 
animus haud levioribus remediis restinguendus est quam 
libidinibus ardescit, tot a maioribus repertae leges , tot quas 
divus Augustus tulit, illae oblivione, bae , quod flagitiosius 
est, contemptu abolitae securiorem luxum fecere, nam si 
velis quod nondum velitum est, timeas ne vclere: at si pro- 
hibita impune transcenderis, neque metus ultra neque pudor 
est. cur ergo olim parsimonia pollebat? quia sibi quisque 
moderabatur, quia unius urbis cives eramus; ne inritamenta 
quidem eadem intra Italiam dominantibus, externis victoriis 
aliena, civilibus etiam nostra consumere didicimus, quantulum 
istud est de quo aediles admonent ! quam , si cetera respicias, 
in levi habendum ! at Hercule nemo refert quod Italia exter- 
nae opis indiget, quod vita populi Romani per incerta maris 
et tempestatum cotidie volvitur, ac nisi provinciarum copiae 
ct dominis et servitiis et agris subvenerint, nostra nos scilicet 
nemora nostracque villae tuebuntur, hanc, patres conscripti, 
curam sustinet princeps; haec omissa funditus fem publicam 
trahet, reliquis intra animum medendum est: nos pudor, 
pauperes necessitas, divites salias in melius mutet, aut si 
quis ex magistratibus tantam iuduslriara ac severitatem polli- 

celur at ire obviam queat, hunc ego et laudo , et exonerari 
laborum meorum partem fateor, sin accusare vitia volant, 
dein, cum gloriam eius rei adepti sunt, simultates faciunt ac 
mihi relinquunt, credite, patres conscripti, me quoque non 
esse offensionum avidum; quas cum graves et plerumqae 
iniquas pro rc publica suscipiam, inanes et inritas neque 
mihi aut vobis usui futuras iure deprecor.» 

(55) Auditis Caesaris litteris remissa aedilibus talis cura; 
luxusque mensae, a fine Actiaci belli ad ea arma quis Servius 
Galba rerum adeptus est, per annos centum profusis sum- 
ptibus exerciti paulatim exolevere, causas eius mutationis 
quaerere libet, dites olim familiae nobilium, aut claritudine 
insignes , studio magnificentiae prolabebantur. nam etiam 
tum plebem socios regna colere et coli licitum; ut quisqae 
opibus domo paratu speciosus, per nomen et clientelas in- 
luslrior habebatur, postquam caedibus saevitum et magnitudo 
famae exitio erat, ceteri ad sapientiora convertere, simul 
novi homines e municipiis ct coloniis atque etiam provinciis 
in senatum crebro adsumpti domesticam parsimoniam intulo- 
runt; et quamquam fortuna vel industria plerique pecuniosam 
ad senectam pervenirent, mansit tamen prior animus, sed 
praecipuus adstricli moris auctor Vespasianus fuit, antiquo 
ipse cultu vicluque. obsequium inde in principem et aemu- 
landi amor validior quam poena ex legibus et metus, nisi 
forte rebus cunctis inest quidam velut orbis, ut quemad- 
modum temporum vices, ita morum vertantur; nec omnia 
apud priores meliora, sed nostra quoque actas multa laudis 
et artium imitanda posteris tulit, verum haec nobis *” maiores 
certamina ex honesto maneant. 

(56) Tiberius fama moderationis parta, quod ingruentis 
accusatores represserat, mittit litteras ad senatum quis pote- 
statem tribunitiam Druso petebat, id summi fastigii voca- 
bulum Augustus repperit, ne regis aut dictatoris nomen ad- 
sumeret ac tamen appellatione aliqua cetera imperia praeini- 
ncret. Marcum deinde Agrippam socium eius potestatis; quo 
defuncto Tiberium Neronem delegit, ne successor iu incerto 
foret, sic cohiberi pravas aliorum spes rebatw; simul mo- 
destiae Neronis et suae maguitudini fidebat, quo tunc exeiu- 

plo Tiberius Drusum summae rei admovet, cum incolumi 
Germanico integrum inter duos indicium tenuisset, sed prin- 
cipio litterarum veneratus deos ut consilia sua rei publicae 
prosperarent, modica de moribus adulescentis neque in fal- 
sum aucta rettulit, esse ilii coniugem et tres liberos, eamque 
aetatem qua ipse quondam a divo Augusto ad capessendum hoc 
munus vocatus sit. neque nunc propere, sed per octo annos 
capto experimento, compressis seditionibus, compositis bellis, 
triumphalem et bis consulem, noti laboris participem sumi. 

(57) Praeceperant animis orationem patres; quo quaesitior 
adulatio fuit, nec tamen repertum nisi ut effigies principum, 
aras deum, templa et arcus aliaque solita censerent; nisi 
quod M. Silanus ex contumelia consulatus honorem principi- 
bus petivit, dixitque pro sententia ut publicis privatisvc moni- 
mentis ad memoriam temporum non consulum nomina prae- 
scriberentur sed eorum qui tribunitiam potestatem gererent, 
at Q. Uaterius cum eius diei senatus consulta aureis litteris 
iigenda in curia censuisset,. deridiculo fuit senex foedissimae 
adulationis tantum infamia usurus. 

(58) Inter quae provincia Africa Iimio Blaeso prorogata, 
Servius Maluginensis flamen Dialis ut Asiam sorte haberet 
postulavit, frustra vulgatum dictitans non licere Dialibus egredi 
Italia , neque aliud ius suum quam Martialium Quirinaliumque 
flaminum: porro, si lii duxissent provincias, cur Dialibus id 
velitum? nulla de eo populi scita, non in libris caerimonia- 
rum reperiri. saepe pontifices Dialia sacra fecisse, si flamen 
valitudinc aut munere publico impediretur, duobus et septua- 
ginta annis post Cornelii Merulae caedem neminem suffe- 
ctum, neque tamen cessavisse religiones, quodsi per tot 
annos possit non creari nullo sacrorum damno, quanto faci- 
lius afuturum ad unius anni proconsulare imperium? privatis 
olim simultatibus ellcclum ut a pontificibus maximis ire in 
provincias prohiberentur: nunc deum munere summum ponti- 
ficum etiam summum hominum esse, non aemulationi, non 
odio aut privatis adfeclionibus obnoxium. 

(59) Adversus quae cum augur Lentulus aliique varie disse- 
rerent, eo decursum est ut pontificis maximi sententiam opperi- 
rentur. Tiberius dilata notione de iure flaminis, decretas ob 

tribuuitiam Drusi potestatem caerimonias temperavit, nomi- 
nalim arguens insolentiam sententiae aureasque litteras contra 
patrium morem, recitatae et Drusi epistulae quamquam ad 
modestiam flexae, pro superbissimis accipiuntur, huc decidisse 
cuncta ut ne iuvenis quidem tanto honore accepto adiret 
urbis deos, ingrederetur senatum, auspicia saltem gentile apud 
solum inciperet, bellum scilicet, aut diverso terrarum disti- 
neri, lilora et lacus Campaniae cum maxime peragrantem, 
sic imbui rectorem generis humani ; id primum e paternis 
consiliis discere, sane gravaretur aspectum civium senex im- 
perator , fessamque aetatem et actos labores praetenderet: 
Druso quod nisi ex adrogantia impedimentum? 

(00] Sed Tiberius vim principatus sibi firmans, imaginem 
antiquitatis senatui praebebat, postulata provinciarum ad dis- 
quisitionem patrum mittendo, crebrescebat enim Graecas per 
urbes licentia atque impunitas asyla statuendi ; conplebantur 
templa pessimis servitiorum ; eodem subsidio obaerati adver- 
sum creditores suspectique capitalium criminum receptaban- 
tur. nec ullum satis validum imperium erat coercendis seditio- 
nibus populi, flagitia hominum ut caerimonias deum prote- 
gentis. igitur placitum ut mitterent civitates iura atque legatos, 
et quaedam, quod falso usurpaverant, sponte omisere; mul- 
lae vetustis superstitionibus aut meritis in populum Koma- 
num fidebant, magnaque eius diei species fuit, quo senatus 
maiorum beneficia , sociorum pacta , regum etiam qui ante 
vim Romanam valuerant decreta, ipsorumque numinum religio- 
nes introspexit, libero, ut quondam, quid Brmaret mutaretve. 

(61) Primi omnium Kpliesii adiere, memorantes non, ut 
vulgus crederet, Dianam atque Apollinem Delo genitos: esse 
apud se Cenchriuin amnem, lucum Ortygiam, ubi Latonam 
partu gravidam et oleae, quae tum etiam maneat, adnisam 
edidisse ea numina ; deorumque monitu sacratum nemus, atque 
ipsum illic Apollinem post interfectos Cyclopas lovis iram 
vitavisse, mox Liberum patrem , bello victorem , supplicibus 
Araazonum, quae aram insederant, ignovisse, auctam bine 
concessu Herculis, cum Lydia poterctur, caerimoniam templo; 
neque Persarum dicione deminutum ius. post Macedonas, 
dein nos servavisse. 

(62) Proximi Magnetes L. Scipionis et L. Sullae constitutis 
nitebantur, quorum ille Antiocho hic Mithridate pulsis fidem 
atque virtutem Magnetum decoravere, uti Dianae Leucophry- 
nae perfugium inviolabile foret. Apbrodisienses posthac et 
Stratonicenses dictatoris Caesaris, ob vetusta in partis merita, 
et recens divi Augusti decretum adtulere, laudati quod Par- 
thorum inruptionem nihil mutata in populum Romanum con- 
stantia pertulissent, sed Aphrodisiensium civitas Veneris, 
Stratonicensium Iovis et Triviae religionem tuebantur, altius 
Hierocaesarienses exposuere, Persicam apud se Dianam, delu- 
brum rege Cyro dicatum ; et memorabantur Perpernae Isaurici 
mullaquc alia imperatorum nomina, qui non modo templo 
sed duobus milibus passuum eandem sanctitatem tribuerant, 
exin Cyprii tribus delubris, quorum vetustissimum Paphiae 
Veneri auctor Aerias, post filius eius Amathus Veneri Ama- 
thusiae, et Iovi Salaminio Teucer, Telamonis patris ira pro- 
fugus, posuissent. 

(63) Auditae aliarum quoque civitatium legationes, quorum 
copia fessi patres, ct quia studiis certabatur, consulibus per- 
misere ut perspecto iure , et si qua iniquitas involveretur , 
rem integraro rursum ad senatum referrent, consules super 
eas civitates quas memoravi, apud Pergamum Aesculapii con- 
perlum asylum rettulerunt: ceteros obscuris ob vetustatem 
initiis niti, nam Zmvrnaeos oraculum Apollinis, cuius im- 
perio Stratonicidi Veneri templum dicaverint, Tenios eiusdem 
carmen referre, quo sacrare Neptuni effigiem aedemque iussi 
sint, propiora Sardianos: Alexandri victoris id donum, neque 
minus Milesios Dareo rege nili, sed cultus numinum utris- 
que Dianam aut Apollinem venerandi, petere et Cretenses 
simulacro divi Augusti, factaque senatus consulta quis multo 
cum honore modus tamen praescribebatur, iussique ipsis in 
templis figere aera, sacrandam ad memoriam, neu specie 
religionis in ambitionem delabcrentur. 

(64) Sub idem tempus Iuliac Augustae valitudo atrox neces- 
situdinem principi fecit festinati in urbem reditus, sincera 
adhuc inter matrem filiumqiic concordia, sive occultis odiis, 
neque enim multo ante, cum haud procul theatro Marcelli 
cfligiem divo Augusto Iulia dicaret, Tiberii nomen suo post- 

scripserat; idque ille credebatur, ut inferius maiestate prin- 
cipis, gravi et dissimulata offensione abdidisse, sed tum sup- 
plicia dis lodique magni ab senatu decernuntur, quos ponti- 
fices et augures et quindecimviri septemviris simul et soda- 
libus Augustalibus ederent, censuerat L. Apronius ut fetiales 
quoque iis ludis praesiderent, contradixit Gaesar, distincto 
sacerdotiorum iure et repetitis exemplis: neque enim u in- 
quam fetialibus hoc maiestatis fuisse, ideo Augustales adie- 
ctos, quia proprium cius domus sacerdotium esset pro qua 
vota persolverentur. 

(65) Exsequi sententias haud institui nisi insignes per ho- 
nestum aut notabili dedecore ; quod praecipuum munus anna- 
lium reor, ne virtutes sileantur, ulque pravis dictis factisque 
ex posteritate et infamia metus sit. ceterum tempora illa 
adeo infecta et adulatione sordida fuere ut non modo primo- 
res civitatis, quibus claritudo sua obsequiis protegenda erat, 
sed omnes consulares, magna pars eorum qui praetura functi, 
roullique etiam pedarii senatores certatim exsurgerent foe- 
daque et nimia censerent memoriae proditur Tiberium , quo- 
tiens curia egrederetur, Graecis verbis in hunc modum eloqui 
solitum a o homines ad servitutem paratos ! » scilicet etiam 
illum, qui libertatem poblicam nollet, tam proiectae servi- 
entium patientiae taedebat. 

(66) Paulalim dehinc ab indecoris ad infesta transgredie- 
bantur. C. Silanum proconsulem Asiae , repetundarum a sociis 
postulatum, Mamercus Scaurus e consularibus, Iunius Otho 
praetor, Brutidius Niger aedilis simul corripiunt , obiectantque 
violatum Augusti numen, spretam Tiberii maiestatem, Mamer- 
cus antiqua exempla iaciens, L. Cottam a Scipione Africano, 
Servium Galbam a Calone censorio, P. Rutilium a M. Scauro 
accusatos, videlicet Scipio et Cato talia ulciscebantur, aut 
ille Scaurus, quem proavum suum obprobrium maiorum Ma- 
mercus infami opera dehonestabat. Iunio Othoni litterariam 
ludum exercere vetus ars fuit: mox Seiani potentia senator 
obscura initia impudentibus ausis f propolluebat. Brutidium 
artibus honestis copiosum et, si rectum iter perageret, ad 
clarissima quaeque iturum festinatio exstimulabat , dum aequa- 
lis , dein superiores , postremo suas met ipse spes anteire parat. 

quod multos etiam bouos pessum dedit, qui spretis quae tarda 
cum securitate, praematura vel cum exitio properant. 

(67) Auxere numerum accusatorum Gellius Publicola et M. 
Paconius, ille quaestor Silani, hic legatus, nec dubium habe- 
batur saevitiae captarumque pecuniarum teneri reum : sed 
multa adgercbantur etiam insontibus periculosa, cum super 
tot senatores adversos facundissimis lotius Asiae eoque ad 
accusandum delectis responderet solus et orandi nescius , pro- 
prio in metu, qui exercitam quoque eloquentiam debilitat, 
non temperante Tiberio quin premeret voce , vultu , eo quod 
ipse creberrime interrogabat, neque refellere aut eludere 
dabatur, ac saepe etiam confitendum erat, ne frustra quae- 
sivisset. servos quoque Silani, ut tormentis interrogaren- 
tur, actor publicus mancipio acceperat, et ne quis neces- 
sariorum iuvaret periclitantem, maiestalis crimina subdeban- 
tur, vinclum et necessitas silendi, igitur petito paucorum 
dierum inleriectu defensionem sui deseruit, ausis ad Caesarem 
codicillis, quibus invidiam et preces miscuerat. 

(68) Tiberius quae in Silanum parabat, quo excusatius sub 
exemplo acciperentur, 'libellos divi Augusti de Volcso Messala 
eiusdem Asiae proconsule factumque in eum senatus consul- 
tum recitari iubet. tum L. Pisonem sententiam rogat, ille 
multum de clementia principis praefatus , aqua atque igni 
Silano interdicendum censuit, ipsumque in insulam Gyarum 
relegandum, eadem ceteri, nisi quod Cn. Lentulus separanda 
Silani materna bona, quippe alia parente geniti, reddendaque 
filio dixit, adnuente Tiberio. 

(69) At Cornelius Dolabella dum adulationem longius sequi- 
tur, increpitis C. Silani moribus addidit ne quis vita pro- 
brosus et opertus infamia provinciam sortiretur, idque prin- 
ceps diiudicarct. nam a legibus delicta puniri: quanto fore 
mitius in ipsos, melius in socios, provideri ne peccaretur? 
adversum quae disseruit Caesar : non quidem sibi ignara quae 
de Silano vulgabantur, sed non ex rumore statuendum, mul- 
tos in provinciis contraquam spes aut metus de illis fuerit 
egisse, excitari quosdam ad meliora magnitudine rerum, he- 
bescere alios, neque posse principem sua scientia cuncta 
complecti , neque expedire ut ambitione aliena trahatur, ideo 

leges in facta constitui, qnia futura in incerto sint, sic a 
maioribus institutum ut, si antissent delicta, poenae seque- 
rentur. ne verterent sapienter reperta et semper placita, 
satis onerum principibus, satis etiam potentiae, minui iura, 
quotiens gliscat potestas, nec utendum imperio, ubi legibus 
agi possit, quanto rarior apud Tiberium popularitas, tanto 
laetioribus animis accepta, atque ille prudens moderandi, si 
propria ira non impelleretur, addidit insulam Gyarum immi- 
tem et sine cultu bominum esse: darent Iuniae familiae et 
viro quondam ordinis eiusdem ut Cythnum potius concederet, 
id sororem quoque Silani Torquatam, priscae sanctimoniae 
virginem, expetere, in banc sententiam facta discessio. 

(70) Post auditi Cyrenenses, et accusante Anchario Prisco 
Caesius Cordus repetundarum damnatur. L. Ennium equitem 
Romanum, maiestutis postulatum quod effigiem principis pro- 
miscum ad usum argenti vertisset, recipi Caesar inter reos 
vetuit, palam aspernante Ateio Capitone quasi per libertatem, 
non enim debere eripi patribus vim statuendi, neque tan- 
tum maleficium impune habendum, sane lenius in suo dolore 
esset : rei publicae iniurias ne largiretur, intellexit haec 
Tiberius ut erant magis quam ut dicebantur, perstititque 
intercedere. Capito insignitior infamia fuit, quod humani 
divinique iuris sciens egregium publicum et bonas domi artes 
dehonestavisset. 

(71) Incessit dein religio, quonam in templo locandum foret 
donum quod pro valitudine Augustae equites Romani vove- 
rant equestri Fortunae: nam etsi delubra cius deae multa in 
urbe, nullum tamen tali cognomento erat, repertum est 
aedem esse apud Antium quae sic nuncuparetur, cunctasque 
caerimonias Italicis in oppidis, templaquc et numinum effigies, 
iuris atque imperii Romani esse, ita donum apud Antium 
statuitur, et quoniam de religionibus tractabatur, dilatum 
nuper responsum adversus Servium Maluginensem flaminem 
Dialem prompsit Caesar, recitavitque decretum pontificum, 
quotiens vaiitudo adversa flaminem Dialem incessisset, ut 
pontificis maximi arbitrio plus quam binoctium abesset, dum 
ne diebus publici sacrificii, neu saepius quam bis eundem in 
annum; quae principe Augusto constituta satis ostendebant 

annuam absentiam et provinciarum administrationem Dialibus 
non concedi, memorabaturque L. Metelii pontificis maximi 
exemplum, qui Aulum Postumium flaminem attinuisset, ita 
sors Asiae in eum qui consularium Maluginensi proximus 
erat conlata. 

(72) Isdem diebus Lepidus ab senatu petivit ut basilicam 
Pauli, Aemilia moniraenta, propria pecunia firmaret ornaret- 
que. erat etiam tum in more publica munificentia ; nec Au- 
gustus arcuerat Taurum, Philippum, Balbum hostiles exuvias 
aut exundantis opes ornatura ad urbis et posterum gloriam 
conferre, quo tuin exemplo Lepidus, quamquam pecuniae 
modicus, avitum decus recoluit, at Pompeii theatrum igne 
fortuito haustum Caesar exstructurum pollicitus est, eo quod 
nemo e familia restaurando sufficeret, manente tamen nomine 
Pompeii, simul laudibus Seianum extulit, tamquam labore 
vigiiantiaque eius tanta vis unum jntra damnum stetisset, et 
censuere patres effigiem Seiano, quae apud theatrum Pom- 
peii locaretur, neque mullo post Caesar, cum Iunium Blaesum 
proconsulem Africae triumphi insignibus attolleret, dare id 
se dixit honori Sciani, cuius ille avunculus erat, ac tamen 
res Blaesi dignae decore tali fuere. 

(73) Nam Tacfarinas , quamquam saepius depulsus , reparatis 
per intima Africae auxiliis huc adrogantiae venerat ut lega- 
tos ad Tiberium mitteret, sedemque ultro sibi atque exercitui 
suo postularet, aut bellum inexplicabile minitaretur, non 
alias magis sua populique Romani contumelia indoluisse Cae- 
sarem ferunt, quam quod desertor et praedo hostium more 
ageret, ne Spartaco quidem post tot consularium exercituum 
clades inultam Italiam urenti , quamquam Sertorii atque Mithri- 
datis ingentibus bellis labaret res publica, datum ut pacto in 
fidem acciperetur : nedum pulcherrimo populi Romani fastigio 
latro Tacfarinas pace et concessione agrorum redimeretur, 
dat negotium Blaeso, ceteros quidem ad spem proficeret 
arma sine noxa ponendi, ipsius autem ducis quoquo modo 
poteretur. et recepti ea venia plerique. mox adversum artes 
Tacfarinatis haud dissimili modo belligeratum. 

(74) Nam quia ille robore exercitus inpar, furandi melior, 
pluris per globos incursaret cluderetque et insidias simul len- 

taret, tres incessus, totidem agmina parantur, ex quis Cor- 
nelius Scipio legatus praefuit qua praedatio in Leptitanos et- 
suffugia Garamantum; alio latere, ne Cirtensium pagi impune 
traherentur, propriam manum Blaesus filius duxit medio 
cum delectis, castella et munitiones idoneis locis inponens, 
dux ipse arta et infensa hostibus cuncta fecerat, quia, quo- 
quo inclinarent , pars aliqua militis Romani in ore , in latere 
et saepe a tergo erat; mullique eo modo caesi aut circum- 
venti. tunc tripertitum exercitum plures in manus dispergit, 
praeponitque centuriones virtutis expertae, nec, ut mos fuerat» 
acta aestate retrahit copias aut in hibernaculis veteris provin- 
ciae componit, sed ut in limine belli, dispositis castellis, pet 
expeditos et solitudinum gnaros mutantem mapalia Tacfarina- 
tem proturbabat, donec fratre eius capto regressus est, pro- 
perantius tamen quam ex utilitate sociorum , relictis per quos 
resurgeret bellum, sed Tiberius pro confecto interpretatus, 
id quoque Blaeso tribuit ut imperator a legionibus salutaretur 
prisco erga duces honore , qui bene gesta re publica gaudio 
et impetu victoris exercitus conclamabantur; erantque plures 
simul imperatores, nec super ceterorum aequalitatem, con- 
cessit quibusdam et Augustus id vocabulum , ac tunc Tiberius 
Blaeso postremum. 

(75) Obiere eo anno viri inlustres Asinius Saloninus, Marco 
Agrippa et Pollione Asinio avis , fratre Druso insignis , Cae- 
sarique progener destinatus, et Capito Ateius, de quo memo- 
ravi, principem in civitate locum studiis civilibus adsecutus, 
sed avo centurione, Sullano patre praetorio, consulatum ei 
adceleraverat Augustos , ut Labeonem Antiatium isdem artibus 
praecellentem dignatione eius magistratus anteiret, namque 
illa aetas duo pacis decora simul tulit, sed Labeo incor- 
rupta libertate, et ob id fama celebratior: Capitonis obse- 
quium dominantibus magis probabatur, illi, quod praeturam 
intra stetit, commendatio ex iniuria, huic, quod consulatum 
adeptus est, odium ex invidia oriebatur. 

(76) Et lunia sexagesimo quarto post Philippensem aciem 
anno supremum diem explevit. Calone avunculo genita, C. 
Cassii uxor, M. Bruti soror, testamentum eius multo apud 
vulgum rumore fuit , quia in magnis opibus, cum ferme cun- 

ctos proceres cum honore nominavisset, Caesarem omisit, 
quod civiliter acceptum, neque prohibuit quo minus lauda- 
tione pro Rostris celerisque sollemnibus funus cohonestaretur, 
viginti clarissimarum familiarum imagines antelatae sunt, 
Manlii, Quinctii aliaque eiusdem nobilitatis nomina, sed 
praefulgebant Cassius atque Brutus eo ipso quod effigies eorum 
non visebantur. 

LIBER QUARTUS. 


C. Asinio C. Antistio consulibus nonus Tiberio annus erat 
compositae rei publicae, florentis domus (nam Germanici 
mortem inter prospera ducebat), cum repente turbare for- 
tuna coepit, saevire ipse aut saevientibus vires praebere, 
initium et causa penes Aelium Seianum cohortibus praetoriis 
praefectum , cuius de potentia supra memoravi : nunc origi- 
nem, mores, et quo facinore dominationem raptum ierit, 
expediam, genitus Vulsiniis, patre Seio Strabone equite Ro- 
mano, et prima iuvenla C. Caesarem divi Augusti nepotem 
sectatus, non sine rumore Apicio diviti et prodigo stuprum 
veno dedisse, mox Tiberium variis artibus devinxit adeo ut 
obscurum adversum alios sibi uni incautum inteclumque 
efficeret, non tam sollertia (quippe isdem artibus victus est) 
quam deum ira in rem Romanam, cuius pari exitio viguit 
ceciditque. corpus ilii laborum tolerans, animus audax; sui 
obtegens, in alios criminator; iuxta adulatio et superbia; 
palam compositus pudor, intus summa apiscendi libido, eius- 
que causa modo largitio et luxus, saepius industria ac vigi- 
lantia, haud minus noxiae, quotiens parando regno finguntur. 

(2) Vim praefecturae modicam antea intendit, dispersas per 
urbem cohortes una in castra conducendo, ut simul imperia 
acciperent, numeroque et robore et visu inter se fiducia ipsis, 
ia ceteros metus adderetur, praetendebat lascivire militem 
diductum; si quid subitum ingruat, maiore auxilio pariter 
subveniri ; et severius acturos, si vallum statuatur procul urbis 

inleccbris. ut perfecta sunt castra, inrepere paulatim mili- 
tares animos adeundo, appellando; simul centuriones ac 
tribunos ipse deligere, neque senatorio ambitu abstinebat 
clientes suos honoribus aut provinciis ornandi , facili Tiberio 
atque ita prono ut socium laborum non modo in sermonibus 
sel apud patres et populum celebraret, colique per theatra 
et fora effigies eius inlerquc principia legionum sineret. 

(3) Ceterum plena Caesarum domus , juvenis filius , nepotes 
adulti moram cupitis adferebant; et quia vi tot simul cor- 
ripere intutum, dolus intervalla scelerum poscebat, placuit 
tamen occultior via, et a Druso incipere, in quem recenti 
ira ferebatur, nam Drusus inpatiens aemuli et animo com- 
molior orto forte iurgio intenderat Seiano manus, et contra 
tendentis os verberaverat, igitur cuncta lentanti promptissi- 
mum visum ad uxorem eius Liviam convertere; quae soror 
Germanici, formae initio aetatis indecorae, mox pulchritudine 
praecellebat, hanc, ut amore incensus, adulterio pellexit; et 
postquam primi flagilii potitus est (neque femina amissa pu- 
dicitia alia ahnucrit) , ad coniugii spem , consortium regni et 
necem mariti impulit, atque illa , cui avunculus Augustus, 
socer Tiberius, ex Druso liberi, seque ac maiores et poste- 
ros municipali adultero foedabat, ut pro honestis et prae- 
sentibus flagitiosa cl incerta exspectaret, sumitur in con- 
scientiam Eudemus amicus ac medicus Liviae, specie artis 
frequens secretis, pellit domo Seianus uxorem Apicatam, ex 
qua tres liberos genuerat, ne pellici suspectaretur, sed ma- 
gnitudo facinoris melum, prolationes, diversa interdum con- 
silia adferebat. 

(4) Inierim anni principio Drusus ex Germanici liberis to- 
gam virilem sumpsit; quaeque fratri eius Neroni decreverat 
senatus, repetita, addidit orationem Caesar, mulla cum laude 
filii sui , quod patria benivolentia in fratris liberos foret, nam 
Drusus , quamquam arduum sit eodem loci potentiam et con- 
cordiam esse, aequus adulescentibus aut certe non adversus 
habebatur, exin vetus et saepe simulatum proficiscendi in 
provincias consilium refertur, multitudinem veteranorum prae- 
texebat imperator, et delectibus supplendos exercitus: nam 
voluntarium militem deesse, ac si suppeditet, non eadem 

virtute ac modestia agere, quia plerumque inopes ac vagi 
sponte militiam sumant, percensuitquc cursira numerum legio- 
num, et quas provincias tutarentur, quod mihi quoque ex- 
sequendum reor, quae tunc Romana copia in armis , qui socii 
reges, quanto sit angustius imperitatum. 

(5) Italiam utroque mari duae classes, Misenum apud et 
Ravennam, proximumque Galliae litus rostratae naves prae- 
sidebant, quas Actiaca victoria captas Augustus in oppidum 
-Foroiuliense miserat, valido cum remige. sed praecipuum 
robur Rhenum iuxta , commune in Germanos Gallosquc subsi- 
dium, octo legiones erant. Hispaniae recens perdomitae tri- 
bus habebantur. Mauros luba rex acceperat donum populi 
Romani, cetera Africae per duas legiones, parique numero 
Aegyptus, dehinc initio ab Suria usque ad flumen Euphraten, 
quantum ingenti terrarum sinu ambitur, quattuor legionibus 
coercita, accolis Ibero Albanoque et aliis regibus, qui ma- 
gnitudine nostra proteguntur adversum externa imperia, et 
Thraeciam Rhoeraelalces ac liberi Cotyis, ripamque Danubii 
legionum duae in Pannonia, duae in Moesia attinebant, toti- 
dem apud Delmatiam locatis, quae positu regionis a tergo 
illis, ac si repentinum auxilium Italia posceret, haud procul 
accirentur, quamquam insideret urbem proprius miles, tres 
urbanae, novem praetoriae cohortes, Etruria ferme Umbria- 
que delectae aut vetere Latio et coloniis antiquitus Romanis, 
at apud idonea provinciarum sociae triremes alaeque et auxilia 
cohortium , neque inulto secus in iis virium : sed persequi 
incertum fuit cum ex usu temporis huc illuc mearent , glisce- 
rent numero, et aliquando minuerentur. 

(6) Congruens crediderim recensere ceteras quoque rei 
publicae partes, quibus modis ad eam diem habitae sint, 
quoniam Tiberio mutati in deterius principatus initium ille 
annus attulit, iam primum publica negotia et privatorum 
maxima apud patres tractabantur, dahaturque primoribus dis- 
serere, et in adulationem lapsos cohibebat ipse; mandabat- 
que honores nobilitatem maiorum, claritudinem militiae, in- 
lastrcs domi artes spectando, ut satis constaret non alios 
potiores fuisse, sua consulibus, sua praetoribus species; mino- 
rum quoque magistratuum exercita potestas; legesque, si 

maicstatis quaestio eximeretur, bono in usu. at frumenta et 
pecuniae vectigales, cetera publicorum fructuum, societatibus 
equitum Komanorum agitabantur, res suas Caesar spectatis- 
simo cuique, quibusdam ignotis ex fama mandabat; semelque 
adsumpli tenebantur prorsus sine modo, oum plerique isdem 
negotiis insenescerent, plebes acri quidem annona fatigaba- 
tur, sed nulla in eo culpa ex principe: quin infecunditati 
terrarum aut asperis maris obviam iit, quantum impendio 
diligentiaque poterat, et ne provinciae novis oneribus tur- 
barentur, utque vetera sine avaritia aut crudelitate magistra- 
tuum tolerarent, providebat, corporum verbera , ademptiones 
bonorum aberant, rari per Italiam Caesaris agri, modesta 
servitia, intra paucos libertos domus; ac si quando cum pri- 
vatis disceptaret, forum et ius. 

(7) Quae cuncta, non quidem comi via sed horridus ac ple- 
rumque formidatus, retinebat tamen, donec morte Drusi ver- 
terentur : nam dum superfuit, mansere, quia Seianus inci- 
piente adhuc potentia bonis consiliis notescere volebat, et 
ultor metuebatur non occultus odii, et crebro querens inco- 
lumi lilio adiutorem imperii alium vocari, et quantum superesse 
ut collega dicatur? primas dominandi spes in arduo : ubi 
sis ingressus, adesse studia et ministros, exstructa iam sponte 
praefecti castra, datos in manum milites; cerni effigiem eius 
in monimentis Cn. Pompeii; communes illi cum familia Dru- 
sorum fore nepotes, precandam post haec modestiam, ut 
contentus esset, neque raro neque apud paucos talia iacie- 
bat; et secreta quoque eius corrupta uxore prodebantur. 

(8) Igitur Seianus maturandum ratus deligit venenum quo 
paulatim inrcpentc fortuitus morbus adsimularetur. Id Druso 
datum per Lygduiu spadonem , ut octo post annos cognitum 
est. ceterum Tiberius per omnes valitudinis eius dies, nullo 
metu, au ut firmitudinem animi ostentaret, etiam defuncto 
necdum scpulto, curiam ingressus est. consulcsquc sede 
vulgari per speciem maestitiae sedentes honoris locique ad- 
monuit; et efTusum in lacrimas senatum, victo gemitu, simul 
oratione continua erexit : non quidem sibi ignarum posse 
argui, quod tam recenti dolore subierit oculos senatus: vix 
propinquorum adloquia tolerari, vix diem adspici a pleris- 

que lugentium, neque illos inbecillitatis damnandos : se tamen 
fortiora solatia e complexu rei publicae petivisse, miseratus- 
que Augustae extremam senectam, rudem adhuc nepotum et 
vergentem aetatem suam, ut Germanici liberi, unica praesen- 
tium malorum levamenta, inducerentur petivit, egressi con- 
sules firmatos adloquio adulescentulos deduclosque ante Cae- 
sarem statuunt, quibus adprensis «patres conscripti, hos» 
inquit a orbatos parente tradidi patruo ipsorum, prccatusque 
sum, quamquam esset illi propria suboles, ne secus quam 
suum sanguinem foveret ac tolleret sibique et posteris con- 
formaret. erepto Druso preces ad vos converto, disque el 
patria coram obtestor, Augusti pronepotes, clarissimis maiori- 
bus genitos , suscipite , regite , vestram meamque vicem ex- 
plete. hi vobis, Nero et Druse, parentum loco, ita nati estis 
ut bona malaque vestra ad rem publicam pertineant.» 

(9) Magno ea fletu, et mox precationibus faustis audita; 
ac si modum orationi posuisset, misericordia sui gloriaque 
animos audientium impleverat : ad vana et totiens inrisa revo- 
lutus, de reddenda re publica, ulquc consules seu quis alius 
regimen susciperent, vero quoque et honesto fidem dempsit, 
memoriae Drusi eadem quae in Germanicum decernuntur, 
plerisquc additis, ut ferme amat posterior adulatio, funus 
imaginum pompa maxime inlustrc fuit, cum origo Iuliae 
geniis Aeneas, omnesque Albanorum reges, et conditor urbis 
ltomulus, post Sabina nobilitas, Altus Clausus, ccteraeque 
Claudiorum effigies longo ordine spectarentur. 

(10) In tradenda morte Drusi, quae plurimis maximnque 
fidis auctoribus memorata sunt, rettuli: sed non omiserim 
eorundem temporum rumorem, validum adeo ut nondum 
exolescat, corrupta ad scelus Livia Seianum Lygdi quoque 
spadonis animum stupro vinxisse, quod is [Lygdus] aetate 
atque forma carus domino interque primores ministros erat; 
deinde inter conscios ubi locus veneficii tempusque conpo- 
sita sint, eo audaciae provectum ut verteret et, occulto in- 
dicio Drusum veneni in patrem arguens, moneret Tiberium 
vitandam potionem quae prima ei apud filium epulanti ofler- 
rclur. ea fraude tum senem, postquam convivium inierat, 
exceptum poculum Druso tradidisse; atque illo ignaro et 

iuvenililer hauriente auctam suspicionem, tamquam metu et 
pudore sibimet inrogaret mortem quam patri struxerat 

(11) Haec vulgo iactata, super id quod nullo auctore certo 
firmantur, prompte refutaveris, quis enim mediocri prudentia, 
nedum Tiberius tantis rebus exercitus, inaudito filio exitium 
offerret, idque sua manu et nullo ad paenitendum regressu? 
quin potius ministrum veneni excruciaret, auctorem exqui- 
reret, insita denique etiam in extraneos cunctatione et mora 
adversum unicum et nullius ante flagitii coopertum uteretur, 
sed quia Seianus facinorum omnium repertor habebatur, ex 
nimia caritate in cum Caesaris et ceterorum in utrumque odio 
quamvis fabulosa et immania credebantur, atrociore semper 
fama erga dominantium exitus, ordo alioqui sceleris per 
Apicatam Seiani proditus, tormentis Eudemi ac Lygdi pate- 
factus est. neque quisquam scriptor tam infensus exstitit ut 
Tiberio obiectaret, cum omnia alia conquirerent intenderent- 
que. mihi tradendi arguendique rumoris causa fuit ut claro 
sub exemplo falsas auditiones depellerem , peteremque ab iis 
quorum in manus cura nostra venerit, ne divulgata atque 
incredibilia avide accepta veris neque in miraculum corruptis 
antehabeant. 

(12) Celerum laudante filium pro Rostris Tiberio, senatus 
populusque habitum ac voces dolentum simulatione magis 
quam libens induebat, domumque Germanici revirescere oc- 
culti lactabantur, quod principium favoris, et mater Agrip- 
pina spem male tegens, perniciem adccleravere. nam Seianus 
ubi videt mortem Drusi inultam interfectoribus, sine mae- 
rore publico esse, ferox scelerum, et quia prima provo- 
nerant, volutare sccum quonam modo Germanici liberos per- 
verteret, quorum non dubia successio, neque spargi vene- 
num in tres poterat, egregia custodum fide et pudicitia 
Agrippinae inpenetrabili. igitur contumaciam eius insectari, 
vetus Augustae odium, recentem Liviae conscientiam exagitare, 
ut superbam fecunditate, subnixam popularibus studiis inhiare 
dominationi apud Caesarem arguerent, atque haec callidis 
criminatoribus, inter quos delegerat lulium Postumum, per 
adulterium Mutiliac Priscae inter intimos aviae, et consiliis 
suis peridoneum, quia Prisca in animo Augustae valida, anum 

suapte natura potentiae anxiam insociabilem nurui efficiebat. 
Agrippinae quoque proximi inliciebantur pravis sermonibus 
tumidos spiritus perstimulare. 

(13) At Tiberius nihil intermissa rerum cura, negotia pro 
solatiis accipiens, ius civium, preces sociorum tractabat; 
factaque auctore eo senatus consulta ut civitati Cibyraticae 
apud Asiam , Aegiensi apud Achaiam , motu terrae labefactis, 
subveniretur remissione tributi in triennium, et Vibius Serenus 
proconsul ulterioris Hispauiae, de vi publica damnatus ob atroci- 
tatem t temporum ( lentatorum ?) in insulam Amorgum deportatur. 
Carsidius Sacerdos, reus tamquam frumento hostem Tacfarina- 
tem iuvisset, absolvitur, eiusdemque criminis C. Gracchus, 
hunc comitem exsilii admodum infantem pater Sempronius 
in insulam Cercinam tulerat, illic adultus inter extorres et 
liberalium artium nescios , mox per Africam ac Siciliam mu- 
tando sordidas merces sustentabatur; neque tamen elTugit 
magnae fortunae pericula, ac ni Aelius Lamia et L. Apronius, 
qui Africam obtinuerant, insontem protexissent, claritudine 
infausti generis et paternis adversis foret abstractus. 

(14) Is quoque annus legationes Graecarum civitatium ha- 
buit, Samiis Iunonis, Cois Aesculapii delubro vetustum asyli 
ius ut firmaretur petentibus. Samii decreto Amphictyonum 
nitebantur, quis praecipuum fnit rerum omnium iudiciura ea 
tempestate , qua Graeci conditis per Asiam urbibus ora maris 
potiebantur, neque dispar apud Coos antiquitas, et accede- 
bat meritum ex loco : nam cives Romanos templo Aesculapii 
induxerant, cum iussu regis Mithridatis apud eunctas Asiae in- 
sulas et urbes trucidarentur, variis dehinc et saepius inritis 
praetorum questibus, postremo Caesar de inmodestia histrio- 
num rettulit : multa ab iis in publicum seditiose , foeda per 
domos tentari; Oscum quondam ludicrum, levissimae apud 
vulgum oblectationis, eo flagiliorum et virium venisse ut 
auctoritate patrum coercendum sit. pulsi tum histriones Italia. 

(15) Idem annus alio quoque luctu Caesarem adlicit, alterum 
ex geminis Drusi liberis exstinguendo, neque minus morte 
amici, is fuit Lucilius Longus, omnium illi tristium laetorum- 
que socius, unusque e senatoribus Rhodii secessus comes, ita, 
quamquam novo homini, censorium funus, effigiem apud 

forum Augusti publica pecunia patres decrevere, apud quos 
eliamtuni cuncta tractabantur, adeo ut procurator Asiae Lu- 
cilius Capito accusante provincia causam dixerit, magna cum 
adseveratione principis non se ius nisi in servilia et pecunias 
familiares dedisse: quodsi vim praetoris usurpasset manibus- 
que militum usus foret, spreta in eo mandata sua : audirent 
socios, ita reus cognito negotio damnatur.ob quam ultio- 
nem, et quia priore anno in C. Silanum vindicatum erat, 
decrevere Asiae urbes templum Tiberio malrique eius ac 
senatui, et permissum statuere; egitque Nero grates ea causa 
patribus atque avo, laetas inter audientium adfeclioncs, qui 
recenti memoria Germanici illum adspici, illum audiri re- 
banlur. aderantque iuveni modestia ac forma principe viro 
digna, notis in eum Seiani odiis ob periculum gratiora. 

(16) Sub idem tempus de flamine Diali in locum Servii 
Malugiucnsis defuncti legendo, simul rogauda nova lege dis- 
seruit Caesar, nara patricios confarreatis parentibus genitos 
tres simul nominari, ex quis unus legeretur, vetusto more; 
neque adesse, ut olim, eam copiam, omissa confarreandi 
adsucludinc aut inter paucos retenta, pluresque eius rei 
causas adferebat, potissimam penes incuriam virorum femina- 
rumque: accedere ipsius caerimoniae diilicultales , quae con- 
sulto vitarentur, et quoniam exiret e iure patrio qui id fla- 
minium apisceretur quaeque in manum flaminis conveniret, 
ita medendum senatus decreto aut lege, sicut Augustus quae- 
dam ex horrida illa antiquitate ad praesentem usum flexis- 
set. igitur tractatis religionibus placitum instituto flaminum 
nihil demutari : sed lata lex qua flaminica Dialis sacrorum 
causa in potestate viri , cetera promisco feminarum iure age- 
ret. cl lilius Maluginensis patri suffectus, utque glisceret di- 
gnatio sacerdotum, atque ipsis promptior animus foret ad 
capessendas caerimonias, decretum Corneliae virgini, quae 
in locum Scantiae capiebatur, LfS. XX., et quotiens Augusta 
theatrum introisset, ut sedes inter Vestalium consideret. 

(17) Cornelio Cethego , Viscllio Varrone consulibus pontifi- 
ces, eorumque exemplo ceteri sacerdotes, cum pro incolumi- 
tate principis vota susciperent, Neronem quoque et Drusum 
isdem dis commendavere, non tam caritate iuvenum quam 

adulatione; quae moribus corruptis perinde anceps, si nulla 
et ubi nimia est. nam Tiberius haud umquam domui Ger- 
manici mitis, tum vero aequari adulescentes senectae suae 
inpatienter indoluit; accitosque pontifices percunctalus est, 
num id precibus Agrippinae aut minis tribuissent, et illi 
quidem, quamquam abnuerent, modice perstricti (etenim pars 
magna e propinquis ipsius aut primores civitatis erant) : 
ceterum in senatu oratione monuit in posterum ne quis mo- 
biles adulescentium animos praematuris honoribus ad super- 
biam extolleret, instabat quippe Scianus, incusabatque di- 
ductam civitatem ut civili bello ; es se qui se partium Agrip- 
pinae vocent, ac ni resistatur, fore pluris; neque aliud gliscen- 
tis discordiae remedium quam si unus allcrvc maxime prompti 
subverterentur. 

(18) Qua causa G. Silium et Titium Sabinum adgreditur. 
amicitia Germanici perniciosa utrique, Silio et quod ingeniis 
exercitus septem per annos moderator, parlisque apud Germa- 
niam triumphalibus Sacroviriani belli victor, quanto maiore 
mole procideret, plus formidinis in alios dispergebatur, cre- 
debant pleriquc auctam offensionem ipsius intemperantia, im- 
modice iactantis suum militem in obsequio duravisse, cum 
alii ad seditiones prohiberentur ; neque mansurum Tiberio 
imperium, si iis quoque legionibus cupido novandi fuisset, 
destrui per haec fortunam suam Caesar , inparemque tanto 
merito rcbatur. nani beneficia eo usque laeta sunt , dum 
videntur exsolvi posse: ubi mullum antevenere, pro gratia 
odium redditur. 

(19) Erat uxor Silio Sosia Galla, caritate Agrippinae invisa 
principi, bos corripi, dilato ad tempus Sabino, placitura; in- 
missusque Varro consul, qui paternas inimicitias obtendens 
odiis Seiani per dedecus suum gratificabatur, precante reo 
brevem moram, dum accusator consulatu abiret, adversatus 
est Caesar: solitum quippe magistratibus diem privatis dicere; 
nec infringendum consulis ius, cuius vigiliis niteretur ne quod 
res publica detrimentum caperet, proprium id Tiberio fuit 
scelera nuper reperta priscis verbis obtegere, igitur multa 
adscveralione , quasi aut legibus cum Silio ageretur, aut Varro 
consul aut illud res publica esset, coguulur patres, silente 

reo, vel si defensionem coeptaret, non occultante cuius ira 
premeretur, conscientia belli Sacrovir diu dissimulatus, vi- 
ctoria per avaritiam foedata , et uxor Sosia arguebantur, nec 
dubie repetundarum criminibus haerebant: sed cuncta quae- 
stione maiestatis exercita, et Silius imminentem damnationem 
voluntario fine praevertit. 

(20) Saevitum tamen in bona, non ut stipendiariis pecuniae 
redderentur, quorum nemo repetebat: sed liberalitas Augusti 
avulsa, conputatis singillatim quae fisco petebantur, ea prima 
Tiberio erga pecuniam alienam diligentia fuit. Sosia in ex- 
silium pellitur Asinii Galli sententia, qui partem bonorum 
publicandam , pars ut liberis relinqueretur, ceusuerat. contra 
M. Lepidus quartam accusatoribus secundum necessitudinem 
legis, cetera liberis concessit, hunc ego Lepidum temporibus 
illis gravem et sapientem virum fuisse comperior : nam ple- 
raque ab saevis adulationibus aliorum in melius flexit, neque 
tamen temperamenti egebat, cum aequabili auctoritate et 
gratia apud Tiberium viguerit, unde dubitare cogor, fato et 
sorte nascendi, ut cetera, ita principum inclinatio in hos, 
offensio in illos, an sit aliquid in nostris consiliis, licealque 
inter abruptam contumaciam et deforme obsequium pergere 
iter ambitione ac periculis vacuum, at Messalinus Cotta haud 
minus claris maioribus, sed animo diversus, consuit caven- 
dum senatus consulto ut quamquam insontes magistratus et 
culpae alienae nescii provincialibus uxorum criminibus perinde 
quam suis plecterentur. 

(21) Actum dehinc de Calpurnio Pisone, nobili ac feroci 
viro, is namque, ut rettuli, cessurum se urbe ob factiones 
accusatorum in senatu clamitaverat, et spreta potentia Au- 
gustae trahere in ius Urgulaniam domoque principis excire 
ausus erat, quae in praesens Tiberius civiliter habuit: sed in 
animo revolvente iras, etiamsi impetus oflensionis languerat, 
memoria valebat. Pisonem Q. Granius secreti sermonis incu- 
savit adversum maiestatem habiti, adiecitquc in domo eius 
venenum esse, eumque gladio accinctum introire curiam, 
quod ut atrocius vero tramissum : ceterorum , quae multa 
cumulabantur, receptus est reus; neque peractus ob mortem 
opportunam, relatum et de Cassio Severo exsule, qui sor- 

didac originis, maleficae vitae, sed orandi validas, per im- 
modicas inimicitias ut iudicio iurati senatus Cretam amovere- 
tur effecerat; atque illic eadem actitando recentia Yeteraque 
odia advertit, bonisque exutus, interdicto igni atque aqua, 
saxo Seripho consenuit. '•V - ; 

(22) Per idem tempus Plautius Silvanus praetor, incertis 
causis, Aproniam coniugcm in praeceps iecit; tractusque ad 
Caesarem ab L. Apronio socero turbata mente respondit, tam- 
quam ipse somno gravis atque eo ignarus , et uxor sponte mor- 
tem sumpsisset, non cunctanter Tiberius pergit in domum, 
visit cubiculum ; in quo reluctantis et impulsae vestigia cerne- 
bantur. refert ad senatum, datisque iudicibus Urgulania 
Silvani avia pugionem nepoti misit, quod perinde creditum 
quasi principis monitu , ob amicitiam Augustae cum Urgulania. 
reus frustra tentato ferro venas praebuit exsolvendas, mox 
Numantina, prior uxor eius, accusata iniecisse carminibus et 
veneficiis vecordiam marito, insons iudicatur. 

(23) Is demum annus populum Romanum longo adversum 
Numidam Tacfarinatem bello absolvit, nam priores duces ubi 
impetrando triumphalium insigni sufficere res suas credide- 
raut, hostem omittebant; iamque tres laureatae in urbe sta- 
tuae , et adhuc raptabat Africam Tacfarinas, auctus Maurorum 
auxiliis, qui, Ptolemaeo Iubae filio iuventa incurioso, libertos 
regios et servilia imperia bello mutaverant, erat illi prae- 
darum receptor ac socius populandi rex Garamantnm, non 
ut cum exercitu incederet, sed missis levibus copiis, quae 
ex longinquo in maius audiebantur; ipsaque e provincia, ut 
quis fortunae inops, moribus turbidus, promptius ruebant, 
quia Caesar post res a Blaeso gestas, quasi nullis iam in 
Africa hostibus, reportari nonam legionem iusserat, nec pro 
consule eius anni P. Dolabella retinere ausus erat, iussa prin- 
cipis magis quam incerta belli metuens. 

(24) Igitur Tacfarinas disperso rumore rem Romanam aliis 
quoque ab nationibus lacerari, eoque paula tim Africa decedere, 
ac posse reliquos circumveniri , si cuncti quibus libertas ser- 
vitio polior incubuissent, auget vires, posilisque castris Thu- 
buscum oppidum circumsidet, at Dolabella contracto quod 
erat militum, terrore nominis Romani, et quia Numidae pedi- 

tum aciem ferre nequeant r primo sui incessu solvit obsidium, 
locorumqtie opportuna permunivit; simul principes Musulamio- 
rum defectionem coeptantes securi percutit, dein quia pluri- 
bus adversum Tacfarinatem expeditionibus cognitum non gravi 
nec uno incursu consectandum hostem vagum, excito cum 
popularibus rege Ptolemaeo quattuor agmina parat, quae lega- 
tis aut tribunis data; et praedatorias manus delecti Maurorum 
duxere : ipse consultor aderat omnibus. 

(25) Nec mullo post adfertur Numidas apud castellum semi- 
rutum, ab ipsis quondam incensura, cui nomen Auzea, positis 
mapalibus consedisse, lisos loco, quia Yastis circum saltibus 
claudebatur, tum expeditae cohortes alaeque , quam in pariem 
ducerentur ignarae , cito agmine rapiuntur, simulque coeptus 
dies, et concentu tubarum ac truci clamore aderant semisom- 
nos in barbaros, praepeditis Numidamra equis aut diversos 
pastus pererrantibus, ab Romanis confertus pedes, dispositae 
turmae, cuncta proelio provisa: hostibus contra omnium 
nesciis non arma, non ordo, non consilium, sed pecorum 
modo trahi . occidi , capi, infensus miles memoria laborum 
et adversum eludentis optatae totiens pugnae, se quisque 
ultione et sanguine explebant, differtur per manipulos, Tacfari- 
natem omnes, notum tot proeliis, consedentur; nonnisi duce 
interfecto requiem belli fore, at ille deiectis circum stipato- 
ribus vinctoque iam filio et effusis undique Romanis , ruendo 
in tela, captivitatem haud inulta morte etTugit. 

(26) Isque finis armis inpositus. Dolabellae petenti abnuit 
triumphalia Tiberius, Seiano tribuens, ne Blaesi avunculi eius 
laus obsolesceret, sed neque Blaesus ideo inlustrior, et huic 
negatus honor gloriam intendit: quippe minore exercitu insi- 
gnis captivos, caedem ducis bellique confecti famam depor- 
tarat. sequebantur et Garamantum legati, raro in urbe visi, 
quos Tacfarinate caeso perculsa gens et culpae nescia ad 
satisfaciendum populo Romano miserat, cognitis dehinc Ptole- 
maei per id bellum studiis repetitus ex vetusto mos, mis- 
susque e senatoribus qui scipionem eburnum, togam pictam, 
antiqua patrum munera daret, regemque et socium atque 
amicum appellaret. 

(27) Eadem aestate mota per Italiam servilis belli semina 

fors oppressit, auctor tumultus T. Curlisius, quondam prae- 
toriae cohortis miles, primo coetibus clandestinis apud Brun- 
disium et circumiecta oppida, mox positis propalam libellis 
ad libertatem vocabat agrestia per longinquos saltus et ferocia 
servitia, cum velut munere deum tres biremes adpulere ad 
usus commeantium illo mari, et erat isdem regionibus Gutius ♦ 
Lupus quaestor, cui provincia velere ex more calles evenerat, 
is disposita classiariorum copia coeptantem cum maxime 
coniurationem disiccit. missusque a Caesare propere Staius 
tribunus cum valida manu ducem ipsum et proximos audacia 
in urbem traxit iam trepidam ob multitudinem familiarum, 
quae gliscebat imnensum , minore in dies plebe ingenua. 

(28) Isdem consulibus miseriarum ac saevitiae exemplum 
atrox, reus pater, accusator filius (nomen utrique Vibius Sere- 
nus) in senatum inducti sunt, ab exsilio retractus inluvieque 
ac squalore obsitus et tum catena vinctus perorante filio : 
praeparatus adulescens mullis munditiis, alacri vultu, structas 
principi insidias, missos in Galliam concitores belli index 
idem et testis dicebat, adncctebatquc Caecilium Cornutum 
praetorium ministravisse pecuniam; qui taedio curarum, et 
quia periculum pro exilio habebatur, mortem in se festinavit, 
at contra reus nihil infracto animo, obversus in lilium quatere 
vincla, vocare ultores deos, ut sibi quidem redderent exsi- 
lium, ubi procul tali more ageret, filium autem quandoque 
supplicia sequerentur, adseverabatque innocentem Cornutum 
et falsa exterritum; idque facile intellectu, si proderentur 
alii : non enim se caedem principis et res novas uno socio 
cogitasse. 

(29) Tum accusator Cn. Lentulum et Seium Tuberonem 
nominat, magno pudore Caesaris, cura primores civitatis, 
intimi ipsius amici, Lentulus senectutis extremae, Tubero 
defecto corpore, tumultus hostilis et turbandae rei publicae 
accerscrentur, sed hi quidem stalim exempti: in patrem ex 
servis quaesitum , et quaestio adversa accusatori fuit, qui 
scelere vecors, simul vulgi rumore territus, robur et saxum 
aut parricidarum poenas minitantium, cessit urbe, ac retra- 
ctus Ravenna exsequi accusationem adigitur, non occultante 
Tiberio vetus odium adversum exsulem Serenum, nam post 

damnatura Libonem missis ad Caesarem litteris exprobraverat 
suum tantum studium sine fructu fuisse, addideratque quaedam 
contumacius quam tutum apud aures superbas et offensioni 
proniores, ea Caesar octo post annos rettulit, medium tem- 
pus varie arguens, etiamsi tormenta pervicacia servorum 
contra evenissent 

(30) Dictis dcin sententiis ut Serenus more maiorum puni- 
retur, quo molliret invidiam , intercessit, (iallus Asinius Gyaro 
aut Donusa claudendum cum censeret, id quoque aspernatus 
est, egenam aquae ulramquc insulam referens, dandosque 
vitae usus cui vita concederetur, ita Serenus Amorgum repor- 
tatur. et quia Cornutus sua manu ceciderat, actum de prae- 
miis accusatorum abolendis , si quis maiestatis postulatus ante 
perfectum iudiciura se ipse vita privavisset, ibaturque in eam 
sententiam, ni durius contraque morem suum, palam pro 
accusatoribus, Caesar inritas leges, rem publicam in prac- 
cipili conquestus esset : subverterent potius iura quam custo- 
des eorum amoverent, sic delatores, genus hominum publico 
exilio repertum et ne poenis quidem umquam satis coerci- 
tum , per praemia eliciebantur. 

(31) Ilis tam adsiduis tamque maestis modica laetitia interi- 
citur, quod C. Cominium equitem Romanum , probrosi in se 
carminis convicium , Caesar precibus fratris , qui senator erat, 
concessit, quo magis mirum habebatur gnarum meliorum, 
et quae fama clementiam sequeretur, tristiora malle, neque 
enim socordia peccabat; nec occultum est quando ex veri- 
tate, quando adumbrata laetitia facta imperatorum celebren- 
tur. quin ipse conpositus alias et velut eluctanlium verborum, 
solutius promptiusque eloquebatur, quotiens subveniret, at 
P. Suilliura quaestorem quondam Germanici, cum Italia arcere- 
tur convictus pecuniam ob rem iudicandam cepisse, amoven- 
dum in insulam censuit, tanta contentione animi ut et iurando 
obstringeret e re publica id esse, quod aspere acceptum ad 
praesens, mox in laudem vertit regresso Suillio; quem vidit 
sequens aetas praepotentem, venalem, et Claudii principis 
amicitia diu prospere, numquam bene usum, eadem poena 
in Catum Firmium senatorem statuitur, tamquam falsis maie- 
stalis criminibus sororem petivisset. Catus, ut rettuli, Libo- 

nem inlexerat insidiis, deinde indieio perculerat, eius opera» 
memor Uberius , sed alia praelendens , exsilium deprecatus 
est : quo minus senatu pelleretur, non obstitit. 

(32) Pleraque eorum quae rettuli quaeque referam, parva 
forsitan et levia memoratu videri non nescius sum : sed nemo 
annales nostros cum scriptura eorum contenderit qui veteres < 
popnli Romani res ronposuerc. ingentia illi bella , expugna- 
tiones urbium, fusos captosque reges, aut si quando ad io» 
terna praeverterent, discordias consulum adversum tribunos, 
agrarias frumentariasque leges, plebis et optimatium certa- 
mina libero egressu memorabant, nobis in arto et inglorius 
labor: immota quippe aut modice lacessita pax, maestae 
urbis res , et princeps proferendi imperii incuriosus erat, non 
tamen sine usu fuerit introspicere illa primo aspectu levia, 
ex quis magnarum saepe rerum motus oriuntur. 

(33) Nam cunctas nationes et urbes populus aut primores 
aut singuli regunt: delecta cx iis et consociata rei poblicae 
forma laudari facilius quam evenire, vel si evenit, baud 
diuturna esse potest, igitur ut olim plebe valida , vel cum 
patres pollerent, noscenda vulgi natura et quibus modis tem- 
peranter haberetur, senatusque et optimatium ingenia qui ma- 
xime perdidicerant, callidi temporum et sapientes credebantur, 
sic converso statu, neque alia re Romana quam si unus im- 
peritet, haec conquiri tradique in rem fuerit, quia pauci pru- 
dentia bonesta ab deterioribus, utilia ab noxiis discernunt, 
plores aliorum eventis docentur, ceterum ut profutura, ita 
minimum oblectationis adferunt. nam situs gentium, varie- 
tates proeliorum , clari ducum exitus retinent ac redintegrant 
legentium animum: nos saeva iussa, continuas accusationes, 
fallaces amicitias, perniciem innocentium et easdem exitu 
causas coniungimus, obvia rerum similitudine et satietate, tum 
quod antiquis scriptoribus rarus obtrectator, neque refert 
cuiusquam , Punicas Romanasve acies laetius extuleris : at 
multorum qui Tiberio regente poenam vel infamias subiere, 
posteri manent, ulquc familiae ipsae iam exstinctae sint, 
reperies qui ob similitudinem morum aliena malefacta sibi 
obiectari putent, etiam gloria ac virtus infensos habet, ut 
nimis ex propinquo diversa arguens, sed ad incepta redeo. 

(34) Cornelio Cosso, Asinio Agrippa consulibus Cremutius 
Cordus postulatur, novo nc tunc primum audito crimine, quod 
editis annalibus laudatoque M. Bruto C. Cassium Komanorum 
ultimum dixisset, accusabant Salrius Secundus et Pinarius 
Natta, Sciani clientes, id perniciabile reo, et Caesar truci 
vultu defensionem accipiens; quam Cremutius, relinquendae 
vitae certus, in bunc modum exorsus est : «verba mea, patres 
conscripti, arguuntur ; adeo factorum innocens sum. sed neque 
haec in principem aut principis parentem, quos lex majestatis 
amplectitur : Brutum et Cassium laudavisse dicor, (piorum res 
gestas cum plurimi composuerint, nemo sine honore memo- 
ravit. Titus Livius, eloquentiae ac fidei praeclarus in primis, 
Cn. Pompeium tantis laudibus tulit ut Pompcianum cum Au- 
gustus appellaret ; neque id amicitiae eorum ofTecit. Scipionem, 
Afranium, bunc ipsum Cassium, hunc Brutum nusquam latro- 
nes et parricidas, quae nunc vocabula imponuntur, saepe ut 
insignis viros nominat. Asinii Pollionis scripta egregiam eorun- 
dem memoriam tradunt; Messalla Corvinus imperatorem suum 
Cassium praedicabat : et uterque opibusque atque honoribus 
perviguere. Marci Ciceronis libro quo Calonem caelo aequa- 
vit, quid aliud dictator Caesar quam rescripta oratione, velut 
apud iudices, respondit? Antonii epistulae, Bruti contiones 
falsa quidem in Augustum probra, sed multa cum acerbitate * 
habent; carmina Bibaculi et Catulli referta contumeliis Cae- 
sarum leguntur: sed ipse divus Iulius, ipse divus Augustus 
et tulere ista et reliquere, haud facile dixerim, moderatione 
magis an sapientia, namque spreta exolescunt : si irascare, 
adgnita videntur. 

(35) Non attingo Graecos, quorum non modo libertas, etiam 
libido impunita; aut si quis advertit, dictis dicta ultus est. 
sed maxime solutum et sine obtrectatore fuit prodere de iis 
quos mors odio aut gratiae exemisset, num cum armatis 
Cassio et Bruto, ac Philippenses campos oplinenlibus, belli 
civilis causa, populum per contiones incendo? an illi quidem 
septuagesimum ante annum perempti, quomodo imaginibus 
suis noscuntur, quas nec victor quidem abolevit, sic partem 
memoriae apud scriptores retinent? suum cuique decus 
posteritas rependunt; nec deerunt, si damnatio ingruit, qui 

non modo Cassii et Bruti sed etiam mei meminerint.» egres- 
sus dein senatu vitam abstinentia finivit, libros per aediles 
cremandos censuerc patres : sed manserunt , occultati et editi, 
quo magis socordiam eorum inridcre libet, qui praesenti 
potentia credunt exstingui posse etiam sequentis aevi me- 
moriam. nam contraponitis ingeniis gliscit auctoritas; neque 
aliud externi reges , aut qui eadem saevitia usi sunt , nisi 
dedecus sibi atque illis gloriam peperere. 

(36) Ceterum postulandis reis tam continuus annus fuit ut 
feriarum Latinarum diebus praefectum urbis Drusum , auspi- 
candi gratia tribunal ingressum, adierit Calpurnius Salvianus 
in Sextum Marium, quod a Caesare palam increpitura causa 
exsilii Salviano fuit, obiccta publice Cjzicenis incuria caeri- 
moniarum divi Augusti, additis violentiae criminibus adver- 
sum cives Romanos, et amisere libertatem, quam bello 
Mithridatis meruerant circumsessi, nec minus sua constantia 
quam praesidio Luculli pulso rege, at Fonteius Capito, qui 
proconsul Asiam curaverat, absolvitur, conperto ficta in eum 
crimina per Vibium Serenum, neque tamen id Sereno noxae 
fuit, quem odium publicum tutiorem faciebat, nam ut quis 
districtior accusator, velut sacrosanctus erat : leves, ignobi- 
les poenis adficiebantur. 

(37) Per idem tempus Hispania ulterior missis ad sena- 
tum legatis oravit ut exemplo Asiae delubrum Tiberio matri- 
que eius exstrueret, qua occasione Caesar, validus alioqui 
spernendis honoribus, et respondendum ratus iis quorum 
rumore arguebatur in ambitionem flexisse, buiuscemodi oratio- 
nem coepit: «scio, patres conscripti, constantiam meam a 
plerisquc desideratam , quod Asiae civitatibus nuper idem istud 
petentibus non sim adversatus, ergo et prioris silentii defen- 
sionem , et quid in futurum statuerim , simul aperiam, cum 
divus Augustus sibi atque urbi Romae templum apud Per- 
gamum sisti non prohibuisset, qui omnia facta dictaque eius 
vice legis observem, placitum iam exemplum promptius secu- 
tus sum, quia cultui meo veneratio senatus adiungebatur. 
ceterum ut semel recepisse veniam habuerit, ita per omnes 
provincias effigie numinum sacrari ambitiosum, superbum; 
et vanescet Augusti honor, si promiscis adulationibus vulgatur. 

(38) Ego me, patres conscripti, mortalem esse et hominum 
officia fungi salisque habere si locum principem impleam, 
et vos testor et meminisse posteros volo; qui satis supen- 
que memoriae meae tribuent, ut maioribus meis dignum, 
rerum vestrarum providum, constantem in periculis, offen- 
sionum pro utilitate publica non pavidum credant, haec mihi 
in animis vestris templa , hae pulcherrimae effigies et mansurae, 
nam quae saxo struuntur, si judicium posterorum in odium 
vertit, pro sepulchris spernuntur, proinde socios cive9 et 
deos ipsos precor, hos ut mihi ad finem usque vitae quietam 
ct intellegentem humani divinique iuris mentem duint, illos 
ut, quandoque concessero, cum laude et bonis recordationibus 
facta atque famam nominis mei prosequantur.» perstititque 
posthac secretis etiam sermonibus aspernari talem sui cultum, 
quod alii modestiam, multi, quia diffideret, quidam ut de- 
generis animi interpretabantur, optumos quippe mortalium 
altissima cuperc : sic Herculem et Liberum apud Graecos» 
Quirinum apud nos deum numero additos, melius Augustum, 
qui speraverit, celera principibus stalim adesse : unum in- 
satiabiliter parandum; prosperam sui memoriam, nam con- 
temptu famae contemni virtutes. 

(39) At Seianus nimia fortuna socors, et muliebri insuper 

cupidine incensus, promissum matrimonium flagitante Livia, 
componit ad Caesarem codicillos : moris quippe tum erat 
quamquam praesentem scripto adire, eius talis forma fuit: 
benivolenlia patris Augusti et mox plurimis Tiberii iudiciis 
ita insuevisse, ut spes votaque sua non prius ad deos quam 
ad principum aures conferret, neque fulgorem honorum um- 
quam precatum: excubias ac labores, ut unum e militibus, 
pro incolumitate imperatoris malle, attamen quod pulcherri- 
mum, adeptum, ut coniunctione Caesaris dignus crederetur, 
hinc initium spei, ct quoniam audiverit Augustum in conlo- 
canda filia nonnihil etiam de equitibus Romanis consultavisse, 
ita, si maritus Liviae quaereretur, haberet in animo amicum 
sola necessitudinis gloria usurum, non enim exuere inposila 
munia : satis aestimare firmari domum adversum iniquas 

Agrippinae offensiones, idque liberorum causa, nam sibi mul- 
tum superque vitae fore, quod tali cum principe explevisset. 

(40) Ad ea Tiberius laudata pietate Seiani suisque in eum 
beneficiis modice percursis, cum tempus tamquam ad inte- 
gram consultationem petivisset, adiunxit ceteris mortalibus 
in eo stare consilia quid sibi conducere putent, principum 
diversam esse sortem, quibus praecipua rerum ad famam 
dirigenda, ideo se non illuc decurrere quod promptum re- 
scriptu, posse ipsam Liviam statuere, nubendum post Drusum 
an in penatibus isdem tolerandum haberet; esse illi matrem 
et aviam, propiora consilia, simplicius acturum, de inimi- 
citiis primum Agrippinae , quas longe acrius arsuras , si matri- 
monium Liviae veiut in paries domum Caesarum distraxisset, 
sic quoque erumpere aemulationem feminarum, eaque discor- 
dia nepotes suos convelli : quid si intendatur certamen tali 
coniugio? «falleris enim, Seiane, si te mansurum in eodem 
ordine putas, et Liviam, quae C. Caesari, mox Druso nupta 
fuerit , ea mente acturam ut cnm equite Romano senescat, 
ego ut sinam , credisne passuros qui fratrem eius , qui patrem 
maioresque nostros in summis imperiis videre? vis tu qui- 
dem istum intra locum sistere : sed illi magistratus et pri- 
mores, qui te invito perrumpunt omnibusque de rebus con- 
sulunt, excessisse iara pridem equestre fastigium lougeque 
anlisse patris mei amicitias non occulti ferunt, perque invi- 
diam tui me quoque incusant, at enim Augustus filiam suam 
equiti Romano tradere meditatus est. mirum Hercule, si cum 
in omnis curas distraheretur, iraraensumque attolli provideret 
quem coniunctione tali super alios extulisset, C. Proculeium 
et quosdam in sermonibus habuit insigni tranquillitate vitae, 
nullis rei publicae negotiis permixtos, sed si dubitationo 
Augusti movemur, quanto validius est quod Marco Agrippae, 
mox mihi conlocavit? atque ego haec pro amicitia non occul- 
tavi : ceterum neque tuis neque Liviae destinatis adversabor, 
ipse quid intra animum volutaverim, quibus adhuc necessi- 
tudinibus inmiscerc te mihi parem, omittam ad praesens 
referre, id tantum aperiam, nihil esse tam excelsum quod 
non virtutes istae tuusque in me animus mereantur; datoque 
tempore vel in senatu vel in contione non reticebo.» 

(41) Rursum Seianus, non iam de matrimonio, sed altius 
metuens, tacita suspicionum, vulgi rumorem, ingruentem 

invidiam deprecatur. ac ne adsiduos in domum coelus arcendo 
infringeret potentiam aut receptando facultatem criminantibus 
praeberet, huc flexit ut Tiberium ad vitam procul Roma 
amoenis locis degendam impelleret, multa quippe providebat: 
sua in manu aditus, liltcrarumque magna ex parte se arbitrum 
fore, cum per milites commearent; mox Caesarem vergente 
iam senecta, secretoque loci mollitum, munia imperii facilius 
tramissurura ; et minui sibi invidiam adempta salutantium 
turba , sublalisque inanibus veram potentiam augeri, igitur 
paulatim negotia urbis, populi adeursus, multitudinem ad- 
fluentium increpat, extollens laudibus quietem et solitudinem, 
quis abesse taedia et offensiones, ac praecipua rerum maxime 
agitari. 

(42) Ac forte habita per illos dies de Voticno Montano, 
celebris ingenii viro, cognitio cunctantem iam Tiberium per- 
pulit ut vitandos crederet patrum coetus vocesquc quae plerum- 
que verae et graves coram ingerebantur, nam postulato 
Voticno ob contumelias in Caesarem dictas, testis Aemilius 
e militaribus viris dum studio probandi cuncta refert et, 
quamquam inter obstrepentes, magna adseverationc nititur, 
audivit Tiberius probra quis per occultum lacerabatur, adeo- 
que perculsus est ut se vel slatim vel in cognitione purgatu- 
rum clamitaret, precibusque proximorum, adulatione omnium 
aegre componeret animum, et Voticnus quidem maiestatis 
poenis adfectus est : Caesar obiectam sibi adversus reos incle- 
mentiam eo pervicacius amplexus, Aquiliam adulterii delatam 
cum Vario Ligure, quamquam Lentulus Gaetulicus consul 
designatus lege Iulia damnasset, exsilio punivit, Apidiumque 
Merulam, quod in acta divi Augusti non iuraverat, albo 
senatorio erasit. 

(43) Auditae dehinc Lacedaemoniorum et Messeniorum lega- 
tiones de iure templi Dianae Limnatidis, quod suis a maioribus 
suaque in terra dicatum Lacedaemonii firmabant annalium 
memoria vatumque carminibus, sed Macedonis Philippi, cum 
quo bellassent, armis ademptum, ac post C. Caesaris et M, 
Antonii sententia redditum, contra Messenii veterem inter 
Uerculis posteros divisionem Peloponnesi protulere, suoque 
regi Denlheliatem agrum, in quo id delubrum, cessisse; 

monimentaque eius rei sculpta saxis et aere prisco manere, 
quodsi vatum , annalium ad testimonia vocentur, plures sibi 
ac locupletiores esse, neque Philippum potentia sed ex vero 
statuisse, idem regis Antigoni, idem imperatoris Mummii 
iudicium. sic Milesios permisso publice arbitrio, postremo 
Alidium Geminum praetorem Achaiae decrevisse, ita secun- 
dum Messenios datum, et Segestani aedem Veneris, montem 
apud Erycum, vetustate dilapsam restaurari postulavere, nota 
memorantes de origine eius ct laeta Tiberio, suscepit curam 
libens ut consanguineus, tunc tractatae Massiliensium preces, 
probatumque P. Rutilii exemplum, namque eum legibus pul- 
sum civem sibi Zmyrnaei addiderant, quo iure Vulcatius 
Moschus exsul in Massilienses receptus bona sua rei publicae 
eorum ut patriae reliquerat. 

(44) Obiere eo anno viri nobiles Cn. Lentulus et L. Domi- 
tius. Lentulo, super consulatum et triumphalia de Gaetulis, 
gloriae fuerat bene tolerata paupertas, dein magnae opes 
innocenter paratae et modeste habitae. Domitium decoravit 
pater civili bello niaris potens, donec Antonii partibus, mox 
Caesaris misceretur, avus Pharsalica acie pro optumalibus 
ceciderat, ipse delectus cui minor Antonia, Octavia genita, 
in matrimonium daretur, post exercitu flumen Albini transcen- 
dit, longius penetrata Germania quam quisquam priorum; 
easque ob res insignia triumphi adeptus est. obiit ct L. Anto- 
nius, multa claritudine generis, sed inprospcra. nam patre 
eius Iulo Antonio ob adulterium Iuliae morte punito hunc 
admodum adulescentulum , sororis nepotem, seposuit Augustus 
in civitatem Massiliensem , ubi specie studiorum nomen exsilii 
tegeretur, habitus tamen supremis honor, ossaque tumulo 
Octaviorum inlata per decretum senatus. 

(45) Isdem consulibus facinus atrox in citeriore Hispania 
admissum a quodam agresti nationis Termestinae, is prae- 
torem provinciae L. Pisonem, pace incuriosum, ex inproviso 
in itinere adortus uno vulnere in mortem adfecit; ac per- 
nicitate equi profugus, postquam saltuosos locos attigerat, 
dimisso equo per derupta et avia sequentis frustratus est. 
neque diu fefellit : nam prenso ducloque per proximos pagos 
equo, cuius ioret cognitum, et repertus cum tormentis edere 

conscios adigeretur , voce magna , sermone patrio frustra se 
interrogari clamitavit: adsistcrent socii ac spectarent; nullam 
vim tantam doloris fore ut veritatem eliceret, idemque cum 
postero ad quaesitionem retraheretur , eo nisu proripuit se 
custodibus saxoque caput adflixit ut slatim exanimaretur, sed 
Piso Termestinorum dolo caesus habetur; qui pecunias e pu- 
blico interceptas acrius quam ut tolerarent barbari cogebat. 

(46) Lentulo Gaetulico C. Calvisio consulibus decreta trium- 
phi insignia Poppaeo Sabino contusis Thraccum gentibus, qui 
montium editis inculti atque eo ferocius agitabant, causa 
motus, super hominum ingenium, quod pati delectus et vali- 
dissimum quemque militiae nostrae dare aspernabantur, ne 
regibus quidem parere nisi ex libidine soliti, aut si mitterent 
auxilia, suos ductores praeficere nec nisi adversum accolas 
belligerare, ac tum rumor incesserat fore ut disiecli aliisque 
nationibus permixti diversas in terras traherentur, sed ante- 
quam arma inciperent, misere legatos amicitiam obsequiumque 
memoraturos , et mansura haec , si nullo novo onere lenta- 
rentur: sin ut viciis servitium indiceretur, esso sibi ferrum 
et iuventutem et promptum libertati aut ad mortem animum, 
simul castella rupibus indita conlatosque illuc parentes et 
coniuges ostentabant, bellumque impeditum arduum cruen- 
tum minitabantur. 

(47) At Sabinus , donec exercitus in unum conduceret, datis 
mitibus responsis , postquam Pomponius Labeo e Moesia cum 
legione , rex Rhoemelalces cum auxiliis popularium , qui 
fidem non mutaverant, venere, addita praesenti copia ad 
hostem pergit compositum iam per angustias saltuum, quidam 
audentius apertis in collibus visebantur; quos dux Romanus 
acie suggressus haud aegre pepulit, sanguine barbarorum 
modico ob propinqua sudugia. mox castris in loco commu- 
nitis valida manu montem occupat angustum et aequali dorso 
continuum usque ad proximum castellum, quod magna vi s 
armata aut incondita tuebatur, simul in ferocissimos, qui 
ante vallum more gentis cum carminibus et tripudiis per- 
sultabant, mittit delectos sagittariorum, ii dum eminus grassa- 
bantur, crebra et inulta vulnera fecere: propius incedentes 
eruptione subita turbati sunt, receptiquc subsidio Sugambrao 

cohortis, qnam Romanus promptam ad pericula, nec minus 
cantuum et armorum tumultu trucem , haud procul instruxerat. 

(48) Translata dehinc castra hostem propter, relictis apud 
priora munimenta Thraecibus, quos nobis adfuisse memoravi, 
iisque permissum vastare, urere, trahere praedas, dum popu- 
latio lucem intra sisteretur noctcmque in castris tutam et 
Vigilem capesserent, id primo servatum : mox versi in luxum 
et raptis opulenti omittere stationes, lascivia epularum aut 
somno et vino procumbere, igitur hostes incuria eorum con- 
perta duo agmina parant, quorum allero populatores inva- 
derentur, alii castra Romana adpugnarent, non spe capiendi, 
sed ut clamore, telis, suo quisque periculo intentus sonorem 
alterius proelii non acciperet, tenebrae insuper delectae augen- 
dam ad formidinem, sed qui vallum legionum lentabant, facile 
pelluntur; Thraecum auxilia repentino incursu territa, cum 
pars munitionibus adiaccrcnt, plures extra palarentur, tanto 
infensius caesi quanto perfugae et proditores ferre arma ad 
suum patriaeque servitium incusabantur. 

(49) Postera die Sabinus exercitum aequo loco ostendit, 
si barbari successu noctis alacres proelium auderent, et post- 
quam castello aut coniunctis tumulis non degrediebantur, obsi- 
dium coepit per praesidia, quae opportune iam muniebat; 
dein fossam loricamque contexens quattuor milia passuum 
ambitu amplexus est; tum paulatim, ut aquam pabulumque 
eriperet, contrahere claustra artaque circumdare; et strue- 
batur agger, unde saxa hastae ignes propinquum iam in 
hostem iacerentur. sed nihil aeque quam sitis fatigabat , cum 
ingens multitudo bellatorum inbeliium uno reliquo fonte uteren- 
tur. simulquc armenta, ut mos barbaris, iuxta clausa, ege- 
state pabuli exanimari; adiacere corpora hominum, quos 
vulnera, quos sitis peremerat; pollui cuncta sanie, odore, 
contactu, rebusque turbatis malum extremum discordia ac- 
cessit, his deditionem, aliis mortem et mutuos inter se ictus 
parantibus, et erant qui non inultum exitium sed eruptionem 
suaderent, neque ignobiles, quamvis diversi sententiis. 

(50) Verum e ducibus Dinis provectus senecta et longo usu 
vim atque clementiam Romanam edoctus, ponenda arma, 
unum addictis id remedium, disserebat, primusque se cum 

coniugc et liberis victori permisit, secuti aetate aut sexu 
inbecilli, et quibus maior vitae quam gloriae cupido, at 
juventus Tarsam inter et Turesim distrahebatur, utrique 
destinatura cum libertate occidere : sed Tarsa properum finem, 
abrumpendas pariter spes ac metus clamitans, dedit exem- 
plum demisso in pectus ferro, nec defuere qui eodem modo 
oppeterent. Turesis sua cum manu noctem opperitur, haud 
nescio duce nostro, igitur firmatae stationes densioribus glo- 
bis. et iugruebat nox nimbo atrox, hostisque clamore turbido, 
modo per vastum silentium, incertos obsessores efTecerat, 
cum Sabinus circumire, hortari ne ad ambigua sonitus aut 
simulationem quietis casum iusidiantibus aperirent, sed sua 
quisque munia servarent immoti telisque non in falsum iaetis. 

(51) Interea barbari catervis decurrentes nunc in vallum 
manualia saxa, praeustas sudes, decisa robora iacerc, nunc 
virgultis et cratibus et corporibus exanimis complere fossas, 
quidam pontis et scalas ante fabricati inferre propugnaculis, 
caque prensare, detrahere, et adversum resistentis comminus 
niti, miles contra deturbare telis , pellere umbonibus, muralia 
pila, congestas lapidum moles provolvere, his partae victoriae 
spes ct, si cedant, insignitius flagilium, illis extrema iam 
salus et adsistentes plerisque matres et coniuges earumque 
lamenta addunt animos, nox aliis in audaciam aliis ad formi- 
dinem opportuna, incerti ictus, vulnera inprovisa, suorum 
atque hostium ignoratio, et montis anfractu repercussae vclut 
a tergo voces adeo cuncta miscuerant ut quaedam munimenta 
Romani quasi perrupta omiserint, neque tamen pervasere 
hostes nisi admodum pauci: ceteros, deicclo promptissimo 
quoque aut saucio, adpetente iam luce trusere in summa 
castelli, ubi tandem coacta deditio, et proxima sponte inco- 
larum recepta, reliquis, quo minus vi aut obsidio subigeren- 
tur, praematura montis Haemi et saeva hiems subvenit. 

(52) At Romae commota principis domo , ut series futuri 
in Agrippinam exitii inciperet, Claudia Pulchra sobrina eius 
postulatur, accusante Domitio Afro, is recens praetura, mo- 
dicus dignationis et quoquo facinore properus clarescere, cri- 
men inpudicitiae, adulterum Furnium, veneficia in principem 
et devotiones obieclabat. Agrippina semper atrox, tum ct 


13-2 


CORNELLI TACITI ANNALIUM 


periculo propinquae accensa, pergit ad Tiberium, ac forte 
sacrificantem patri reperit. quo initio invidiae, non eiusdem 
ait mactare divo Augusto victimas et posteros eius insectari, 
non in effigies mutas divinum spiritum transfusum ; sed imagi- 
nem veram, caelesti sanguine ortam intellegere discrimen, 
suscipere sordes, frustra Pulchram praescribi , cui sola exilii 
causa sit quod Agrippinam stulte prorsus ad cultum delegerit, 
oblita Sosiae ob eadem adfliclae. audita haec raram occulti 
pectoris vocem elicuere; correptamque Graeco versu admonuit 
uon ideo laedi, quia non regnaret. Pulcbra et Farnius dam- 
nantur. Afer primoribus oratorum additus, divulgato ingenio 
et secuta adseveratione Caesaris, qua suo iure disertum eum 
appellavit, mox capessendis accusationibus, aut reos tutando, 
prosperiore eloquentiae quam morum fama fuit, nisi quod 
actas extrema multum etiam eloquentiae dempsit, dum fessa 
mente retinet silentii inpatientiara. ; ; 

(53) At Agrippina pervicax irae et morbo corporis implicata, 
cum viseret eam Caesar, profusis diu ac per silentium lacri- 
mis, mox invidiam et preces orditur : subveniret solitudini, 
daret maritum; habilem adhuc iuventam sibi, neque aliud 
probis quam ex matrimonio solatium ; esse in civitate , qui 
D. Augusti neptem , Germanici coniugem ac liberos eius recipere 
dignarentur, sed Caesar non ignarus quantum ex re publica 
peteretur, ne tamen offensionis aut metus manifestus foret, 
sine responso quamquam instantem reliquit, id ego, a scri- 
ptoribus annalium non traditum, repperi in commentariis 
Agrippinae filiae, quae Neronis principis mater vitam suam 
et casus suorumpostcris memoravit. 

(54) Ceterum Scianus maerentem et inprovidam altius per- 
culit, immissis qui per speciem amicitiae monerent paratum 
ei venenum, vitandas soceri epulas, atque illa simulationum 
nescia, cum propter discumberet, non vultu aut sermone 
flecti, nullos attingere cibos, donec advertit Tiberius, forte, 
an quia audiverat; idque quo acrius experiretur, poma, ut 
erant adposita, laudans nurui sua manu tradidit, aucta ex 
eo suspicio Agrippinae, et intacta ore servis tramisit. nec 
tamen Tiberii vox coram secuta, sed obversus ad matrem 
non mirum ait, si quid severius in eam statuisset a qua 

veneficii insimularetur, inde rumor parari exitium , neque id 
imperatorem palam audere, secretum ad perpetrandum quaeri. 

(55) Sed Caesar quo famam averteret, adesse frequens 
senatui, legatosque Asiae, ambigentes quanam in civitate tem- 
plum statueretur, pluris per dies audivit, undecim urbes cer- 
tabant, pari ambitione, viribus diversae, neque multum 
distantia inter se memorabant de vetustate generis, studio 
in populum Romanum per bella Persi et Aristonici aliorum- 
que regum, verum Hypaepcni Trallianique Laodicenis ac Ma- 
gnetibus simul lrami9si ut parum validi, ne Ilienses quidem, 
cura parentem urbis Romae Troiam referrent, nisi antiqui- 
tatis gloria, pollebant, paulum addubitatum , quod Halicar- 
nassii mille et ducentos per annos nullo motu terrae nutavisse 
sedes suas, vivoque in saxo fundamenta templi adseveraverant. 
Pergamenos (eo ipso nitebantur) aede Augusto ibi sita satis 
adeptos creditum. Ephesii Milesiiquc, hi Apollinis, illi Dianae 
caerimonia occupavisse civitates visi, ita Sardianos inter 
Zmyrnaeosque deliberatum. Sardiani decretum Etruriae reci- 
tavere ut consanguinei : nam Tyrrhenum Lydumque Atye 
rege genitos ob multitudinem divisisse gentem; Lydum patriis 
in terris resedisse, Tyrrheno datum novas ut conderet sedes ; 
et ducum e nominibus indita vocabula illis per Asiam, his in 
Italia; auctamque adhuc Lydorum opulentiam missis in Grae- 
ciam populis, cui mox a Pelope nomen, simul litteras im- 
peratorum et icta nobiscum foedera bello Macedonum , uber- 
tatemque fluminum suorum, temperiem caeli ac dites circum 
terras memorabant. 

(56) At Zmyrnaei repetita vetustate, seu Tantalus love ortus 
illos, sive Theseus divina et ipse stirpe, sive una Amazonum 
condidisset, transcendere ad ea quis maxime fidebant in po- 
pulum Romanum officiis , missa navali copia non modo externa 
ad bella, sed quae in Italia tolerabantur; seque primos tem- 
plum urbis Romae statuisse, M. Porcio consule, magnis qui- 
dem iam populi Romani rebus, nondum tamen ad summum 
elatis, stante adhuc Panica urbe et validis per Asiam regibus, 
simul L. Sullam testem adferebant, gravissimo in discrimine 
exercitus ob asperitatem hiemis et penuriam vestis, cum id 
Zmyrnam in contionem nuntiatum foret, omnes qui adstabant 

detraxisse corpori tegmina noslrisque legionibus misisse, ita 
rogati sententiam patres Zruyrnaeos praetulere, censuilque 
Vibius Marsus ut M. Lepido, cui ea provincia obvenerat, 
super numerum legaretur, qui templi curam susciperet, et 
quia Lepidus ipse deligere per modestiam abnuebat, Valerius 
Naso c praetoriis sorte missus est. 

(57) inter quae diu meditato prolatoque saepius consilio, 
tandem Caesar in Campaniam, specie dedicandi templa apud 
Capuam Iovi, apud Nolam Augusto, sed certus procul urbe 
degere, causam abscessus quamquam secutus plurimos au- 
ctorum ad Seiani artes rettuli , quia tamen caede eius patrata 
sex postea annos pari secreto coniunxit, plerumque permo- 
veor num ad ipsum referri verius sit, saevitiam ac libidinem 
cum factis promeret, locis occultantem, erant qui crederent 
in senectute corporis quaque habitum pudori fuisse : quippe 
illi praegracilis et incurva proceritas, nudus capillo vertex, 
ulcerosa facies ac plerumque medicaminibus interstincta, et 
Rhodi secreto vitare coetus , recondere voluptates insuerat, 
traditur etiam matris inpotcntia extrusum, quam dominationis 
sociam aspernabatur, neque depellere poterat, cum domina- 
tionem ipsam donum eius accepisset, nam dubitaverat Au- 
gustus Germanicum, sororis nepotem et cunctis laudatum, 
rei Romanae imponere: sed precibus uxoris evictus Tiberio 
Germanicum, sibi Tiberium adseivit. idque Augusta expro- 
brabat , reposcebat. 

(58) Profectio arto comitatu fuit : unus senator consulatu 
functus, Cocceius Nerva, cui legum peritia, eques Roma,- 
nus, praeter Seianum, ex inlustribus Curtius Atticus; celeri 
liberalibus studiis praediti, ferme Graeci, quorum sermonibus 
levaretur, ferebant periti caelestium iis motibus siderum 
excessisse Roma Tiberium ut reditus illi negaretur, unde 
exitii causa mullis fuit properum finem vitae coniectantibus 
vulganlibusque. neque enim tam incredibilem casum provi- 
debant, ut undecim per annos libens patria careret, mox 
patait breve confinium artis et falsi, veraque quam obscuris 
tegerentur, nam in urbem non regressurum haud forte di- 
ctum : ceterorum nescii egere , cum propinquo rure aut litore, 
et saepe moenia urbis adsidens, extremam senectam compleverit. 

(59) Ac forte illis diebus oblatum Caesari anceps periculum 
auxit vana rumoris, pracbuitque ipsi materiem cur amicitiae 
qpnstantiaeque Seiani magis fideret, vescebantur in villa cui 
vocabulum Speluncae, mare Amuelanum inter et Fundanos 
montes , nativo in specu, eius os lapsis repente saxis obruit 
quosdam ministros : bine metus in omnes et fuga eorum qui 
convivium celebrabant. Seianus genu vultuque et manibus 
super Caesarem suspensus opposuit sese incidentibus, atque 
babitu tali repertus est a militibus qui subsidio venerant, 
maior ex eo; et quamquam exitiosa suaderet, ut non sui 
anxius, cum fide audiebatur, adsimulabatque iudicis partes 
adversum Germanici stirpem, subditis qui accusatorum nomina 
sustinerent, maximeque insectarentur Neronem proximum 
successioni et, quamquam modesta iuventa, plerumque tamen 
quid in praesentiarum conduceret oblitum, dum a libertis 
et clientibus, apiscendae potentiae properis, exstimulatur ut 
erectum et fidentem animi ostenderet : velle id populum Ro- 
manum, cupere exercitus, neque ausurum contra Seianum, 
qui nunc patientiam senis et segnitiam iuvenis iuxta insultet. 

(60) Uaec atque talia audienti nihil quidem pravae cogita- 

tionis : sed interdum voces procedebant contumaces et incon- 
sultae, quas adpositi custodes exceptas auctasque cum defer- 
rent, neque Neroni defendere daretur, diversae insuper sol- 
licitudinum formae oriebantur, nam alius occursum eius vitare; 
quidam salutatione reddita statim averti; plerique inceptum 
sermonem abrumpere, insistentibus contra inridentibusque qui 
Seiano fautores aderant, enimvero Tiberius torvus aut falsum 
renidens vultu: seu loqueretur seu taceret invenis, crimen 
ex silentio , ex voce, ne nox quidem secura , cum uxor vigi- 
lias somnos suspiria matri Liviae atque illa Seiano patefa- 
ceret; qui fratrem quoque Neronis Drusum traxit in paries, 
spe obiecta principis loci, si priorem aetate et iam labe- 
factum demovisset, atrox Drusi ingenium, super cupidinem 
potentiae et solita fratribus odia, accendebatur invidia, quod 
mater Agrippina promptior Neroni erat, neque tamen Seianus 
ita Drusum fovebat ut non in eam quoque semina futuri 
exitii meditaretur, gnarus praeferocem et insidiis magis oppor- 
tunum. . k* v • 

(61) Fine anni excessere insignes viri Asinius Agrippa, 
claris maioribus quam vetustis, vitaque non degener, et Q. 
Haterius, familia senatoria, eloquentiae, quoad vixit, cele- 
bratae : monimenta ingenii eius haud perinde retinentur, 
scilicet impetu magis quam cura vigebat; utque aliorum medi- 
tatio et labor in posterum valescit, sic Uaterii canorum illud 
et profluens cum ipso simul exstinctum est. 

(62) M. Licinio L. Calpurnio consulibus ingentium beb» 
lorum cladem aequavit malum inprovisum. eius initium simul 
et linis exstitit, nam coepio apud Fidenam amphitheatro 
Atilius quidam libertini generis, quo spectaculum gladiatorum 
celebraret, neque fundamenta per solidum subdidit, neque 
firmis nexibus ligneam compagem superstruxit, ut qui non 
abundantia pecuniae nec municipali ambitione, sed in sor* 
dida merccdc id negotium quaesivisset, adduxere avidi talium, 
imperitante Tiberio procul voluptatibus habiti, virile ac mu- 
liebre secus omnis aetas , ob propinquitatem loci effusius ; * 
unde gravior pestis fuit, conferta mole, dein convulsa, dum 
ruit intus aut in exteriora effunditur, immensamque vim mor- 
talium, spectaculo intentos aut qui circum adstabant, prae- 
ceps trahit atque operit, et illi quidem quos principium stragis 
in mortem addixerat, ut tali sorte, cruciatum effugere, mise- 
randi magis quos abrupta parte corporis nondum vita dese- 
ruerat; qui per diem visu, per noctem ululatibus et gemitu 
coniuges aut liberos noscebant, iam ceteri fama exciti, hic 
fratrem, propinquum ille, alius parentes lamentari, etiam 
quorum diversa de causa amici aut necessarii aberant, pa- 
vere tamen; nequedum comperto quos illa vis perculisset, 
latior ex incerto metus. -••£*•& fgft 

(63) Ut coepere dimoveri obruta, concursus ad exanimo» 
complectentium, osculantium; et saepe certamen, si con- 
fusior facies , sed par forma aut actas errorem adgnoscentibus 
fecerat, quinquaginta hominum milia eo casu debilitata vel 
obtrita sunt; cautumque in posterum senatus consulto ne quia 
gladiatorium munus ederet, cui minor quadringentorum mi- 
lium res, neve amphitheatrum imponeretur nisi solo firmi- 
tatis spectatae. Atilius in exsilium actus est. ceterum sub 
recentem cladem patuere procerum domus , fomenta et medici 

passim praebiti; fuitque urbs per illos dies, quamquam maesta 
facie, veterum institutis similis , qui magna post proelia saucios 
largitione et cura saslentabant. 

(64) Nondum ea clades exoleverat, cum ignis violentia 
urbem ultra solitum adfecit, deusto monte Caelio; feralem- 
quc annum ferebant, et ominibus adversis susceptum principi 
consilium absentiae, qui mos vulgo, fortuita ad culpam tra- 
hentes, ni Caesar obviam isset tribuendo pecunias ex modo 
detrimenti, actaeque ei grates apud senatum ab inlustribus 
famaque apud populum, quia sine ambitione aut proximorum 
precibus ignotos etiam et ultro accitos munificentia iuverat. 
adduntur sententiae ut mons Caelius in posterum Augustus 
appellaretur, quando cunctis circum flagrantibus sola Tiberii 
effigies, sita in domo lunii senatoris, inviolata mansisset, 
evenisse id olim Claudiae Quintae, eiusque statuam vim 
ignium bis elapsam maiores apud aedem matris deum con- 
secravisse. sanctos acceptosque numinibus Claudlos, et augen- 
dam caerimoniam loco in quo tantum in principem honorem 
di ostenderent. 

(65) 4Haud fuerit absurdum tradere montem eum antiquitus 
Querquetulanum cognomento fuisse, quod talis silvae fre- 
quens fccundusque erat, mox Caelium appellitatum a Caele 
Vibenna, qui dux gentis Etruscae cum auxilium tulisset, 
sedem eam i acceperat a Tarquinio Prisco^ seu quis alius 
regum dedit: nam scriptores in eo dissentiunt, cetera non 
ambigua sunt, : magnas eas copias per plana etiam ac foro 
propinqua habitavisse, unde Tuscum vicum e vocabulo ad- 
venarum dictum. 

(66) Sed ut studia procerum et largitio principis adversum 
casus solatium tulerant, ita accusatorum maior in dies et in- 
festior vis sine levamento grassabatur ; corripueratque Varum 
Quintilium , divitem et Caesari propinquum , Domitius Afer, 
Claudiae Pulchrae matris eius condemnator, nullo mirante 
quod diu egens et parto nuper praemio male usus plura 
ad flagitia accingeretur. Publium Dolabellam socium dela- 
tionis exstitisse miraculo erat, quia claris maioribus et Varo 
connexus suam ipse nobilitatem, suum sanguinem perditum 
ibat, restitit tamen senatus et opperiendum imperatorem 

ccnsiiil; quod unum urgentium malorum suffugium in tem- 
pus orat. 

(67) At Caesar dedicatis per Campaniam templis , quamquam 
edicto monuisset ne quis quietem eius inrumperet, concur- 
susque oppidanorum disposito milite prohiberentur , perosus 
tamen municipia et colonias omniaquc in continenti sila, 
Capreas se in insulam abdidit trium milium freto ab ex? 
tremis Surrentini promontorii diiunctam. solitudinem eius 
placuisse maxime crediderim, quoniam inporluosuin circa 
mare, et vix modicis navigiis pauca subsidia: neque adpu- 
lerit quisquam nisi gnaro custode, caeli temperies hieme 
mitis, obiectu montis quo saeva ventorum arcentur; aestas 
in Favonium obversa et aperto circum pelago peramoena ; 
prospectabatque pulcherrimum sinum, antequam Vesuvius 
mons ardescens faciem loci verteret. Graecos ea tenuisse 
Capreasque Telebois habitatas fama tradit, sed tum Tiberius 
duodecim villarum nominibus et molibus insederat, quanto 
intentus olim publicas ad curas, tanto occultior in luxus et 
malum otium resolutus, manebat quippe suspicionum et cre- 
dendi temeritas, quam Seianus augere etiam in urbe suctus 
acrius turbabat non iam occultis adversum Agrippinam et 
Neronem insidiis, quis additus miles nuntios, introitus, aperta 
secreta, velut in annales referebat; ultroque struebantur qui 
monerent perfugere ad Germaniae exercitus, vel celeberrimo 
fori effigiem divi Augusti amplecti populumque ac senatum 
auxilio vocare, eaque spreta ab illis, velut pararent, obicie- 
bantur. 

(68) Iunio Silano et Silio Nerva consulibus foedum anni 
principium incessit tracto in carcerem inlustri equite Ro- 
mano , Titio Sabino , ob amicitiam Germanici : neque enim 
omiserat coniugem liberosque eius percolere, sectator domi, 
comes in publico, post tot clientes unus, eoque apud bouos 
laudatus et gravis iniquis, hunc Latinius Latiaris, Porcius 
Cato , Petilius Rufus , M. Opsius praetura functi adgrediuntur, 
eupidine consulatus, ad quem non nisi per Seiannm aditus; 
neque Seiani voluntas nisi scelere quaerebatur, compositum 
inter ipsos ut Latiaris , qui modico usu Sabinum contingebat, 
strueret dolum, ceteri testes adessent, deinde accusationem 

inciperent, igitur Latiaris iacerc fortuitos primum sermones, 
mox laudaro constantiam, quod non, ut ceteri, florentis do- 
mus amicus addictam deseruisset; simul honora dc Germa- 
nico, Agrippinam miserans , disserebat, et postquam Sabinus, 
ut sunt molles in calamitate mortalium animi, effudit lacri- 
mas, iunx.it questus, audentius iam onerat Seianum, saevitiam 
superbiam spes eius, ne in Tiberium quidem convicio ab- 
stinet. iique sermones, tamquam vetita miscuissent, speciem 
artae amicitiae fecere, ac iam ultro Sabinus quaerere Latia- 
rem , ventilare domum , dolores suos quasi ad fidissimum 
deferre. 

(G9) Consultant quos memoravi, quonam modo ea plurium 
auditu acciperentur, nam loco in quem coibatur, servanda 
solitudinis facies; et si pone fores adsistcrent, metus visus, 
sonitus aut forte ortae suspicionis erant, tectum inter et 
laquearia tres senatores , haud minus turpi latebra quam dete- 
standa fraude, sese abstrudunt; foraminibus et rimis aurem 
admovent, interea Latiaris repertum in publico Sabinum, 
velut recens cognita narraturus, domum et in cubiculum trahit ; 
praeterilaque et instantia, quorum adfalim copia, ac novos 
terrores cumulat, eadem ille et diutius, quanto maesta, ubi 
semel prorupere, difficilius reticentur, properata inde accu- 
satio , missisque ad Caesarem litteris ordinem fraudis suumque 
ipsi dedecus narravere, non alias magis anxia et pavens 
civitas, f egens ('etiam?) adversum proximos: congressus, 
conloquia, notae ignotaeque aures vitari; etiam muta atque 
inanima, tectum et parietes circumspectabantur. 

(70) Sed Caesar sollemnia incipientis anni kalendis Ianuariis 
epistula precatus , vertit in Sabinum , corruptos quosdam liber- 
torum et petitum se arguens, ultionemque haud obscure 
poscebat, nec mora quin decerneretur; et trahebatur dam- 
natus, quantum obducta veste et adslrictis faucibus niti pote- 
rat, clamitans sic inchoari annum , has Seiano victimas cadere, 
quo inteudisset oculos, quo verba acciderent, fuga, vastitas; 
deseri itinera, fora, et quidam regrediebantur oslentabantque 
se rursum, id ipsum paventes quod timuissent, quem enim 
diem vacuum poena, ubi inter sacra et vola, quo tempore 
verbis etiam profanis abstineri mos esset, vincla et laqueus 


140 


CORNELII TACITI ANNALICM 


inducantur? non inprudcntem Tiberium tantam invidiam 
adisse : quaesitum meditatumque ne quid impedire credatur 
quo minus novi magistratus, quo modo delubra et altaria , sic 
carcerem recludant, secutae insuper litterae grates agentis 
quod hominem infensum rei publicae punivissent, adiecto 
trepidam sibi vitam, suspectas inimicorum insidias, nullo 
nominatim conpcllalo; neque tamen dubitabatur in Neronem 
et Agrippinam intendi. 

(71) Ni mihi destinatum foret suum quaeque in annum 
referre, avebat animus antire stalimque memorare exitus, 
quos Latinius atque Opsius ceterique flagitii eius repertores 
habuere, non modo postquam C. Caesar rerum potitus est, 
sed incolumi Tiberio ; qui scelerum ministros ut perverti ab 
aliis nolebat, ita plerumque satiatus, et oblatis in eandem 
operam recentibus , veteres et praegraves addixit, verum 
bas atque alias sontium poenas in tempore trademus, tum 
ccnsuit Asinius Gallus, cuius liberorum Agrippina matertera 
erat, petendum a principe ut metus suos senatui fateretur 
amoverique sineret, nullam aeque Tiberius, ut rebatnr, ex 
virtutibus suis quam dissimulationem diligebat, eo aegrius 
accepit recludi quae premeret, sed mitigavit Scianus, non 
Galli amore, verum ut cunctationes principis opperiretur, 
gnarus lentum in meditando, ubi prorupisset, tristibus dictis 
atrocia facta coniungere. 

Per idem tempus lulia mortem obiit, quam neptem Au- 
gustus convictam adulterii damnaverat, proieceratque in in- 
sulam Trimerum, baud procul Apulis litoribus. illic viginti 
annis exsilium toleravit, Augustae ope sustentata; qnae floren- 
tes privignos cum per occultum subvertisset, misericordiam 
erga addictos palam ostentabat. 

(72) Eodem anno Frisii, transrhenanus populus, pacem 
exuere, nostra magis avaritia quam obsequii inpatientes. tri- 
butum iis Drusus iusserat modicum, pro angustia rerum, ut 
in usus militares coria boum penderent, non intenta cuius- 
quam cura qnae firmitudo, quae mensura, donec Olennius 
e primipilaribus regendis Frisiis inpositus terga urorum dete- 
git quorum ad formam acciperentur, id aliis quoque nationi- 
bus arduum, apud Germanos difficilius tolerabatur, quis 

ingentium beluarum feraces saltus, modica domi armenta sunt, 
ac primo boves ipsos, mox agros, postremo corpora coniu- 
gum aut liberorum servitio tradebant, hinc ira et questus, et 
postquam non subveniebatur, remedium ex bello, rapti, qui 
tributo aderant, milites et patibulo adfixi. Olennius infensos 
fuga praevenit, receptus castello, cui nomen Flevum; et haud 
spernenda illic civium sociorumque manus litura Oceani prae- 
sidebat. 

(73) Quod ubi L. Apronio inferioris Germaniae pro prae- 
tore cognitum, vexilla legionum e superiore provincia, pedi- 
tumque et equitum auxiliarium delectos accivit, ac simul 
utrumque exercitum Rheno derectum Frisiis intulit, soluto 
iam castelli obsidio et ad sua tutanda digressis rebellibus, 
igitur proxima aestuaria aggeribus et pontibus traducendo 
graviori agmini firmat, atque interim repertis vadis alam 
Cannincfatem , et quod peditum Germanorum inter nostros 
merebat, circumgredi terga hostium iubet; qui iam acie 
compositi pellunt turmas sociales equitesque legionum subsi- 
dio missos, tum tres leves cohortes, ac rursum duae, dein 
tempore intericclo alarius eques inmissus. satis validi, si 
simul incubuissent, per intervallum adventantes neque con- 
stantiam addiderant turbatis et pavore fugientium aufereban- 
tur. Cethego Labeoni legato quintae legionis, quod reliquum 
auxiliorum, tradit, atque ille dubia suorum re, in anceps 
tractus, missis nuntiis vim legionum inplorabat. prorumpunt 
quintani ante alios, et acri pugna hoste pulso recipiunt co- 
hortis alasque fessas vulneribus, neque dux Romanus ultum 
iit, aut corpora humavit, quamquam multi tribunorum prae- 
fectorumque et insignes centuriones cecidissent, mox com- 
.pertura a transfugis nongentos Romanorum , apud lucum quem 
Baduhcnnae vocant, pugna in posterum extracta confectos; 
et aliam quadringentorum manum, occupata Cruptoricis quon- 
dam stipendiarii villa, postquam proditio metuebatur, mutuis 
ictibus procubuisse. 

(74) Clarum inde inter Germanos Frisium nomen, dissimu- 
lante Tiberio damna , ne cui bellum permitteret, neque sena- 
tus in eo cura , an imperii extrema dehonestarentur : pavor 
internus occupaverat animos, cui remedium adulatione quaere- 

batur. ita quamquam diversis super rebus consulerentur, 
aram clemenliae, aram amicitiae, efGgiesque circum Caesaris 
ac Seiani censuere; crebrisque precibus efflagitabant, visendi 
sui copiam facerent, non illi tamen in urbem aut propinqua 
urbi degressi sunt: satis visum omittere insulani et in pro- 
ximo Campaniae adspici. eo venire patres, eques, magna 
pars plebis, anxii erga Seianum, cuius durior congressus, 
atque eo per ambitum et societate consiliorum parabatur, 
satis constabat auctam ei adrogautiam foedum illud in pro- 
patulo servitium spectanti, quippe Romae sueti discursus, 
et magnitudine urbis incertum quod quisque ad negotium 
pergat: ibi campo aut litore iacentes nullo discrimine, noctem 
ac diem iuxta gratiam aut fastus ianitorum perpetiebantur, 
donec id quoque vetitum, et revenere in urbem trepidi, 
quos non sermone, non visu dignatus erat; quidam male 
alacres, quibus infaustae amicitiae gravis exitus imminebat. 

(75) Ceterum Tiberius neptem Agrippinam , Germanico or- 
tam , cum coram Cn. Domitio tradidisset, in urbe celebrari 
nuptias iussit. in Domitio, super vetustatem generis, propin- 
quum Caesaribus sanguinem delegerat : nam is aviam Octa- 
viam ct per eam Augustum avunculum praeferebat. 

AWWAIiIUM 

LIBER QUINTUS. 


Rubellio et Fufio consulibus, quorum utrique Geminus 
cognomentum erat, Iulia Augusta mortem obiit, aetate ex- 
trema, nobilitatis per Claudiam familiam et adoptione Livio- 
rura Iuliorumquc clarissimae, primum ei matrimonium et 
liberi fuere cum Tiberio Nerone, qui bello Perusino profu- 
gus , pace inter Sex. Pompeium ac triumviros pacta in urbem 
rediit, exin Caesar cupidine formae aufert marito, incertum 
an invitam , adeo properus ut ne spatio quidem ad eniten- 
dum dato penatibus suis gravidam induxerit, nullam posthac 
subolem edidit, sed sanguini Augusti per coniunctionem Agrip- 
pinae et Germanici adnexa communes pronepotes habuit, 
sanctitate domus priscum ad morem, comis ultra quam anti- 
quis feminis probatum, mater inpotens, uxor facilis, et cum 
artibus mariti, simulatione filii bene composita, funus eius 
modicum, testamentum diu inritum fuit, laudata est pro 
Rostris a C. Caesare pronepote, qui mox rerum potitus est. 

(2) At Tiberius quod supremis in matrem officiis defuisset, 
nihil mutata amoenitate vitae, magnitudinem negotiorum per 
litteras excusavit; honoresque memoriae eius ab senatu large 
decretos quasi per modestiam imminuit, paucis admodum 
receptis , et addito ne caelestis religio decerneretur : sic ipsam 
maluisse, quin et parte eiusdem epistulae increpuit amicitias 
muliebres, Fufium consulem oblique perstringens, is gratia 
Augustae floruerat, aptus alliciendis feminarum animis, dicax 
idem et Tiberium acerbis facetiis inridere solitus, quarum 
apud praepotentes in longum memoria est. 

(3) Ceterum ex eo praerupta iam et urgens dominatio, 
nam incolumi Augusta erat adhuc perfugium, quia Tiberio 
inveteratum erga matrem obsequium, neque Seianus aude- 
bat auctoritati parentis antire. tunc velut frenis exsoluti 
proruperunt, missacquc in Agrippinam ac Neronem litterae, 
quas pridem allatas et cohibitas ab Augusta credidit vulgus: 
haud enim multum post mortem eius recitatae sunt, verba 
inerant quaesita asperitate : sed non arma, non rerum no- 
varum studium , amores iuvenum et inpudicitiam nepoti obie- 
ctabat. in nurum ne id quidem confingere ausus, adrogan- 
liam oris et contumacem animum incusavit, magno senatus 
pavore ac silentio, donec pauci, quis nulla ex honesto spes 
(et publica mala singulis in occasionem gratiae trahuntur), 
ut referretur postulavere , promptissimo Cotta Messalino, cum 
atroci sententia, sed aliis a primoribus, maximeque a magi- 
stratibus , trepidabatur : quippe Tiberius etsi infense invectus, 
cetera ambigua reliquerat. 

(4) Fuit in senatu Iunius Rusticus, conponendis patrum 
actis delectus a Caesare, eoque meditationes eius introspi- 
cere creditus, is fatali quodam motu (neque enim ante spe- 
cimen constantiae dederat) seu prava sollertia, dum immi- 
nentium oblitus incerta pavet, inserere se dubitantibus, ac 
monere consules ne relationem inciperent; disserebatque bre- 
vibus momentis summa verti ; posse quandoque Germanici exi- 
tium paenitentiae esse seni, simul populus cfGgies Agrippinae 
ac Neronis gerens circumsistit curiam , fauslisque in Cae- 
sarem ominibus falsas litteras et principe invito exilium domui 
eius intendi clamitat, ita nihil triste illo die patratum, fere- 
bantur etiam sub nominibus consularium fictae in Seiauum 
sententiae, exercentibus pierisque per occultum, atque eo 
procacius, libidinem ingeniorum, unde illi ira violentior et 
materies criminandi: spretum dolorem principis ab senatu, 
descivisse populum; audiri iam et legi novas contiones, nova 
patrum consulta; quid reliquum nisi ut caperent ferrum ct, 
quorum imagines pro vexillis secuti forent, duces imperato- 
resque deligerent? 

(5) Igitur Caesar repetitis adversum nepotem et nurum 
probris, increpitaquc per edictum plebe, questus apud patres 

quod fraude unius senatoris imperatoria maiestas elusa publice 
foret, integra tamen sibi cuncta postulavit, nec ultra deli- 
beratum quo minus, non quidem extrema decernerent (id 
enim vetitum), sed paratos ad ultionem vi principis impediri 
testarentur. Vau-.v » V 

(6) ... Quattuor et quadraginta orationes super ea re habi- 
tae , ex quis oh metum paucae , plurcs adsuetudine . . . «mihi 
pudorem aut Seiano invidiam allaturum censui, versa est 
fortuna, et ille quidem, qui collegam et generum adseiverat, 
sibi ignoscit; ceteri, quem per dedecora fovere, cum scelere 
insectantur, miserius sit ob amicitiam accusari an amicum 
accusare, haud discreverim, non crudelitatem, non clemen- 
tiam cuiusquam experiar, sed liber et mihi ipsi probatus 
anlibo periculum, vos obtestor ne memoriam nostri per 
maerorem quam laeti retineatis, adiciendo me quoque iis 
qui line egregio publica mala effugerunt, n 

(7) Tunc singulos, ut cuique adsistcre, adloqui animus erat, 

retinens aut dimittens, partem diei absumpsit, multoque ad- 
huc coetu, ct cunctis intrepidum vultum eius spectantibus, 
cum superesse tempus novissimis crederent. elKoi quem 
sinu abdiderat, incubuit, neque Caese' ullis : t miliis aut 
probris defunctum insectatus est, n.> ,*!• .< multa 

foedaque incusavisset. 

(8) Relatura inde de P. Vitellio et P- S-cii* ! >. ..Ium 

indices arguebant claustra aerarii, c < i , a. uus erat, et 
militarem pecuniam rebus novis obtui. ase; huic a Considio 
praetura fundo oblectabatur Aelii Galli amicitia, qui punito 
Seiano in hortos Pomponii quasi fidissimum ad subsidium 
perfugisset, neque aliud periclitantibus auxilii quam in fra- 
trum constantia fuit, qui vades exstitere, mox crebris prola- 
tionibus, spem ac metum iuxta gravatus Vitellius, petito per 
speciem studiorum scalpro levem ictum venis intulit, vitam- 
que aegritudine animi finivit, at Pomponius multa morum 
elegantia et ingenio inlustri , dum adversam fortunam aequus 
tolerat, Tiberio superstes fuit. 

(9) Placitum posthac ut in reliquos Seiani liberos adverte- 
retur, vanescente quamquam plebis ira, ac plerisquc per 
priora supplicia lenitis, igitur portantur in carcerem , filius 

C. Tduili opp. ed. mia. I. jq 

imminentium intellegens, puella adeo nescia ut crebro inter- 
rogaret quod ob delictum , et quo traheretur; neque facturam 
ultra, et posse se puerili verbere moneri, traduut temporis 
eius auctores, quia triumvirali supplicio adfici virginem inau- 
ditum habebatur, a carnifice laqueum iuxta conpressam; exin 
oblisis faucibus id aetatis corpora in Gemonias abiecta. 

(10} Per idem tempus Asia atque Achaia exterritae sunt 
acri magis quam diuturno rumore , Drusum Germanici filium 
apud Cycladas insulas, mox in continenti visum, et erat 
iuvenis haud dispari aetate, quibusdam Caesaris libertis vclut 
agnitus, per dolumque comitantibus, adliciebantur ignari fama 
nominis, et promptis Graecorum animis ad nova et mira: 
quippe elapsum custodiae pergere ad paternos exercitus, 
Aegyptum aut Syriam invasurum fingebant simul credebant- 
que. iam iuventutis concursu, iam publicis studiis frequen- 
tabatur, laetus praesentibus et inanium spe, cum auditum id 
Poppaeo Sabino, is Macedoniae tum intentus Achaiam quo- 
que curabat, igitur quo vera seu falsa antiret, Toronaeum 
Thermaeuraque sinum praefestinans, mox Euboeam Aegaei 
maris insulam et Piraeeum Atticae orae, dein Corinthiense 
litus angusliasque Isthmi evadit; marique alio Nicopolim Ro- 
manam coloniam ingressus, ibi demum cognoscit sollertius 
interrogatum quisnam foret, dixisse M. Silano genitum, et 
mullis sectatorum dilapsis adseendisse navem tamquam Italiam 
peteret, scripsitque haec Tiberio, neque nos originem finem ve- 
eius rei ultra comperimus. - - 

(11) Exitu anni diu aucta discordia consulum erupit, nam 
Trio, facilis capesseudis inimicitiis et foro exercitus, ut 
segnem Regulum ad opprimendos Sciani ministros oblique 
perstrinxerat, ille, nisi lacesseretur, modestiae retinens, non 
modo rettudit collegam, sed ut noxium coniurationis ad dis- 
quisitionem trahebat, multisque patrum orantibus ponerent 
odia in perniciem itura, mansere infensi ac minitantes, donec 
magistratu abirent. 

Cn. Domitius et Camillus Scribonianus consulatum inierant, 
cum Caesar Iramisso, quod Capreas et Surrentum interluit, 
freto Campaniam praelegebat, ambiguus an urbem intraret, 
seu, quia contra destinaverat, speciem venturi simulans. et 
saepe in propinqua degressus , aditis iuxta Tiberim hortis, 
saxa rursum et solitudinem maris repetiit, pudore scelerum 
et libidinum, quibus adeo indomitis exarserat ut more regio 
pubem ingenuam stupris pollueret, nec formam tantum et 
decora corpora, sed in his modestam pueritiam, in aliis 
imagines maiorum incitamentum cupidinis habebat, luncque 
primum ignota antea vocabula reperta sunt sellariorum ct 
spintriarum ex foeditate loci ac multiplici patientia, praepo- 
silique servi, qui inquirerent, pertraherent, dona in prom- 
ptos, minas adversum abnuentes, et si retinerent propinquus 
aut parens, vim, raptus suaque ipsi libita velut in captos 
exercebant. 

(2) At Romae principio anni, quasi recens cognitis Liviae 
ilagitiis ac non pridem etiam punitis, atroces sententiae dice- 
bantur, in effigies quoque ac memoriam eius, et bona Seiaui 
ablata aerario ut in fiscum cogerentur, tamquam referret. 
Scipiones haec et Silani et Cassii , isdem ferme aut paulum 
immutatis verbis , adseveratione multa censebant, cum repente 
Togonius Gallus, dum ignobilitatem suam magnis nominibus 
inserit, per deridiculum auditur, nam principem orabat deli- 
gere senatores, ex quis viginli sorte ducti et ferro accincti, 
quotiens curiam inisset, salutem eius defenderent, crediderat 

nimirum epistulae subsidio sibi alterum ex consulibus poscen- 
tis, ut tutus a Capreis urbem peteret. Tiberius tamen, ludi- 
bria seriis permiscere solitus, egit gratis beni volentiae patrum: 
sed quos omitti posse, quos deligi? semperne eosdem aa 
subinde alios? et honoribus perfunctos an iuvenes, privatos 
an e magistratibus? quam deinde speciem fore sumentium 
in limine curiae gladios? neque sibi vitam tanti, si armis 
tegenda foret, haec adversus Togonium, verbis moderans; 
neque ultra abolitionem sententiae suadere. 

(3) At Iunium Gallionem , qui censueral ut praetoriani actis 
stipendiis ius apiscerentur in quattuordecim ordmibus sedendi, 
violenter increpuit, velul coram rogitans quid illi cum militi- 
bus, quos neque dicta imperatoris neque praemia nisi ab 
imperatore accipere par esset, repperisse prorsus quod divos 
Augustus non providerit, an potius discordiam et seditionem 
a satellite Seiani quaesitam, qua rudes animos nomine hono- 
ris ad corrumpendum militiae morem propelleret, hoc pre- 
tium Gallio meditatae adulationis tulit, statira curia, deinde 
Italia exactus; et quia incusabatur facile toleraturus exsilium 
delecta Lesbo, insula nobili et amoena, retrahitur in urbem 
custoditurquc domibus magistratuum, isdem litteris Caesar 
Sextium Paconianum praetorium perculit, magno patrum gau- 
dio, audacem, maleficum, omnium secreta rimantem, dele- 
ctumquc a Seiano cuius ope dolus C. Caesari pararetur, quod 
postquam patefactum , prorupere concepta pridem odia ; et 
summum supplicium decernebatur, ni professus indicium foret. 

(4) Ut vero Lalinium Latiarem ingressus est, accusator 
ac reus iuxta invisi gratissimum spectaculum praehe.bantur. 
Latiaris, ut rettuli, praecipuus oiiin circumveniendi Titii Sabini 
et tunc luendae poenae primus fuit, inter quae Haterius 
Agrippa consules anni prioris invasit, cur mutua accusatione 
intenta nunc silerent : metum prorsus et noxiam conscientiae 
pro foedere haberi ; at non patribus rcliccuda quae audivis- 
sent. Regulus manere tempus ultionis , seque coram principe 
exsecuturum; Trio aemulationem inter collegas, ct si qua 
discordes iecisscnt, melius obiitterari respondit, urgente 
Agrippa Sanquinius Maximus, e consularibus, oravit senatum 
ne curas imperatoris conquisitis insuper acerbitatibus auge- 

rent: sufficere ipsum statuendis remediis, sic Regulo salus 
et Trioni dilatio exitii quaesita. Haterius invisior fuit, quia 
somno aut libidinosis vigiliis marcidus , et ob segnitiam quam- 
vis crudelem principem non metuens, inlustribus viris perni- 
ciem inter ganeam ac stupra meditabatur. 

(5) Exin Cotta Messalinus, saevissimae cuiusque sententiae 
auctor eoque inveterata invidia, ubi primum facultas data, 
arguitur pleraque : C. Caesarem quasi incestae virilitatis, et 
cum die natali Augustae inter sacerdotes epularetur, noven- 
dialem eam cenam dixisse ; querensque de potentia M. Lepidi 
ac L. Arruntii, cum quibus ob rem pecuniariam disceptabat, 
addidisse: «illos quidem senatus, me autem tuebitur Tiberiolus 
meus.D neque cuucta a primoribus civitatis revincebatur; 
iisque instantibus ad imperatorem provocavit, nec multo 
post litterae adferuntur, quibus in modum defensionis, re- 
petito inter se atque Cottam amicitiae principio crebrisque 
eius officiis commemoratis , ne verba prave detorta neu con- 
vivalium fabularum simplicitas in crimen duceretur postulavit. 

(6) Insigne visum est earum Caesaris litterarum initium ; 
nam his verbis exorsus est: «quid scribam vobis, patres 
conscripti, aut quomodo scribam, aut quid omnino non 
scribam hoc tempore, di me deacque peius perdant quam 
perire me cotidie sentio, si scio.» adeo faciliora atque llagitia 
sua ipsi quoque iu supplicium verterant, neque frustra prae- 
stantissimus sapientiae firmare solitus est, si recludantur tyran- 
norum mentes, posse aspici laniatus et ictus, quando ut 
corpora verberibus, ita saevitia, libidine, malis consultis 
animus dilaceretur, quippe Tiberium non fortuna, non soli- 
tudines protegebant, quin tormenta pectoris suasque ipse 
poenas fateretur. 

(7) Tum facta patribus potestate statuendi de Caeciliano se- 
natore, qui plurima adversum Cottam prompserat, placitum 
eandem poenam inrogari quam in Aruseium et Sanquinium, 
accusatores L. Arruntii; quo non aliud honorificentius Cottae 
evenit, qui nobilis quidem, sed egens ob luxum, per fla- 
gitia infamis, sanctissimis Arruntii artibus dignitate ultionis 
aequabatur. 

Q. Servaeus posthac et Minucius Therinus inducti, Servaeus 

praetura functus et quondam Germanici comes, Minucius 
equestri loco, modeste habita Seiani amicitia; unde illis maior 
miseratio, contra Tiberius praecipuos ad scelera increpans, 
admonuit C. Cestium patrem dicere senatui quae sibi scripsis- 
set; susccpitque Cestius accusationem, quod maxime exitiabile 
tulere illa tempora , cum primores senatus infimas etiam dela- 
tiones exercerent, alii propalam, multi per occultum ; neque 
discerneres alienos a coniunctis, amicos ab ignotis, quid 
repens aut vetustate obscurum : perinde in foro , in convivio, 
quaqua de re locuti incusabantur, ut quis praevenire et reum 
destinare properat, pars ad subsidium sui, plures infecti 
quasi valitudinc et contactu, sed Minucius et Servacus dam- 
nati indicibus accessere, tractiquc sunt in casum eundem 
Iuiius Africanus e Santonis GaHica civitate, Seius Quadratus: 
originem non repperi. neque sum ignarus a picrisque scri- 
ptoribus omissa multorum pericula et poenas, dum copia 
fatiscunt aut, quae ipsis nimia et maesta fuerant, ne pari taedio 
lecturos adficerent verentur, nobis pleraque digna cognitu 
obvenere, quamquam ab aliis incelebrata. 

(8) Nara ea tempestate qua Seiani amicitiam ceteri falso 
exuerant, ausus est eques Romanus M. Terentius, ob id reus, 
amplecti , ad hunc modum apud senatum ordiendo : a for- 
tunae quidem meae fortasse minus expediat adgnoscere cri- 
men quam abnuere, sed utcumque casura res est, fatebor 
et fuisse me Seiano amicum , et ut essem expetisse , et post- 
quam adeptus eram laetatum, videram collegam patris re- 
gendis praetoriis cohortibus, mox urbis et militiae munia simul 
obeuntem, illius propinqui et adffries honoribus augebantur; 
ut quisque Seiano intimus, ita ad Caesaris amicitiam validus; 
contra quibus infensus esset, metu ac sordibus conflictabantur, 
nec quemquam exemplo adsumo : cunctos qui novissimi 

consilii expertes fuimus, meo unius discrimine defendam, non 
enim Seianum Vulsinienscm, sed Claudiae ct Iuliae domus 
partem, quas adfinitate occupaverat, tuum, Caesar, generum, 
tui consulatus socium, tua officia in re publica capessentem 
colebamus, non est nostrum aestimare quem supra ceteros 
et quibus causis extollas, tibi summum rerum indicium 
di dedere : nobis obsequii gloria relicta est. spectamus porro 

quae coram habentur, cui ex te opes honores, quis plurima 
iuvandi nocendive potentia; quae Seiano fuisse nemo nega- 
verit. abditos principis sensus, et si quid occultius parat, 
exquirere iniicilum, anceps ; nec ideo adsequare. ne, patres 
conscripti, ultimum Seiani diem, sed sedecim annos cogi- 
taveritis. etiam Salrium atque Pomponium venerabamur; 
libertis quoque ac ianitoribus eius notescere pro magnifico 
accipiebatur, quid ergoT indistincta haec defensio et pro- 
misca dabitur? immo iustis terminis dividatur, insidiae in 
rem publicam , consilia caedis adversum imperatorem punian- 
tur : de amicitia et officiis idem finis et te, Caesar, et nos 
absolverit.» 

(9) Constantia orationis, et quia repertus erat qui efferret 
quae omnes animo agitabant, eo usque potuere ut accu- 
satores eius, additis quae ante deliquerant, exsilio aut morte 
multarentur. 

Secutae dehinc Tiberii litterae in Sex. Vestilium praetorium, 
quem Druso fratri percarum in cohortem suam transtulerat, 
causa offensionis Yestilio fuit, seu composuerat quaedam in 
C. Caesarem ut impudicum, sive ficto babita fides, atque 
ob id convictu principis prohibitus cum senili manu ferrum 
tentavisset, obligat venas; precalusque per codicillos, immiti 
rescripto, venas resolvit, acervalim ex eo Annius Pollio, 
Appius Silanus, Scauro Mamerco simul ac Sabino Calvisio, 
maieslatis postulantur, et Yinicianus Pollioni patri adicieba- 
tur, clari genus, et quidam summis honoribus, contremuerant- 
que patres (nam quotus quisque adfinitalis aut amicitiae tot 
inlustrium virorum expers erat?), ni Celsus urbanae cohortis 
tribunus, tum inter indices, Appium et Calvisium discrimini 
exemisset. Caesar Pollionis ac Yiniciani Scaurique causam , ut 
ipse cum senatu nosceret, distulit, datis quibusdam in Scaurum 
tristibus nolis. 

(10) Ne feminae quidem exsortes periculi, qua occupandae 
rei publicae argui non poterant, ob lacrimas incusabantur; 
necalaque est anus Yitia , Fufii Gemini mater, quod filii necem 
flevisset, haec apud senatum, nec secus apud principem 
Yescularius Atticus ac Iulius Marinus ad mortem aguntur, e 
vetustissimis familiarium , Rhodum secuti et apud Capreas in- 

dividui, Vescularius insidiarum in Libonem internuntius: Ma- 
rino participe Seianus Curtium Atticum oppresserat, quo lae- 
tius acceptum sua exempla in consultores recidisse. 

Per idem tempus L. Piso pontifex, rarum in tanta claritu- 
dine, fato obiit, nullius servilis sententiae sponte auctor, et 
quotiens necessitas ingrueret, sapienter moderans, patrem 
ei censorium fuisse memoravi; aetas ad octogesimum annum 
processit; decus triumphale in Thraecia meruerat, sed prae- 
cipua ex eo gloria, quod praefectus urbi recens continuam 
potestatem et insolentia parendi graviorem mire temperavit. 

(tl) Namque antea, profectis domo regibus ac mox magi- 
stratibus, ne urbs sine imperio foret, in tempus deligebatur 
qui ius redderet ac subitis mederetur; feruutque ab Romulo 
Ventrem Romulium, post ab Tullo Uoslilio Nomam Marcium 
et ab Tarquinio Superbo Spurium Lucretium inposilos. dcin 
consules mandabant; duratque simulacrum, quotiens ob ferias 
Latinas praeiicilur qui consulare munus usurpet, ceterum 
Augustus bellis civilibus Cilnium Maecenatem , equestris ordi- 
nis, cunctis apud Romam atque Italiam praeposuit, mox 
rerum potitus , ob magnitudinem populi ac tarda legum auxi- 
lia, sumpsit e consularibus qui coerceret servitia et quod civium 
audacia turbidum, nisi vim metuat, primusque Messala Cor- 
vinus eam potestatem, et paucos intra dies finem accepit, 
quasi nescius exercendi, tum Taurus Statilius, quamquam 
provecta aetate , egregie toleravit, dein Piso viginti per annos 
pariter probatus, publico funere ex decreto senatus cele- * 
bratus est. v 

(12) Relatum inde ad patres a Quintiliano tribuno plebei 
de libro Sibullae , quem Caninius Gallus quindecimvirum recipi 
inter ceteros eiusdem vatis, et ea de re senatus consultum 
postulaverat; quo per discessionem facto misit litteras Caesar, 
modice tribunum increpans ignarum antiqui moris ob iuven- t 
tam. Gallo exprobrabat quod scientiae caerimoniarumque 
vetus incerto auctore, ante sententiam collegii, non, ut ad- 
solet, lecto per magistros acslimatoque carmine, apud infre- 
quentem senatum egisset, simul commonefecit, quia multa 
vana sub nomine celebri vulgabantur, sanxisse Augustum, 
quem intra diem ad praetorem urbanum deferrentur neque 

habere privatim liceret, quod a maioribus quoque decretum 
erat post exustum sociali bello Capitolium , quaesitis Samo 
Ilio Ervthris, per Africam etiam ac Siciliam et Italicas colo- 
nias, carminibus Sibullae, una seu plures fuere, datoque 
sacerdotibus negotio, quantum humana ope potuissent, vera 
discernere, igitur tunc quoque notioni quindecimvirum is 
liber subicitur. 

■ (13) Isdem consulibus gravitate annonae iuxta seditionem 
ventum; multaque, et plures per dies, in theatro licentius 
efflagitata, quam solitum adversum imperatorem, quis com- 
motus incusavit magistratus patresque quod non publica au- 
ctoritate populum coercuissent; addiditque quibus e provin- 
ciis, et quanto maiorem quam Augustus rei frumentariae 
copiam advectaret, ita castigandae plebi compositum senatus 
consultum prisca severitate, neque segnius consules edixere, 
silentium ipsius non civile, ut crediderat, sed in superbiam 
accipiebatur. 

(14) Fine anni Geminius, Celsus, Pompeius, equites 
Romani, cecidere coniurationis crimine; ex quis Geminius 
prodigentia opum ac mollitia vitae amicus Seiano, nihil ad 
serium, et lulius Celsus tribunus in vinclis laxatam catenam 
et circumdatam in diversum tendens, suam ipse cervicem 
perfregit, at Rubrio Fabato, tamquam desperatis rebus Ro- 
manis Parthorum ad misericordiam fugeret, custodes additi, 
sane is repertus apud fretum Siciliae retractusque per cen- 
turionem, nullas probabiles causas longinquae peregrinationis 
adfcrcbat. mansit tamen incolumis, oblivione magis quam 
dementia. 

(15) Ser. Galba L. Sulla consulibus diu quaesito quos nepti» 
bus suis maritos destinaret Caesar, postquam instabat virgi- 
num aetas, L. Cassium, M. Vinicium legit. Vinicio oppidanum 
genus: Calibus ortus, patre atque avo consularibus, cetera 
equestri familia erat, mitis ingenio et comptae facundiae. 
Cassius plebeii Romae generis, verum antiqui honoratique, 
et severa patris disciplina eductus facilitate saepius quam 
industria commendabatur, huic Drusillam, Vinicio Iuliam 
Germanico genitas coniungit; superque ea re senatui scribit, 
levi cum honore iuvenum. dein redditis absentiae causis 

admodum vagis, flexit ad graviora et offensiones ob rem 
publicam coepias, utque Macro praefectus tribunorumque et 
centurionum pauci secum introirent, quotiens curiam ingre- 
deretur, petivit, factoquc large et sine praescriptione generis 
aut numeri senatus consulto, ne tecta quidem urhis, adeo 
publicum consilium numquam adiit, deviis plerumque itineri- 
bus ambigens patriam et declinans. 

(16) Interea magna vis accusatorum in eos inrupit, qui 
pecunias fenore auctitabant adversum legem dictatoris Cae- 
saris, qua de modo credendi possidendique intra Italiam 
cavetur, omissam olim, quia privato usui bonum publicum 
postponitur, sane vetus urbi fenebre malum, et seditionum 
discordiarumque creberrima causa ; eoque cohibebatur antiquis 
quoque et minus corruptis moribus, nam primo duodecim 
tabulis sanctum, ne quis unciario fenore amplius exerceret, 
cum antea ex libidine locupletium agitaretur; dein rogatione 
tribunicia ad semuncias redacta, postremo vetita versura, 
rouitisque plebis scitis obviam itum fraudibus, quae totiens 
repressae miras per artes rursum oriebantur, sed tum Grac- 
chus praetor, cui ea quaestio evenerat, multitudiue pericli- 
tantium subactus rettulit ad senatum; trepidique patres (ne- 
que enim quisquam tali culpa vacuus) veniam a principe peti- 
vere; et concedente annus in posterum sexque menses dati, 
quis secundum iussa legis rationes familiares quisque com- 
ponerent. 

(17) llinc inopia rei nummariae, commoto simul omnium 
aere alieno, et quia tot damnatis bonisque eorum diven- 
ditis signatum argentum fisco vel aerario attinebatur, ad hoc 
senatus praescripserat, duas quisque fenoris partes in agris 
per Italiam conlocaret. sed creditores in solidum appella- 
bant ; nec decorum appellatis minuere fidem, ita primo con- 
cursatio et preces; dein strepere praetoris tribunal; eaque 
quae remedio quaesita, venditio et emptio, in contrarium 
mutari, quia feneratores omnem pecuniam mercandis agris 
condiderant, copiam vendendi secuta vilitate, quanto quis 
obaeratior, aegrius distrahebant, mullique fortunis provol- 
vebantur; eversio rei familiaris dignitatem ac famam prae- 
ceps dabat, donec tulit opem Caesar disposito per mensas 

milies sestertio, factaque mutuandi copia sine usuris per 
triennium, si debitor populo in duplum praediis cavisset, 
sic refecta fides, et paulatim privati quoque creditores re- 
perti. neque emptio agrorum exercita ad formam senatus 
consulti, acribus, ut ferme talia, initiis, incurioso fine. 

(18) Dein redeunt priores metus postulato maiestalis Con- 
sidio Proculo ; qui nullo pavore diem natalem celebrans raptus 
in curiam , parilerque damnatus interfcclusque. et sorori 
eius Sanciae aqua atque igni interdictum, accusante Q. Pom- 
ponio. is moribus inquies haec et huiuscemodi a se facti- 
tari praetendebat, ut parta apud principem gratia periculis 
Pomponii Secandi fratris mederetur, etiam in Pompeiam Macri- 
nam exsilium statuitur, cuius maritum Argolicum, socerum 
Laconem, e primoribus Achaeorum, Caesar addixerat, pater 
quoque inluslris eques Romanus ac frater praetorius, cum 
damnatio instaret, se ipsi interfecere, datum erat crimini 
quod Theophancn Mytilenaeum proavum eorum Cn. Magnus 
inter intimos habuisset, quodque defuncto Theophani cae- 
lestes honores Graeca adulatio tribuerat. 

(19) Post quos Sex. Marius Hispaniarum ditissimus defertuir 
incestasse filiam et saxo Tarpeio deicitur. ac ne dubium 
haberetur magnitudinem pecuniae malo vertisse, aurarias eius, 
quamquam publicarentur, sibimet Tiberius seposuit, inrita* 
tusque suppliciis cunctos, qui carcere attinebantur accusati 
societatis cum Seiano, necari iubet. iacuit inmensa strages, 
omnis sexus, omnis aetas, inlustres ignobiles, dispersi aut 
aggerati, neque propinquis aut amicis adsistere inlacrimare, 
ne visere quidem diutius dabatur; sed circumiecti custodes 
et in maerorem cuiusque intenti corpora putrefacta adsecta- 
banlur, dum in Tiberim traberentur, ubi fluitantia aut ripis 
adpulsa non cremare quisquam, non contingere, interciderat 
sortis humanae commercium vi metus; quantumque saevitia 
glisceret, miseratio arcebatur. 

(20) Sub idem tempus C. Caesar, discedenti Capreas avo 
comes, Claudiam, M. Silani filiam, coniugio accepit, imma- 
nem animum subdola modestia tegens, non damnatione ma- 
tris, non exsilio fratrum rupta voce; qualem diem Tiberius 
induisset, pari habitu, haud multum distantibus verbis, unde 

mox scitum Passieni oratoris dictum percrebruit, neque meli- 
orem umquam servum neque deteriorem dominum fuisse. 

Non omiserim praesagium Tiberii de Servio Galba tum con- 
sule; quem accitum et diversis sermonibus pertentatura po- 
stremo Graecis verbis in hanc sententiam adlocutus «el tu, 
Galba, quandoque degustabis imperium,» seram ac brevem 
potentiam signiticans, scientia Chaldaeorum artis, cuius apiscen- 
dae otium apud Rhoduin, magistrum Thrasullum habuit, peri- 
tiam eius hoc modo expertus: 

(21) Quotiens super tali negotio consultaret, edita domus 

parte ac liberti unius conscientia utebatur, is litterarum 
ignarus, corpore valido, per avia ac derupta (nam saxis do- 
mus imminet) praeibat eum, cuius artem experiri Tiberius 
statuisset, et regredientem, si vanitatis aut fraudum suspicio 
incesserat, io subjectum mare praecipitabat, ne index arcani 
exsisteret, igitur Thrasullus isdem rupibus inductus postquam 
percunctautem commoverat, imperium ipsi et futura sollerter 
patefaciens, interrogatur an suam quoque genitalem horam 
comperisset; quem tum annum, qualem diem baberet. ille 
positus siderum ac spatia dimensus, haerere primo, dcin 
pavescere, et quautum introspiceret, magis ac magis trepidus 
admirationis et metus, postremo exclamat ambiguum sibi ac 
prope ultimum discrimen instare, tum complexus eum Ti- 
berius praescium periculorum et incolumem fore gratatar; 
quaeque dixerat, oracli vice accipiens, inter intimos amico- 
rum tenet. > y i LMtlT 

(22) Sed mihi haec ac talia audienti in incerto iudicium 
est, fatone res mortalium et necessitate immutabili an forte 
volvantur, quippe sapientissimos veterum, quique seciam 
eorum aemulantur, diversos reperies, ac multis insitam opi- 
nionem non initia nostri, non finem, non denique homines 
dis curae; ideo creberrime tristia in bonos, laeta apud 
deteriores esse, cootra alii fatum quidem congruere rebus 
putant, sed uou e vagis stellis, verum apud principia et ne- 
xus naturalium causarum; ac tamen electionem vitae nobis 
relinquunt, quam ubi elegeris, certum imminentium ordinem, 
neque mala vel bona quae vulgus putet; multos qui con- 
flictari adversis videantur, beatos, at plerosque quamquam 

magnas per opes miserrimos, si illi gravem fortunam con- 
stanter tolerent, hi prospera inconsulte utantur, ceterum 
plurimis mortalium non eximitur, quin primo cuiusque ortu 
ventura destinentur; sed quaedam secus, quam dicta sint, 
cadere, fallaciis ignara dicentium : ita corrumpi fidem artis, 
cuius clara documenta et antiqua aetas et nostra tulerit, 
quippe a filio eiusdem Thrasuili praedictum Neronis imperium 
in tempore memorabitur, ne nunc incepto longius abierim. 

(23) Isdem consulibus Asinii Galli mors vulgatur, quem 
egestate cibi peremptum haud dubium , sponte vel necessitate, 
incertum habebatur, consultusque Caesar an sepeliri sineret, 
non ernbuit permittere, ultroque incusare casus qui reum 
abstulissent, antequam coram convinceretur, scilicet medio 
triennio defuerat tempus subeundi iudicium consulari seni, 
tot consularium parenti. Drusus deinde exstinguitur, cum se 
miserandis alimentis, mandendo c cubili tomento, nonum ad 
diem detinuisset, tradidere quidam praescriptum fuisse Ma- 
croni, si arma ab Sciano tentarentur, extractum custodiae 
iuvenem (nam in 1’alalio attinebatur) ducem populo imponere, 
mox quia rumor incedebat fore ut nuru ac nepoti conciliare- 
tur Caesar, saevitiam quam paeniteutiam maluit. 

(24) Quin et invectus in defunctum, probra corporis, exitia- 
bilem iu suos, infensum rei publicae animum obiccit, reci- 
tarique factorum dictorumque eius descripta per dies iussit, 
quo non aliud atrocius visum, adslilissc tot per annos qui 
vultum, gemitus, occultum etiam murmur exciperent, et po- 
tuisse avum audire, legere, in publicum promere, vix fides, 
nisi quod Attii centurionis ct Didyroi liberti epistulae ser- 
vorum nomina praeferebant, ut quis egredientem cubiculo 
Drnsnm pulsaverat, exterruerat, etiam sua verba centurio 
saevitiae plena, tamquam egregium, vocesque delicientis 
adiecerat, quis primo alienatiuqem mentis simulans quasi 
per dementiam funesta Tiberio, mox ubi exspes vitae fuit, 
meditatas compositasque diras imprecabatur, ut quemadmodum 
nurum filiumque fratris et nepotes domumque omnem caedi- 
bus complevisset, ita poenas nomini genarique maiorum et 
posteris exsolveret, obturbabant quidem patres specie dete- 
standi: sed penetrabat pavor et admiratio callidum olim et 

legendis sceleribus obscurum huc confidentiae venisse, ut 
tamquam dimotis parietibus ostenderet nepotem sub verbere 
centurionis, inter servorum ictus, extrema vitae alimenta 
frustra orantem. . , a «jf 

(25) Nondum is dolor exoleverat, cum de Agrippina audi- 
tum, quam interfecto Seiano spe sustentatam pro vixisse reor* 
et postquam nihil de saevitia remittebatur, voluntate exstin- 
ctam, nisi si negatis alimentis adsimulatus est finis, qui 
videretur sponte sumptus, enimvero Tiberius foedissimis 
criminationibus exarsit, impudicitiam arguens et Asinium Gal- 
lum adulterum, eiusque morte ad taedium vitae conpolsam. 
sed Agrippina aequi inpaliens, dominandi avida, virilibus 
curis feminarum vitia exuerat, eodem die defunctam, quo 
biennio ante Seianus poenas luisset , memoriaequs id proden- 
dum addidit Caesar, iactavitque quod non laqueo strangulata 
neque in Gemonias proiecta foret, actae ob id grates decre- 
tumque, ut quintumdecimum kal. Novembris, utriusque necis 
dic, per omnis annos donum Iovi sacraretur. 

(26) Haud multo post Cocceius Nerva, continuus principis* 
omnis divini humanique iuris sciens, integro statu, corpore 
inlaeso, moriendi consilium cepit, quod ut Tiberio cognitura, 
adsidere, causas requirere, addere preces, fateri postremo 
grave conscientiae, grave famae suae, si proximus amicorum 
nullis moriendi rationibus vitam fugeret, aversatus sermo- 
nem Nerva , abstinentiam cibi coniunxit. ferebant gnari cogi- 
tationum eius, quanto propius mala rei publicae viseret, ira 
ct metu, dum integer, dum intentatus, honestum finem voluisse. 

Celerum Agrippinae pernicies, quod vix credibile, Planci- 
nam traxit, nupta olim Cn. Pisoni ct palam laeta morte 
Germanici, cum Piso caderet, precibus Augustae nec minus 
inimicitiis Agrippinae defensa erat, ut odium et gratia de- 
siere, ius valuit; pelilaque criminibus haud ignotis, sua 
manu sera magis quam inmerita supplicia persolvit. • , 

(27) Tot luctibus funesta civitate pars maeroris fuit quod 
Iulia Drusi filia , quondam Neronis uxor, denupsit in domum 
Itubeilii Blandi, euius avum Tiburtem equitem Romanum 
plerique meminerant, extremo anni mors Aelii Lamiae funere 
censorio celebrata, qui administrandae Suriae imagine tan- 

dem exsolutus urbi praefuerat, genus illi decorum, vivida 
senectus; et non permissa provincia dignationem addiderat, 
exin Flacco Pomponio Suriae propraetore defuncto recitantur 
Caesaris litterae, quis incusabat egregium quemque et regen- 
dis exercitibus idoneum abnuere id munus, seque ea neces- 
situdine ad preces cogi, per quas consularium aliqui capessere 
provincias adigerentur, oblitus Arruntium, ne in Hispaniam 
pergeret , decimum iam annum attineri, obiit eodem anno et 
M. Lepidus, de cuius moderatione atque sapientia in prioribus 
libris satis conlocavi. neque nobilitas diutius demonstranda 
est: quippe Aemilium genus fecundum bonorum civium, et 
qui eadem familia corruptis moribus, inlustri tamen fortuna 
egere. 

(28) Paulo Fabio L. Vitellio consulibus post longum saecu- 
lorum ambitum avis phoenix in Aegyptum venit, praebuitque 
materiem doctissimis indigenarum et Graecorum multa super 
eo miraculo disserendi, de quibus congruunt, et plura ambi- 
gua sed cognitu non absurda, promere libet, sacrum soli id 
animal, et ore ac distinctu pinnarum a ceteris avibus diver- 
sum consentiunt qui formam eius definiere, de numero anno- 
rum varia traduntur, maxime vulgatum quingentorum spa- 
tium : sunt qui adseverent mille quadringentos sexaginta unum 
interici, prioresque alites Sesoside primum, post Amaside 
dominantibus, dein Ptolemaeo qui ex Macedonibus tertius 
regnavit, in civitatem cui Heliopolis nomen advolavisse, multo 
ceterarum volucrum comitatu novam faciem mirantium, sed 
antiquitas quidem obscura : inter Ptolemaeum ac Tiberium 
minus ducenti quinquaginta anni fuerunt, unde nonnulli falsum 
hunc phoenicem neque Arabtyn e terris credidere, nibilquo 
usurpavisse ex his, quae vetus memoria firmavit, confecto 
quippe annorum numero, ubi mors propinquet, suis in terris 
struere nidum , eique viin genitalem adfundere , ex qua fetum 
oriri; et primam adulto curam sepeliendi patris, neque id 
temere, sed sublato murrhae pondere tentatoque per longum 
iter, ubi par oneri, par meatui sit, subire patrium corpus 
inque solis aram perferre atque adolerc. haec incerta et fabu- 
losis aucta : ceterum aspici aliquando in Acgjpto eam vo- 
lucrem nou ambigitur. 

(29) At Romae caede continua, Pomponius Labeo, quem 

praefuisse Moesiae rettuli, per abruptas venas sanguinem 
effudit; aemulataque est con iunx Pax aea. nam promptas 
eiusraodi mortes metus carnificis faciebat, et quia damnati 
publicatis bonis sepultura prohibebantur, eorum qui de se 
statuebant humabantur corpora, manebant testamenta, pretium 
festinandi, sed Caesar missis ad senatum litteris disseruit 
morem fuisse maioribus, quotiens dirimerent amicitias, inter- 
dicere domo eumque finem gratiae ponere : id se repeti- 
visse in Labeone, atque illum, quia male administratae 
provinciae aliorumque criminum urgebatur, culpam invidia 
velavisse, frustra conterrita uxore, quam etsi nocentem, 
periculi tamen expertem fuisse. Mamercus dein Scaurus rur- 
sum postulatur, insignis nobilitate et orandis causis , vita pro- 
brosus. nihil hunc amicitia Seiani, sed labefecit haud minus 
validum ad exitia Macronis odium , qui easdem artes occultius 
exercebat; detulcratque argumentum tragoediae a Scauro 
scriptae , additis versibus qui in Tiberium flecterentur, verum 
ab Servilio et Cornelio accusatoribus adulterium Liviae, ma- 
gorum sacra obiectabantur. Scaurus, ut dignum veteribus 
Aemiliis, damnationem anteit, hortante Sextia uxore, quae 
incitamentum mortis et particeps fuit. ~ ' 

(30) Ac tamen accnsatores, si facultas incideret, poenis 
adficiebanlur, ut Servilius Comcliusque perdito Scauro fa- 
mosi, quia pecuniam a Vario Ligure omittendae delationis 
ceperant , in insulas interdicto igni atque aqua demoti sunt 
et Abudius Ruso functus aedilitate dum Lentulo Gaetulico, sub 
quo legioni praefuerat, periculum lacessit, quod is Seiani 
filium generum destinasset, ultro damnatur atque urbe exigi- 
tur. Gaetulicus ca tempestate superioris Germaniae legiones 
curabat, roirumque amorem adseculns erat; effusae clemen- 
tiae, modicus severitate, et proximo quoque exercitui per 
L. Apronium socerum non ingratus, unde fama constans 
ausum mittere ad Caesarem litteras, adfinitatem sibi cura 
Sciano haud sponte sed consilio Tiberii coeptam; perinde 
6e quam Tiberium falli potuisse, neque errorem eundem illi, 
sine fraude, aliis exitio habendum, sibi fidem integram et, 
si nullis insidiis peteretur, mansuram : successorem non aliter 

quam indicium mortis accepturum, firmarent velut foedus, 
quo princeps ceterarum rerum poteretur, ipse provinciam 
relineret, haec, mira quamquam , fidem cx eo trahebant, 
quod unus omnium Seiani adfiniutu incolumis mullaque gratia 
mansit, reputante Tiberio publicum sibi odium, extremam 
aetatem, roagisque fama quam vi stare res suas. 

(31) G. Cestio M. Servilio consulibus nobiles Parthi in ur- 
bem venere, ignaro rege Artabano, is metu Germanici fidus 
Romanis, aequabilis in suos, mox superbiam in nos, saevi- 
tiam in populares sumpsit, fretus bellis , quae secunda adver- 
sum circumiectas nationes exercuerat, et senectutem Tiberii 
ut inermem despiciens, avidusque Armeniae, cui defuncto 
rege Artaxia Arsacen liberorum suorum veterrimum inposuit, 
addita contumelia et missis qui gazam a Vonone relictam in 
Syria Ciliciaque reposcerent; simul veteres Persarum ac Ma- 
cedonum terminos, seque invasurum possessa Cyro et post 
Alexandro per vaniloquentiam ac minas iaciebat, sed Parthis 
mittendi secretos nuntios validissimus auctor fuit Sinnaccs, 
insigni familia ac perinde opibus, et proximus huic Abdus, 
ademptae virilitatis, non despectum id apud barbaros, ullro- 
que potentiam habet, ii adseitis et aliis primoribus, quia 
neminem gentis Arsacidarum summae rei inponero poterant, 
interfectis ab Artabano plerisquc aut nondum adultis, Phra- 
hate» regis Phrahatis (ilium Koma poscebant : nomine tantum 
et auctore opus, ut sponte Caesaris, ut genus Arsacis ripam 
apud Euphratis cerneretur, cupitum id Tiberio. 

(32) Ornat Phrahalen accingitque paternum ad fastigium, 
destinata retinens, consiliis et astu res externas moliri, arma 
procul habere, interea cognitis insidiis Arlab&nus tardari 
metu, modo cupidine vindictae inardescere, et barbaris cun- 
ctatio servilis, stalim exsequi regium videtur, valuit tamen 
utilitas, ut Abdum specie amicitiae vocatum ad epulas lento 
veneno inligaret, Sinnaccn dissimulatione ac donis, simul 
per negotia moraretur, et Phrahates apud Syriam dum omisso 
cultu Romano, cui per tot annos insueverat, instituta Par- 
iliorum insumit, patriis moribus impar morbo absumptus csL 
sed non Tiberius omisit incepta. Tiridaten sanguinis eius- 
dem aemulum Artabano, reciperandaeque Armeniae Iberum 

Mitbridaten deligit, conciliatque fratri Pharasmani, qui gen- 
tile imperium oblinebat; cl cunctis quae apud Orientem para- 
bantur , L. Vitellium praefecit, eo de homine haud sum 
ignarus sinistram in urbe famam, pleraque foeda memorari, 
ceterum regendis provinciis prisca virtute egit, unde regres- 
sus, et formidine C. Caesaris, familiaritate Claudii turpe in 
servitium mutatus, exemplar apud posteros adulatorii dede- 
coris habetur , cesseruntque prima postremis , et bona juven- 
tae senectus flagitiosa oblitteravit. 

• (33) At ex regulis prior Mithridates Pharasmanem perpulit 

dolo et vi conatus suos iuvare, repertique corruptores mini- 
stros Arsacis multo auro ad scelus cogunt, simul Iberi ma- 
gnis copiis Armeniam inrumpunt, et urbe Artaxata poliuntur, 
quae postquam Artabano cognita, filium Orodem ultorem 
parat; dat Parthorum copias, mittit qui auxilia mcrcede 
facerent, contra Pharasmanes adiungere Albanos, accire Sar- 
matas, quorum sceptuchi utrimque donis acceptis, more gen- 
tico, diversa induere, sed Iberi locorum potentes Caspia 
via Sarmatam in Armenios raptim effundunt, at qui Parthis 
adventabant, facile arcebantur, cum alios incessus hostis clau- 
sisset, unum reliquum, mare inter et extremos Albanorum 
montes, aestas impediret, quia flatibus Etesiarum implentur 
vada : hibernus auster revolvit fluctus, pulsoque introrsus 
freto brevia litorum nudantur. 

(34) Intcrim Oroden sociorum inopem auctus auxilio Pha- 
rasmanes vocare ad pugnam et detrectantem incessere, ade- 
quitare castris, infensare pabula; ac saepe in modum ob- 
sidii stationibus cingebat, donec Parthi contumeliarum insolen- 
tes circumsisterent regem, poscerent proelium, atque illis 
sola in equite vis : Pharasmanes et pedite valebat, nam Iberi 
Albanique saltuosos locos incolentes duritiae patientiaeque 
magis insuevere, feruntque se Thessalis ortos, qua leinpe» 
state Iaso, post avectam Medeam genitosque ex ea liberos, 
inanem mox regiam Aeetae vacnosque Colchos repetivit, mul- 
taque de nomine eius, et oraclum Phrixi celebrant; nec 
quisquam ariete sacrificaverit credito vexisse Phrixum , sive 
id animal seu navis insigne fuit, ceterum directa utrimque 
acie, Parthus imperium Orientis, claritudinem Arsacidarum, 

contraque ignobilem Iberum mercenario milite disserebat; 
Pbarastnanes integros semet a Parthico dominatu, quauto maiora 
peterent, plus decoris victores aut, si terga darent, flagitii 
atque periculi laturos, simul horridam suorum aciem, picta 
auro Medorum agmina, hinc viros, inde praedam ostendere. 

(33) Enimvero apud Sarmatas non una vox ducis : se quis- 
que stimulant, ne pugnam per sagittas inirent: impetu et 
comminus praeveniendum, variae hinc bellantium species, cum 
Parthus sequi vel fugere pari arte suetus distraheret turmas, 
spatium ictibus quaereret, Sarmatae omisso arcu, quo bre- 
vius valent, coniis gladiisque ruerent; modo equestris proelii 
more, frontis et tergi vices; aliquando, ut conserta acies 
corporibus et pulsu armorum pellerent pellerentur, lamque 
et Albani Iberique prensare, detrudere, ancipilem pugnam 
hostibus facere, quos super eques, et propioribus vulneribus 
pedites adflictabant. inter quae Pharasmanes Orodesque, dum 
strenuis adsunt aut dubitantibus subveniunt, conspicui eoque 
gnari, clamore telis equis concurrunt, instantius Pharasma- 
nes : nam vulnus per galeam adegit, nec iterare valuit, prae- 
latus equo, et fortissimis satellitum protegentibus saucium, 
fama tamen occisi falso credita exterruit Parthos, vicloriam- 
que concessere. 

(36) Mox Artabanus tota mole regni ultum iit. peritia loco- 
rum ab lberis melius pugnatum, nec ideo abscedebat, ni 
contractis legionibus Vitellius, et subdito rumore, tamquam 
Mesopotamiam invasurus, metum Romani belli fecisset, tum 
omissa Armenia versaeque Artabani res, inliciente Vitellio, 
desererent regem saevum in pace et adversis proeliorum exitio- 
sum. igitur Siunaces, quem antea infensum memoravi, pa- 
trem Abdagesen aliosque occultos consilii, et tunc continuis 
cladibus promptiores, ad defectionem (rabit, adflucnlibus pau- 
latiin qui metu magis quam benivoienlia subiecli repertis 
auctoribus sustulerant animum, nec iam aliud Artabano reli- 
quum, quam si qui externorum corpori custodes aderant, 
suis quisque sedibus extorres, quis neque boni intellectas 
neque mali cura, sed mercede aluntur ministri sceleribus, 
bis adsumptis in longinqua et coutermina Scythiae fugam 
maturavit, spe auxilii, quia Hyrcanis Carmaniisquc peradfiui- 

tatcm innexus erat : atque inierim posse Parthos absentium 
aequos, praesentibus mobiles, ad paenilentiam mutari. 

(37) At Vitellius profugo Artabano et flexis ad novum regem 
popularium animis, hortatus Tiridaten parala capessere, robur 
legionum sociorumquc ripam ad Euphratis ducit, sacrifican- 
tibus, cum hic more Komano suovetaurilia daret, ille equum 
placando amni adornasset, nuntiavere accolae Euphraten nulla 
imbrium vi sponte et inmensum attolli , simul albentibus spu- 
mis in modum diadematis sinuare orbes, auspicium prosperi 
transgressus, quidam callidius interpretabantur, inilia conatus 
secunda neque diuturna, quia eorum quae terra caelove por- 
tenderentur certior fides, fluminum instabilis natura simul 
ostenderet omina raperetque. sed ponte navibus effecto tra- 
missoque exercitu, primus Ornospades mullis equitum mili- 
bus in castra venit, exsul quondam et Tiberio, cum Delma- 
ticum bellum conficeret, haud inglorias auxiliator, eoque 
civitate Romana donalus, mox repetita amicitia regis multo 
apud eum honore, praefectus campis qui Euphrate et Tigre 
inclutis amnibus circumflui Mesopotamiae nomen acceperunt, 
neque multo post Sinnaccs auget copias, et columen partium 
Abdageses gazam et paratus regios adicit. Vitellius osten- 
tasse Romana arma satis ratus, monet Tiridaten primoresque, 
hunc, Phrahatis avi et altoris Caesaris, quae utrobique pul- 
chra, meminerit, illos, obsequium in regem, reverentiam in 
nos. decus quisque suum et fidem retinerent.exin cum le- 
gionibus in Syriam remeavit. 

(38) Quae duabus aestatibus gesta coniunxi, quo requiesce- 
ret animus a domesticis malis, non enim Tiberium, quam- 
quam triennio post caedem Seiani, quae ceteros mollire so- 
lent, tempus preces satias mitigabant, quin incerta vel abolita 
pro gravissimis et recentibus puniret, eo metu Fulcinius Trio 
ingruentis accusatores haud perpessus, supremis tabulis multa 
et atrocia in Macronem ac praecipuos libertorum Caesaris 
conposuit, ipsi fluxam senio mentem et continuo abscessu 
velut exsilium obicctaudo. quae ab heredibus occultata reci- 
tari Tiberius jussit, patientiam libertatis alienae ostentans et 
contemptor suae infamiae, an scelerum Seiani diu nescius, 
mox quoquo modo dicta vulgari malebat, veritatisque, cui 

adulatio officit, per probra saltem gnarus fieri, isdem diebus 
Graoius Marcianus senator a G. Graccho maieslalis postulatus, 
vim vitae suae attulit; Tariusque Gratianus praetura functus 
lege eadem extremum ad supplicium damnatus. 

(39) Nec dispares Trebcllieni Rufi et Sextii Paconiani exitus: 
nam Trebeliienus sua manu cecidit, Paconianus in carcere ob 
carmina illic in principem factitata strangulatus est. haec 
Tiberius non mari, ut olim, divisus, neque per longinquos 
nuntios accipiebat, sed urbem iuxla, eodem ut die vel noctis 
intcriectu litteris consulum rescriberet, quasi aspiciens undan- 
tem per domos sanguinem aut manus carnificum. Gnc anni 
Poppaeus Sabinus concessit vita , modicus originis, principum 
amicitia consulatum ac triumphale decus adeptus, mnxiraisque 
provinciis per quattuor et viginli annos inpositus, nullam ob 
eximiam artem, sed quod par negotiis neque supra erat. 

(40) Q. Plautius Sex. Papinius consules sequuntur, eo anno 

*** neque quod L. Aruseius morte adfecli forent, adsucludine 
malorum ut atrox advertebatur, sed exterruit quod Vibulenus 
Agrippa eques Romanus, cum perorassent accusatores, in ipsa 
curia depromptum sinu venenum hausit, prolapsusque ac 
moribundus festinatis lictorum manibus in carcerem raptus 
est, faucesque iam exanimis laqueo vexatae, ne Tigranes 
quidem Armenia quondam potitus ac tunc reus, nomine regio 
supplicia civium effugit, at C. Galba consularis et duo Blaesi 
voluntario exitu cecidere, Galba tristibus Caesaris litteris pro- 
vinciam sortiri probibitus : Blaesis sacerdotia , integra eorum 
domo destinata, convulsa distulerat, tunc ut vacua contulit 
in alios, quod signum mortis intellexere et exsecuti sunt, 
et Aemilia Lepida, quam iuveni Druso nuptam rettuli, cre- 
bris criminibus maritum insectata, quamquam intestabilis, 
tamen impunita agebat, dum superfuit pater Lepidus: post 
a delatoribus corripitur ob servum adulterum; nec dubita- 
batur de flagilio. ergo omissa defensione finem vitae sibi 
posuit. i.. 

(41) Per idem tempus Clitarum natio Cappadoci Archelao 
subiecta, quia nostrum in modum deferre census, pati tri- 
buta adigebatur, in iuga Tauri montis abscessit, locorumque 
ingenio sesc contra imbelles regis copias tutabatur, donec 

M. Trebellius legatus, a Vitellio praeside Syriae cum quat- 
tuor milibus legionariorum et delectis auxiliis missus, duos 
collis quos barbari insederant (minori Cadra, alteri Davara 
nomen est) operibus circumdedit, et erumpere ausos ferro, 
ceteros siti ad deditionem coegit. 

At Tiridates volentibus Parthis Nicephorium et Anthcmusiada 
ceterasque urbes, quae Macedonibus silae Graeca vocabula 
usurpant, Halumque et Artemilam Parthica oppida recepit, 
certantibus gaudio qui Artabanum Scylhas inter eductum ob 
saevitiam exsecrati come Tiridatis ingenium Romanas per 
artes sperabant. 

(42) Plurimum adulationis Seleucenses induere, civitas po- 
tens, saepta muris, neque in barbarum corrupta, sed con- 
ditoris Seleuci retinens, trecenti opibus aut sapientia delecti 
ut senatus; sua populo vis. et quotiens concordes agunt, 
spernitur Parthus: ubi dissensere, dum sibi quisque contra 
aemulos subsidium vocant, accitus in partem adversum omnes 
valescit, id nuper acciderat Artabano regnante, qui plebem 
primoribus tradidit ex suo usu : nara populi imperium iuxta 
libertatem, paucorum dominatio regiae libidini propior est. 
tum adventantem Tiridaten extollunt veterum regum hono- 
ribus, et quos recens aetas largius invenit; simul probra iu 
Artabanum fundebant, materna origine Arsaciden, cetera de- 
generem. Tiridates rem Seleucensem populo permittit, mox 
consultans quonam die sollemnia regni capesseret, litteras 
Phrahatis et Hieronis, qui validissimas praefecturas obline- 
bant, accipit, brevem moram precantium. piacitumque op- 
periri viros praepollentis, atque interim Ctesiphon sedes 
imperii petita, sed ubi diem ex die prolatabant, multis coram 
et adprobaulibus Surena patrio more Tiridaten insigni regio 
evinxit. 

(43) Ac si statim interiora ceterasque nationes petivisset, 
oppressa cunctantium dubitatio et omnes in unum cedebant: 
adsidendo castellum, in quod pecuniam et pellices Artabanus 
contulerat, dedit spatium exuendi pacta, nam Phrahates et 
Hiero, et si qoi alii delectum capiendo diademati diem haud 
concelebraverant, pars metu, quidam invidia in Abdagescn, 
qui tum aula et novo rege potiebatur, ad Artabanum vecr 

tere, isque in Hyrcanis repertus est, inluvie obsitus et ali- 
menta arcu expediens, ac primo tamquam dolus pararetur, 
territus, ubi data fides reddendae dominationi venisse, adle- 
vatur animum, et quae repentina mutatio exquirit, tum Hiero 
pueritiam Tiridatis increpat, neque penes Arsaciden imperium, 
sed inane nomen apud inbellem externa mollitia, vim in 
Abdagesis domo. 

(44) Sensit vetus regnandi falsos in amore odia non fingere, 
nec ultra moratus, quam dum Scytbarum auxilia conciret, 
pergit properus et praeveniens inimicorum astus, amicorum 
pacnitentiam ; neque exuerat paedorem ut vulgum miseratione 
adverteret, uon fraus, non preces, nihil omissum quo ambi- 
guos inliceret, prompti firmarentur, iamque multa mana 
propinqua Seleuciae adventabat, cum Tiridates simul fama 
atque ipso Artabano perculsus distrabi consiliis, iret contra 
an bellum cunctatione tractaret, quibus proelium et festinati 
casus placebant, disiectos et longinquitate itineris fessos ne 
animo quidem satis ad obsequium coaluisse disserunt, pro- 
ditores nuper hostesque eius, quem rursum foveant, verum 
Abdageses regrediendum in Mesopotamiam censebat, ut amne 
obiecto, Armeniis interim Elymaeisque et ceteris a tergo 
excitis, aucti copiis socialibus et quas dux Romanus misisset 
fortunam lentarent, ea sententia valuit, quia plurima aucto- 
ritas penes Abdagesen et Tiridates ignavus ad pericula erat, 
sed fugae specie discessum; ac principio a gente Arabum 
facto ceteri domos abeunt vel in castra Artabani, donec 
Tiridates cum paucis in Syriam revectus pudore proditionis 
omnes exsolvit. 

(45) Idem annus gravi igne urbem adficit, deusta parte 
circi quae Aventino contigua, ipsoque Aventino, quod dam- 
num Caesar ad gloriam vertit exsolutis domuum et insularum 
pretiis, milies sestertium ea munificentia conlocatum, tanto 
acceptius in vulgum, quanto modicus privatis aedificationibus, 
ne publice quidem nisi duo opera struxit, templum Augusto 
et scenam Pompeiani theatri; eaque perfecta, contemptu 
ambitionis an per senectutem , haud dedicavit, sed aestimando 
cuiusque detrimento quattuor progeneri Caesaris, Cn. Domi- 
tius, Cassius Longinus, M. Vinicius, Rubellius Blandus delecti. 

additusque nominatione consulum P. Petronius, et pro ingenio 
cuiusque quaesiti decretiquc in principem honores, quos omise- 
rit recepcritve, in incerto fuit ob propinquum vitae finem, 
neque enim multo post supremi Tiberio consules, Cn. Acer- 
ronius C. Pontius, magistratum occepere, nimia iam po- 
tentia Macronis, qui gratiam C. Caesaris numquam sibi ne- 
glectam acrius in dies fovebat, impuleratque post mortem 
Claudiae, quam nuptam ei rettuli, uxorem suam Enniam 
imitando amore iuvenem inlicere pactoque matrimonii vin- 
cire, nihil abnuentem, dum dominationis apisceretur, nam 
etsi commotus ingenio simulationum tamen falsa in sinu avi 
perdidicerat. 

(46) Gnarum hoc principi, eoque dubitavit de tradenda re 
publica primum inter nepotes, quorum Druso genitus san- 
guine ct caritate propior, sed nondum pubertatem ingressus, 
Germanici filio robur iuventae, vulgi studia, eaque apud avum 
odii causa, etiam de Claudio agitanti, quod is conposita 
aetate bonarum artium cupiens' erat, imminuta mens eius 
obstitit, sin extra domum successo; quaereretur, ne me- 
moria Augusti, ne nomen Caesarum in ludibria et contu- 
melias verterent, metuebat, quippe illi non perinde curae 
gratia praesentium quam in posteros ambitio, mox incertus- 
animi, fesso corpore, consilium, cui impar erat, 'fato per- 
misit, iaclis tamen vocibus per quas intellegeretur providus 
futurorum, namque Macroni, non abdita ambage, occidentem 
ab eo deseri, orientem spectari exprobravit et C. Caesari 
forte orto sermone L. Sullam inridenti, omnia Sullae vitia 
ct nullam eiusdem virtutem habiturum praedixit, simul cre- 
bris cum lacrimis minorem ex nepotibus conplexus, truci al- 
terius vultu, «occides hunc tu« inquit, «et te alius.» sed 
gravescente valitudine nihil e libidinibus omittebat, in pa- 
tientia firmitudinem simulans, soiilusque eludere medicorum 
aries atque eos qui post tricesimum aetatis annum ad inter- 
noscenda corpori suo utilia vel noxia alieni consilii indigerent. 

(47) Interim Romae futuris etiam post Tiberium caedibus 
semina iaciebantur. Laelius Balbus Aculiam , P. Vitellii quon- 
dam uxorem, maiestalis postulaverat; qua damnata cum prae- 
miant accusatori decerneretur, lunius Otho tribunus plebei 

intercessit, unde illis odia , mox Othoni exsilium, dein mul- 
torum amoribus famosa Albucilla , cui matrimonium cum 
Satrio Secundo coniuralionis indice fiierat, defertur inpic- 
tatis in principem; connectebantur nt conscii et adulteri cius 
Cn. Domitius , Vibius Marsus , L. Arruntius, de claritudine 
Domitii supra memoravi: Marsus quoque vetustis honoribus 
et inlustris studiis erat, sed testium interrogationi, tormen- 
tis servorum Macronem praesedisse commentarii ad senatum 
missi ferebant, nullaeque in eos imperatoris litterae suspi- 
cionem dabant invalido ac fortasse ignaro ficta pleraque ob 
inimicitias Macronis notas in Arruntium. 

(48) Igitur Domitius defensionem meditans, Marsus tam* 
quam inediam destinavisset, produxere vitam. Arruntius cun- 
ctationem et moras suadentibus amicis, non eadem omnibus 
decora respondit, sibi satis aetatis, neque aliud paeniten- 
dum quam quod inter ludibria et pericula anxiam senectam 
toleravisset, diu Seiano, nunc Macroni, semper alicui poten- 
tium invisus, non culpa,’ sed ut flagiliorum inpatiens. sane 
paucos et supremos principis dies posse vitari : quemadmodum 
evasurum imminentis iuventam? an, cum Tiberius post tan-, 
tam rerum experientiam vi dominationis convulsus et mutatus 
sit, C. Caesarem vix finita pueritia, ignarum omnium aut 
pessimis innutritum, meliora capessiturum Macrone ducet 
qui ut deterior ad opprimendum Seianum delectus , plura per 
scelera rem publicam conflictavisset, prospectare iam se acrius 
servitium, eoque fugere simul acta et instantia, haec vatis 
in modum dictitans venas resolvit, documento sequentia erunt 
bene Arruntiam morte usum. Albucilla inrito ictu a semel 
vulnerata , iussu senatus in carcerem fertur, stuprorum cius 
ministri, Carsidins Sacerdos praetorius ut in insulam depor- 
taretur, Pontius Fregellanus amitteret ordinem senatorium, 
et caedem poenae in Laelium Balbum decernuntur, id qui- 
dem a laetantibus, quia Balbus truci eloquentia habebatur, 
promptus adversum insontes. 

(49) Isdem diebus Sex. Papinius, consulari familia, repen- 
tinum et informem exitum delegit, iacto in praeceps cor- 
pore. causa ad matrem referebatur, quae pridem repudiata 
adsentationibus atque luxu perpulisset iuvenem ad ea quorum 

effugium nonnisi morte inveniret, igitur accusata in senatn, 
quamquam genua patrum advolveretur, luctumque communem 
et magis inbecillum tali super casu feminarum animum alia- 
que in eundem dolorem maesta et miseranda diu ferret, urbe 
tamen in decem annos prohibita est, donec minor filius lubri- 
cum iuventae exiret. - .-vw-iti 

(50) lam Tiberium corpus , iam vires , nondum dissimulatio 

deserebat, idem animi rigor : sermone ac vultu intentus, 
quaesita interdum comitate quamvis manifestam defectionem 
tegebat, mutatisque saepius locis tandem apud promontorium 
Miseni consedit in villa, cui L. Lucullus quondam dominus, 
illic eum adpropinquare supremis tali modo comperturo : erat 
medicus arte insignis, nomine Charides, non quidem regere 
valitudines principis solitus, consilii tamen copiam praebere, 
is velut propria ad negotia digrediens et per speciem officii, 
manum complexus pulsum venarum attigit, neque fefellit : 
nam Tiberius, incertum an offensus tantoque magis iram 
premens, instaurari epulas iubet, discumbitque ultra solitum, 
quasi honori abeuntis amici tribueret. Cbaricles tamen labi 
spiritum nec ultra biduum duraturum Macroni firmavit, inde 
cuncta conloquiis inter praesentes, nuntiis apud legatos et 
exercitus festinabantur. XVII. kal. Aprilis interclusa anima 
creditus est mortalitatem explevisse, et multo gratanlum 
concursu ad capienda imperii primordia C. Caesar egredie- 
batur, cum repente adfertur redire Tiberio vocem ac visus, 
vocarique qui recreandae defectioni cibum adferrent. pavor 
bine in omnes ; et ceteri passim dispergi , se quisque maestum 
aut nescium fingere; Caesar in silentium fixus a summa spe 
novissima exspectabat. Macro intrepidus opprimi senem iniectu 
multae vestis iubet, discedique ab limine, sic Tiberius finivit, 
octavo et septuagesimo aetatis anno. .5 * 

(51) Paler ei Nero, et utrimque origo gentis Claudiae, quam- 
quam mater in Liviam et mox Iuliam familiam adoptionibus 
transierit, casus prima ab infantia ancipites. nam proscriptum 
patrem exsul secutus, ubi domum Augusti privignus introiit, 
multis aemulis conflictatus est, dum Marcellus et Agrippa, mox 
Gaius Luciusque Caesarea viguere, etiam frater eius Drusus 
prosperiore civium amore erat, sed maxime in lubrico egit 

accepta in matrimonium Iulia, inpudicitiam uxoris tolerans 

aut declinans, dein Rhodo regressus vacuos principis penates 

duodecim annis, mox rei Romanae arbitrium tribus ferme 

et viginli obtinuit, morum quoque tempora illi diversa : 

egregium vita famaque, quoad privatus vel in imperiis sub 

Augusto fuit; occultum ac subdolum fingendis virtutibus, 

donec Germanicus ac Drusus superfuere, idem inter bona 

malaque mixtus incolumi matre; intestabilis saevitia, sed 

obtectis libidinibus, dum Seianum dilexit timuitve : postremo 

in scelera simul ac dedecora prorupit, postquam remoto v 

pudore et metu suo tantum ingenio utebatur. 

* * nam Valerium Asialicum , bis consulem , fuisse quondam 
adullerum eius credidit; pariterque hortis inhians, quos ille 
a Lucullo coeptos insigni magnificentia extollebat, Suillium 
accusandis utrisque immittit, adiungitur Sosibius Britannici 
educator, qui per speciem benivolenliae moneret Claudium 
cavere vim atque opes principibus infensas; praecipuum 
auctorem Asiaticum interficiendi Caesaris, non extimuisse 
contionem populi Romani, fateri, gloriamque facinoris ultro 
petere; clarum ex eo in urbe, didita per provincias fama, 
parare iter ad Germanicos exercitus, quando genitus Viennae 
multisque et validis propinquitatibus subnixus turbare gentiles 
nationes promptum haberet, at Claudius nihil ultra scrutatus, 
citis cum militibus, tamquam opprimendo bello, Crispinum 
praetorii praefectum misit; a quo repertus est apud Baias, 
vinclisque inditis in urbem raptus. 

(2) Neque data senatus copia : intra cubiculum auditur, 
Messaliua coram, et Suillio corruptionem militum, quos pecu- 
nia et stupro in omni flagilio obstrictos arguebat, exin adul- 
terium Poppaeae, ac postremum mollitiam corporis obieclante. 
ad quod victo silentio prorupit reus, et •< interroga» inquit, 
«Suilli, filios tuos: virum esse me fatebuntur.» ingressusque 
defensionem, commoto maiorem in modum Claudio, Messa- 
linae quoque lacrimas excivit, quibus abluendis cubiculo egre- 
diens monet Vitellium, ne elabi reum sineret, ipsa ad per- 
niciem Poppaeae festinat, subditis qui terrore carceris ad 
voluntariam mortem propellerent, adeo ignaro Caesare ut 

paucos post dies epulantem apud se maritum eias Scipionem 
percontaretur cur sine uxore discubuisset, atque ille functam 
fato responderet. 

(3) Sed consultanti snper absolutione Asiatici, flens Vitel- 
lius, commemorata vetustate amicitiae utque Antoniam prin- 
cipis matrem pariter observavissent, dein percursis Asiatici 
in rem publicam officiis rccentique adversus Britanniam mili- 
tia, quaeque alia conciliandae misericordiae videbantur, libe- 
rum mortis arbitrium ei permisit; et secuta sunt Claudii verba 
in eandem clementiam, hortantibus dehinc quibusdam inediam 
et lenem exitum, remittere beneficium Asiaticus ait; et usur- 
patis quibus insueverat exercitationibus , lauto corpore, hilare 
epulatus, cum sc honestius calliditate Tiberii vel impetu G. 
Caesaris periturum dixisset quam quod fraude muliebri et 
inpudico Vitellii ore caderet, venas exsolvit, viso tamen ante 
rogo, iussoque transferri partem in aliam, ne opacitas arbo- 
rum vapore ignis minueretur, tantum illi securitatis novis- 
simae fuit. 

(4) Vocantur post haec patres, pergitque Suillius addere 
reos equites Homanos illustres, quibus Petra cognomentum, 
at causa necis ex co quod domum suam Mncstcris et Pop- 
paeae congressibus praebuissent, verum nocturnae quietis 
species alteri obiecta , tamquam vidisset Claudium spicea 
corona evinctum, spjcis retro conversis, eaque imagine gravi- 
tatem annonae dixisset, quidam pampineam corooam alben- 
tibus foliis visam atque ita interpretatum tradidere, vergente 
auelumno mortem principis ostendi, illud haud ambigitur, 
qualicumque insomnio ipsi fratrique perniciem allatam, sester- 
tium quindecies et insignia praeturae Crispino decreta, adiecit 
Vitellius sestertium decies Sosibio, quod Britannicum praeceptis, 
Claudium consiliis iuvaret. rogatus sententiam et Scipio, « cum 
idem» inquit «dc admissis Poppaeae sentiam quod omnes, 
putate me idem dicere, quod omnes,» eleganti temperamento 
inter coniugalem amorem et senatoriam necessitatem. 

(5) Continuus inde et saevus accusandis reis Suillius, mul- 
tique audaciae eius aemuli, nam cuncta legum et magistra- 
tuum munia in se trahens princeps materiam praedandi pate- 
fecerat. nec quicquam publicae mercis tam venale fuit quam 

advocatorum perfidia , adeo ut Samius , insignis eques Roma- 
nus, quadringentis nummorum milibus Snillio datis et cognita 
praevaricatione ferro in domo eius incubuerit, igitur inci- 
piente G. Silio consule designato , cuius de potentia et exitio 
in tempore memorabo, consurgunt patres, legemque Cinciam 
flagitant, qua cavetur antiquitus, ne quis ob causam orandam 
pecuniam donumve accipiat. 

(6) Deinde obstrepentibus iis quibus ea contumelia para- 
batur, discors Suillio Silius acriter incubuit, veterum ora- 
torum exempla referens, qui famam et posteros praemia 
eloquentiae cogitavissent pulcherrima, alioquin et bonarum 
artium principem sordidis ministeriis foedari; ne fidem qui- 
dem integram manere, ubi magnitudo quaestuum spectetur, 
quodsi in nullius mercedem negotia eant, pauciora fore: 
nunc inimicitias accusationes odia et iniurias foveri , ut quo- 
modo vis morborum pretia medentibus , sic fori tabes pecu- 
niam advocatis ferat, meminissent Gaii Asinii et Messalae ac 
recentiorum Arruntii et Aesernini ad summa provectos in- 
corrupta vita et facundia, talia dicente consule designato, 
consentientibus aliis, parabatur sententia qua lege repetun- 
darum tenerentur, cum Suillius et Cossutianus et ceteri , qui 
non iudicium, quippe in manifestos, sed poenam statui vide- 
bant, circumsistunt Caesarem, ante acta deprecantes. 

(7) Et postquam annuit, agere incipiunt: quem illum tanta 
superbia esse ut aeternitatem famae spe praesumat? usui et 
rebus subsidium praeparari , ne quis inopia advocatorum po- 
tentibus obnoxius sit. neque tamen eloquentiam gratuito con- 
tingere: omitti curas familiares, ut quis sc alienis negotiis 
intendat, multos militia, quosdam exercendo agros tolerare 
vitam ; nihil a quoquam expeti , nisi cuius fructus ante provi- 
derit. facile Asinium et Messalam , inter Antonium et Augu- 
stum bellorum praemiis refertos , aut ditium familiarum beredes 
Aeserninos et Arruntios, magnum animum induisse, prompta 
sibi exempla, quantis mercedibus P. Clodius aut G. Curio 
contionari soliti sint, se modicos senatores, qui quieta rc 
publica nulla nisi pacis emolumenta peterent, cogitaret plebem, 
quae toga enitesceret, sublatis studiorum pretiis etiam studia 
peritura, ut minus decora haec, ita haud frustra dicta prin- 

ceps ratus , capiendis pecuniis modum statuit usque ad dena 
sesler- tia, quem egressi repetundarum tenerentur. 

(8) Sub idem tempus Mithridates, quem imperitasse Armeniis, 
mox iussu Caesaris vinctum memoravi , monente Claudio in re- 
gnum remeavit, tisus Pharasmanis opibus, is rex Iberis, idemque 
Mithridatis frater, nuntiabat discordare Parthos, sumraaque 
imperii ambigua , minora sine cura haberi, nam inter Gotarzis 
pleraque saeva, qui necem fratri Artabano coniugiquc ac filio 
eius praeparaverat, unde metus eius in ceteros, accivere 
Yardancn. ille, ut erat magnis ausis promptus, biduo tria 
milia stadiorum invadit, ignarumque et exterritum Gotarzen 
proturbat; neque cunctatur quin proximas praefecturas cor- 
ripiat, solis Seleucensibus dominationem eius abnuentibus, 
in quos, ut patris sui quoque defectores, ira magis quam 
ex usu praesenti accensus , inplicatur obsidione urbis vali- 
dae et munimentis obiecti amnis rauroque et commeatibus 
firmatae, interim Gotarzes Daharum Hyrcanorumquc opibus 
auctus bellum renovat ; coactusque Vardanes omittere Selen- 
ciam, Bactrianos apud campos castra contulit. 

(9) Tunc distractis Orientis viribus et quonam inclinarent 
incertis, casus Mithridati datus est occupandi Armeniam, vi 
militis Romani ad excidenda castellorum ardua, simul Ibcro 
exercitu campos persultante, nec enim resistere Armenii, fuso, 
qui praelium ausus erat, Dcmonacte praefecto, paululum 
cunctationis attulit rex minoris Armeniae Cotys, versis illuc 
quibusdam prorarum; dein litteris Caesaris coercitus, et 
cuncta in Mithridateo fluxere, atrociorem quam novo regno 
conduceret, at Parthi imperatores cum pugnam pararent , foe- 
dus repente iaciunt cognitis popularium insidiis , quas Gotar- 
zes fratri patefecit; congrcssique primo cunctanter, dein com- 
plexi dextras apud altaria deum pepigere fraudem inimicorum 
ulcisci atque ipsi inter se concedere, potiorque Vardanes 
visus retinendo regno: at Gotarzes, ne quid aemulationis 
exsisteret, penitus in Hyrcaniam abiit, regressoque Vardani 
deditur Seleucia, septimo post defectionem anno, non sino 
dedecore Parthorum, quos una civitas tam diu eluserat. 

10) Exin validissimas praefecturas invisit, et recuperaro 
Armeniam avebat ni a Vibio Marso Syriae legato, bellum 

minitante, cohibitus foret, atque inierim Gotarzes paenitenlia 
concessi regni , et vocante nobilitate , cui in pace durius ser- 
vitium est, contrahit copias, et huic contra itura ad amnem 
Erinden ; in cuius transgressu mullum certato pervicit Var- 
danes, prosperisque praeliis medias nationes subegit ad flumen 
Sinden, quod Dahas Ariosque disterminat, ibi modus rebus 
secundis positus: nara Parthi quamquam victores longinquam 
militiam aspernabantur, igitur exstructis munimentis, quibus 
opes suas testabatur nec cuiquam ante Arsacidarum tributa 
illis de gentibus parta, regreditur ingens gloria, atque eo 
ferocior et subieclis inloleranlior; qui dolo ante conposito 
incautum venationique intentum interfecere, primam intra 
iuventam , sed claritudine paucos inter senum regum , si per- 
inde amorem inter populares quam melum apud hostes quaesi- 
visset nece Vardanis turbatae Parthorum res inter ambiguos, 
quis in regnum acciperetur, mulli ad Gotar/.cn inclinabant, 
quidam ad Meherdaten prolem Phrahatis, obsidio nobis da- 
tum. dein praevaluit Gotarzes. politusque regiam, per sae- 
vitiam ac luxum adegit Parthos mittere ad principem Roma- 
num occnltas preces, quis permitti Meherdaten patrium ad 
fastigium orabant. 

(11) Isdem consulibus ludi seculares octingentesimo post 
Romam conditam, quarto 'et sexagesimo quam Augustus 
ediderat, spectati sunt, utriusque principis rationes praeter- 
mitto, satis narratas libris quibus res imperatoris Domitiani 
composui, nam is quoque edidit ludos seculares, iisque in- 
tentius aflui sacerdotio quindecimvirali praeditus ac tunc 
praetor, quod non iaclantia refero, sed quia collegio quin- 
decimvirum antiquitus ea cura, ct magistratus potissimum 
exsequebantur oflicia caerimoniarum, sedente Claudio circen- 
sibus ludis, cum pueri nobiles equis ludicrum Troiae inirent, 
interque cos Britannicus imperatore genitus, et L. Domitius 
adoptione mox in inpcrium et cognomentum Neronis adseitus, 
favor plebis acrior in Domitium loco praesagii acceptus est. 
vulgabalurque adfuisse infantiae eius dracones in moduiu 
custodum, fabnlosa et externis miraculis adsimulata: nam 
ipse, haudquaquam sui detractor, unam omnino anguem ia 
cubiculo visam narrare solitus est. 

(II) Verum inclinatio populi supererat ex memoria Germa- 
nici, cuius illa reliqua suboles virilis; et matri Agrippinae 
miseratio augebatur ob saevitiam Messalinae, quae semper 
infesta et tune commotior , quo minus strueret crimina et 
accusatores , novo et furori proximo amore distinebatur, nam 
in G. Silium, iuventutis llomanae pulcherrimum, ita exarserat 
ut luniam Silanam, nobilem feminam, matrimonio eius extur- 
baret vacuoque adultero poteretur. neque Silius flagilii aut 
periculi nescius erat: sed certo, si abnueret, exilio et non- 
nulla fallendi spe, simul magnis praemiis, opperiri futura et 
praesentibus frui pro solatio habebat, illa non furtim, sed 
multo comitatu ventitare domum, egressibus adhaerescere, 
largiri opes, honores, postremo, velut translata iam fortuna, 
servi liberti paratus principis apud adulterum visebantur. 

(13) At Claudius matrimonii sui ignarus et munia censoria 
usurpans, theatralem populi lasciviam severis edictis incre- 
puit, quod in Publium Pomponium consularem (is carmina 
scenae dabat) inque feminas illustres probra iecerat. et lege 
lata saevitiam creditorum coercuit, ne in mortem parentum 
pecunias liliis familiarum fenori darent, fontesque aquarum 
ab Simbruinis collibus deductos urbi intulit, ac novas litte- 
rarum formas addidit vulgavitque, comperto Graecam quoque 
litteraturam non simul coeptam absolulamquc. 

(!'*) Primi per figuras animalium Aegyptii sensus mentis 
effingebant — ea antiquissima monimenta memoriae humanae 
inpressa saxis cernuntur — , et litterarum semel inventores 
perhibent; inde Pboenicas, quia mari praepollebant, intulisse 
Graeciae, gloriamque adeptos, tamquam reppererint quae acce- 
perant. quippe fama est Cadmum classe Phoenicum vectum 
rudibus adhuc Graecorum populis artis eius auctorem fuisse, 
quidam Cecropem Atheniensem vel Linum Thebanum et tem- 
poribus Troianis Palamedem Argivum memorant sedecim litte- 
rarum formas , mox alios ac praecipuum Simoniden ceteras 
rcpperissc. at in Italia Etrusci ab Corinthio Demarato, 
Aborigines Arcade ab Euandro didicerunt; et forma litteris 
Latinis, quae veterrimis Graecorum, sed nobis quoque paucae 
primum fuere, deinde additae sunt, quo exemplo Claudius 
tres litteras adiecit, quae usui imperitante eo, post oblit- 

teratae, aspiciuntur etiam nunc in aere publicandis plebiscitis 
per fora ac templa fixo. 

(15) ltettulit deinde ad senatum super collegio haruspicum, 
ne vetustissima Italiae disciplina per desidiam exolesceret: 
saepe adversis rei publicae temporibus accitos, quorum monita 
redintegratas caerimonias et in posterum rectius habitas; pri- 
moresque Etruriae sponte, aut patrum Romanorum inpulsu, 
retinuisse scientiam et in familias propagasse; quod nunc 
segnius fieri publica circa bonas artes socordia, et quia ex- 
ternae superstitiones valescant : et laeta quidem in praesens 
omnia, sed benignitati deum gratiam referendam, nc ritus 
sacrorum inter ambigua culti per prospera oblitterarentur, 
factum ex eo senatus consultum, viderent pontifices quae 
relinenda firmandaque haruspicum. 

(16) Eodem anno Cheruscorum gens regem Roma petivit, 
amissis per interna bella nobilibus, et uno reliquo stirpis 
regiae, qui apud urbem habebatur, nomine Italicus, pater- 
num huic genus e Flavo fratre Arminii, mater ex Catumero 
principe Chattorum erat; ipse forma decorus, et armis equis- 
que in patrium noslrumque morem exercitus, igitur Caesar 
auctum pecunia, additis stipatoribus, hortatur gentile decus 
magno animo capessere: illum primum Romae ortum, nec 
obsidem sed civem , ire externum ad imperium, ac primo 
laetus Germanis adventus, atque eo, quod nullis discordiis 
inbutus pari in omnes studio ageret, celebrari, coli, modo 
comitatem et temperantiam nulli invisam , saepius vinolentiam 
ac libidines, grata barbaris, usurpans, iamque apud proxi- 
mos, iara longius clarescere, cum potentiam eius suspectan- 
tes, qui factionibus floruerant, discedunt ad conterminos 
populos , ac testificantur adimi veterem Germaniae libertatem 
et Romanas opes insurgere, adeo neminem isdem in terris 
ortum, qui principem locum impleat, nisi exploratoris Flavi 
progenies super cunctos attollatur? frustra Arminium prae- 
scribi: cuius si filius hostili in solo adultus in regnum venis- 
set, posse extimesci, infectura alimonio, servitio, cultu, 
omnibus externis, at si paterna Italico mens esset, non alium 
infensius arma contra patriam ac deos penates quam paren- 
tem eius exercuisse. 


Digitized by Google 



UBER XI. C«p. 14. 15. 16. 17. 18. 19. 


179 


(17) His atque talibus magnas copias co&gere. nec pauciores 
Italicum sequebantur, non enim irrupisse ad invitos, sed 
accitum memorabant, quando nobilitate ceteros anteiret, vir- 
tutem experirentur, an dignum se patruo Arminio, avo Ca- 
tumero praeberet, nec patrem rubori, quod fidem adversus 
Romanos volentibus Germanis sumptam nuraquam omisisset, 
falso libertatis vocabulum obtendi ab iis qui privalim dege- 
neres , iu publicum exitiosi , nihil spei nisi per discordias 
habeant, adstrepebat huic alacre vulgus; et magno inter bar- 
baros praelio victor rex, dein secunda fortuna ad superbiam 
prolapsus pulsusque, ac rursus Langobardorum opibus refe- 
ctus, per laeta per adversa res Cheruscas afflictabat. 

(18) Per idem tempus Chauci, nulla dissensione domi, et 
morte Sanquinii alacres, dum Corbulo adventat, inferiorem 
Germaniam incursavere duce Gannasco, qui natione Cannine- 
fas, auxiliaris et diu meritus, post transfuga, levibus navigiis 
praedabundus Gallorum maxime oram vastabat, non ignarus 
dites et inbelles esse, at Corbulo provinciam ingressus magna 
cum cura, et mox gloria, cui principium illa militia fuit, 
triremes alveo Rheni, ceteras navium, ut quaeque habiles, 
per aestuaria et fossas adegit; liutribusque hostium depressis 
et exturbato Gannasco, ubi praesentia satis composita sunt, 
legiones operum et laboris ignaras, populationibus laetantes, 
veterem ad morem reduxit, ne quis agmine decederet, nec 
pugnam nisi iussus iniret, stationes, vigiliae, diurna nocturna- 
que munia in armis agitabantur, feruntque militem, quia 
vallum non accinctus, atque alium, quia pugione tantum 
accinctus foderet, morte punitos, quae nimia, et incertum 
an falso iacla, originem tamen e severitate ducis traxere; 
intentumque et magnis deliciis inexorabilem scias, cui tantum 
asperitatis etiam adversus levia credebatur. 

(19) Ceterum is terror milites hostesque in diversum affecit, 
nos virtutem auximus, barbari ferociam infregere, et natio 
Frisiorum post rebellionem clade L. Apronii coeptam infensa 
aut mate fida, datis obsidibus consedit apud agros a Corbu- 
lone descriptos, idem senatum, magistratus, leges inposuit. 
ac ne iussa exuerent, praesidium immunivit, missis qui maiores 
Chaucos ad deditionem pellicerent, simul Gannascum dolo 

aggrederentur, nec irritae aut degeneres insidiae fuere adver- 
sus transfugam et violatorem fidei, sed caede eius motae 
Chaucorum mentes, et Corbulo semina rebellionis praebebat, 
ut lacta apud plerosque, ita apud quosdam sinistra fama, 
cur hostem conciret? adversa in rem publicam casura: sin 
prospere egisset, formidolosum paci virum insignem, et 
ignavo principi praegravem, igitur Claudius adeo novam in 
Germanias vim prohibuit ut referri praesidia cis Rhenum 
iuberet. 

(-20) Iatn castra in hostili solo molienti Corbuloni eae lit- 
terae redduntur, ille re subita , quamquam multa simul offun- 
derentur , metus ex inperatore , contemptio ex barbaris , ludi- 
brium apud socios, nihil aliud prolocutus quam beatos quondam 
duces Romanos, signum receptui dedit, ut tamen miles otium 
exueret, inter Mosam Rhcnumquc trium et viginti milium 
spatio fossam perduxit, qua incerta Oceani vetarentur, insi- 
gnia tamen triumphi indulsit Caesar, quamvis bellum negavisset. 

Nec mullo post Curtius Rufus eundem honorem adipiscitur, 
qui in agro Mattiaco recluserat specus quaerendis venis ar- 
genti; unde tenuis fructus nec in longum fuit, at legionibus 
cum damno labor , effodere rivos , quaeque in aperto gravia, 
humum infra moliri, quis subactus miles, et quia plures per 
provincias similia tolerabantur, componit occultas litteras no- 
mine exercituum, procantium imperatorem ut, quibus permis- 
snrus esset exercitus, triumphalia ante tribueret. 

(21) De origine Curtii Rufi, quem gladiatore genitum qui- 
dam prodidere, neque falsa prompserim et vera exsequi 
pudet, postquam adolevit, sectator quaestoris cui Africa 
obtigerat, dum in oppido Adrumeto vacuis per medium diei 
porticibus secretus agitat, oblata ei species muliebris ultra 
modum humanum, et audita est vox «tu os, Rufe, qui in 
hanc provinciam pro consule venies.» tali omine in spem 
sublatus digressusque in urbem , et largitione amicorum , simul 
acri ingenio, quaesturam, et mox nobiles inter candidatos 
praeturam principis suffragio assequitur, cum hisce verbis 
Tiberius dedecus natalium cius velavisset , «Curtius Rufus 
videtur mihi ex se natus.» longa post haec senecta, et ad- 
versus superiores tristi adulatione, arrogans minoribus, inter 

j)8res difficilis, consulare imperium, triumphi insignia, ac 
postremo Africam obliuuit ; atque ibi defunctus fatale prae- 
sagium implevit. 

(22) Interea Romae , nullis palam neque cognitis mox causis, 
Gn. Nonius eques Romanus ferro accinctus reperitur in coetu 
salulantum principem, nam postquam tormentis dilaniabatur, 
de se non infitiatus conscios non edidit , incertum an occultans. 

Isdem consulibus P. Dolabella ccnsuit spectaculum gladia- 
torum per omnes annos celebrandum pecunia eorum qui 
quaesturam adipiscerentur, apud maiores virtutis id praemium 
fuerat, cunclisque civium, si bonis artibus (iderent, licitum 
petere magistratus; ac ne aetas quidem distinguebatur, quin 
prima iuventa consulatum et dictaturas inirent, sed quaestores 
regibus etiam tum imperantibus instituti sunt; quod lex 
curiata ostendit, ab L. Bruto repetita, mansitque consulibus 
potestas deligendi , donec eum quoque honorem populus man- 
daret. creatiquc primum Valerius Potitus et Aemilius Ma- 
mercus, sexagesimo tertio anno post Tarquinios exactos, ut 
rem militarem comitarentur, dcin gliscentibus negotiis duo 
additi, qui Romae curarent, mox duplicatus numerus, sti- 
pendiaria iam Italia et accedentibus provinciarum vectiga- 
libus. post lege Sullae viginti creati supplendo senatui, cui 
iudicia tradiderat, et quamquam equites indicia rcciperavis- 
sent, quaestura tamen ex dignitate candidatorum aut facilitate 
tribuentium gratuito concedebatur, donec sententia Dolabel- 
lae velul venundaretur. 

(23) A. Vitellio L. Vipstano consulibus cum de supplendo 
senatu agitaretur, primoresque Galliae quae Comata appella- 
tur, foedera et civitatem Romanam pridem assecuti, ius 
adipiscendorum in urbe honorum expeterent, multus ea super 
re variusque rumor, et studiis diversis apud principem certa- 
batur, asseverantium non adeo aegram Italiam ut senatum 
suppeditare urbi suae nequiret, suffecisse olim indigenas con- 
sanguineis populis, nec paenitere veteris rei publicae, quin 
adhuc memorari exempla quae priscis moribus ad virtutem 
et gloriam Romana indoles prodiderit, an parum quod Veneti 
et losubrcs curiam inruperint, nisi coetus alienigenarum, 
velut captivitas, inferatur? quem ultra honorem residuis nobi- 

lium, aut si quis pauper e Latio senator, fore? oppleturoc . 
omnia divites illos, quorum avi proavique hostilium nationum 
duces exercitus nostros ferro viquc ceciderint , divum Iulium 
apud Alesiam obsederint, recentia haec, quid si memoria 
eorum oreretur, qui Capitolio et ara (arcti) Romana manibus 
eorundem per se satis ‘ * * fruerentur sane vocabulo civitatis^ 
insignia patrum , decora magistratuum ne vulgarent. 

(24) Uis atque talibus haud permotus princeps et statim 
contra disseruit et vocato senatu ita exorsus est: «maiores 
mei, quorum antiquissimus Clausus origine Sabina simul in 
civitatem Romanam et in familias patriciorum adseitus est, 
horiantur uti paribus consiliis rem publicam capessam , trans- 
ferendo huc quod usquam egregium fuerit, neque enim ignoro 
Iulios Alba, Coruncanios Camerio, Porcios Tusculo, et ne 
vetera scrutemur, Etruria Lucaniaque et omni Italia in sena- 
tum accitos, postremo ipsam ad Alpes promotam, ut non 
modo singuli virilim, sed terrae, gentes in nomen nostrum 
coalescerent, tunc solida domi quies, et adversus externa 
floruimus , cum Transpadani in civitatem recepti , cum specie 
deductarum per orbem terrae legionum additis provincialium 
validissimis, fesso imperio subventum est. num paenitet Balbos 
ex Hispania nec minus insignes viros e Gallia Narbonensi 
transivisse? manent posteri eorum, nec amore in hanc pa- 
triam nobis concedunt, quid aliud exilio Lacedaemoniis et 
Atheniensibus fuit, quamquam armis pollerent, nisi quod victos 
pro alienigenis arcebant? at conditor nostri Romulus tantum 
sapientia valuit ut plerosque populos eodem die hostes, dcin 
cives habuerit, advenae in nos regnaverunt, libertinorum 
liliis magistratus mandari non, ut plerique falluntur, repens, 
sed priori populo factitatum est. at cum Senonibus pugua- 
vimus. scilicet Volsci et Aequi numquam adversam nobis 
aciem instruxere, capti a Gallis sumus, sed et Tuscis obsides 
dedimus et Samnitium iugura subiimus, attamen si cuncta 
bella recenseas, nullum breviore spatio quam adversus Gallos 
confectum, continua inde ac fida pax. iam moribus artibus 
affluitatibus nostris mixti, nurum et opes suas inferant potius 
quam separati habeant, omnia, patres conscripti , quae nunc 
vetustissima creduntor, nova fuere, plebei magistratus post 

patricios, Latini post plebeios, ceterarum Italiae gentium 
post Latinos, inveterascet hoc quoque; et quod hodie exem- 
plis luemur , inter exempla erit.» . 

(25) Orationem principis secuto patrum consulto, primi 
Aedui senatorum in urbe ius adepti sunt, datum id foederi 
antiquo, et quia soli Gallorum fraternitatis nomen cum po- 
pulo llomano usurpant. 

Isdem diebus in numerum patriciorum ascivit Caesar vetustis- 
simum quemque e senatu, aut quibus clari parentes fuerant, 
paucis iam reliquis familiarum quas Romulus maiorum et 
L. Brutus minorum gentium appellaverant, exhaustis etiam 
quas dictator Caesar lege Cassia et princeps Augustus lege 
Saenia sublegere, laetaquc haec in rem publicam munia multo 
gaudio censoris inibanlur. famosos probris quonam modo 
senatu depelleret anxius, mitem et recens repertam, quam 
ex severitate prisca, rationem adhibuit, monendo, secura 
quisque de se consultaret, peterctque ius exuendi ordinis 
facilem eius rei veniam, et motos senatu excusalosque simul 
propositurum, ut iudicium censorum ac pudor sponte ceden- 
tium permixti ignominiam mollirent, ob ea Vipstanus consul 
rettulit patrem senatus appellandum esse Claudium: quippe 
promiscuum patris patriae cognomentum; nova in rem publi- 
cam inerita non usitatis vocabulis honoranda, sed ipse cohi- 
buit consulem ut nimium adsentantem. condiditque lustrum, 
quo censa sunt civium quinquaginta novem centena octoginta 
quattuor milia septuaginta duo. isque illi linis inscitiae erga 
domum suam fuit: haud multo post flagitia uxoris noscere 
ac punire adactus, ut deinde ardesceret in nuptias incestas. 

(ofi) Iam Messalina facilitate adulteriorum in fastidium versa, 
ad "incognitas libidines profluebat, cum abrumpi dissimulatio- 
nem etiam Silius, sive fatali vecordia, an imminentium pericu- 
lorum remedium ipsa pericula ratus, urguebat, quippe non 
eo ventum ut senectam principis opperirentur, insontibus 
innoxia consilia, flagitiis manifestis subsidium ab audacia 
petendum, adesse conscios paria metuentes, se caelibcm, 
orbum, nuptiis ct adoptando Britannico paratum, mansuram 
eandem Messalinae potentiam, addita securitate , si praeveni- 
rent Claudium, ut insidiis incautum, ita irae properum. 

segniter eae voces acceptae , non amore in maritum , sed ner 
Silius summa adeptus sperneret adulteram, scelusque inter 
ancipitia probatum veris mox pretiis aestimaret, nomen ta~ 
men matrimonii concupivit ob magnitudinem infamiae cuius 
apud prodigos novissima voluptas est. nec ultra exspectato * 
quam dum sacrificii gratia Claudius Ostiam proficisceretur^ 
cuncta nuptiarum sollemnia celebrat. 

(27) Ilaud sum ignarus fabulosum visum iri tantum ullis * 

mortalium securitatis fuisse in civitate omnium gnara et nihil 
reticente, nedum consulem designatum cum uxore principis, 
praedicta die, adhibitis qui obsignarent, velut suscipiendorum 
liberorum causa convenisse, atque illam audisse auspicum 
verba, f subisse ( sufpste ?), sacrificasse apud deos; discubi- 
tum inter convivas; oscula, complexus; noctem denique actam' 
licentia coniugali. sed nihil compositum miraculi causa, verum 
audita scriplaque senioribus tradam. V 

(28) Igitur domus principis inhorruerat; maximeque quod 
penes potentia et, si res verterentur, formido, non iam 
secretis colloquiis, sed aperte fremere, dum histrio cubiculum 
principis f exultabero, dedecus quidem illatum, sed exscidium 
procul afuisse : nunc iuvenem nobilem , dignitate formae , vi 
mentis ac propinquo consulatu, maiorem ad spem adeingi; 
nec enim occultum quid post tale matrimonium superesset. 
subibat sine dubio metus reputantes hebetem Claudium et 
uxori devinctura , mullasque mortes iussu Messalinae patratas, 
rursus ipsa facilitas imperatoris fiduciam dabat, si atrocitate 
criminis praevaluissent, posse opprimi damnatam ante quam 
ream; sed in eo discrimen verti, si defensio audiretur, utque 
clausae aures etiam confitenli forent. 

(29) Ac primo Callistus , iam mihi circa necem C. Caesar» 
narratus, et Appianae caedis molitor Narcissus, flagrantissf- 
maque eo in tempore gratia Pallas agitavere , num Messalinam 
secretis minis depellerent amore Silii , cuncta alia dissimulan- 
tes. dein metu, ne ad perniciem ultro traherentur, desistunt, 
Pallas per ignaviam, Callistus prioris quoque regiae peritus, 
et potentiam cautis quam acribus consiliis tutius haberi ; per- 
stitit Narcissus, et solum id immutans, ne quo sermone 
praesciam criminis et accusatoris faceret , ipse ad occasiones 

intentus, longa apud Ostiam Caesaris mora, duas pellices, 
quarum is corpori maxime insueverat, largitione ac promissis, 
et uxore deiecta plus potentiae ostentando, perpulit delatio- 
nem subire. 

(30) Exin Calpurnia (id pellici nomen), ubi datum secretum, 
. genibus Caesaris provoluta nupsisse Messalinam Silio exclamat. 

simul Cleopatram, quae idem opperiens adstabat, an com- 
perisset interrogat, atque illa annuente cieri Narcissum postu- 
lat. is veniam in praeteritum petens , quod ei cis Vettios , cis 
Plautios dissimulavisset, nec nunc adulteria obiccturum ait, 
ne domum servitia et ceteros fortunae paratus reposceret, 
fruerctur immo his , et redderet uxorem ruraperetque tabulas 
nuptiales, «an discidium» inquit «tuum nosti? nam matrimo- 
nium Silii vidit populus et senatus et miles; ac ni propere 
agis, tenet urbem maritus.» 

(31) Tum potissimum quemque amicorum vocat ; primumque 
rei frumentariae praefectum Turranium, post Lusium Getam 
praetorianis inpositum percunctalur. quis fatentibus certalim 
celeri circumstrepunt, iret in castra, firmaret praetorias 
cohortes, securitati ante quam vindictae consuleret, satis 
constat eo pavore offusum Claudium , ut identidem interrogaret 
an ipse imperii potens , an Silius privatus esset, at Messalina 
non alias solutior luxu, adulto auctumno simulacrum vin- 
demiae per domum celebrabat, urgeri praela, fluere lacus; 
et feminae pellibus accinctae adsultabanl ut sacrificantes vel 
insanientes Bacchae ; ipsa crine fluxo thyrsum quatiens , iuxta- 
que Silius hedera vinctus, gerere cothurnos, iacere caput, 
strepente circum procaci choro, ferunt Vctlium Valentem 
lascivia in praealtam arborem connisum, interrogantibus quid 
aspiceret, respondisse tempestatem ab Ostia atrocem, sive 
coeperat ea species, seu forte lapsa vox in praesagium vertit. 

(32) Noii rumor interea, sed undique nuntii incedunt, qui 
gnara Claudio cuncta et venire promptum ultioni afferrent, 
igitur Messalina Lucuilianos in hortos, Silius dissimulando 
metu ad munia fori digrediuntur, ceteris passira dilabentibus 
adfuere centuriones , inditaque sunt vincla , ut quis repeneba- 
tur in poblico aut per latebras. Messalina tamen, quamquam 
res adversae consilium eximerent, ire obviam et aspici a 

marito, quod saepe subsidium habuerat, haud segniter inten- 
dit, iussitque, ut Britannicus ct Octavia in complexum patris 
pergerent, et Vibidiam virginum Vestalium vetustissimam ora- 
vit pontificis maximi aures adire , clementiam expetere, atque 
inierim , tribus omnino comitantibus — id repente solitudinis 
erat — spatium urbis pedibus emensa, vehiculo quo purga- 
menta hortorum I eripiuntur (excipiuntur ) , Ostiensem viam 
intrat, nulla cuiusquam misericordia, quia flagitiorum defor- 
mitas praevalebat. 

(33) Trepidabatur nihilo minus a Caesare : quippe Getae 
praetorii praefecto haud salis fidebant , ad honesta seu prava 
iuxta levi, ergo Narcissus , adsumptis quibus idem metus , non 
aliam spem incolumitatis Caesaris affirmat, quam si ius mili- 
tum uno illo die in aliquem libertorum transferret; seque 
offert suscepturum, ac ne, dum in urbem vehitur, ad paeni- 
tentiam a L. Vitellio et P. Largo Caecina mutaretur, in eodem 
gestamine sedem poscit sumitque. 

(3i) Crebra post haec fama fuit, inter diversas principis 
voces, cum modo incusaret flagitia uxoris, aliquando ad 
memoriam coniugii et infantiam liberorum revolveretur, non 
aliud prolocutum Vitellium quam «o facinus 1 o scelus!» in- 
stabat quidein Narcissus aperire ambages ct veri copiam 
facere: sed nou ideo pervicit, quin suspensa et quo duceren- 
tur inclinatura responderet, exemploque eius Largus Caecina ‘‘ s 
uteretur, ct iam erat in aspectu Messalina, clamitabatque 
audiret Octaviae et Britannici matrem , cum obstrepere accu- 
sator, Silium ct nuptias referens, simul codicillos libidinum 
indices tradidit, quis visus Caesaris averteret, nec multo 
post urbem ingredienti offerebantur communes liberi, nisi 
Narcissus amoveri eos iussisset. Vibidiam depellere nequivit, 
quin multa cum invidia flagitaret ne indefensa coniux exitio 
daretur, igitur auditurum principem et fore diluendi criminis 
facultatem respondit : iret interim virgo et sacra capesseret. 

(35) Mirum inter haec silentium Claudii , Vitellius ignaro 
propior: omnia liberto obediebaul. patefieri domum adulteri,)' 
atque illuc deduci imperatorem iubet. ac primum in vestibulo 
effigiem patris Silii consulto senatus abolitam demonstrat, tum, 
quicquid avitum Ncronibus et Drusis, in pretium probri ces- 

sisse, incensumquc et ad minas erumpentem castris infert, 
parata contione militum; apud quos praemonente Narcisso 
pauca verba fecit: nam etsi iustura dolorem pudor impediebat, 
continuus dehinc cohortium clamor nomina reorum et poenas 
flagitantium; adinotusque Silius tribunali non defensionem, 
non moras tentavit, precatus, ut mors acceleraretur, eadem 
constantia et illustres equites Romanos cupidos maturae necis 
fecit. Titium Proculum custodem a Silio Messalinae datum, 
et indicium offerentem, Vettium Valentem confessum et 
Pompeium Urbicum ac Saufeium Trogum ex consciis tradi 
ad supplicium iubet. Decrius quoque Caipurnianus vigilum 
praefectus, Sulpicius Rufus ludi procurator, Iuncus Vergi- 
lianus senator eadem poena affecti. 

(36) Solus Mnester cunctationem attulit, dilaniata veste 
clamitans aspiceret verberum notas, reminisceretur vocis qua 
se obnoxium iussis Messalinae dedisset, aliis largitione aut 
spei magnitudine, sibi ex necessitate culpam; nec cuiquam 
ante pereundum fuisse, si Silius rerum poteretur. commo- 
tum his et pronum ad misericordiam Caesarem perpulere 
liberti, ne tot illustribus viris interfectis histrioni consule- 
retur: sponte an coactus tam magna peccavisset, nihil referre, 
ne Trauli quidem Montani equilis Romani defensio recepta 
est. is modesta iuventa, sed corpore insigni, accitus ultro 
noctemque intra unam a Messalina proturbatus erat paribus 
lasciviis ad cupidinem et fastidia. Suillio Caesonino et Plautio 
Laterano mors remittitur, huic ob patrui egregium meritum: 
Caesoninus vitiis protectus est, tamquam in illo foedissimo* 
coctu passus muliebria. 

(37) Interim Messalina Lucullianis in hortis prolatare vitam, 
componere preces, nonnulla spe et aliquando ira: tantum 
inter extrema superbia egebat, ac ni caedem eius Narcissus 
properavisset, verterat pernicies in accusatorem, nam Clau- 
dius domum regressus et tempestivis epulis delenitus, ubi 
vino incaluit, iri iubet nuntiarique miserae (hoc enim verbo 
usum ferunt) dicendam ad causam postera die adesset, quod 
ubi auditum et languescere ira, redire amor, ac si cuncta- 
rentur, propinqua nox et uxorii cubiculi memoria timebantur, 
prorumpit Narcissus, denuntiatque centurionibus et tribuno. 

qui aderant , exsequi caedem : ita imperatorem iabere. custos 
et exactor c libertis Euodus datur, isque raptim in hortos 
praegressus repperit fusam humi, assidente matre Lepida, 
quae florenti tiliae haud concors supremis cius necessitatibus 
ad miserationem evicta erat, suadebatque ne percussorem 
opperiretur: transisse vitam, neque aliud quam morti decus 
quaerendum, sed animo per libidines corrupto nihil honestum 
inerat; lacriraaeque et questus irriti ducebantur , cum impetu 
venientium pulsae fores, astilitque tribunus per silentium, at 
libertus increpans multis et servilibus probris. 

(38) Tunc primum fortunam suam introspexit, ferrunique 
accepit, quod frustra iugulo aut pectori per trepidationem 
admovens ictu tribuni transigitur, corpus matri concessuro, 
nuntiatumque Claudio epulanti perisse Messalinam, non di- 
stincto sua an aliena manu, nec ille quaesivit, poposcilque 
poculum et solita convivio celebravit, ne secutis quidem die- 
bus odii, gaudii, irae, tristitiae, ullius denique humani 
afleclus signa dedit, non cum laetantes accusatores aspiceret, 
non cum lilios maerentes, iuvitque oblivionem eius senatus 
censendo nomen et efGgies privatis ac publicis locis demo- 
vendas. decreta Narcisso quaestoria insignia, levissimum 
fastidii eius, cum supra Pallantem et Callistum ageret*** 
honesta quidem, sed ex quis deterrima orercnlur, tristitiis 
mullis * * * . 

(1) Caede Messalinae convulsa principis domus, orto apud 
libertos certamine quis deligeret uxorem Claudio, caelibis 
vitae intoleranti et coniugum imperiis obnoxio, ncc minore 
ambitu feminae exarserant: suam quaeque nobilitatem for- 
mam opes contendere ac digna tanto matrimonio ostentare, 
sed maxime ambigebatur inter Lolliam Pauliiiam M. Lollii 
consularis, et Iuliam Agrippinam Germanico genitam: huic 
Pallas, illi Callistus fautores aderant, at Aelia Baclina e familia 
Tubcronum Narcisso fovebatur, ipse huc modo modo illuc, 
ut quemque suadentium audierat, pFomptus, discordantes in 
consilium vocat, ac promere sententiam et adicerc rationes 
iubet. 

(2) Narcissus vetus matrimonium, familiam communem 
(nam Antonia ex Paetina erat) , nihil in penatibus eius novum 
disserebat, si sucta coniux rediret, baudquaquam novercalibus 
odiis visura Britannicum et Octaviam, proxima suis pignora. 
Callistus inprobatam longo discidio, ac si rursum assume- 
retur, eo ipso superbam ; longeque rectius Lolliam induci, 
quando nullos liberos genuisset, vacuam aemulatione et pri- 
vignis parentis loco futuram, at Pallas id maximo in Agrippina 
Inudare, quod Germanici nepotem sccum traheret, dignum 
prorsus imperatoria fortuna: stirpem nobilem, et familiae 
Claudiae quae posteros j coni ungeret (contingeret); ne femiua 
expertae fecunditatis, integra iuvenla, claritudinem Caesarum 
aliam in domum ferret. 

(3) Praevaluere haec adiuta Agrippinae inlecebris, quae ad 
eum per speciem necessitudinis crebro ventilando pellicit 
patruum, ut praelata ceteris, et nondum uxor, potentia uxoria 
iara uteretur, nam ubi sui matrimonii certa fuit, struere 
maiora, nupliasque Domitii , quem ex Gu. Aenobarbo genaerat, 
et Octaviae Caesaris filiae moliri; quod sine scelere per- 
petrari non poterat, quia L. Silano desponderat Octaviam 
Caesar, iuvenemque et alia clarum insigni triumphalium et 
gladiatorii muneris magnificentia protulerat ad studia vulgi, 
sed nihil arduum videbatur in animo principis, cui non iudi- 
cium, non odium erat nisi indita et iussa. 

(4) Igitur Vitellius, nomine censoris serviles fallacias obte- 
gens ingruentiumque dominationum provisor, quo gratiam 
Agrippinae pararet, consiliis eius implicari, ferre crimina in 
Silanum, cui sane decora et procax soror, Iunia Calvina, 
haud multum ante Vitellii nurus fuerat, hinc initium accu- 
sationis; fratrumque non incestum sed incustoditum amorem 
ad infamiam traxit, et praebebat Caesar aures, accipiendis 
adversus generum suspicionibus caritate filiae promptior, at 
Silanus insidiarum nescius , ac forte eo anno praetor , repente 
per edictum Vitellii ordine senatorio movetur, quamquam 
lecto pridem senatu lustroque condito, simul affinitatem Clau- 
dius diremit, adactusque Silanus eiurare magistratum, et 
reliquus praeturae dies in Eprium Marcellum collatus est. 

(5) C. Pompeio Q. Veranio consulibus pactum inter Clau- 
dium et Agrippinam matrimonium iam fama, iam amore 
illicito firmabatur; necdum celebrare sollemnia nuptiarum 
audebant, nullo exemplo deductae in domum patrui fratris 
filiae, quin et incestum, ac si sperneretur, ne in malum pu- 
blicum erumperet, metuebatur, nec ante omissa cunctatio 
quam Vitellius suis artibus id perpetrandum sumpsit, percun- 
ctatusque Caesarem an iussis populi, an auctoritati senatus 
cederet, ubi ille unum se civium et consensui imparem re- 
spondit, opperiri intra palatium iubet. ipse curiam iugredilur, 
summamque rem publicam agi obtestans veniam dicendi aute 
alios exposcit, orditurque gravissimos principis labores, quis 
orbem terrae capessat, egere adminiculis, ut domestica cura 
vacuus in commune cousulat. quod porro honestius censoriae 

mentis levamentum quam assumere coniugem, prosperis 
dubiisque sociam, cui cogitationes intimas, cui parvos liberos 
tradat, non lusui aut voluptatibus adsuefactus, sed qui prima 
ab iuventa legibus obtemperavisset. 

(6} Postquam haec favorabili oratione praemisit multaque 
patrum assentatio sequebatur, capto rursus initio, quando 
maritandum principem cuncti suaderent , deligi oportere femi- 
nam nobilitate puerperiis sanctimonia insignem, nec diu anqui- 
rendum quin Agrippina claritudine generis anteiret: datum ab 
ea fecunditatis experimentum, et congruere artes honestas, 
id vero egregium, quod provisu deum vidua iungeretur 
principi sua tantum matrimonia experto, audivisse a paren- 
tibus, vidisse ipsos arripi coniuges ad libita Caesarum: 
procul id a praesenti modestia, statueretur immo documen- 
tum , quo uxorem imperator * * * (a re publica) acciperet, at 
enim nova nobis in fratrum filias coniugia. sed aliis gentibus 
sollemnia , neque lege ulla prohibita, et sobrinarum diu igno- 
rata tempore addito percrebuisse. morem accommodari prout 
conducat, et fore hoc quoque in iis quae mox usurpentur. 

(7) llaud defuere qui ccrtatim, si cunctaretur Caesar, vi 
acturos tcstificantes erumperent curia, conglobatur promisca 
multitudo, popuiumque Romanum eadem orare clamitat, nec 
Claudius ultra exspectato obvius apud forum praebet se gra- 
tanlibus, senatumque ingressus decretum postulat quo iuslae 
inter patruos fratruraque filias nuptiae etiam in posterum 
statuerentur, nec tamen repertus est nisi unus talis matri- 
monii cupitor, T. Alledius Severus eques Romanus, quem 
plerique Agrippinae gratia inpulsum ferebant, versa ex eo 
civitas, et cuncta feminae obediebanl non per lasciviam, ut 
Messalina, rebus Romanis illudenti, adductum et quasi virile 
servitium: palam severitas, ac saepius superbia; nihil domi 
inpudicum, nisi dominationi expediret, cupido auri inmensa 
obtentum habebat, quasi subsidium regno pararetur. 

(8) Dic nuptiarum Silanus mortem sibi conscivit, sire eo 
usque spem vitae produxerat, seu delecto die augendam ad 
invidiam. Calvina soror eius Italia pulsa est. addidit Clau- 
dius sacra ex legibus Tulli regis piaculaquc apud lucum 
Dianae per pontifices danda, irridentibus cunctis, quod poenae 

procurationesque incesti id temporis exquirerentur, at Agrip- 
pina ne malis tantam facinoribus notesceret, veniam exsilii 
pro Annaeo Seneca, simul praeturam impetrat, laetum in 
publicum rata ob claritudinem studiorum cius, utque Domitii 
pueritia tali magistro adolesceret, et consiliis eiusdem ad 
spem dominationis uterentur, quia Seneca fidus in Agrippinam 
memoria benclicii et infensus Claudio dolore iniuriae cre- 
debatur. 

(9) Placitum dehinc non ultra cunctari, sed designatum 
consulem Memmium Pollionem ingentibus promissis inducunt 
sententiam expromere, qua oraretur Claudius despondere 
Octaviam Domitio; quod aetati utriusque non absurdum et 
maiora patefacturum erat. Pollio haud disparibus verbis ac 
nuper Vitellius censet; despondeturque Octavia, ac super 
priorem necessitudinem sponsus iam et gener Domitius aequari 
Britannico studiis matris, arte coruin quis ob accusatam 
Messalinam ultio ex filio timebatur. 

(10) Per idem tempus legali Parthorum ad expetendum, ut 
rettuli, Mcherdalen missi senatum ingrediuntur, mandalaque 
in hunc modum incipiunt: non se foederis ignaros nec de- 
fectione a familia Arsacidarum venire; sed ct lilium Vononis, 
nepotem Phrahatis accedere adversus dominationem Gotarzis 
nobilitati plebique iuxla intolerandam, iam fratres, iam pro- 
pinquos, iam longius sitos caedibus exhaustos; adici coniuges 
gravidas, liberos parvos, dum socors domi, bellis infaustus 
ignaviam saevitia tegat, veterem sibi ac publice coeptam 
uobiscum amicitiam, ct subveniendum sociis virium aemulis 
ccdentibiisquc per reverentiam, ideo regum obsides liberos 
dari ut, si domestici imperii taedeat, sil regressus ad prin- 
cipem patresque, quorum moribus assuefactus rex melior 
adscisceretur. 

(11) Ubi baec atque talia dissertavere, incipit orationem 
Caesar de fastigio Romano Parlhorumque obsequiis: seque 
divo Augusto adaequabat, petilum ab eo regem referens, 
omissa Tiberii memoria, quamquam is quoque miserat, addi- 
dit praecepta (etenim aderat Mebcrdates), ut non domina- 
tionem et servos sed rectorem ct cives cogitaret, clcmen- 
tiaiuque ac iuslitiain, quanto ignara barbaris, tanto toleratiora 

capesseret, hinc versas ad legatos extollit laudibus alumnam 
urbis , spectatae ad id modestiae : ac tamen ferenda regum 
ingenia, neque usui crebras mutationes, rem Romanam huc 
satietate gloriae provectam ut externis quoque gentibus quie- 
tem velit, datura posthac G. Cassio, qui Suriae praeerat, 
deducere iuvenem ripam ad Euphratis. 

(12) Ea tempestate Cassius ceteros praeminebat peritia le- 
gum : nam militares artes per otiunf ignotae, industriosque 
aut ignavos pax in aequo tenet, ac tamen quantum sine bello 
dabatur, revocare priscum morem , exercitare legiones , cura 
provisu perinde agere ac si hostis ingrueret: ita dignum 
maioribus suis et familia Cassia ratus per illas quoque gentes 
celebrata, igitur excitis quorum de sententia petitus rex, 
positisque castris apud Zeugma , unde maxime pervius amnis, 
postquam illustres Parthi rexque Arabum Acbarus advenerat, 
monet Mehcrdaten barbarorum impetus acres cunctatione 
languescere aut in perfidiam mutari: ita urgueret coepta, 
quod spretum’ fraude Acbari , qui iuvenem ignarum et sum- 
mam fortunam in luxu ratum multos per dies attinuit apud 
oppidum Edessam.* et vocante Carene promptasque res osten- 
tante, si citi advenissent, non comminus Mesopotamiam sed 
flexu Armeniam petunt, id temporis inportunam, quia hiems 
occipiebat. 

(13) Exin nivibus et montibus fessi, postquam campos 
propinquabant , copiis Carenis adiunguntur , tramissoque amne 
Tigri permeant Adiabenos , quorum rex Izates societatem Me- 
herdatis palam induerat, in Gotarzen per occulta et magis 
fida inclinabat, sed capta in transitu urbs Ninos, vetustissima 
sedes Assyriae, castellum insigne fama, quod postremo inter 
Darium atque Alexandrum praelio Persarum illic opes conci- 
derant. interea Gotarzes, apud montem cui nomen Sanbulos, 
vota dis loci suscipiebat, praecipua religione Herculi; qui 
tempore stato per quietem monet sacerdotes ut templum iuxta 
equos venatui adornatos sistant, equi ubi pharetras telis 
onustas accepere , per saltus vagi nocte demum vacuis phare- 
tris multo cum anhelitu redeunt, rursum deus, qua silvas 
pererraverit, nocturno visu demonstrat , reperiunturque fusae 
passim ferae. 

C. Xiciii opp. ed. min. I. t3 

(14) Celerum Gotarzes, nondum satis aucto exercitu, flu- 
mine Corna pro murtimcnto uti, et quamquam per insecta- 
tiones et nuntios ad praelium vocaretur, nectere moras, locos 
mutare, et missis corruptoribus exuendam ad fidem hostes 
emercari, ex quis Izatcs Adiabenus, mox Acbarus Arabum 
cum exercitu abscedunt , levitate gentili , et quia experimentis 
cognitum eSt barbaros malle Roma petere reges quam habere, 
at Meherdates validis auxiliis nudatus, ceterorum proditione 
suspecta , quod unum reliquum , rem in casum dare praelioque 
experiri statuit, nec detrectavit pugnam Gotarzes deminutis 
hostibus ferox, concursumque magna caede et ambiguo eventu, 
donec Carencm profligatis obversis longius evectum integer 
a tergo globus circumveniret, tum omni spe perdita Meher- 
dates, promissa Parrhacis paterni clientis secutus, dolo eius 
vincitur traditurque victori, atque ille non propinquum neque 
Arsacis de gente, sed alienigenam et Romanum increpans, 
auribus decisis vivere iubet, ostentui clementiae suae et in 
nos dehonestamento. dcin Gotarzes morbo obiit, accitusque 
in regnum Vonones Medos tum praesidens, nulla huic pro- 
spera aut adversa quis memoraretur: brevi et inglorio imperio 
perfunctus est, resque Parthorum in filium eius Vologesen 
translatae. 

(15) At Mithridates Bosporanus amissis opibus vagus, post- 
quam Didium ducem Romanum roburque exercitus abisse 
cognoverat, relictos in novo regno Cotyn iuventa rudem et 
paucas cohortium cum lulio Aquila equite Romano, spretis 
utrisque concire nationes , illicere, perfugas ; postremo exercitu 
coacto regem Dandaridarum exturbat imperioque eius potitur, 
quae ubi cognita et iam iamque Bosporum invasurus habe- 
batur, diffisi propriis viribus Aquila et Cotys, quia Zorsines 
Siraeorum rex hostilia resumpserat, externas et ipsi gratias 
quaesivere missis legatis ad Eunonen, qui Adorsorum genti 
praecedebat, nec fuit in arduo societas potentiam Romanam 
adversus rebellem Mithridalen ostentantibus, igitur pepigere, 
equestribus praeliis Eunones certaret , obsidia urbium Romani 
capesserent. 

(16) Tunc composito agmine incedunt ; cuius frontem et terga 
Adorsi, media cohortes et Bosporani tutabantur nostris in 

amis, sic pulsus hostis, venlumque Sozam oppidum Danda- 
ricae, quod desertum a Mithridate oh ambiguos popularium 
animos obtineri relicto ibi praesidio visum, exin in Siracos 
pergunt, et transgressi amnem Pandam circumveniunt urbem 
Uspen , editam loco et moenibus ac fossis munitam , nisi quod 
moenia uon saxo sed cratibus et vimentis ac media humo adver- 
sum irrumpentes invalida erant ; eductaeque altius turres facibus 
atque hastis turbabant obsessos, ac ni praelium nox diremis- 
set, coepta patrataque expugnatio eundem intra diem foret. 

(17) Postero misere legatos, veniam liberis corporibus 
orantes: servitii decem milia offerebant, quod aspernati sunt 
victores, quia trucidare deditos saevum, tantam multitudinem 
custodia cingere arduum , ut belli potius iure caderent, datum- 
que militibus, qui scalis evaserant, signum caedis, excidio 
Uspensium metus cctcris inicctus, nihil tutum ratis, cum 
arma, munimenta, impediti vel eminentes loci, amnesque 
et urbes iuxta perrumperentur, igitur Zorsines , diu pensitato 
Mithridatisne rebus extremis an patrio regno consuleret, 
postquam praevaluit gentilis utilitas, datis obsidibus apud 
effigiem Caesaris procubuit, magna gloria exercitus Romani, 
quem incruentum et victorem tridui itinere abfuisse ab amne 
Tanai constitit, sed in regressu dispar fortuna fuit, quia na- 
vium quasdam, quae mari remeabant, in litora Taurorum 
delatas circumvenere barbari, praefecto cohortis et plerisque 
centurionum interfectis. 

(18) Interca Mithridates, nullo in armis subsidio, consultat 
cuius misericordiam experiretur, frater Cotys , proditor olim, 
deinde hostis, metuebatur: Romanorum nemo id auctoritatis 
aderat, ul promissa cius magni penderentur, ad Eunoncn 
convertit, propriis odiis non infensum et recens coniuncta 
nobiscum amicitia validum, igitur cultu vultuque quam maxime 
ad praesentem fortunam comparato regiam ingreditur, geni- 
busque eius provolutus «Mithridates» inquit «terra marique 
Romanis per tot annos quaesitus sponte adsum, utere, ut 
voles, prole magni Achaemenis, quod mihi solum hostes 
non abstulerunt.» 

(19) At Eunoncs claritudine viri , mutatione rerum et prece 
haud degeneri permotus, adlcval supplicem, lauda tque quod 

gentem Adorsorum , quod suam dextram petendae veniae 
delegerit, simul legatos litterasque ad Caesarem in hunc 
modum mittit, populi Romani imperatoribus, magnarum 
nationum regibus primam ex similitudine fortunae amicitiam, 
sibi et Claudio etiam communionem victoriae esse, bellorum 
egregios fines, quotiens ignoscendo transigatur, sic Zorsini 
victo nihil ereptum, pro Mithridate, quando gravius merere- 
tur, non potentiam neque regnum precari, sed uc trium- 
pharetur neve poenas capite expenderet. 

('20) At Claudius, quamquam nobilitatibus externis mitis, 
dubitavit tamen, accipere captivum pacto salutis an repetere 
armis rectius foret, hinc dolor injuriarum et libido vindictae 
adigebat, sed disserebatur contra suscipi bellum avio itinere, 
inportuoso mari ; ad hoc reges feroces , vagos populos , solum 
frugum egens; tum taedium ex mora, pericula cx properan- 
tia, modicam victoribus laudem, ac multum infamiae, si 
pellerentur, quin arriperet oblata et servaret exsulem; cui 
inopi quanto longiorem vitam , tanto plus supplicii fore, his 
permotus scripsit Eunoni meritum quidem novissima exempla 
Mitbridaten, nec sibi vim ad exsequendum deesse: verum 
ita maioribus placitum, quanta pervicacia in hostem, tanta 
beneficentia adversus supplices utendum, nam triumphos de 
populis regnisque integris acquiri. 

(21) Traditus posthac Mithridates, veclusque Romam per 
Iunium Ciloncm procuratorem Ponti , ferocius quam pro for- 
tuna disseruisse apud Caesarem ferebatur, elataque vox eius 
in vulgum hisce verbis «non sum remissus ad te, sed rever- 
sus : vel si non credis, dimitte et quaere.» vultu quoque 
interrito permansit, cum Rostra iuxta, custodibus circumda- 
tus, .visui populo praeberetur, consularia insignia Ciloni, 
Aquilae praetoria decernuntur. 

(22) Isdem consulibus atrox odii Agrippina ac Lolliae in- 
fensa, quod secum dc matrimonio principis certavisset, mo- 
litur crimina et accusatorem , qui obiceret Chaldaeos , magos, 
interrogatumque Apollinis Clarii simulacrum super nuptiis 
imperatoris, exin Claudius inaudita rea multa de claritudine 
eius apud senatum praefatus, sorore L. Volusii genitam, 
maiorem ei patruum Cottam Messalinum esse , Memmio quon- 

dam Regulo nuptam (nam de C. Caesaris nuptiis consulto 
reticebat), addidit perniciosa in rem poblicam consilia, et 
materiem sceleri detrahendam: proin publicatis bonis cede- 
ret Italia, ita quinquagies sestertium ex opibus inmensis exsuli 
relictum, et Calpurnia illustris femina pervertitur, quia for- 
mam eius laudaverat princeps, nulla libidine, sed fortuito 
sermone; unde ira Agrippinae citra ultima stetit, in Lolliam 
mittitur tribunus , a quo ad mortem adigeretur, damnatus et 
lege repetundarum Cadius Ilufus accusantibus Bithynis. 

(23) Galliae Narbonensi ob egregiam in patres reverentiam 
datum ut senatoribus eius provinciae non exquisita principis 
sententia, iurc quo Sicilia haberetur, res suas invisere liceret. 
Ituraeique et ludaei defunctis regibus, Sohaemo atque Agrippa, 
provinciae Suriae additi. Salutis augurium quinque et viginli 
annis omissum repeti ac deinde continuari placitum, et po- 
merium urbis auxit Caesar, more prisco, quo iis qui protulere 
imperium etiam terminos urbis propagare datur, nec tamen 
duces Romani, quamquam magnis nationibus subactis, usur- 
paverant, nisi L. Sulla et divus Augustus. 

(24) Regum in eo ambitio vel gloria varie vulgata, sed 
initium condendi, et quod pomerium Romulus posuerit, 
noscere haud absurdum reor. igitur a foro boario, ubi aereum 
tauri simulacrum aspicimus, quia id genus animalium aratro 
subditur, sulcus designandi oppidi coeptus, ut magnam Her- 
culis aram amplecteretur, inde certis spatiis inleriecti lapides, 
per ima montis Palatini ad aram Consi , mox ad curias vete- 
res, tum ad sacellum Larundae; forumque Romanum et 
Capitolium non a Romulo sed a Tito Tatio additum urbi credi- 
dere. mox pro fortuna pomerium auctum, et quos tum 
Claudius terminos posuerit, facile cognitu et publicis actis 
perscriptum. 

(25) G. Anlislio M. Suillio consulibus adoptio in Domitium 
auctoritate Pallantis festinatur, qui obstrictus Agrippinae ut 
conciliator nuptiarum, et mox stupro eius inligalus, stimula- 
bat Claudium consuleret rei publicae, Britannici pueritiam 
robore circumdaret, sic apud divum Augustum , quamquam 
nepotibus subnixum, viguisse privignos; a Tiberio super pro- 
priam stirpem Germanicum assumptum, se quoque accingeret 

iuvene partem curarum capessituro, his ericius biennio maio^ 
rem natu Domitium filio anteponit, habita apud senatum 
oratione in eundem quem a liberto acceperat modum, ad- 
notabant periti nullam antehac adoptionem inter patricios 
Claudios reperiri, eosque ab Atto Clauso continuos duravisse. 

(26) Ceterum actae principi grales, quaesitiore iu Domitium 
adulatione ; rogataque lex qua in familiam Claudiam et nomen 
Neronis transiret, augetur et Agrippina cognomento Augustae, 
quibus patratis nemo adeo expers misericordiae fuit quem 
non Britannici fortunae maeror affligeret, desolatus paulatim 
etiam servilibus ministeriis, per intempestiva novercae officia 
in ludibria vertebat, intellegens falsi, neque enim segnem ei 
fuisse indolem ferunt , sive verum , seu periculis commen- 
datus retinuit famam sine experimento. 

(27) Sed Agrippina quo vim suam sociis quoque nationibus 
ostentaret, in oppidum Ubiorum, in quo genita erat, vete- 
ranos coloniamque deduci impetrat; cui nomen inditum e 
vocabulo ipsius, ac forte acciderat ut eam gentem Rbcno 
transgressam avus Agrippa in fidem acciperet. 

Isdem temporibus in superiore Germania trepidatum ad- 
ventu Chattorum latrocinia agitantium, dein L. Pomponius 
legatus auxiliares Vangionas ac Nemetas, addito equite alario, 
f monitos (monuit?) ut anteirent populatores vel dilapsis inpro- 
visi circumfunderentur, et secuta consilium ducis industria 
militum , divisique in duo agmina , qui laevum iter petiverant, 
recens reversos praedaque per luxum usos et somno graves 
circumvenere, aucta laetitia , quod quosdam e clade Variana 
quadragesimum post annum servitio exemerant. 

(28) At qui dextris et propioribus compendiis ierant , obvio 
hosti et aciem auso plus cladis faciunt, et praeda famaque 
onusti ad montem Taunum revertuntur, ubi Pomponius cum 
legionibus opperiebatur, si Chatti cupidine ulciscendi casum 
pugnae praeberent, illi metu, ne hinc Romanus inde Cherusci, 
cum quis aeternum discordant, circumgrederentur, legatos in 
urbem et obsides misere; decrctusque Pomponio triumphalis 
honos, modica pars famae eius apud posteros, in quis car- 
minum gloria praecellit. 

(29) Per idem tempus Vannius Suevis a Druso Caesare iu- 

positos pellitur regno , prima imperii aetate clarus acceptasque 
popularibus, mox diuturnitate in superbiam mutans, et odio 
accolarum, simul domesticis discordiis circumventus, auctores 
fuere Vibillius Hermundurorum rex et Vangio ac Sido sorore 
Vannii geniti, nec Claudius, quanquam saepe oratus, arma 
certantibus barbaris interposuit, tutum Vannio perfugium pro- 
mittens, si pelleretur; scripsitque P. Atellio Histro, qui Pan- 
noniam praesidebat, legionem ipsaque e provincia lecta auxilia 
pro ripa componeret, subsidio victis et terrorem adversus 
victores, ne fortuna elati nostram quoque pacem turbarent, 
nam vis innumera Ligii aliaeque geutes adventabant, fama 
ditis regni, quod Vannius triginta per annos praedationibus 
et vectigalibus auxerat, ipsi manus propria pedites, eques 
e Sarmatis Iazygibus erat , impar multitudini bostium ; eoque 
castellis sese defensare bellumque ducere statuerat. 

(30) Sed Iazyges obsidionis impatientes et proximos per 
campos vagi necessitudinem pugnae attulere, quia I.igius 
Hermundurusque illic ingruerant, igitur degressus castellis 
Vannius funditur praelio, quamquam rebus adversis, landatus 
quod et pugnam manu capessiit et corpore adverso vulnera 
excepit, ceterum ad classem in Danubio opperientem per- 
fugit. secuti mox clientes, et acceptis agris iu Pannonia 
locati sunt, regnum Vangio ac Sido inter se partivere , egregia 
adversus nos fide , subiectis, suone an servitii ingenio, dum 
adipiscerentur dominationes, multa caritate, et maiore odio, 
postquam adepti sunt. 

(31) At in Britannia P. Ostorium pro praetore turbidae res 
excepere, effusis in agrum sociorum hostibus eo violentius 
quod novum ducem exercitu ignoto et coepta hieme iturum 
obviam non rebantur. ille gnarus primis eventibus metum 
aut fiduciam gigni , citas cohortes rapit , et caesis qui resti- 
terunt, disiectos consectatus, ne rursus conglobarentur infen- 
saque et infida pax non duci non militi requiem permitteret, 
detrahere arma suspectis cunctaque castris Antonam et Sabri- 
nam fluvios cohibere parat. quod primi Iceni abnuere, valida 
gens , nec praeliis contusi , quia societatem nostram volentes 
accesserant, hisque auctoribus circumieciac nationes locum 
pugnae delegere sepium agresti aggere et aditu angusto , ne 

pervius equiti foret, ea munimenta dux Romanus, quam- 
quam sine robore legionum sociales copias ducebat, perrum- 
pere aggreditur , et distributis cohortibus turmas quoque pedi- 
tum ad munia accingit, tunc dato signo perfringunt aggerem 
suisque claustris impeditos turbant, atque illi conscientia re- 
bellionis , et obseptis effugiis , multa et clara facinora fecere, 
qua pugna filius legati M. Ostorius servati civis decus meruit. 

(32) Ceterum clade Icenorum compositi qui bellum inter et 
pacem dubitabant; et ductus inde Cangos exercitus, vastati 
agri, praedae passim actae, non ausis aciem hostibus, vel 
si ex occulto carpere agmen lentarent, punito dolo, iamque 
ventum haud procul mari quod Hiberniam insulam aspectat, 
cum ortae apud Brigantas discordiae retraxere ducem, desti- 
nationis certum , ne nova moliretur nisi prioribus firmatis, et 
Brigantes quidem, paucis qui arma coeptabant interfectis, in 
reliquos data venia, resedere: Silurum gens non atrocitate, 
non clementia mutabatur, quin bellum exerceret castrisque 
legionum premenda foret, id quo promptius veniret, colonia 
Camulodunum, valida veteranorum manu, deducitur in agros 
captivos, subsidium adversus rebelles, et inbuendis sociis ad 
officia legum. 

(33) Itum inde in Siluras , super propriam ferociam Caractaci 
viribus confisos, quem multa ambigua , multa prospera extu- 
lerant, ut ceteros Britannorum imperatores praemineret. sed 
tum astu, locorum fraude prior, vi miiitum inferior, trans- 
fert bellum in Ordovicas, adii ilisque qui pacem nostram 
metuebant , novissimum casum experitur , sumpto ad praelium 
loco, ut aditus, abscessus, cuncta nobis inportuna et suis in 
melius essent, tunc montibus arduis, et si qua clementer 
accedi poterant, in modum valli saxa praestruit, et praeflue- 
bat amnis vado incerto, catcrvaequc f maiorum pro muni- 
mentis constiterant. 

(34) Ad hoc gentium ductores circumire , hortari , firmare 
animos minuendo metu, accendenda spe, aliisque belli inci- 
tamentis. enimvero Caractacus buc illnc volitans illum diem, 
illam aciem testabatur aut recuperandae libertatis aut servitutis 
aeternae initium fore, vocabatque nomina maiorum , qui dicta- 
torem Caesarem pepulissent ; quorum virtute vacui a securibus 

et tributis, intemerata coniugum et liberorum corpora retine- 
rent. haec atque talia dicenti adstrepere vulgus; gentili quis- 
que religione obstringi, non telis, non vulneribus cessuros. 

(35) Obstupefecit ea alacritas ducem Romanum ; simul obie- 
ctus amnis, additum vallum, imminentia iuga, nihil nisi atrox 
et propugnatoribus frequens terrebat, sed miles praelium 
poscere , cuncta virtute expugnabilia clamitare ; praefectique 
et tribuni paria disserentes ardorem exercitus intendebant, 
tura Ostorius , circumspectis quae inpenetrabilia quaeque per- 
via, ducit infensos, amnemque haud difficulter evadit, ubi 
ventum ad aggerem , dum missilibus certabatur, plus vulnerum 
in nos et pleracquc caedes oriebantur, postquam facta testu- 
dine rudes et informes saxorum conpages distractae parque 
comminus acies, decedere barbari in iuga montium, sed eo 
quoque irrupere ferentarius gravisque miles, illi telis adsul- 
tanles, hi conferto gradu , turbatis contra Britannorum ordi- 
nibus, apud quos nulla loricarum galearumve tegmina; et si 
auxiliaribus resisterent, gladiis ac pilis legionariorum , si huc 
verterent, spathis et hastis auxiliarium sternebantur, clara ea 
victoria fuit, captaquc uxore et lilia Caractaci fratres quoque in 
deditionem accepti. 

(36) Ipse, ut ferme intuta sunt adversa, cum fidem Cartis- 
manduac reginae Brigantum petivisset, vinctus ac victoribus 
traditus est , nono post anno quam bellum in Britannia coeptum, 
unde fama eius evecta insulas et proximas provincias perva- 
gata per Italiam quoque celebrabatur; avebantque visere quis 
ille tot per annos opes nostras sprevisset, ne Romae quidem 
ignobile Caractaci nomen erat ; et Caesar dum suum decus 
extollit, addidit gloriam victo, vocatus quippe ut ad insigne 
spectaculum populus, stetere in armis praetoriae cohortes 
campo qui castra praeiacet. tunc incedentibus regiis clientelis 
phalerae torques quaeque bellis externis quaesiverat, traducta; 
mox fratres et couiux et filia, postremo ipse ostentatus, cete- 
rorum preces degeneres fuere ex metu : at non Caractacus 
aut vultu demisso aut verbis misericordiam requirens. 

(37) Ubi tribunali astitit, in hunc modum locutus est : «si, 
quanta nobilitas et fortuna mihi fuit, tanta rerum prosperarum 
moderatio fuisset, amicus potius in hanc urbem quam captus 

venissem, neque dedignatus esses claris maioribus ortum, 
pluribus gentibus imperitantem foedere pacis accipere, praesens 
sors mea ut mibi informis , sic tibi magnifica est. habui equos, 
viros, arma, opes, quid mirum, si haec invitus amisi? nam, 
si vos omnibus imperitare vultis, sequitur ut omnes servitutem 
accipiant? si statim deditus traderer, neque mea fortuna neque 
(ua gloria inclaruisset, et supplicium mei oblivio sequeretur: 
at si incolumem servaveris, aeternum exemplar clementiae 
ero.» ad ea Caesar veniam ipsiqae et coniugi et fratribus 
tribuit, atque illi vinclis absoluti Agrippinam quoque, haud 
procul alio suggestu conspicuam, isdem quibus principem 
laudibus gratibusque venerati sunt, novum sane et moribus 
veterum insolitum, feminam signis Romanis praesidere: ipsa 
seraet parti a maioribus suis imperii sociam ferebat, 

(38) Vocati posthac patres mulla et magnifica super capti- 
vitate Caractaci disseruere , neque minus id clarum quam quod 
Syphacem P. Scipio, Persen L. Paulus , et si qui alii vinctos 
reges populo Romano ostendere, censentur Ostorio triumphi 
iusignia , prosperis ad id rebus eius , mox ambiguis, sive 
amoto Caractaco, quasi debellatum foret, mi nus intenta apud 
nos militia fuit, sive hostes miseratione tanti regis acrius ad 
ultiouem exarsere, praefectum castrorum et legionarias co- 
hortes exstruendis apud Siluras praesidiis relictas circumfun- 
dunt. ac ni cito « vicis ct castellis proximis subventum foret, 
copiae tum occidione obeubnissent. praefectus tamen ct octo 
centuriones ac promptissimus quisque e manipulis cecidere, 
nec mullo post pabulantis nos ipsos missasque ad subsidium 
turmas profligant. 

(39) Tum Ostorius cohortes expeditas exposuit; nec ideo 
fugam sistebat, ni legiones praelium excepissent, earum 
robore aequata pugna, dein nobis pro meliore fuit, cflugere 
hostes tenui damno, quia inclinabat dies, crebra hinc praelia, 
ei saepius in modum latrocinii per saltus, per paludes, ut 
cuique sors, aut virtus; temere, proviso; ob iram, ob prae- 
dam; jussu, cl aliquando ignaris ducibus, ac praecipua Silu- 
rum pervicacia, quos accendebat vulgata imperatoris Romani 
vox, ut quondam Sugambri excisi aut in Gallias Iraiecti 
forent, ita Silurum nomen peuitus exstinguendum, igitur 

duas auxiliares cohortes avaritia praefectorum incautius popu- 
lantes intercepere; spoliaque et captivos largiendo ceteras 
quoque nationes ad defectionem trahebant, cum taedio cura- 
rum fessus Ostorius concessit vita, laetis hostibus, tamquam 
ducem haud spernendum, etsi non praelium, at certe bellum 
absumpsisset. 

(40) At Caesar cognita morte legali, ne provincia sine rectore 
foret, A. Didium suffecit, is propere vectus non tamen inte- 
gras res invenit, adversa interim legionis pugna cni Manlius 
Valens praeerat, auctaque et apud hostes eius rei fama, quo 
Venientem ducem exterrerent, atque illo augente audita, ut 
maior laus compositi vel, si duravissent, venia iuslior tri- 
bueretur. Silures id quodque damnum intulerant; lateque 
persultabant, donec adeursu Didii pellerentur, sed post captum 
Caraclacum praecipuus scientia rei militaris Venutius, e Bri- 
gantum civitate, ut supra memoravi, fidusque diu et Romanis 
armis defensus, curo Cartismanduam reginam matrimonio 
teneret, mox orto discidio et statim bello etiam adversus 
nos hostilia induerat, sed primo tantum inter ipsos certabatur, 
callidisque Cartisraandua artibus fratrem ac propinquos Venutii 
intercepit, inde accensi hostes, stimulante ignominia, ne 
feminae imperio subderentur, valida et lecta aruiis iuventus 
regnum eius invadunt, quod nobis praevisum; et missae 
auxilio cohortes acre praelium fecere, cuius initio ambiguo 
finis laetior fuit, neque dispari eventu pugnatum a legione cui 
Caesius Nasica praeerat, nam Didius senectute gravis, et 
mulla copia honorum, per ministros agere et arcere hostem 
satis habebat, baec, quamquam a duobus [Ostorio Didioque] 
propraetoribus plures per annos gesta , coniunxi , ne divisa 
haud proinde ad memoriam sui valerent, ad temporum ordi- 
nem redeo. 

(41) T». Claudio quintum Servio Cornelio Orfilo consulibus 
virilis toga Neroni maturata, quo capessendae rei publicae 
habilis videretur, et Caesar adulationibus senatus libens cessit, 
ut vicesimo aetatis anno consolatum Nero iniret, atque in- 
terirn designatus proconsulare imperium extra urbem haberet 
ac princeps iuventutis appellaretur, additum nomine eius 
donativum militi, congiarium plebei, et ludicro circensium. 

quod acquirendi* vulgi studiis edebatur, Britannicus in prae- 
texta , Nero triumphalium veste travccti sunt, spectaret popu- 
lus hunc decore imperatorio , illum puerili habitu, ac perinde 
fortunam utriusque praesumeret, simul , qui centurionum 
tribunorumque sortem Britannici miserabantur, remoti fictis 
causis, et alii per speciem bonoris. etiam libertorum si quis 
incorrupta fide, depellitur tali occasione, obvii inter se Nero 
Britannicum nomine, ille Domitium salutavere, quod ut discor- 
diae initium Agrippina multo questu ad maritum defert : sperni 
quippe adoptionem, quaeque censuerint patres, iusserit po- 
pulus, intra penates abrogari; ac nisi pravitas tam infensa 
docentium arceatur, eruptura in publicam perniciem, com- 
motus is quasi criminibus optimum quemque educatorem filii 
exsilio ac morte afficit, dalosque a noverca custodiae eius 
inponit. 

(42) Nondum tamen summa moliri Agrippina audebat, ni 
praetoriarum cohortium cura exsolverentur Lusius Gela et 
Rufius Crispinus, quos Messalinae memores et liberis eius 
devinctos credebat, igitur distrahi cohortes ambitu duorum, 
et si ab uno regerentur, intentiorem fore disciplinam adse- 
verante uxore, transfertur regimen cohortium ad Burrum 
Afranium, egregiae militaris famae, gnarum tamen cuius 
sponte praeficeretur, suum quoque fastigium Agrippina extol- 
lere altius: carpento Capitolium ingredi, qui mos sacerdotibus 
et sacris antiquitus concessus venerationem augebat feminae, 
quam imperatore genitam, sororem eius qui rerum potitus 
sit et coniugem et matrem fuisse, unicum ad hunc diem 
exemplum est. inter quae praecipuus propugnator eius Vitel- 
lius, validissima gratia, aetate extrema (adeo incertae sunt 
potentium res) accusatione corripitur, deferente Iunio Lupo 
senatore, is crimina raaiestatis et cupidinem imperii obiecta- 
bat. praebuissetque aures Caesar, nisi Agrippinae iniuis magis 
quam precibus mutatus esset, ut accusatori aqua atque igni 
interdiceret, hactenus Vitellius voluerat. 

(43) Multa eo anno prodigia evenere, insessum diris avibus 
Capitolium, crebris terrae motibus prorutae domus, ac dum 
latius metuitur, trepidatione vulgi invalidus quisque obtriti, 
frugum quoque egestas et orta ex eo fames iu prodigium acci- 

piebatur. nec occulti tantum questus, sed iura reddentem 
Claudium circumvasere clamoribus turbidis, pulsuraque in 
extremam fori partem vi urguebant, donec militum globo 
infensos perrupit, quindecim dierum alimenta urbi, non am- 
plius, superfuisse constitit; magnaque deum benignitate et 
modestia hiemis rebus extremis subventum, at Hercule olim 
Italia legionibus longinquas in provincias commeatus porta- 
bat; nec nunc infecunditate laboratur, sed Africam potius et 
Aegyptum exercemus, navibusque et casibus vita populi Ro~ 
x mani permissa est. 

(44) Eodem anno bellum inter Armenios Iberosque exortum 
Parthis quoque ac Romanis gravissimorum inter se motuum 
causa fuit, genti Parthorum Vologeses imperitabat, materna 
origine ex pellice Graeca, concessu fratrum regnum adeptus; 
Iberos 1’harasmanes vetusta possessione, Armenios frater eius 
Mithridates obtinebat opibus nostris, erat Pharasmanis filius 
nomine Rhadamistus , decora proceritate , vi corporis insignis, 
et patrias artes edoctus, claraque inter accolas fuma, is modi- 
cum Iberiae regnum senecta patris detineri ferocius crebrius- 
que iactabat quam ut cupidinem occultaret, igitur Phara- 
smanes iuvenem potentiae promptae, et studio popularium 
accinctum, vergentibus iam annis suis metuens, aliam ad 
spera trabere, et Armeniam ostentare, pulsis Parthis datam 
Mithridati a semet memorando: sed vim differendam , et po- 
tiorem dolum, quo incautum opprimerent, ita Khadamistus 
simulata adversus patrem discordia, tanquam novercae odiis 
impar, pergit ad patruum ; multaque ab eo comitate in speciem 
liberum cultus primores Armeniorum ad res novas illicit, 
ignaro et ornante insuper Mithridate. 

(45) Reconciliationis specie assumpta regressusque ad patrem, 
quae fraude confici potuerint, prompta nuntiat , cetera armis 
exsequenda, interim Pbarasmancs belli causas confingit: prae- 
lianti sibi adversus regem Albanorum et Romanos auxilio 
vocanti fratrem adversatum, catnque iniuriam excidio ipsius 
ultum iturum, simul magnas copias filio tradidit, ille irru- 
ptione subita territum e\ulumqu<> campis Mithridaten compulit 
in castellum Gorneas, tutum loco ac praesidio militum, quis 
Caelius Pollio praefectus, centurio Casperius praeerat, nihil 

tam ignarum barbaris quam machinamenta et astus oppugna- 
tionum : at nobis ea pars militiae maxime gnara est. ita 
Rhadamistus frustra vci cum damno tentalis munitionibus 
obsidium incipit; et cum vis neglegeretur, avaritiam praefecti 
emercatur, obtestante Casperio ne socius rex, ne Armenia 
donum populi Romani scelere et pecunia verterentur, po- 
stremo quia multitudinem hostium Pollio, iussa patris Rhada- 
mistus obtendebant, pactus indutias abscedit, ut nisi Phara- 
smanen bello absterruisset, T. Ummidium Quadratum praesi- 
dem Suriae doceret quo in statu Armeniae foreDl. 

(46) Digressu centurionis velut custode exsolutus praefectus 
hortari Mithridateo ad sanciendum foedus, coniunctionem 
fratrum ac priorem aetate Pbarasmanen et cetera necessi- 
tudinum nomina referens, quod tiliam eius in matrimonio 
haberet, quod ipse Rhadamisto socer esset, non abnuere 
pacem Ibcros, quamquam in tempore validiores; et satis 
cognitam Armeniorum perfidiam, nec aliud subsidii quam 
castellum commeatu egenum, ne dubitaret armis incruentas 
condiciones malle, cunctante ad ea Mithridate, et suspectis 
praefecti consiliis , quod pellicem regiam polluerat inque 
omnem libidinem venalis habebatur, Casperius inierim ad 
Pharasmanen pervadit, utque lberi obsidio decedant expo- 
stulat. ille propalam incerta et saepius molliora respondens, 
secretis nuntiis monet Rhadamistum obpugnalionem quoquo 
modo celerare, augetur flngitii merces , et Pollio occulta cor- 
ruptione inpellit milites, ut pacem flagitarent seque praesi- 
dium omissuros minitarentur, qua necessitate Mithridates diem 
loeumque foederi accepit, castelloque egreditur. 

(47) Ac primo Rhadamistus in amplexus eius effusus simulare 
obsequium, socerum ac parentem appellare, adicit ius juran- 
dum, non ferro, non veneno vim allaturum, simul ia lucum 
propinquum trahit , provisum illic sacrificium imperatum dicti- 
tans , ut dis testibus pax firmaretur . mos est regibus , quotiens 
in societatem co&ant, implicare dextras pollicesque inter se 
vincire nodoque praestringere: mox ubi sanguis in artus ex- 
tremos suffuderit, levi ictu cruorera eliciunt atque invicem 
lambunt, id foedus arcanum habetur quasi mutuo cruore 
sacratum, sed tunc qui ea vincla admovebat, decidisse simu- 

lans genua Mithridatis invadit ipsumque prosternit; simulque 
concursu plurium iniciuntur catenae, ac compede, quod 
dedecorum barbaris, trahebatur; moxque vulgus, duro im- 
perio habitum, probra ac verbera intentabat, et erant contra 
qui tantam fortunae commutationem miserarentur, seculaque 
cum parvis liberis coniux cuncta lamentatione complebat, 
diversis et contectis vehiculis abduntur, dum Pharasmanis 
russa exqnirerentur. illi cupido regni fratre et lilia potior, 
animusque sceleribus paratus, visui tamen consuluit, ne coram 
interficeret, et Rhadaraistus , quasi iuris iurandi memor, non 
ferrum, non venenum in sororem et patruum expromit, sed 
proiectos in humum et veste multa gravique opertos necat, 
filii quoque Mithridatis, quod caedibus parentum illacrima- 
verant, trucidati sunt. 

(i8) At Quadratus cognoscens proditum Milhridaten et re- 
gnnru ab interfectoribus obtineri, vocat consilium, docet acta, 
et an ulcisceretur consultat, paucis decus publicum curae; 
plures tuta disserunt, omne scelus externum cum laetitia 
habendum; semina etiam odiorum iacienda, ut saepe prin- 
cipes Romani eandem Armeniam, specie largitionis, turbandis 
barbarorum animis praebuerint, poteretur Rhadamistus male 
partis , dum invisus infamis , quando id magis ex usu quam 
si cum gloria adeptus foret, in hanc sententiam itum, ne 
tamen adnuisse facinori viderentur et diversa Caesar ioberet, 
missi ad Pharasmanen nuntii ut abscederet a finibus Armeniis 
filiumque abstraheret. 

(49) Erat Cappadociae procurator Iulius Pelignus, ignavi 
animi et deridiculo corporis iuxta despiciendus, sed Claudio 
perquam familiaris , cum privatus olim conversatione scurra- 
rum iners otium oblectaret, is Pelignus auxiliis provincialium 
contractis tamquam recuperaturus Armeniam , dum socios 
magis quam hostes praedatur, abscessu suorum et incursan- 
tibus barbaris praesidii egens ad Rhadamistum venit; donis- 
que cius evictus ultro regium insigne sumere cohortatur, 
sumenliquc adest auctor et satelles, quod ubi turpi fama 
divulgatum , ne ceteri quoque cx Peligno coniectarentur, 
Helvidius Priscus legatus cum legione mittitur, rebus tur- 
bidis pro tempore ut consuleret, igitur propere montem 

Taurum transgressus moderatione plura quam vi composuerat, 
cum redire in Suriam iubetur, ne initium belli adversus 
Parthos exsisteret. 

(50) Nam Vologeses casum invadendae Armeniae obvenisse 
ratus , quam a maioribus suis possessam externus rex flagitio 
obtineret, contrahit copias fratremque Tiridaten deducere in 
regnum parat, ne qua pars domus sine imperio ageret, incessu 
Parthorum sine acie pulsi lberi, urbesque Armeniorum Arta- 
xata et Tigranocerta iugum accepere, deinde atrox hiems, 
seu parum provisi commeatus, et orta ex utroque tabes 
percellunt Yologesen omittere praesentia, vacuamque rursus 
Armeniam Rhadamistus invasit, truculentior quam antea, 
tamquam adversus defectores et in tempore rebellaturos, 
atque illi, quamvis servitio sueti, patientiam abrumpunt 
armisque regiam circumveniunt. 

(51) Nec aliud Rhadamisto subsidium fuit quam pernicitas 
equorum, quis seque et coniugem abstulit, sed coniux gra- 
vida primam utcanque fugam ob melum hostilem et mariti 
caritatem toleravit; post festinatione continua, ubi quati 
uterus et viscera vibrantur, orare ut morte honesta contume- 
liis captivitatis eximeretur, ille primo amplecti adlevare ad- 
hortari, modo virtutem admirans, modo timore aeger, ne 
quis relicta polerelur. postremo violentia amoris, et facino- 
rum non rudis, destringit acinacem, vulnerataraque ripam 
ad Araxis trahit, flumini tradit, ut corpus etiam auferretur, 
ipse praeceps Iberos ad patrium regnum pervadit, interim 
Zenobiam (id mulieri nomen) placida illuvie spirantem ac 
vitae manifestam advertere pastores, et dignitate formae haud 
degenerem reputantes obligant vulnus, agrestia medicamina 
adhibent, cognitoquc nomine et casu in urbem Artaxata 
ferunt; unde publica cura deducta ad Tiridaten, comiterque 
excepta cultu regio habita est. 

(52) Fausto Sulla Salvio Othone consulibus Furius Scribo- 
nianus in exsilium agitur , quasi finem principis per Chaldaeos 
scrutaretur, adnectebatur crimini Iunia mater eius ut casus 
prioris (nam relegata erat) inpatiens. paler Scriboniani Ca- 
millus arma per Dalmatiam moverat; idque ad clementiam 
trahebat Caesar, quod stirpem hostilem iterum conservaret. 

neque tamen exsuli longa posthac vita fuit: morte fortuita 
an per venenum exstinctus esset, ut quisque credidit, vulga- 
vere. de mathematicis Italia pellendis factura senatus consul- 
tum atrox et irritum, laudati dehinc oratione principis qui 
ob angustias familiares ordine senatorio sponte cederent, 
motique qui remanendo inpudentiam paupertati adicerent. 

(53) luter quae refert ad patres de poena feminarum quae 
servis conjungerentur; statuiturque, ut ignaro domino ad id 
prolapsae in servitute, sin consensisset, pro libertis habe- 
rentur. Pallanti , quem repertorem eius relationis ediderat 
Caesar, praetoria insignia cl centies quinquagies sestertium 
censuit consul designatus Barea Soranus, additum a Scipione 
Cornelio grates publice agendas quod regibus Arcadiae ortus 
veterrimam nobilitatem usui publico postponeret, seque inter 
ministros principis haberi sineret, adseveravil Claudius con- 
tentum honore Pallantem intra priorem paupertatem subsi- 
stere. et fixura est acre publico senatus consultum, quo 
libertinus sestertii ter milieus possessor antiquae parsimoniae 
laudibus cumulabatur. 

(54) At non frater cius, cognomento Felix, pari mode- 
ratione agebat, iam pridem Iudaeae impositus et cuncta male- 
facta sibi inpune ratus tanta potentia subnixo, sane praebuc- ' 
rant Iudaei speciem motus orta seditione, * * * * postquam 
cognita caede cius ( Gaii ') haud obtemperatum esset, manebat 
metus ne quis principum eadem imperitaret, atque interim Felix 
intempestivis remediis delicta accendebat, aemulo ad deter- 
rima Ventidio Cumano, cui pars provinciae habebatur, ita 
divisis ut huic Galilacorum natio, Felici Samaritae parerent, 
discordes olira et tum contemptu regentium minus coercitis 
odiis, igitur raptare inter se, immittere latronum globos, 
componere insidias, et aliquando praeliis congredi, spoliaque 
et praedas ad procuratores referre, hique primo laetari ; mox 
gliscente pernicie cum arma militum interiecisscnt, caesi mili- 
tes. arsisselquc bello provincia, ni Quadratus Sjriae rector 
subvenisset, nec diu adversus ludaeos, qui in necem militum 
proruperant, dubitatum, quin capite poenas luerent: Cumanus 
et Felix cunctationem adfercbant, quia Claudius causis rebel- 
lionis auditis ius statuendi etiam de procuratoribus dederat. 

C. Taciti opp. ctl. mia. I. \\ 

sed Quadratus Felicem inter iudices ostentavit, receptum in 
tribunal, quo studia accusantium deterrerentur; damnatusque 
flagiliorum quae duo deliquerant Cumanus, et quies provin- 
ciae reddita. 

(55) Nec multo post agrestium Cilicum nationes, quibus 
Clitarum cognomentum , saepe et alias commotae , tunc Troxo- 
bore duce montes asperos castris cepere ; atque inde decursu 
in litora aut urbes vim cultoribus et oppidanis, ac plerumque 
in mercatores et navicularios audebant, obsessaque civitas 
Anemuriensis, et missi e Syria in subsidium equites cum prae- 
fecto Curtio Severo turbantur, quod duri circum loci pedi- 
tibusque ad pugnam idonei equestre praelium haud patieban- 
tur. dein rex eius orae Antiochus, blandimentis adversum 
plebem, fraude in ducem cum barbarorum copias dissociasset, 
Troxobore paucisque primoribus interfectis ceteros clementia 
composuit. 

(56) Sub idem tempus inter lacum Fucinum amnemque 
Lirim perrupto monte, quo magnificentia operis a pluribus 
viseretur, lacu in ipso navale praelium adornatur, ut quon- 
dam Augustus structo cis Tiberim stagno sed levibus navigiis 
et minore copia ediderat. Claudius triremes quadriremes- 
que et undeviginti hominum milia armavit, cincto ratibus 
ambitu, ne vaga effugia forent, ac tamen spatium amplexus 
ad vim remigii, gubernantium artes, impetus navium et 
praelio solita, in ratibus praetoriarum cohortium manipuli 
turmaeque adstiterant, antepositis propugnaculis, ex quis 
catapultae ballistaeque tenderentur, reliqua lacus classiarii 
tectis navibus oblinebant, ripas et colles ac montium edita 
in modum theatri multitudo innumera complevit proximis e 
municipiis, et alii urbe ex ipsa, visendi cupidine aut officio 
in principem, ipse insigni paludamento, neque procul Agrip- 
pina chlamyde aurata, praesedere, pugnatum, quamquam 
inter sontes, fortium virorum animo; ac post multum vul- 
nerum occidioni exempti sunt. 

(57) Sed perfecto spectaculo apertum aquarum iter, incuria 
operis manifesta fuit, haud satis depressi ad lacus ima vel 
media, eoque, tempore interiecto, altius effossi specus, et 
contrahendae rursus multitudini gladiatorum spectaculum edi- 

tur, inditis pontibus pedestrem ad pugnam, quin et con- 
vivium effluvio lacus appositum magna formidine cunctos 
affecit, quia vis aquarum prorumpens proxima trahebat, con- 
volsis ulterioribus aut fragore et sonitu exterritis, simul 
Agrippina trepidalioue principis usa ministrum operis Narcis- 
sum incusat cupidinis ac praedarum, nec ille reticet, inpo- 
tentiam muliebrem nimiasque spes eius arguens. 

(58) D. Iunio Q. Haterio consulibus sedecim annos natus 
Nero Octaviam Caesaris filiam in matrimonium accepit, utque 
studiis honestis et eloquentiae gloria enitesceret, causa Ilien- 
sium suscepta, Romanum Troia demissum et Iuliae stirpis 
auctorem Aeneam aliaque haud procul fabulis vetera facunde 
exsecutus, perpetrat ut Ilienses omni publico munere solveren- 
tur. eodem oratore Bononiensi coloniae igni haustae sub- 
ventum centies sestertii largitione; redditur Rhodiis libertas, 
adempta saepe aut firmata, prout bellis externis merucraut 
aut domi seditione deliquerant; tribulumque Apamensibus 
terrae motu convolsis in quinquennium remissum. 

(59) At Claudius saevissima quaeque promere adigebatur 
eiusdem Agrippinae artibus, quae Statilium Taurum, opibus 
inlustrcm, horiis eius inhians pervertit accusante Tarquitio 
Prisco, legatus is Tauri Africam imperio proconsulari regen- 
tis, postquam revenerant, pauca repetundarum crimina, 
ceterum magicas superstitiones obiectabat. nec ille diutius 
falsum accusatorem indignasque sordes perpessus, vim vitae 
suae attulit ante sententiam senatus. Tarquitius tamen curia v 
exactus est ; quod patres odio delatoris contra ambitum Agrip- 
pinae pervicere. 

(60) Eodem anno saepius audita vox principis, parem vim 
rerum habendam a procuratoribus suis iudicatarum ac si ipse 
statuisset, ac ne fortuito prolapsus videretur , senatus quoque 
consulto cautum plenius quam antea et uberius, nain divus 
Augustus apud equestres qui Aegypto praesiderent lege agi, 
dccrelaque eorum perinde haberi iusserat ac si magistratus 
Romani constituissent, mox alias per provincias et in urbe 
pleraque concessa sunt quae olim a praetoribus noscebantur. 
Claudius omne ius tradidit, de quo totiens seditione aut armis 
certatum, cum Semproniis rogationibus equester ordo in 

possessione iudiciorum locaretur, aut rursum Serviliae leges 
senatui iudicia redderent , Mariusque et Sulla olim de eo vel 
praecipue bellarent, sed tunc ordinum diversa studia, et quae 
vicerant, publice valebant. C. Oppius et Cornelius Balbus 
primi Caesaris opibus potuere condiciones pacis et arbitria 
belli tractare. Matios posthac et Vedios et cetera equitum 
Romanorum praevalida nomina referre nihil attinuerit , cum 
Claudius libertos, quos rei familiari praefecerat, sibique et 
legibus adaequaverit. 

(61) Rettulit deinde de inmunitate Cois tribuenda, mullaque 
super antiquitate eorum memoravit: Argivos vel Coeum La- 
tonae parentem vetustissimos insulae cultores ; mox advento 
Aesculapii artem medendi inlatam maximeque inter posteros 
eius celebrem fuisse, nomina singulorum referens, et quibus 
quisque aetatibus viguissent, quin etiam dixit Xenophontem, 
cuius scientia ipse uteretur , eadem familia ortum , precibus- 
que eius dandum ut omni tributo vacui in posterum Coi 
sacram et tantum dei ministram insulam colerent, neque 
dubium habetur mulla eorundem in populum Romanum merita 
sociasque victorias potuisse tradi, sed Claudius, facilitate solita 
quod uni concesserat, nullis extrinsecus adiumentis velaviL 

(62) At Byzantiis data dicendi copia, cum magnitudinem 
onerum apud senatum deprecarentur, cuncta repetivere, orsi 
a foedere quod nobiscum icerant, qua tempestate bellavimus 
adversus regem Macedonum, cui ut degeneri Pseudophilippi 
vocabulum inposilum. missas posthac copias in Antiochum 
Persen Aristonicum, et piratico bello adiutum Antonium me- 
morabant, quaeque Sullae aut Lucullo aut Pompeio obtu- 
lissent, mox recentia in Caesares merita, quando ea loca 
insiderent quae transmeantibus terra inarique ducibus exer- 
citibusque, simul vehendo commeatu opportuna forent. 

(63) Namque artissimo inter Europam Asiamquc divortio 
Byzantium in extrema Europa posuere Graeci, quibus P 3 - 
thium Apollinem consulentibus ubi condereut urbem , reddi- 
tum oraculum est, quaererent sedem caecorum terris adver- 
sam. ea arabage Chalcedonii monstrabantur, quod priores 
illuc advecti, praevisa locorum utilitate, peiora legissent, 
quippe Byzantium fertili solo, fecundo mari, quia vis pi- 

scium inmensa, Pontum erumpens et obliquis subter undas 
saxis exterrita, omisso alterius litoris flexu bos ad portus 
defertur, unde primo quaestuosi et opulenti; post magnitu- 
dine onerum urgente finem aut modum orabant, adnitcnte 
principe, qui Thraecio Bosporanoque bello recens fessos 
iuvandosque rettulit, ita tributa in quinquennium remissa. 

(64) M. Asinio M'. Acilio consulibus mutationem rerum in 
deterius portendi cognitum est crebris prodigiis, signa ac 
tentoria militum igne caelesti arsere, fastigio Capitolii exa- 
men apium insedit, biformes hominum partus, et suis fetum 
editum, cui accipitrum ungues inessent. numerabatur inter 
ostenta deminutus omnium magistratuum numerus, quaestore, 
aedili, tribuno ac praetore et consule paucos intra menses 
defunctis, sed in praecipuo pavore Agrippina, vocem Claudii, 
quam temulentus iecerat, fatale sibi ut coniugum (lagitia fer- 
ret, dcin puniret, metuens, agere et celerare statuit, perdita 
prius Domitia Lepida, muliebribus causis, quia Lepida 
minore Antonia genita, avunculo Augusto, Agrippinae sobrina 
prior ac Cnaei mariti eius soror, parem sibi claritudinem 
credebat, nec forma actas opes multum distabant; et utrnque 
inpudica infamis violenta, haud minus vitiis aemulabantur, 
quam si qua ex fortuna prospera acceperant, enimvero cer- 
tamen acerrimum , amita potius an mater apud Neronem 
praevaleret: nam Lepida blandimentis ac largitionibus juveni- 
lem animum devinciebat, truci contra ac minaci Agrippina, 
quae filio dare imperium , tolerare imperitantem nequibat. 

(65) Ceterum obiccta sunt quod coniugem principis devo- 
tionibus petivisset, quodque parum coercitis per Calabriam 
servorum agminibus pacem Italiae turbaret, ob haec mors 
indicia, mullum adversante Narcisso, qui Agrippinam magis 
magisque suspectans prompsisse inter proximos ferebatur cer- 
tam sibi perniciem , seu Britannicus rsrum seu Nero poteretur ; 
verum ita de sc meritum Caesarem ut vitam usui eius inpen- 
deret. convictam Messalinam et Silium; pares iterum accu- 
sandi causas esse; si Nero imperitaret, Britannico successore, 
nullum principi meritum, ac novercae insidiis domum omnem 
convelli, maiore flagilio quam si inpudicitiam prioris coniugis 
reticuisset, quamquam ne inpudicitiam quidem nunc abesse 

Pallante adultero, ne quis ambigat decus, pudorem, corpus, 
cuncta regno viliora habere, haec atque tab‘a dictitans amplecti 
Britannicum, robur aetatis quam maturrimum precari, modo 
ad deos modo ad ipsum tendere manus, adolesceret, patris 
inimicos depelleret, matris etiam interfectores ulcisceretur. 

(66) In tanta mole curarum valetudine adversa corripitur, 
refovendisque viribus mollitia caeli et salubritate aquarum 
Sinuessam pergit, tum Agrippina , sceleris olim certa et ob- 
latae occasionis propera, nec ministrorum egens, de genere 
veneni consultavit, ne repentino et praecipit! facinus prode* 
retur; si lentum et tabidum delegisset, ne admotus supremis 
Claudius et dolo intellecto ad amorem filii rediret, exquisitum 
aliquid placebat, quod turbaret mentem et mortem differret, 
deligitur artifex talium vocabulo Locusta, nuper veneficii 
damnata et diu inter instrumenta regni habita, eius mulieris 
ingenio paratum virus , cuius minister c spadonibus fuit Halo- 
tus, inferre epulas et explorare gustu solitus. 

(67) Adeoque cuncta mox pernotuere ut temporum illorum 
scriptores prodiderint infusum delectabili cibo [boleto] vene- 
num, nec vim medicaminis statim intellectam, socordiane an 
Claudii vinolentia; simul soluta alvus subvenisse videbatur, 
igitur exterrita Agrippina, et quando ultima timebantur, 
spreta praesentium invidia, provisam iam sibi Xenophontis 
medici conscientiam adhibet, ille, tamquam nisus evomentis 
adiuvarct, pinnam rapido veneno inlilam faucibus eius de- 
misisse creditur, haud ignarus summa scelera incipi cum 
periculo, peragi cum praemio. 

(68) Vocabatur inierim senatus, votaque pro incolumitate 
principis consules et sacerdotes nuncupabant, cum iam exa- 
nimis vestibus et fomentis obtegeretur, dum, res (quae e re?) 
forent firmando Neronis imperio componuntur, iam primum 
Agrippina, velut dolore victa et snlatia conquirens, tenere am- 
plexu Britannicum , veram paterni oris effigiem appellare, ac 
variis artibus demorari , ne cubiculo egrederetur. Antoniam 
quoque et Octaviam sorores eius attinuit, et cunctos aditus 
custodiis clauserat, crebroque vulgabat ire in melius valitu- 
dinem principis, quo miles bona in spe ageret, tempusque 
prosperum ex monitis Chaldaeorum adventaret. 

(69) Tone medio diei , tertium ante Idus Octobris , foribus 
palatii repente diductis, comitante Burro Nero egreditur ad 
cohortem quae more militiae excubiis adest, ibi monente 
praefecto festis vocibus exceptus inditur lecticae, dubitavisse 
quosdam ferunt, respectantes rogitantesque ubi Britannicus 
esset: mox nullo in diversum auctore, quae offerebantur, 
secuti sunt, illatusquc castris Nero et congruentia tempori 
praefatus, promisso donativo ad exemplum paternae largi- 
tionis, imperator consalutatur, sententiam militum secuta 
patrum consulta, nec dubitatum est apud provincias, caele- 
stesque honores Claudio decernuntur, et funeris sollemne 
perinde ac divo Augusto celebratur, aemulante Agrippina proa- 
viae Liviae magnificentiam, testamentum tamen haud reci- 
tatum, ne antepositus filio privignus iniuria et invidia animos 
vulgi turbaret. 

LIBER TERTIUS DECIMUS. 


(1) Prima novo principatu mors Iunii Silani proconsulis Asiae, 
ignaro Nerone, per dolum Agrippinae paratur, non quia 
ingenii violentia exilium irritaverat segnis et dominationibus 
aliis fastiditus, adeo ut G. Caesar pecudem auream eum appel- 
lare solitus sit. verum Agrippina fratri cius L. Silano necem 
inolita ultorem metuebat, crebra vulgi fama anteponendum 
esse vixdum pueritiam egresso Neroni et imperium per scelus 
adepto virum aetate composita, insontem, nobilem et, quod 
tunc spectaretur, e Caesarum posteris: quippe et Silanus 
divi Augusti abnepos erat, haec causa necis, ministri fuere 
P. Celer eques Romanus et Helius libertus, rei familiari prin- 
cipis in Asia impositi, ab his proconsuli venenum inter epulas 
datum est apertius quam ut faUercnt. nec minus properato 
Narcissus Claudii libertus, de cuius iurgiis adversus Agrip- 
pinam rettuli, aspera custodia et necessitate extrema ad mor- 
tem agitur, invito principe, cuius abditis adhuc vitiis per 

- avaritiam ac prodigentiam mire congruebat. 

(2) Ibaturque in caedes, nisi Afranius Burrus et Annaeus 
Seneca obviam issent, hi rectores imperatoriae iu ventae, et 
rarum in societate potentiae, concordes, diversa arte ex aequo 
pollebant, Burrus militaribus curis et severitate morum , Seneca 
praeceptis eloquentiae et comitate honesta , iuvantes in vicem, 
quo facilius lubricam principis aetatem, si virtutem aspernare- 
tur, voluptatibus concessis retinerent, certamen utrique unum 
erat contra ferociam Agrippinae, quae cunctis malae do- 
minationis cupidinibus flagrans habebat in partibus Pallantem, 

quo auctore Claudius nuptiis incestis et adoptione exitiosa 
semel perverterat, sed neque Neroni infra servos ingenium ; 
et Pallas tristi adrogantia modum liberti egressus taedium sui 
moverat, propalam tamen omnes in eam honores cumulaban- 
tur, signumque more militiae petenti tribuno dedit «optimae 
matris.» decreti et a senatu duo lictores, flaminium Claudiale, 
simul Claudio censorium funus ct mox consecratio. 

(3) Die funeris laudationem eius princeps exorsus est, dum 
antiquitatem generis, consulatus ac triumphos maiorum enu- 
merabat, intentus ipse et ceteri, liberalium quoque artium 
commemoratio, et nihil regente eo triste rei publicae ab exter- 
nis accidisse, pronis animis audita, postquam ad providen- 
tiam sapientiamque flexit, nemo risui temperare, quamquam 
oratio a Seneca composita mullum cultus praeferret, ut fuit illi 
viro ingenium amoenum et temporis eius auribus accommo- 
datum. adnotabant seniores, quibus otiosum est vetera et 
praesentia contendere, primum ex iis qui rerum potiti essent 
Neronem alienae facundiae eguisse, nam dictator Caesar sum- 
mis oratoribus aemulus; ct Augusto prompta ac profluens, 
quae deceret principem, eloquentia fuit. Tiberius artem quo- 
quo callebat, qua verba expenderet, tum validus sensibus, 
aut consulto ambiguus, etiam C. Caesaris turbata mens vim 
dicendi non corrupit, nec in Claudio, quotiens meditata dis- 
sererentur, elegantiam requireres. Nero puerilibus statim 
annis vividum animum in alia detorsit: caelare, pingere, 
cantus aut regimen equorum exercere; et aliquando carmi- 
nibus pangendis inessc sibi elementa doctrinae ostendebat. 

(4) Ceterum peractis tristitiae imitamentis curiam ingressus, 
et de auctoritate patrum et consensu militum praefatus, con- 
silia sibi et exempla capessendi egregie imperii memoravit, 
neque iuventam armis civilibus aut domesticis discordiis in- 
butam; nulla odia, nullas iniurias nec cupidinem ultionis 
aflerre. tum formam futuri principatus praescripsit, ea ma- 
xime declinans, quorum recens flagrabat invidia, non enim 
se negotiorum omnium iudicem fore, ut clausis unam intra 
domum accusatoribus ct reis paucorum potentia grassaretur; 
nihil in peuatibus suis venale aut ambitioni pervium; discretam 
domum et rem publicam, teneret antiqua munia senatus; con- 

suium tribunalibus Italia et publicae provinciae assisterent, 
illi patrum aditum praeberent : se mandatis exercitibus con- 
sulturum. 

(5) Nec defuit fides, multaque arbitrio senatus constituta 
sunt: ne quis ad causam orandam mercede aut donis emere- 
tur; ne designatis quaestoribus edendi gladiatores necessitas 
esset, quod quidem adversante Agrippina, tamquam acta Clau- 
dii subverterentur, obtinuere patres; qui in Palatium ob id 
vocabantur, ut astaret abditis a tergo foribus velo discreta, 
quod visum arceret, auditus non adimeret, quin et legatis 
Armeniorum causam gentis apud Neronem orantibus escendere 
suggestum imperatoris et praesidere simul parabat, nisi ceteris 
pavore defixis Seneca admonuisset, venienti matri occurreret, 
ita specie pietatis obviam itum dedecori. 

(6) Fine anni turbidis rumoribus prorupisse rursum Parthos 
et rapi Armeniam allatum est, pulso llhadamisto, qui saepe 
regni eius politus, dein profugus, tum quoque bellum de- 
seruerat. igitur in urbe sermonum avida, quemadmodum prin- 
ceps vix septendecim annos egressus suscipere eam molem 
aut propulsare posset, quod subsidium in eo qui a femina 
regeretur, num praelia quoque et obpugnalioncs urbium et 
cetera belli per magistros administrari possent, anquirebant, 
contra alii melius evenisse disserunt quam si invalidus senecta 
et ignavia Claudius militiae ad labores vocaretur, servilibus 
iussis obtemperaturus. Burrum tamen et Senecam multarum 
rerum experientia cognitos; et imperatori quantum ad robur 
deesse, cum octavo decimo aetatis anno Cn. Pompeius, nono 
decimo Caesar Octavianus civilia bella sustinuerint? pleraque 
in summa fortuna auspiciis et consiliis quam telis et manibus 
geri, daturum plane documentum, honestis an secus amicis 
uteretur, si ducem amota invidia egregium, quam si pecu- 
niosum et gratia subnixum per ambitum deligeret. 

(7) Haec atque talia vulgantibus, Nero et iuventulem pro- 
ximas per provincias quaesitam supplendis Orientis legionibus 
admovere, legionesque ipsas propius Armeniam collocari iubet, 
duosque veteres reges Agrippam et Antiochum expedire copias, 
quis Parthorum fines ultro intrarent ; simul pontes per amnem 
Euphraten iungi, et minorem Armeniam Arislobulo regionem. 

Sophenen Sohaemo cum insignibus regiis mandat, exortusque 
in tempore aemulus Vologeso filius Vardanis; et abscessere 
Armenia Parthi, tamquam differrent bellum. 

(8) Sed apud senatum omnia in maius celebrata sunt sen- 
tentiis eorum qui supplicationes et diebus supplicationum 
vestem principi triumphalem , utque ovans urbem iniret, 
effigiesque eius pari magnitudine ac Martis Ultoris eodem in 
templo censucre, praeter suetam adulationem laeti quod Do- 
mitium Corbulonem retinendae Armeniae praeposuerat , vide- 
balurque locus virtutibus patefactus, copiae Orientis ita divi- 
duntur ut pars auxiliarium cum duabus legionibus apud 
provinciam Suriam et legatum cius Quadratum Ummidiuin 
remaneret , par civium sociorumque numerus Corbuloni esset, 
additis cohortibus alisque, quae Cappadocia hiemabant, socii 
reges, prout bello conduceret, parere iussi. sed studia eorum 
in Corbulonem promptiora erant, qui ut famae inserviret, 
quae in novis coeptis validissima est, itinere propere con- 
fecto, apud Aegeas civitatem Ciliciae obvium Quadratum 
habuit, illuc progressum , ne, si ad accipiendas copias Suriam 
intravisset Corbulo, omnium ora in se verteret corpore in- 
gens, verbis magnificis et super experientiam sapientiamque 
etiam specie inanium validus. 

(9) Celerum uterque ad Vologescn regem nuntiis monebant, 
pacem quam bellum mallet, datisque obsidibus solitam prio- 
ribus reverentiam in populum Romanum continuaret, et Vo- 
logeses, quo bellum ex commodo pararet, an ut aemulationis 
suspectos per nomen obsidum amoveret, tradit nobilissimos 
ex familia Arsacidarum, accepilque eos centurio Insteius , ab 
Ummidio missus forte priore de causa, adito rege, quod post- 
quam Corbuloni cognitum est , ire praefectum cohortis Arriura 
Varum et reciperare obsides iubet. hinc ortum inter prae- 
fectum et centurionem iurgium ne diutius externis spectaculo 
esset, arbitrium rei obsidibus legatisque, qui eos ducebant, 
permissura, atque illi ob recentem gloriam, et inclinatione 
quadam etiam hostium, Corbulonem praetulere, unde discor- 
dia inter duces, querente Ummidio praerepta quae suis con- 
siliis patravisset, testante contra Corbulone non prius con- 
versum regem ad offerendos obsides quam ipse dux bello 

delectus spes eius ad metum mutaret Nero quo componeret 
diversos, sic evulgari iussit, ob res a Quadrato et Corbulone 
prospere gestas laurum fascibus imperatoriis addi, quae in 
alios consules egressa coniunxi. 

(10) Eodem anno Caesar effigiem Gn. Domitio patri, et 
consularia insignia Asconio Labeoni, quo tutore usus erat, 
petivit a senatu ; sibiquc statuas argento vel auro solidas ad- 
versus offerentes prohibuit et quamquam censuissent patres, 
ut principium anni inciperet mense Decembri, quo ortus 
erat Nero , veterem religionem kalendarum Ianuariarum incho- 
ando anno retinuit, neque recepti sunt inter reos Carinas Celer 
senator, servo accusante, aut Iulius Densus equester, cui 
favor in Britannicum crimini dabatur. 

(11) Claudio Nerone L. Anlislio consulibus cum in acta 
principum iurarent magistratus, in sua acta collegam An- 
tiatium iurare prohibuit, magnis patrum laudibus, ut iuvenilis 
animus levium quoque rerum gloria sublatus maiores con- 
tinuaret. secutaque leuitas in Plautium Lateranum, quem ob 
adulterium Messalinae ordine demotum reddidit senatui, cle- 
mentiam suam obstringens crebris orationibus, quas Seueca, 
testificando quam honesta praeciperet, vel iactandi ingenii, 
voce principis vulgabat. 

(12) Celerum infracta paulatim potentia matris delapso 
Nerone in amorem libertae, cui vocabulum Acte fuit, simul 
assumptis in conscientiam Othone et Claudio Senecione , adu- 
lescentulis decoris, quorum Otho familia consulari, Senecio 
liberto Caesaris patre genitus, ignara matre, dein frustra 
obnitente, penitus inrepserat per luxum et ambigua secreta, 
ne senioribus qnidem principis amicis adversantibus, mu- 
liercula nulla cuiusquam iniuria cupidines principis explente, 
quando uxore ab Octavia, nobili quidem et probitatis specta- 
tae, fato quodam, an quia praevalent inlicita, abhorrebat; 
iuctuebaturque ne in stupra feminarum inluslrium prorum- 
peret, si illa libidine prohiberetur. 

(13) Sed Agrippina libertam aemulam, nurum ancillam, 
aliaquo eundem in modum muliebriter fremere, neque paeni- 
tentiam filii aut satietatem opperiri; quautoque foediora expro- 
brabat, acrius accendere, donec vi amoris subactus exueret 

obsequium in matrem seque Senecae permitteret, ex cuius 
familiaribus Annaeus Serenus simulatione amoris adversus ean- 
dem libertam primas adulescentis cupidines velaverat, prae- 
bucratque nomen , ut quae princeps furtim mulierculae tri- 
buebat, ille palam largiretur, tum Agrippina versis artibus 
per blandimenta iuvenem adgredi, suum potius cubiculum ac 
sinum offerre contegendis quae prima aetas et summa fortuna 
expeterent, quin et fatebatur intempestivam severitatem, et 
suarum opum , quae baud procul imperatoriis aberant, copias 
tradebat, ut nimia nuper coercendo lilio, ita rursum intem- 
peranter demissa, quae mutatio neque Neronem fefellit, et 
proximi amicorum metuebant, orabantque cavere insidias 
mulieris semper atrocis, tum et falsae, forte illis diebus 
Caesar inspecto ornatu quo principum coniuges ac parentes » 
effulserant, deligit vestem et gemmas, misilquc donum matri, 
nulla parsimonia, cum praecipua et cupita aliis prior deferret, 
sed Agrippina non bis instrui cultus suos, sed ceteris arceri 
proclamat et dividere filium, quae cuncta ex ipsa baberet. 

(14) Nec defuere qur in deterius referrent, et Nero infen- 
sus iis, quibus superbia muliebris innitebatur, demovet Pal- 
lantem cura rerum quis a Claudio impositus velut arbitrum 
regni agebat; ferebaturque degrediente eo magna prosequen- 
tium multitudine, non absurde dixisse ire, Pallantem ut eiura- 
ret. sane pepigerat Pallas ne cuius facti in praeteritum inter- 
rogaretur, paresque rationes cum re publica haberet, praeceps 
posthac Agrippina ruere ad terrorem et minas , neque principis 
auribus abstinere quo minus testaretur adultum iam esse Bri- 
tannicum, veram dignamque stirpem suscipiendo patris im- 
perio, quod insitus et adoptivus per iniurias matris exerceret, 
non abnuere se quin cuncta infelicis domus mala patefierent , 
suae in primis nuptiae, suum veneficium, id solum diis et 
sibi provisum quod viveret privignus, ituram cum illo in 
castra, audiretur hinc Germanici filia, inde debilis rursus 
Burrus cl exsul Seneca, trunca scilicet manu et professoria 
lingua generis humani regimen expostulantes, simul intendere 
manus, aggerere probra, consecratum Claudium, infernos 
Silanorum inanes invocare, et tot inrita facinora. 

(15) Turbatus his Nero, et propinquo die, quo quartum 

decimum aetatis annum Britannicus explebat, volutare secum 
modo matris violentiam modo ipsius indolem , f ut quidam (quo- 
dam ?) experimento nuper cognitam, quo tamen favorem late 
quaesivisset, festis Saturno diebus , inter alia aequalium ludicra, 
regnum lusu sortientium evenerat ea sors Neroni, igitur ceteris 
diversa nec ruborem allatura : ubi Britaunico iussit exsurgeret 
progressusque in medium cantum aliquem inciperet, inrisuni 
ex eo sperans pueri sobrios quoque convictus, nedum temu- 
lentos ignorantis, ille constanter exorsus est carmen quo evo- 
lutum eum sede patria rebusque summis significabatur, unde 
orta miseratio manifestior, quia dissimulationem nox et la- 
scivia exemerat. Nero intellecta invidia odium intendit; ur- 
genlibusquc Agrippinae minis, quia nullum crimen neque 
iubere caedem fratris palam audebat, occulta molitur, parari- 
que venenum iubel, ministro Pollione Iulio praetoriae cohor- 
tis tribuno, cuius cura attinebatur damnata veneficii nomine 
Locusta, multa scelerum fama, nam ut proximus quisque 
Britannico neque fas neque fidem pensi haberet, olim pro- 
visum erat, primum venenum ab ipsis educatoribus accepit, 
tramisitque exsoluta alvo parum validum , sive temperamentum 
inerat ne slalim saeviret, sed Nero lenti sceleris inpatiens 
minitari tribuno, iubere supplicium veneficae, quod dum 
rumorem respiciunt, dum parant defensiones, securitatem 
morarentur, promittentibus dein tam praecipitem necem quam 
si ferro urgeretur, cubiculum Caesaris iuxta decoquitur virus 
cognitis antea venenis rapidum. 

(1G) Mos habebatur principum liberos cum ceteris idem 
aetatis nobilibus sedentes vesci in aspectu propinquorum, 
propria et parciore mensa, illic epulante Britannico, quia 
cibus potusque cius delecti ex ministris gustu explorabatur, 
ne omitteretur institutum aut ulriusque morte proderetur 
scelus, talis dolus repertus est. innoxia adhuc ac praecalida 
et libata gustu polio traditur Britannico; dein, postquam 
fervore aspernabatur, frigida in aqua affunditur venenum, 
quod ita cunctos eius artus pervasit ut vox pariter et spiritus 
raperentur, trepidatur a circumsedentibus; diffugiunt inpru- 
dentes. at quibus altior intellectus, resistunt defixi et Neronem 
inluentcs. ille, ut erat reclinis et nescio similis, solitum ita 

ait , per comitialem morbum , quo primum ab infantia afflicta- 
retur Britannicus, et redituros paulalim visus sensusque. at 
Agrippinae is pavor, ea consternatio mentis, quamvis vultu 
premeretur, emicuit, ut perinde ignaram fuisse atque Octa- 
viam sororem Britannici constiterit : quippe sibi supremum 
auxilium ereptum et parricidii exemplum intellegebat. Octavia 
quoque, quamvis rudibus annis, dolorem, caritatem, omnis 
afTectus abscondere didicerat. 

(17) Ita post breve silentium repetita convivii laetitia, nox 
eadem necem Britannici et rogum coniunxit, proviso ante 
funebri paratu, qui modicus fuit, in cainpo tamen Martis 
sepultus est, adeo turbidis imbribus ut vulgus iram deum 
portendi crediderit adversus facinus, cui plerique etiam ho- 
minum ignoscebant, antiquas fratrum discordias et insociabile 
regnum aestimantes, tradunt plerique eorum temporum scri- 
ptores crebris ante exitium diebus illusum isse pueritiae 
Britannici Neronem , ut iam non praematura neque saeva mors 
videri queat, quamvis inter sacra mensae, ne tempore qui- 
dem ad complexum sororum dato, ante oculos inimici pro- 
perata sit iu illum supremum Claudiorum sanguinem , stupro 
prius quam veneno pollutum, festinationem exsequiarum edicto 
Caesar defendit, a maioribus institutum referens subtrahere 
oculis acerba funera, neque laudationibus aut pompa detinere, 
ceterum et sibi amisso fratris auxilio reliquas spes in re 
publica sitas, et tanto magis fovendum patribus populoque 
principem, qui unus superesset e familia summum ad fasti- 
gium genita. 

(18) Exin largitione potissimos amicorum auxit, nec defuere, 
qui arguerent viros gravitatem adseverantes , quod domos 
villas id temporis quasi praedam divisissent, alii necessitatem 
adhibitam credebant a principe, sceleris sibi conscio et ve- 
niam sperante, si largitionibus validissimum quemque obstrin- 
xisset. at matris ira nulla munificentia leniri, sed amplecti 
Octaviam, crebra cum amicis secreta habere, super inge- 
nitam avaritiam undique pecunias quasi in subsidium corri- 
piens, tribunos et centuriones comiter excipere; nomina et 
virtutes nobilium, qui etiam tum supererant, in honore ha- 
bere, quasi quaereret ducem et partes, cognitum id Neroni, 

excubiasque militares, quae ut coniugi imperatoris olim, tum 
ut matri servabantur, et Germanos super eundem honorem 
custodes additos degredi iubet. ac ne coetu salutantium fre- 
quentaretur, separat domum, malrcmque transfert in eam 
quae Antoniae fuerat, quotiens ipse illuc ventitaret, saeptus 
turba centurionum et post breve osculum digrediens. 

(19) Nihil rerum mortalium tam instabile ac fluxum est 
quam fama potentiae non sua vi nixa, stalim relictum Agrip- 
pinae limen, nemo solari, nemo adire, praeter paucas femi- 
nas, amore an odio incertum, ex quibus erat Iunia Silana, 
quam matrimonio C. Silii a Messalina depulsam supra rettuli, 
insignis genere forma lascivia , et Agrippinae diu percara, 
mox occultis inter eas offensionibus, quia Sextium Africanum 
nobilem iuvenem a nuptiis Silanae deterruerat Agrippina, 
inpudicam et vergentem annis dictitans, non ut Africanum 
sibi seponeret, sed ne opibus et orbitate Silanae maritus potc- 
retur. illa, spe ultionis oblata, parat accusatores ex clienti- 
bus suis, Iturium et Calvisium, non vetera et saepius iam 
audita deferens, quod Britannici mortem lugeret aut Octa- 
viae iniurias evulgaret, sed destinavisse eam Kubellium Plau- 
tum, per maternam originem pari ac Nero gradu a divo 
Augusto, ad res novas extollere, coniugioque eius et iam 
imperio rem publicam rursus invadere, haec Iturius et Cal- 
visius Atimelo, Domitiae Neronis amitae liberto, aperiunt, 
qui laetus oblatis (quippe inter Agrippinam et Domitiam 
infensa aemulatio exercebatur) Paridcm histrionem , liber- 
tum et ipsum Domitiae, impulit ire propere crimenque atro- 
citer deferre. 

(20) Provecta nox erat, ct Neroni per vinolentiam trahe- 
batur, cum ingreditur Paris, solitus alioquin id temporis 
luxus principis intendere, sed tunc compositus ad maesti- 
tiam, expositoque indicii ordine ita audientem exterret, ut 
non tantum matrem Plaulumquc interficere, sed Burrum 
etiam demovere praefectura destinaret tamquam Agrippinae 
gratia provectum ct vicem reddentem. Fabius Rusticus auctor 
est scriptos esse ad Caecinam Tuscum codicillos, mandata 
ei praetoriarum cohortium cura ; sed ope Senecae dignationem 
Burro retentam. Plinius et Cluvius nihil dubitatum de fido 

praefecti referunt, sane Fabius inclinat ad laudes Senecae, 
cuius amicitia floruit, nos consensum auctorum secuturi, quae 
diversa prodiderint , sub nominibus ipsorum trademus. Nero 
trepidus, et interficiendae matris avidus, non prius differri 
potuit quam Burrus necem eius promitteret, si facinoris 
coargueretur: sed cuicunque, nedum parenti, defensionem 
tribuendam; nec accusatores adesse, sed vocem unius ex 
inimica domo afTerri. refutare tenebras et vigilatam con- 
vivio noctem, omniaque temeritati et inscitiae propiora. 

(21) Sic lenito principis metu, et luce orta, itur ad Agrip- 
pinam, ut nosceret obiecta dissolvcretque vel poenas lucret. 
Burrus iis mandatis, Seneca coram, fungebatur: aderant et 
ex libertis arbitri sermonis, deinde a Burro, postquam cri- 
mina et auctores exposuit, minaciter actum, et Agrippina 
ferociae memor *non miror» inquit «Silanam, nunquam 
edito partu, matrum affectus ignotos babere. neque enim 
perinde a parentibus liberi quam ab inpudica adulteri mu- 
tantur. nec si Iturius et Calvisius adesis omnibus fortunis 
novissimam suscipiendae accusationis operam anui rependunt, 
ideo aut mihi infamia parricidii aut Caesari conscientia sube- 
unda est. nam Domitiae inimicitiis gratias agerem, si bene- 
volentia mecum in Neronem meum certaret: nunc per concu- 
binum Atimctum et histrionem Paridem quasi scenae fabulas 
componit. Baiarum suarum piscinas extollebat, cum meis 
consiliis adoptio et proconsulare ius et designatio consulatus 
ct celera apiscendo imperio praepararentur, aut exsistat qui 
cohortes in urbe tentatas, qui provinciarum fidem labefacta- 
tam , denique servos vel libertos ad scelus corruptos arguat, 
vivere ego Britannico potiente rerum poteram? ac si Plautus 
aut quis alius rem publicam iudicaturus obtinuerit, desunt 
scilicet mihi accusatores, qui non verba impatientia caritatis 
aliquando incauta, sed ea crimina obiciant, quibus nisi a (ilio 
absolvi non possim.» commotis qui aderant, ultroque spiritus . 
eius mitigantibus, colloquium filii exposcit; ubi nihil pro 
innocentia, quasi di (TGdcrct, nec beneficiis , quasi exprobraret, 
disseruit, sed ultionem in delatores et praemia amicis obtinuit. 

(22) Praefectura annonae Faenio Rufo, cura ludorum, qui 
a Caesare parabantur, Arruntio Stellae, Aegyptus G. Balbillo 

permittuntor. Soria P. Anteio destinata: sed variis mox arti- 
bus elusus , ad postremum in urbe retentus est. at Silana ia 
exsilium acta. Calvisius quoque et Iturius relegantur, de 
Atimeto supplicium sumptum, validiore apud libidines prin- 
cipis Paride quam ut poena afficeretur. Plautus ad praesens 
silentio transmissus est. 

(23) Deferuntur dehinc consensisse Pallas ac Burrus, ut 
Cornelius Sulla, claritudine generis et adfinitate Claudii, cui 
per nuptias Antoniae gener erat , ad imperium vocaretur, eius 
accusationis auctor exstitit Paetus quidam, exercendis apud 
aerarium sectionibus famosus et tum vanitatis manifestus, nec 
tam grata Pallantis innocentia quam gravis superbia fuit: 
quippe nominatis libertis eius, quos conscios haberet, re- 
spondit nihil unquam se domi nisi nutu aut manu significasse, 
vel si plura demonstranda essent, scripto usum, ne vocem 
consociaret. Burrus , quamvis reus , inter iudices sententiam 
dixit, exsiliumque accusatori inrogatum, et tabulae exustae 
sunt , quibus oblitterata aerarii monumenta retrahebat. 

(24) Fine anni statio cohortis adsidere ludis solita demo- 
vetur, quo maior species libertatis esset, utque miles theatrali 
licentiae non permixtus incorruptior ageret, et plebes daret 
experimentum, an amotis custodibus modestiam relineret, 
urbem princeps lustravit e responso haruspicum, quod Iovis 
ac Minervae aedes de caelo tactae erant. 

(25) Q. Volusio P. Scipione consulibus otium foris, foeda 
domi lascivia, qua Nero itinera urbis et lupanaria et dever- 
ticula veste servili in dissimulationem sui compositus perer- 
rabat, comitantibus qui raperent venditioni exposita et obviis 
vulnera inferrent, adversus ignaros adeo ut ipse quoque 
exciperet ictus et ore praeferret, deinde ubi Caesarem esse 
qui grassarclnr pernotuit augebanturque injuriae adversus 
viros feminasque insignes , et quidam permissa semel licentia 
sub nomine Neronis inulti propriis cum globis eadem exerce- 
bant, et in modum captivitatis nox agebatur; Iuliusque Mon- 
tanus senatorii ordinis , sed qui nondum honorem capessisse t, 
congressus forte per tenebras cum principe, quia vi atten- 
tantem acriter rcppulerat, deinde agnitum oraverat, quasi 
exprobrasset, mori adactus est. Nero autem metuentior ia 

posterum milites sibi et plerosque gladiatores circumdedit, 
qui rixarum initia modica et quasi privata sinerent: si a 
laesis validius ageretur, arma inferebant, ludicram quoque 
licentiam et fautores histrionum velut in praelia convertit 
inpunitatc et praemiis, atque ipse occultus et plerumque 
coram prospectans, donec discordi populo, et gravioris motus 
terrore, non aliud remedium repertum est, quam ut histrio- 
nes Italia pellerentur milesque theatro rursum adsideret. 

(26) Per idem tempus actum in senatu de fraudibus liber- 
torum, efdagitatumquc ut adversus male meritos revocandae 
libertatis ius patronis daretur, nec deerant qui censerent, sed 
consules relationem incipere non ausi ignaro principe, per- 
scripsere tamen consensum senatus, ille an auctor constitutio- 
nis fieret ut inter paucos ei sententiae adversos : quibusdam 
coalitam libertate inrevercntiam eo prorupisse frementibus, 
-j- vine an aequo cum patronis iure agerent, sententiam eorum 
consultarent, ac verberibus manus ultro intenderent, f impu- 
lere ( impune 1) vel poenam suam dissuadentes, quid enim aliud 
laeso patrono concessum quam ut vicesimum ultra lapidem in 
oram Campaniae libertum releget? ceteras actiones promiscas 
et pares esse, tribuendum aliquod telum quod sperni nequeat, 
nec grave manumissis per idem obsequium retinendi liberta- 
tem , per quod adseculi sint, at criminum manifestos merito 
ad servitutem retrahi, ut inelu coerceantur quos beneficia 
non motavissent. 

(27) Disserebatur contra paucorum culpam ipsis exitiosam 
esse debere , nihil universorum iuri derogandum, quippe late 
fusum id corpus, hinc plerumque tribus, decurias, ministeria 
magistralibus et sacerdotibus, cohortes etiam in urbe con- 
scriptas; et plurimis equitum, picrisque senatoribus non 
aliunde originem trahi, si separarentur libertini, manifestam 
fore penuriam ingenuorum, non frustra maiores, cum digni- 
tatem ordinum dividerent, libertatem in communi posuisse, 
quin et manumittendi duas species institutas, ut relinqueretur 
paenitentiae aut novo beneGcio locus, quos vindicta patronus 
non liberaverit, velut vinclo servitutis attineri, dispiceret 
quisque merita, tardeque concederet quod datum non adi- 
meretur. baec sententia valuit, scripsitque Caesar senatui. 

privatim expenderent caasam libertorum quotiens a patronis 
arguerentur: in commune nihil derogarent, nec multo post 
ereptus amitae libertus Paris quasi iure civili, non sine in- 
famia principis, cuius iussu perpetratum ingenuitatis iudi- 
cium erat. 

(28) Manebat nihilo minus quaedam imago rei publicae, 
nam inter Vibullium praetorem et plebei tribunum Antislium 
ortum certamen, quod inmodestos fautores histrionum et a 
praetore in vincla ductos tribunus omitti iussissct. conpro- 
bavere patres , incusata Antistii licentia, simul prohibiti tribuni 
ius praetorum et consulum praeripere, aut vocare ex Italia 
cum quibus lege agi posset, addidit L. Piso designatus con- 
sul ne quid intra domum pro potestate adverterent, neve 
multam ab iis dictam quaestores aerarii in publicas tabulas 
ante quattuor menses referrent ; medio temporis contra dicere 
liceret, deque eo consules statuerent, cohibita artius et aedi- 
lium potestas , statutumque quantum curules , quantum plebei 
pignoris caperent vel poenae irrogarent, eo Helvidius Priscos 
tribunus plebis adversus Obultronium Sabinum aerarii quae- 
storem contentiones proprias exercuit, tamquam ius hastae 
adversus inopes inclementer augeret, dein princeps curam 
tabularum publicarum a quaestoribus ad praefectos transtulit. 

(29) Varie habita ac saepe mutata eius rei forma, nam Augu- 
stus senatui permisit deligere praefectos ; deinde ambitu suffra- 
giorum suspecto , sorte ducebantur ex numero praetorum qui 
praeessent. neque id diu mansit, quia sors deerrabat ad 
parum idoneos, tunc Claudius quaestores rursum imposuit, 
iisque, ne metu offensionum segnius consulerent, extra ordi- 
nem honores promisit, sed deerat robur aetatis eum primum 
magistratum capessentibus, igitur Nero praetura perfunctos 
et experientia probatos delegit. 

(30) Damnatus isdem consulibus Vipsanius Laenas ob Sar- 
diniam provinciam avare habitam, absolutus Cestius Proculus 
repetundarum, cedentibus accusatoribus. Clodius Quirinalis, 
quod praefectus remigum qui Ravennae haberentur, velut 
infimam nationum Italiam luxuria saevitiaque afflictavisset, 
veneno damnationem anteiit, f G. Aminius Rebios, ex pri- 
moribus peritia legum et pecuniae magnitudine, cruciatus 

aegrae senectae misso per venas sanguine effugit, haud cre- 
ditus sufficere ad constantiam sumendae mortis, ob libidines 
muliebriter infamis, at L. Volusius egregia fama concessit; cui 
tres et nonaginta anni spatium vivendi, praccipuaeque opes 
bonis artibus, inoffensa tot imperatorum malitia fuit. 

(31) Nerone II. L. Pisone consulibus pauca memoria digna 
evenere, nisi cui libeat laudandis fundamentis et trabibus, 
quis molem amphitheatri apud campum Martis Caesar exstru- 
xerat, volumina implere, cum ex dignitate populi Romani 
repertum sit res illustres annalibus, talia diurnis urbis actis 
mandare, ceterum coloniae Capua atque Nuceria additis vete- 
ranis firmatae sunt; plebeique congiarium quadringeni nummi 
virilim dati, cl sestertium quadringenties aerario inlatum est, 
ad retinendam populi fidem, vectigal quoque quintae et 
vicesimae venalium mancipiorum remissura, specie magis 
quam vi, quia cum venditor pendere iuberetur, in partem 
pretii emptoribus accrescebat, edixit Caesar ne quis magi- 
stratus aut procurator, qui provinciam obtineret, spectaculum 
gladiatorum aut ferarum aut quod aliud ludicrum ederet, 
nam ante non minus tali largitione quam corripiendis pecuniis 
subiectos affligebant, dum quae libidine deliquerant, ambitu 
propugnant. 

(32) Factum et senatus consultum ultioni iuxta et securitati, 
ut si quis a suis servis interfectus esset, ii quoque qui testa- 
mento manumissi sub eodem tecto mansissent, inter servos 
supplicia penderent, redditur ordini Lucius Varius consularis, 
avaritiae criminibus olim perculsus, et Pomponia Graecina in- 
signis femina, Plautio, qui ovans se de Britanniis rettulit, 
nupta ac superstitionis externae rea , mariti iudicio permissa, 
isque prisco instituto, propinquis coram, de capite famaque 
coniugis cognovit, cl insontem nuntiavit, longa huic Pom- y 
poniae aetas et continua tristitia fuit, nam post Iuliam Drusi 
filiam dolo Messalinae interfectam per quadraginta annos non 
cultu nisi lugubri , non animo nisi maesto egit, idque illi 
imperitante Claudio inpune, mox ad gloriam vertit. 

(33) Idem annus plures reos habuit, quorum P. Celerem 
accusante Asia, quia absolvere nequibat Caesar, traxit, se- 
necta donec mortem obiret, nam Celer interfecto, ut memo- 

ravi, Silano proconsule magnitudine sceleris cetera flagilia 
obtegebat. Cossutianum Capitonem Cilices detulerant macu- 
losum foedurnque, et idem ius audaciae in provincia ratum 
quod in urbe exercuerat, sed pervicaci accusatione conflictatus 
postremo defensionem omisit, ac lege repetundarum damna- 
tus est. pro Eprio Marcello , a quo Lycii res repetebant , eo 
usque ambitus praevaluit ut quidam accusatorum eius exsilio 
multarentur, tamquam insonti periculum fecissent. 

(34) Nerone tertium consule simul iniit consulatum Valerius 
Messala, cuius proavum, oratorem Corvinum, divo Augusto, 
abavo Neronis, collegam in eo magistratu fuisse pauci iam 
senum meminerant, sed nobili familiae honor auctus est 
oblatis in singulos annos quingenis sestertiis, quibus Messala 
paupertatem innoxiam sustentaret. Aurelio quoque Cottae et 
Haterio Antonino annuam pecuniam statuit princeps, quamvis 
per luxum avitas opes dissipasseut. 

Eius anni principio mollibus adhuc initiis prolatatum inter 
Parthos Romanosque de obtinenda Armenia bellum acriter 
sumitur, quia nec Vologcses sinebat fratrem Tiridatem dati 
a se regni expertem esse aut alienae id potentiae donum 
habere, et Corbulo dignum magnitudine populi Romani re- 
balur parta olim a Lucullo Pompeioque recipere, ad hoo 
Armenii ambigua fide utraque arma invitabant, situ terrarum, 
similitudine morum Parthis propiores , connubiisque permixti, 
ac libertate ignota illuc magis ad servilium inclinantes. 

(35) Sed Corbuloni plus molis adversus ignaviam militum 
quam contra perfidiam hostium erat, quippe Suria transmotae 
legiones, pace longa segnes, munia Romanorum aegerrime 
tolerabant, satis constitit fuisse in eo exercitu veteranos, qui 
non stationem, non vigilias inissent, vallum fossamque quasi 
nova et mira viserent , sine galeis, sine loricis, nitidi et quae- 
stuosi , militia per oppida expleta, igitur dimissis quibus se- 
nectus aut valiludo adversa erat, supplementum petivit, et 
habiti per Galatiam Cappadociamque delectus, adieclaquc ex 
Germania legio cum equitibus alariis et peditatu cohortium, 
retentusque omnis exercitus sub pellibus , quamvis hieme 
saeva adeo ut obducta glacie nisi effossa humus tentoriis 
locum non praeberet, ambusti multorum artus vi frigoris, et 

quidam inter excubias exanimati sunt, adnotatusque miles, 
qui fascem lignorum gestabat, ita praeriguisse manus ut oneri 
adhaerentes truncis brachiis deciderent, ipse cultu levi, capite 
intecto, in agmine, in laboribus frequens adesse; laudem 
strenuis, solatium invalidis, exemplum omnibus ostendere, 
dehinc quia duritiam caeli militiaeque multi abnuebant dese- 
rebanlque, remedium severitate quaesitum est. nec enim, ut 
in aliis exercitibus, primum allerumque delictum venia pro- 
sequebatur, sed qui signa reliquerat, stalim capite poenas 
luebat, idque usu salubre et misericordia melius apparuit: 
quippe pauciores illa castra deseruere' quam ea in quibus 
ignoscebatur. 

(36) Interim Corbulo legionibus intra castra habitis , donec 
ver adolesceret, dispositisque per idoneos locos cohortibus 
auxiliariis, ne pugnam priores adirent praedicit, curam prae- 
sidiorum Paccio Grlito primipili honore perfuncto mandat, is 
quamquam incautos barbaros et bene gerendae rei casum 
offerri scripserat, tenere se munimentis et maiores copias 
opperiri iubelur. sed rupto imperio , postquam paucae e pro- 
ximis castellis turmae advenerant pugnamque imperitia posce- 
bant, congressus cum hoste funditur, et damno eius exterriti 
qui subsidium ferre debuerant, sua quisque in castra trepida 
fuga rediere, quod graviter Corbulo accepit, increpitumque 
Paccium et praefectos militesque tendere extra vallum iussit. 
inque ea contumelia detenti , nec nisi precibus universi exer- 
citus exsoluti sunt 

(37) At Tiridates super proprias clientelas ope Vologesi 
fratris adiutus, non furtim iam sed palam bello infensare 
Armeniam, quosque lidos nobis rebatur, depopulari, et si 
copiae contra ducerentur, eludere, hucque et illuc volitans 
plura fama quam pugna exterrere, igitur Corbulo quaesito 
diu praelio frustra habitus, et exemplo hostium circumferre 
bellum coactus, dispertit vires, ut legali pracfectiquc diver- 
sos locos pariter invaderent, simul regem Antiochum monet 
proximas sibi praefecturas petere, nam Pharasmanes inter- 
fecto filio Rhadamisto quasi proditore, quo fidem in nos 
testaretur, vetus adversus Armenios odium promptius exer- 
cebat. tuneque primum illecti lnsochi, gens ante alias socia 

Romanis, avia Armeniae incursavit, ita consilia Tiridati ia 
contrarium vertebant, mittebatque oratores qui suo Partho- 
ramque nomine expostularent, cur datis nuper obsidibus 
redintegrataque amicitia, quae novis quoque beneficiis locum 
aperiret, vetere Armeniae possessione depelleretur, ideo 
nondum ipsum Vologcsen commotum, quia causa quam vi 
agere mallent, sin perstaretur in bello, non defore Arsacidis 
virtutem fortunamque saepius iam clade Romana expertam, 
ad ea Corbulo , satis comperto Vologesen defectione Hyrcaniae 
attineri, suadet Tiridati precibus Caesarem aggredi: posse iUi 
regnum stabile et res incruentas contingere, si omissa spe 
longinqua et sera praesentem polioremque sequeretur. 

(38) Placitum dehinc , quia commeantibus in vicem nuntiis 
nihil in summa pacis proliciebatur , colloquio ipsorum tempus 
locumque destinari, mille equitum praesidium Tiridates afTore 
sibi dicebat: quantum Corbuloni cuiusque generis militum 
assisteret, non statuere, dum positis loricis et galeis in faciem 
pacis veniretur, cuicunque mortalium, nedum veteri et pro- 
vido duci, barbarae astutiae patuissent, ideo artum inde 
numerum finiri et hinc maiorem afferri , ut dolus pararetur r 
nam equiti sagittarum usu exercito si detecta corpora obice- 
renlur, nibil profuturam multitudinem, dissimulato tamen 
intellectu , rectius de iis quae in publicum consulerentur tolis 
exercitibus coram dissertaturos respondit, locumque delegit 
cuius pars altera colles erant clementer adsurgentes accipi- 
endis peditum ordinibus, pars in planitiem porrigebatur ad 
explicandas equitum turmas, dieque pacto prior Corbulo 
socias cohortes et auxilia regum pro cornibus, medio sextam 
legionem constituit, cui accita per noctem aliis ex castris 
tria milia tertianorum permiscuerat, una cum aquila, quasi 
eadem legio spectaretur. Tiridates vergente iam die procul 
adstitit , unde videri magis quam audiri posset, ita sine con- 
gressu dux Romanus abscedere militem, sua quemque in 
castra, iubet. 

(39) Rex sive fraudem suspectans, quia plura simul in 
loca ibatur, sive ut commeatus nostros Pontico mari et 
Trapezunte oppido adventantes interciperet, propere discedit, 
sed neque commeatibus vim facere potuit, quia per montes 

ducebantur praesidiis nostris insessos; et Corbulo, ne irri- 
tum bellum traheretur utque Armenios ad sua defendenda 
cogeret, exscindere parat castella, sibique, quod validissimum 
in ea praefectura, cognomento Velandum, sumit; minora 
Corlione Flacco legato et Insteio Capitoni castrorum prae- 
fecto mandat, tum circumspectis munimentis, et quae expu- 
gnationi idonea provisis, hortatur milites ut hostem vagum 
neque paci aut praelio paratum , sed perfidiam et ignaviam 
fuga confitenlcm exuerent sedibus, gloriaeque pariter et prae- 
dae consulerent, tum quadripertito exercitu, hos in testudinem 
conglobatos subruendo vallo inducit, alios scalas moenibus 
admovere, multos tormentis faces et hastas incutere iubet. 
libratoribus funditoribusque attributus locus unde eminus glan- 
des torquerent, ne qua pars subsidium laborantibus ferret 
pari undique motu, tantus inde ardor certantis exercitus fuit 
ut intra tertiam diei partem nudati propugnatoribus muri, 
obices portarum subversi, capta escensu munimenta, omnes- 
que puberes trucidati sint, nullo milite amisso, paucis ad- 
modum vulneratis, et inbelle vulgus sub corona venundatum ; 
reliqua praeda victoribus cessit, pari fortuna legatus ac 
praefectus usi sunt, tribusque una die castellis expugnatis 
cetera terrore et alia sponte incolarum in deditionem venie- 
bant. unde orta fiducia caput gentis Artaxata aggrediendi, 
nec tamen proximo itinere ductae legiones, quae si amnem 
Araxem, qui moenia alluit, ponte transgrederentur, sub ictum 
dabantur: procul et latioribus vadis transiere. 

(40) At Tiridates pudore et metu, ne si concessisset obsi- 
dioni, nihil opis in ipso videretur, si prohiberet, inpcdilis 
locis seque et equestres copias illigaret, statuit postremo 
ostendere aciem et dato die praelium incipere, vel simula- 
tione fugae locum fraudi parare, igitur repente agmen Ro- 
manum circumfundit, nou ignaro duce nostro, qui viae 
pariter ct pugnae composuerat exercitum. latere dextro tertia 
legio, sinistro sexta incedebat, mediis decimanorum delectis; 
recepta inter ordines impedimenta, et tergum mille equites 
tuebantur, quibus iusserat, ut instantibus comminus resiste- 
rent, refugos non sequerentur, in cornibus pedes sagittarius 
et celera manus equitum ibat, productior cornu in sinistro 

per ima collium , ut si hostis intravisset , fronte simul et siuu 
exciperetur, adsultare ex diverso Tiridates, non usque ad 
ictum teli, sed tum minitans tum specie trepidantis, si laxare 
ordines et diversos consectari posset, ubi nihil temeritate sola- 
tum , nec amplius quam decurio equitum audentius progressus 
et sagittis confixus ceteros ad obsequium exemplo firmaverat, 
propinquis iam tenebris abscessit. 

(4 1) Et Corbulo castra in loco metatus, an expeditis legioni- 
bus nocte Artaxata pergeret obsidioque circumdaret agitavit, 
concessisse illuc Tiridaten ratus, dein postquam exploratores 
attulere longinquum regis iter et Medi an Albani peterentur 
incertum, lucem opperitur; praemissaque levis armatura 
quae muros interim ambiret oppugnationemque eminus inci- 
peret. sed oppidani portis sponte patefactis se suaque Ro- 
manis permisere, quod salutem ipsis tulit ; Artaxatis ignis 
inmissus, deletaque et solo aequata sunt, quia nec teneri 
sine valido praesidio ob magnitudinem moenium, nec id 
nobis virium erat quod firmando praesidio et capessendo 
bello divideretur: vel si integra et incustodita relinqueren- 
tur, nulla in eo utilitas aut gloria quod capta essent, adicitur 
miraculum velut numine oblatum: nam cuncta extra, tecti* 
tenus, sole illustria fuere; quod moenibus cingebatur, ita 
repente atra nube coopertum fulguribusque discretum est, ut 
quasi infensantibus deis exitio tradi crederetur, ob baec con- 
salutatus imperator Nero, et senatus consulto supplicationes 
babitae; statuaeque et arcus et continui consulatus principi, 
atque inter festos referretur dies quo patrata victoria , quo 
nuntiata, quo relatum de ea esset, aliaque in eandem for- 
mam decernuntur, adeo modum egressa ut G. Cassius de 
ceteris honoribus adsensus, si pro benignitate fortunae dis 
grales agerentur, ne totum quidem annum supplicationibus 
sufficere disseruerit, eoque oportere dividi sacros ct nego- 
tiosos dies, quis divina colerent ct humana non impedirent, 

(42) Variis deinde casibus iactatus et multorum odia meri* 
tus reus, haud tamen sine invidia Senecae damnatur, is fuit 
Publius Suillius, imperitante Claudio terribilis ac venalis, et 
mutatione temporum non quantum inimici cuperent demissus, 
quique se nocentem videri quam supplicem mallet, eius op- 

primendi gratia repetitum credebatur senatus consultum poe- 
naque Cinciae legis adversum cos qui pretio causas oravissent, 
nec Suillius questu aut exprobratione abstinebat, praeter 
ferociam animi extrema senecta liber, et Senecam increpans 
infensum amicis Claudii, sub quo iiislissimum exsilium pertu- 
lisset. simul studiis inertibus et iuvenum inperiliac suctum 
livere iis qui vividam et incorruptam eloquentiam tuendis 
civibus exercerent, se quaestorem Germanici, illum domus 
eius adulterum fuisse, an gravius existimandum sponte liti- 
gatoris praemium honestae operae assequi , quam corrumpere 
cubicula principum feminarum? qua sapientia, quibus philo- 
sophorum praeceptis intra quadriennium regiae amicitiae ter 
milies sestertium paravisset? Romae testamenta et orbos 
vclut indagine eius capi, Italiam et provincias inmenso fenore 
hauriri, at sibi labore quaesitam et modicam pecuniam esse, 
crimen, periculum, omnia potius toleraturum quam veterem 
ac domi partam dignationem subitae felicitati submitteret. 

(43) Nec deerant qui haec isdem verbis, aut versa in 
deterius, Senecae deferrent, repertique accusatores direptos 
socios, cum Suillius provinciam Asiam regeret, ac publicae 
pecuniae peculatum detulerunt, mox quia inquisitionem an- 
nuam impetraverant, brevius visum urbana crimina incipi, 
quorum obvii testes erant, ii acerbitate accusationis Q. Pom- 
ponium ad necessitatem belli civilis detrusum, Iuliam Drusi 
filiam Sahinamque Poppaeam ad mortem actas, et Valerium 
Asiaticum , Lusium Saturninum , Cornelium Lupum circum- 
ventos; inm equitum Romanorum agmina damnata, omnern- 
que Claudii saevitiam Suillio obiectabant. ille nihil ex his 
sponte susceptum, sed principi paruisse defendebat, donec 
cam orationem Caesar cohibuit, compertum sibi referens ex 
commentariis patris sui nullam cuiusquam accusationem ab 
eo coactam, tum iussa Messalinae praetendi et labare defensio: 
cur enim neminem alium delectum qui saevienti impudicae 
vocem praeberet? puniendos rerum atrocium ministros, ubi 
pretia scelerum adepti scelera ipsa aliis delegent, igitur adem- 
pta bonorum parte (nam lilio et nepti pars concedebatur, 
eximebanlurquc etiam quae testamento matris aut aviae acce- 
perant) in insulas Baleares pellitur, non in ipso discrimine. 

non post damnationem fractus animo; ferebatnrquc copiosa 
et molli vita secretum illud toleravisse, filium eius Nerullinum 
aggressis accusatoribus per invidiam patris et crimina repe* 
lundarum , intercessit princeps tamquam satis expleta ultione. 

(44-) Per idem tempus Octavius Sagitta plebei tribunus, 
Pontiae mulieris nuptae amore vecors , ingentibus donis adul- 
terium et mox, ut omitteret maritum, emercatur, suum ma- 
trimonium promittens ac nuptias eius pactus, sed ubi mulier 
vacua fuit, nectere moras, adversam patris voluntatem cau- 
sari, repertaque spe ditioris coniugis promissa exuere. Octa- 
vius contra modo conqueri modo minitari, famam perditam, 
pecuniam exhaustam obtestans, denique salutem, quae sola 
reliqua esset, arbitrio eius permittens, ac postquam sperne- 
batur, noctem unam ad solatium poscit, qua delenitus mo- 
dum in posterum adhiberet, statuitur nox, et Pontia consciae 
ancillae custodiam cubiculi mandat, ille uno cum liberto fer- 
rum veste occultura infert, tum , ut adsolel in amore et ira, 
iurgia, preces, exprobratio, satisfactio; et pars tenebrarum 
libidine seposita; et quasi istinc cessurus nihil metuentem 
ferro transverberat et accurrentem ancillam vulnere absterret 
cobiculoquc prorumpit, postera die manifesta caedes, haud 
ambiguus percussor; quippe mansitasse una convincebatur 
sed libertus suum illud facinus profiteri, se patroni iniurias 
ultura esse, commovcralque quosdam magnitudine exempli, 
donec ancilla ex vulnere refecta verum aperuit, postulalusque 
apud consules a patre interfectae, postquam tribunatu abierat, 
sententia patrum et lege de sicariis condemnatur. 

(45) Non minus insignis co anno inpudicilia magnorum rei 
publicae malorum initium fecit, erat in civitate Sabina Pop- 
paea, T. Ollio patre genita, sed nomen avi materni sumpse- 
rat, illustri memoria Poppaei Sabini, consulari et triumphali 
decore praefulgentis : nam Oliium honoribus nondum functum 
amicitia Sciani pervertit, huic mulieri cuncta alia fuere praeter 
honestum animum, quippe mater eius, aetatis suae feminas 
pulchritudine supergressa , gloriam pariter et formam dede- 
rat. opes claritudini generis sufficiebant, sermo comis, nec 
absurdum ingenium, modestiam praeferre et lascivia uti. rarus 
in publicum egressus, idque velata parte oris, ne satiaret 

aspectum, vel quia sic decebat, famae nunquam pepercit, 
maritos et adulteros non distinguens, neque affectui suo aut 
alieno obnoxia: unde utilitas ostenderetur, illuc libidinem 
transferebat, igitur agentem eam in matrimonio Rufii Crispini 
equitis Romani, ex quo filium genuerat, Otho pellexit iuventa 
ac luxu, et quia flagrantissimus in amicitia Neronis habebatur, 
nec mora quin adulterio matrimonium iungerelur. 

(46) Otho sive amore incautus, laudare formam elegan- 
tiamque uxoris apud principem, sive ut accenderet ac, si 
eadem femina potirentur, id quoque vinculum potentiam ei 
adiceret. saepe auditus est consurgens e convivio Caesaris, 
seque ire ad illam, sibi concessam dictitans nobilitatem, pul- 
chritudinem, vola omnium et gaudia felicium, his atque tali- 
bus irritamentis non longa cunctatio interponitur, sed aceeplo 
aditu Poppaea primum per blandimenta et artes valescere, 
imparem cupidini se et forma Neronis captam simulans; mox 
acri iam principis amore ad superbiam vertens, si ultra unam 
alteramque noctem attineretur , nuptam esse se dictitans, nec 
posse matrimonium amittere, devinctam Othoni per genus 
vitae, quod nemo adaequaret, illum animo et cultu magni- 
ficum ; ibi se summa fortuna digna visere, at Neronem, pellice 
ancilla et adsuctudine Actes devinctum, nihil e contubernio 
servili nisi abiectum et sordidum traxisse, deicilur familiari- 
tate sucta, post congressu et comitatu Otho, et ad postre- 
mum, ne in urbe aemulatus ageret, provinciae Lusitaniae 
praeficitur; ubi usque ad civilia arma non ex priore infamia 
sed integre sanctequc egit, procax otii et potestatis tem- 
perantior. 

(47) Hactenus Nero ilagitiis et sceleribus velamenta quaesivit, 
suspectabat maxime Cornelium Sullam , socors ingenium eius 
in contrarium trahens, callidumque et simulatorem interpre- 
tando. quem melum Graptus ex libertis Caesaris, usu et 
senecta Tiberio abusque domum principum edoctus , tali men- 
dacio intendit : pons Mulvius in eo tempore celebris nocturnis 
inleccbris erat; ventitabatque illuc Nero, quo solutius urbem 
extra lasciviret, igitur regredienti per viam Flaminiam com- 
positas insidias, fatoque evitatas, quoniam diverso itinere 
Saluslianos in hortos remeaverit, auctoremque cius doli Sullam 

ementitur, quia forte redeuntibus ministris principis quidam 
per iuvenalem licentiam, quae tunc passim exercebatur, ina- 
nem metum fecerant, neque servorum quisquam neque clien- 
tium Sullae adgnitus; maximeque despecta et nullius ausi 
capax natura eius a crimine abhorrebat : perinde tamen quasi 
convictus esset, cedere patria et Massiliensium moenibus coer- 
ceri iubelur. 

(48) Isdem consulibus auditae Puteolanorum legationes, quas 
diversas ordo plebs ad senatum miserant, illi vim multitu- 
dinis, hi magistratuum et primi cuiusque avaritiam incre- 
pantes. eaque seditio ad saxa et minas ignium progressa ne 
necem et arma proliceret, G. Cassius adhibendo remedio 
delectus, quia severitatem eius non tolerabant, precante ipso 
ad Scribonios fratres ea cura transfertur, data cohorte prae- 
toria, cuius terrore et paucorum supplicio rediit oppidanis 
concordia. 

(49) Non referrem vulgatissimum senatus consultum, quo 
civitati Syracusanorum egredi numerum edendis gladiatoribus 
finitum permittebatur, nisi Paetus Thrasea contra dixisset, 
praebuissetque materiem obtrectatoribus arguendae sententiae, 
cur enim , si rem publicam egere libertate senatoria crederet, 
tam levia consectaretur? quin de bello aut pace, de vecti- 
galibus et legibus, quibusque aliis Romana continentur, 
suaderet dissuadere tve? licere patribus, quotiens ius dicendae 
sententiae accepissent, quae vellent, expromere relationem- 
que in ea postulare, an solum emendatione dignum ne Syra- 
cusis spectacula largius ederentur? cetera per omnes imperii 
partes perinde egregia quam si non Nero sed Thrasea regi- 
men eorum teneret? quodsi summa dissimulatione transmit- 
terentur, quanto magis inanibus abstinendum? Thrasea contra, 
rationem poscentibus amicis, non praesentium ignaram re- 
spondebat eiusmodi consulta corrigere, sed patrum honori 
dare, ut manifestum fieret magnarum rerum curam non dis- 
simulaturos, qui animum etiam levissimis adverterent. 

(50) Eodem anno crebris populi flagitationibus , inmodcstiam 
publicanorum arguentis, dubitavit Nero, an cuncta vectigalia 
omitti iuberet, idque pulcherrimum donum generi mortalium 
daret, sed impetum eius, multum prius laudata magnitudine 

animi, attinuere senatores, dissolutionem imperii docendo, 
si fructus quibus res publica sustineretur deminuerentur: 
quippe sublatis portoriis sequens ut tributorum abolitio expo- 
stularetur. plerasque vectigalium societates a consulibus et 
tribunis plebis constitutas acri etiam populi Romani tum liber- 
tate ; reliqua mox ita provisa ut ratio quaestuum et necessitas 
erogationum inter se congruerent, temperandas plane publi- 
canorum cupidines, ne per tot annos sine querela tolerata 
novis acerbitatibus ad invidiam verterent. 

(51 ) Ergo edixit princeps ut leges cuiusque publici, occul- 
tae ad id tempus, proscriberentur; omissas petitiones non 
ultra annum resumerent; Romae praetor , per provincias, qui 
pro praetore aut consule essent, iura adversus publicanos 
extra ordinem redderent; militibus immunitas servaretur; nisi 
in iis quae veno exercerent; aliaque admodum aequa, quae 
brevi servata, dein frustra habita sunt, manet tamen abolitio 
quadragesimae quinquagesimaeque, et quae alia exactionibus 
illicitis nomina publicani invenerant, temperata apud transma- 
rinas provincias frumenti subvectio; et ne censibus negotia- 
torum naves ascriberentur tributumque pro iliis penderent, 
constitutum. 

(52) Reos ex provincia Africa, qui proconsulare imperium 
illic habuerant, Sulpicium Camerinum et Pomponium Silva- 
num absolvit Caesar , Camerinum adversus privatos et paucos, 
saevitiae magis quam captarum pecuniarum crimina obicientes. 
Silvanum magna vis accusatorum circumsteterat , poscebatque 
tempus evocandorum testium: reus illico defendi postulabat, 
valuitque pecuniosa orbitate et senecta, quam ultra vitam 
eorum produxit quorum ambitu evaserat. 

(53) Quietae ad id tempus res in Germania fuerant , ingenio 
ducum, qui pervulgatis triumphi insignibus maius ex eo 
decus sperabant, si pacem continuavissent. Paulinus Pom- 
peius et L. Vetus ea tempestate exercitui praeerant, ne tamen 
segnem militem attinerent, ille inchoatum ante tres et sexa- 
ginta annos a Druso aggerem coercendo Rheno absolvit, Vetus 
Mosellam atque Ararim facta inter utrumque fossa conneclere 
parabat, ut copiae per mare, dein Rhodano et Arare sub- 
vectae per eam fossam, mox fluvio Mosella in Rhenum , exia 

Oceanum decurrerent , sublalisque itineris difficultatibus navi- 
gabilia inter se Occidentis Septentrionisque litora fierent, invi- 
dit operi Aelius Gracilis Belgicae legatus , deterrendo Veterem 
ne legiones alienae provinciae inferret studiaque Galliarum 
affectaret, formidolosum id imperatori dictitans, quo plerum- 
que prohibentur conatus honesti. 

(54) Ceterum continuo exercituum otio fama incessit ere- 

ptum ius legatis ducendi in hostem, eoque Frisii iuventulem 
saltibus aut paludibus, inbellem aetatem per lacus admovere 
ripae, agrosque vacuos et militum usui sepositos insedere, 
auctore Verrito et Maiorige, qui nationem eam regebant, in 
quantum Germani regnantur, iamque fixerant domos, semina 
arvis intulerant, ulqne patrium solum exercebant, cum 
Dubius Avitus, accepta a Paulino provincia, minitando vim 
Romanam, nisi abscederent Frisii veteres in locos aut no- 
vam sedem a Caesare inpetrarent, perpulit Verritum et Ma- 
lorigem preces suscipere, profectique Romam dum aliis curis 
intentum Neronem opperiuntur, inter ea quae barbaris osten- 
tantur intravere Pompeii theatrum , quo magnitudinem populi 
viserent, illic per otium (neque enim ludicris ignari oblecta- 
bantur) dum consessum caveae, discrimina ordinum, quis 
eques , ubi senatus percunctantur , advertere quosdam cultu 
externo in sedibus senatorum ; et quinam forent rogitantes, 
postquam audiverant earum gentium legatis id honoris datum, 
quae virtute et amicitia Romana praecellerent, nullos mor- 
talium armis aut fide ante Germanos esse exclamant, degre- 
diunturque et inter patres considunt, quod comiter a visentibus 
exceptura , quasi impetus antiqui et bona aemulatione. Nero 
civitate Romana ambos donavit, Frisios decedere agris iussiL 
atque illis aspernantibus auxiliaris eques repente immissus 
necessitatem attulit, captis caesisve qui pervicacius resti- 
terant. ‘ n ' *& M 

(55) Eosdem agros Ampsivarii occupavere, validior gens 
non modo sua copia , sed adiacentium populorum mise- 
ratione, quia pulsi a Chaucis et sedis inopes tutum exsilium 
orabant, aderatque iis clarus per illas gentes et nobis quo- 
que fidus , nomine Boiocalus , vinctum se rebellione Cherusca 
iussu Arminii referens, mox Tiberio, Germanico ducibus 

stipendia meruisse, et quinquaginta annorum obsequio id 
quoque adiungere, quod gentem suam dicioni nostrae subi- 
cerct. quotam pariem campi iaccru, in quam pecora et ar- 
menta militum aliquando transmitterentur? serrarent sane 
receptos gregibus inter hominum famam : modo ne vastitatem 
et solitudinem mallent quam amicos populos. Chamavorum 
quondam ea arva, mox Tubantum et post 1'sipiorum fuisse, 
sicuti caelum deis, ita terras generi mortalium datas; quae- 
que vacuae, eas publicas esse, solem deinde suspiciens et 
cetera sidera vocaus, quasi coram interrogabat, vellentue 
contueri iuane solum : potius mare superfunderent adversus 
terrarum ereptores. 

(56) Et commotus his Avitus, patienda meliorum imperia: 
id dis quos inplorarent placitum, ut arbitrium penes Roma- 
nos maneret, quid darent quid adimerent, neque alios iudi- 
ces quam se ipsos paterentur, bacc in publicum Ampsivariis 
respondit, ipsi Boiocalo ob memoriam amicitiae daturum 
agros, quod ille ut proditionis pretium aspernatus, addidit 
«deesse nobis terra, ubi vivamus; in qua moriamur, non 
potest.» atque ita infensis utrimque animis discessum, illi 
Bructeros, Tencteros, ulteriores etiam nationes socias bello 
vocabant. Avitus scripto ad Curtilium Manciam superioris 
exercitus legatum , ut Rhenum transgressus arma a tergo osten- 
deret, ipse legiones in agrum Tenctcruin induxit, cxscidium 
minitans, ni causam suum dissociarent, igitur absistentibus 
his pari metu exterriti Bructeri, et ceteris quoque aliena 
pericula defendentibus sola Ampsivariorum gens retro ad 
Usipios et Tubantes concessit, quorum terris exacti cum Chat- 
tos, dcin Cheruscos pelissent, errore longo, hospites, egeni, 
hostes, in alieno, quod iuvcnlutis erat, caeduntur; inbellis 
aetas in praedam divisa est. 

(57) Eadem aestate inter Hermunduros Challosque certa- 
tum magno praelio, dum flumen gignendo sale fecundum et 
conterminum vi trahunt, super libidinem cuncta armis agendi 
religione insita, eos maxime locos propinquare caelo, pre- 
cesque mortalium a deis nusquam propius audiri, inde indul- 
gentia numinum illo in amne illisque silvis salem provenire, 
non ut alias apud gentes eluvie maris arescente unda, sed 

super ardentem arborum struem fusa ex contrariis inter se 
elementis, igne atque aquis, concretum, sed bellum Hermun- 
duris prosperum, Chattis exitiosius fuit, quia victores diver- 
sam aciem Marti ac Mercurio sacravere , quo voto equi , viri, 
cuncta victa occidioni dantur, et minae quidem hostiles in 
ipsos vertebant, sed civitas Ubiorum socia nobis malo inpro- 
viso afflicta est. nam ignes terra editi villas arva vicos passira 
corripiebant, ferebanturque in ipsa conditae nuper coloniae 
moenia, neque exstingui poterant, non si imbres caderent, 
non si fluvialibus aquis aut quo alio humore, donec inopia 
remedii et ira cladis agrestes quidam eminus saxa iacere, 
dein residentibus flammis propius suggressi ictu fustium 
aliisque verberibus ut feras absterrebant, postremo tegmina 
corpori derepta iniciunt, quanto magis profana et usu pol- 
luta, tanto magis oppressura ignes. 

(58) Eodem anno Ruminalem arborem in comitio, quae 
octingentos et quadraginta ante annos Remi Romulique in- 
fantiam texerat, mortuis ramalibus et arescente trunco demi- 
nutam prodigii loco habitum est, donec in novos fetus re- 
viresceret. 

AINALI1JIH 

LIBER QUARTUS DECIMUS. 


(1) Gaio Vipstano, Fonteio consulibus diu meditatum scelus 
non ultra Nero distulit, vetustate imperii coalita audacia, et 
flagrantior in dies amore Poppaeae, quae sibi matrimonium 
et discidium Octaviae incolumi Agrippina haud sperans, cre- 
bris criminationibus, aliquando per facetias incusaret prin- 
cipem et pupillum vocaret, qui iussis alienis obnoxius non 
modo imperii sed libertatis etiam indigeret, cur enim differri 
nuptias suasT formam scilicet displicere et triumphales avos, 
an fecunditatem et verum animum? timeri ne uxor saltem 
iniurias patrum, iram populi adversus superbiam avaritiam- 
que matris aperiat, quodsi nurum Agrippina nonnisi lilio 
infestam ferre posset, reddatur ipsa Othonis coniugio. ituram 
quoquo terrarum, ubi audiret potius contumelias imperatoris 
quam viseret, periculis eius iomixta. haec atque talia lacri- 
mis et arte adulterae penetrautia nemo prohibebat, cupien- 
tibus cunctis infringi potentiam matris, et credente nullo 
usque ad caedem eius duratura filii odia. 

(2) Tradit Cluvius ardore retinendae Agrippinam potentiae 
eo usque provectam ut medio diei, cum id temporis Nero 
per vinum et epulas incalesceret, offerret se saepius temu- 
lento comptam et incesto paratam, iamque lasciva oscula et 
praenuntias flagitii blanditias adnotantibus proximis, Senecam 
contra muliebres inlecebras subsidium a femina petivisse , in- 
missamque Acten libertam, quae simul suo periculo et infamia 
Neronis anxia deferret pervulgatum esse incestum gloriante 
matre, nec toleraturos milites profani principis imperium. 

Fabius Rusticus non Agrippinae sed Neroni cupitum id me- 
morat , eiusdemque libertae astu disieclum. sed quae Cluvius, 
eadem ceteri quoque auctores prodidere, et fama huc in- 
clinat, scu concepit animo tantum inmanitatis Agrippina, seu 
credibilior novae libidinis meditatio in ea visa est, quae 
puellaribus annis stuprum cum Lepido spe dominationis ad- 
miserat, pari cupidine usque ad libita Pallantis provolata, 
et exercita ad omne tlagitium patrui nuptiis. 

(3) Igitur Nero vitare secretos eius congressus , abscedentem 

in hortos aut Tusculanum vel Antiatem in agrum laudare, 
quod otium lacesseret, postremo, ubicunque haberetur, prae- 
gravem ratus, interficere constituit, hactenus consultans, ve- 
neno an ferro vel qua alia vi. placuitque primo venenum, 
sed inter epulas principis si daretur, referri ad casum non 
poterat tali iam Britannici exitio ; et ministros tentare arduum 
videbatur mulieris usu scelerum adversus insidias intentae; 
atque ipsa praesumendo remedia munierat corpus, ferrum et 
caedes quonam modo occultaretur, nemo reperiebat; et ne 
quis illi tanto facinori delectus iussa sperneret, metuebant, 
obtulit ingenium Anicetus libertus , classi apud Misenum prae- 
fectus et pueritiae Neronis educator ac mutuis odiis Agrip- 
pinae invisus, ergo navem posse componi docet, cuius pars 
ipso in mari per artem soluta effunderet ignaram, nihil tam 
capax fortuitorum quam mare ; et si naufragio intercepta sit, 
quem adeo iniquum ut sceleri adsignet quod venti et fluctas 
deliquerint? additurum principem defunctae templum et aras 
ct cetera ostentandae pietati. •> *• 

(4) Placuit sollertia, tempore etiam iuta, quando Quinqua- 
truum festos dies apud Baias frequentabat, illuc matrem elicit, 
ferendas parentium iracundias ct placandum animum dicti- 
tans, quo rumorem reconciliationis efficeret, acciperetque 
Agrippina, facili feminarum credulitate ad gaudia, venientem 
dehinc obvius in litora (nam Antio adventabat) excepit manu 
et complexu , ducitque Baulos, id villae nomen est quae pro- 
montorium Misenum inter et Baianum lacum flexo mari allui- 
tur. stabat inter alias navis ornatior, tamquam id quoque 
honori matris daretur: quippe sueverat triremi et classiario- 
rum remigio vehi, ac tum invitata ad epulas erat , ut occul- 

tando facinori nox adhiberetur, satis constitit exstitisse pro- 
ditorem, et Agrippinam auditis insidiis , an crederet ambiguam, 
gestamine seiiae Baias pervectam, ibi blandimentum suble- 
vavit metum : comiter excepta superque ipsum collocuta, nam 
pluribus sermonibus , modo familiaritate iuvenili Nero et rur- 
sus adductus, quasi seria consociaret, tracto in longum con- 
victu , prosequitur abeuntem , artius oculis et pectori haerens, 
sive explenda simulatione, seu periturae matris supremus 
aspectus quamvis ferum animum retinebat. 

(5) Noctem sideribus illustrem et placido mari quietam, 
quasi convincendum ad scelus, dii praebuere, nec multum 
erat progressa navis, duobus e numero familiarium Agrip- 
pinam comitantibus, ex quis Crepereius Gallus haud procul 
gubernaculis astabat , Acerronia super pedes cubitantis reclinis 
paenilenliam filii et recuperatam matris gratiam per gaudium 
memorabat , cum dato signo ruere lectum loci multo plumbo 
grave; pressusque Crepereius et statim exanimatus est. Agrip- 
pina et Acerronia eminentibus lecti parietibus, ac forte vali- 
dioribus quam ut oneri cederent, protectae sunt, nec dissolutio 
navigii sequebatur, turbatis omnibus, et quod plerique ignari 
etiam conscios impediebant, visum dehinc remigibus unum 
in intus inclinare atque ita navem submergere, sed neque ipsis 
promptus in rem subitam consensus, et alii contra nitentes 
dedere facultatem lenioris in mare iactus. verum Acerrouia, 
inprudcntia dum se Agrippinam esse utqun subveniretur matri 
principis clamitat, contis et retnis et quae fors obtulerat, 
navalibus telis conficitur. Agrippina silens, eoque minus agnita, 
unnm tamen vulnus humero excepit, nando , deinde occursu 
lenunculorum Lucrinum in iacum vecta, viliae suae infertur. 

(6) Illic reputans ideo se fallacibus litteris accitam et 
honore praecipuo babitam, quodque litus iuxta, non ventis 
acta, non saxis inpulsa navis summa sui parte veluti terrestre 
machinamentum concidisset; observans etiam Accrroniae ne- 
cem, simul suum vulnus aspiciens; solum insidiarum reme- 
dium esse, si non intellegerentur ; misitque libertum Agerinum, 
qui nuutiaret (ilio benignitate deum et fortuna cius evasisse 
gravem casum; orare ut quamvis periculo matris exterritus 
visendi curam differret; sibi ad praesens quietu opus, atque 



by Google 


246 CORNBLII TACITI ANNALIUM 

inierim, securitate simulata, medicamina vulneri et fomenta 
corpori adhibet; testamentum Acerroniae requiri bonaque 
obsignari iubet, id tantum non per simulationem. 

(7) At Neroni nuntios patrati facinoris opperienti affertur 
evasisse ictu levi sauciam, et hactenus adito discrimine ne 
auctor dubitaretur, tum pavore exanimis, et iam iamque 
affore obtestans vindictae properam, sive servitia armaret 
vel militem accenderet, sire ad senatum et populum perva- 
deret, naufragium et vulnus et interfectos amicos obieiendo, 
quod contra subsidium sibi? nisi quid Burrus et Seneca ex- 
pedirent; quos statira acciverat, incertum an et ante ignaros, 
igitur longum utriusquc silentium, ne irriti dissuaderent , an 
eo descensum credebant ut, nisi praeveniretur Agrippina^ 
pereundum Neroni esset, post Seneca, hactenus promptius, 
ut respiceret Burrum, ac si scitaretur an militi imperanda 
caedes esset, ille praetorianos toti Caesarum domui obstrictos 
memoresque Germanici nihil adversus progeniem eius atrox 
ausuros respondit: perpetraret Anicelus promissa, qui nihil 
cunctatus poscit summam sceleris, ad eam vocem Nero illo 
sibi die dari imperium , aucloremque tanti muneris libertum 
profitetur : iret propere , duceretque promptissimos ad iussa. 
ipse audito venisse missu Agrippinae nunlinm Agerinum , sce- 
nam ultro criminis parat, gladiumque, dum mandata perfert, 
abicit inter pedes eius, tum qaasi deprehenso vincla inid 
iubet , ut exitium principis molitam matrem et pudore depre- 
hensi sceleris sponte mortem sumpsisse confingeret. 

(8) Inierim vulgato Agrippinae periculo , quasi casu evenis- 
set, ut quisque acceperat, decurrere ad litus, hi molium 
obiectus , hi proximas scaphas scandere ; alii , quantam corpus 
sinebat, vadere in mare; quidam manus protendere; que- 
stibus, votis, clamore diversa rogitantium aut incerta respon- 
dentium omnis ora compleri; adfluere ingens multitndo cum 
luminibus, atque ubi incolumem esse pernotuit, ut ad gra- 
tandum sese expedire, donec aspectu armati et minitantis 
agminis disieeti sunt. Anicctus villam statione circumdat, 
refractaque ianua obvios servorum abripit, donec ad fores 
cubiculi veniret; cui pauci adslabant, ceteris terrore inrum- 
pentium exterritis, cubiculo modicam lumen inerat et ancil- 

larum una, magis ac magis anxia Agrippina, quod nemo a filio 
ac ne Agerinus quidem: aliam f fore lateret (ferre litoraf) fa- 
ciem nunc , solitudinem ac repentinos strepitus et extremi mali 
indicia, abeunto dehinc ancilla «lu quoque me deseris» pro- 
locuta, respicit Anicetum, trierarcho Herculeio et Obarito 
centurione classiario comitatum; ac si ad visendum venisset, 
refotam nuntiaret, sin facinus patraturus, nihil se de filio 
credere; non imperatum parricidium, circumsistunt lectum 
percussores, et prior trierarchus fusti caput eius addixit, 
iam in mortem centurioni ferrum destringenti protendens ute- 
rum , «ventrem feri» exclamavit ; multisque vulueribus con- 
fecta est. 

(9) Haec consensu produntur, aspexeritne matrem exanimem 
Nero et formam corporis eius laudaverit, sunt qui tradiderint, 
sunt qui abnuant, cremata est nocte eadem, convivali lecto 
et exsequiis vilibus; neque, dum Nero rerum poliebatur, 
congesta aut clausa humus, mox domesticorum cura levem 
tumulum accepit, viam Miseni propter et villam Caesaris 
dictatoris , quae subiectos sinus editissima prospectat, accenso 

rogo libertus eius cognomento Mnesler ipse se ferro transegit, a 

incertum caritate in patronam an metu exitii, hunc sui finem 
multos ante annos crediderat Agrippina contempseratque. 
nam consulenti super Nerone responderunt Chaldaei fore ut 
imperaret malremque occideret; atque ilia aoccidat» inquit» 
udum imperet.» 

(10) Sed a Caesare perfecto demum scelere magnitudo eius 
intellecta est. reliquo noctis modo per silentium defixus, sae- 
pius pavore exsurgens et mentis inops, lucem opperiebatur 
tamquam exitium allaturam, atque cum auctore Burro prima 
centurionum tribunorumque adulatio ad spem firmavit, pres- 
santium manum gratanliumque quod discrimen inprovisum et 
matris facinus evasisset, amici dehinc adire templa , et coepto 
exemplo proxima Campaniae municipia victimis et legatio- 
nibus laetitiam testari, ipse diversa simulatione maestus, et 
quasi incolumitati suae infensus, ac morte parentis illacri- 
mans. quia tamen non, ut hominum vultus, ita locorum facies 
mutantur , obversabaturque maris illius et litorum gravis aspe- 
ctus (et erant qui crederent sonitum tubae collibus circum 

editis planctu squc tumulo matris audiri), Neapolim concessit, 
litterasque ad senatum misit, quarum summa erat repertum 
cum ferro percussorem Agerinum, ex intimis Agrippinae 
libertis , et luisse eam poenam conscientia , qua scelus paravisset. 

(11) Adiciebat crimina longius repetita, quod consortium 
imperii iuraturasque in feminae verba praetorias cohorte» 
idemque dedecus senatus et populi speravisset, ac postquam 
f frustra ablata (frustrata?) sit, infensa militi patnbusque et 
plebi dissuasisset donativum et congiarium , periculaquc viris 
illustribus instruxisset, quanto suo labore perpetratum ne irrum- 
peret curiam , nc gentibus externis responsa daret, temporum 
quoque Claudianorum obliqua insectatione cuncta eius domina- 
tionis flagitia in matrem transtulit, publica fortuna exstinctam 
referens. ' namque et naufragium narrabat : quod fortuitum 
fuisse, quis adeo bebes inveniretur ut crederet? aut a muliere 
naufraga missum cum telo unum , qui cohortes et classes im- 
peratoris perfringeret? ergo non iam Nero, cuius inmanitas 
omnium questus anteibat, sed Seneca adverso rumore erat, 
quod oratione tali confessionem scripsisset. 

(12) Miro tamen certamine procerum decernantur suppli- 
cationes apud omnia pulvinaria , utque Quinquatrus , quibus 
apertae insidiae essent, ludis annuis celebrarentur; aureum 
Minervae simulacrum in curia, et iuxta principis imago 
statuerentur; dies natalis Agrippinae inter nefastos esset. 
Thrasea Paetus silentio vel brevi adsensu priores adulationes 
transmittere solitus exiit tum senatu , ac sibi causam periculi 
fecit, ceteris libertatis initium non praebuit, prodigia quoque 
crebra et irrita intercessere, anguem enixa mnlier, et alia 
in concubitu mariti fulmine exanimata, iam sol repente ob- 
scuratus, et tactae de caelo quattuordecim urbis regiones, 
quae adeo sine cura deum eveniebant, ut multos post annos 
Nero imperium et scelera continuaverit, ceterum quo gravaret 
invidiam matris eaque demota auctam lenitatem suam testifica- 
retur, feminas illustres luniam et Calpurniam, f praefectura 
( 'praetura ?) functos Valerium Capitonem et Licinium (laboium 
sedibus patriis reddidit, ab Agrippina olim pulsos, etiam Lob 
liae Paulinae cineres reportari sepulcrumque exstrui permisit ; 
quosque ipse nuper relegaverat, Iturium et Calvisium poena 

exsolvit, nam Silana fato functa erat, longinquo ab exsilio 
Tarentum regressa labante iam Agrippina, cuius inimicitiis 
conciderat, vel tandem mitigata. 

(13) Cunctanti in oppidis Campaniae quonam modo urbem 
ingrederetur, an obsequium senatus, an studia plebis repe- 
riret anxio , contra deterrimus quisque , quorum non alia 
regia fecundior exstitit, invisum Agrippinae nomen et morte 
eius accensum populi favorem disserunt: iret intrepidus, et 
venerationem sui coram experiretur, simul praegredi expo- 
scunt. et promptiora quam promiserant inveniunt, obvias 
tribns , festo cultu senatum , coniugum ac liberorum agmina * 
per sexuin et aetatem disposita, exstructos, qua incederet, 
spectaculorum gradus, quo modo triumphi visuntur, hinc 
superbus ac publici servitii victor Capitolium adiit, grates 
exsolvit, seque in omnes libidines effudit, quas male coer- 
citas qualiscunque matris reverentia tardaverat. 

(14) Vetus ilii f copia ( cupido 1) erat curriculo quadrigarum 

insistere, nec minus foedum studium cithara ludicrum in modum 
canere, cum cenaret; quod regium et antiquis ducibus factitatum 
memorabat, idque vatuin landibus celebro et deornm honori 
datum, enimvero cantus Apollini sacros , talique ornatu astare 
non modo Graecis in urbibus sed Romana apud templa numen 
praecipuum et praescium, nec iam sisti poterat , cum Senecae 
ac Burro visum, ne utraque pervinceret, alterum concedere, 
ctausumque valle Vaticana spatium in quo equos regeret, 
haud promisco spectaculo, mox ultro vocari populus Roma- 
nus, laudibusque extollere, ut est vulgus cupiens volupta- 
tum et, si eodem princeps trabat, lactum, ceterum evulgatus 
pudor non satietatem, ut rcbantur, sed incitamentum attuliL 
ratusqne dedecus molliri , si plures foedassct , nobilium fami- 
liarum posteros egestate venales in scenam deduxit; quos fato 
perfunctos ne nominatim tradam, maioribus eorum tribuen- 
dum puto, nam et eius flagitium est, qui pecuniam ob delicta 
potius dedit quam ne delinquerent, notos quoque equites 
Romanos operas arenao promittere subegit donis ingentibus, 
nisi quod merces ab eo qui iubere potest vim necessitatis 
affert. .. 

(15) Ne tamen adhuc publico theatro dehonestaretur, insti- 

tuit lados iuvenalium vocabulo , in quos passim nomina data, 
non nobilitas cuiquain, non aetas aut acti honores impedi- 
mento quo minus Graeci Latinive histrionis artem exercerent 
usque ad gestus modosque haud viriles, quin et feminae 
illustres deformia meditari; exstructaque apud nemus, quod 
navali stagno circumposuit Augustus, conventicula et caupo- 
nae, et posita veno irritamenta luxui, dabanturqne stipes, 1 
quas boni necessitate, intemperantes gloria consumerent, 
inde gliscere ilagilia et infamia ; nec ulla moribus olim cor- 
ruptis plus libidinum circumdedit quam illa colluvies, vix 
artibus honestis pudor retinetur; nedum inter certamina vitio- 
rum pudicitia aut modestia aut quicquam probi moris reser- 
varetur. postremus ipse scenas incedit, multa cura tent&ns 
citharam et praemeditans assistentibus, facies accesserat 
cohors militum, centuriones tribunique et maerens Burru9 
ac laudans, tuneque primum conscripti sunt equites Romani 
cognomento Augustanorum, aetate ac robore conspicui, et 
pars ingenio procaces, alii in spe potentiae, ii dies ac noctes 
plausibus personare formam principis vocemque deum voca- 
bulis appellantes; quasi per virtutem clari honoratique agere. 

(16) Ne tamen ludicrae tantum imperatoris artes notesce- 

rent, carminum quoque studium adfectavit, contractis quibus 
aliqua pangendi facultas nec dum insignis, f aetatis nati ( et satis 
nota, hi f) considere simul, et allatos vel ibidem repertos versus 
connectere, atque ipsius verba quoquo modo prolata supplere, 
quod speeies ipsa carminum docet, non impetu et instinctu 
nec ore uno fluens, etiam sapientiae doctoribus tempus im- 
pertiebat post epulas, f utque contraria adseverant tum 
discordiae rueretur, (ut qui contraria adseverantium discordia 
recrearetur ?) nec deerant qui ore vultuque tristi inter oble- 
ctamenta regia spectari cuperent. ' r - ■ a c 

(17) Sub idem tempus levi initio atrox caedes orta inter 
colonos Nucerinos Pompeianosque , gladiatorio spectaculo , 
quod Livineius Regulus, quem motum senatu rettuli, edebat, 
quippe oppidana lascivia in vicem incessentes probra, dein 
saxa, postremo ferrum sumpsere, validiore Pompcianorum 
plebe, apud quos spectaculum edebatur, ergo deportati sunt 

in urbem multi e Nucerinis trunco per vulnera corpore, ac 

plerique liberorum aut parentum mortes deflebant, cuius rei 
iudicium princeps senatui, senatus consulibus permisit, et 
rursus re ad patres relata , prohibiti publice in decem annos 
eiusmodi coetu Pompeiani, collegiaque quae contra leges in- 
stituerant, dissoluta; Livineius, et qui alii seditionem conci- 
verant, exsilio multati sunt. 

(18) Motus senatu et Pedius Blaesus , accusantibus Cyrenen- 
sibus violatum ab eo thesaurum Aesculapii delectumque mili- 
tarem pretio et ambitione corruptum, iidem Cyrenenses 
reum agebant Acilium Strabonem, praetoria potestate usum 
et missum disceptatorem a Claudio agrorum , quos regi Apioni 
quondam habitos et populo Romano cum regno relictos pro- 
ximus quisque possessor invaserant, diutinaque licentia et 
iniuria quasi iure et aequo nitebantur, igitur abiudicalis agris 
orta adversus iudicem invidia; et senatus ignota sibi esse 
mandata Claudii et consulendum principem respondit. Nero 
probata Strabonis sententia, se nihilo minus subvenire sociis 
et usurpata concedere scripsit. 

(19) Sequuntur virorum illustrium mortes, Domitii Afri et 
M. Servilii, qui summis honoribus et multa eloquentia vigu- 
erant, ille orando causas, Servilius diu foro, mox tradendis 
rebus Romanis celebris et elegantia vitae; quam clariorem 
effecit, ut par ingenio, ita morum diversus. 

(20) Nerone quartum Cornelio Cosso consulibus quinquen- 
nale ludicrum Romae institutum est ad morem Graeci certa- 
minis, varia fama, ut cuncta ferine nova, quippe erant qui 
Gn. quoque Pompeium incusatum a senioribus ferrent quod 
mansuram theatri sedem posuisset, nam antea subitariis gra- 
dibus et scena in tempus structa ludos edi solitos; vel si 
vetustiora repetas , stantem populum spectavisse , ne si consi- 
deret, theatro dies totos ignavia continuaret, spectaculorum 
quidem antiquitas servaretur, quotiens praetores ederent, 
nulla cuiquam civium necessitate certandi, ceterum abolitos 
paulatim patrios mores funditus everti per accitam lasciviam, 
ut quod usquam corrumpi et corrumpere queat, in urbe 
visatur, dcgenerctque studiis externis iu ventus, gymnasia et 
otia et turpes amores exercendo, principe et senatu aucto- 
ribus , qui non modo licentiam vitiis permiserint, sed vim 

adhibeant; proceres Romani specie orationum et carminum 
scena polluantur, quid superesse, nisi ut corpora quoque 
nudent et caesius adsumant, easque pugnas pro militia et 
armis meditentur? an f iustitia ( ius avitum '!) augurii et decu- 
rias equitum egregium iudicandi munus expleturos, si fractos 
sonos et dulcedinem vocum perite audissent? noctes quoqUe 
dedecori adiectas, ne quod tempus pudori relinquatur, sed 
coetu promisco, quod perditissimus quisque per diem concu- 
piverit, per tenebras audeat. 

(21) Pluribus ipsa licentia placebat, ac tamen honesta 

nomina praetendebant, maiores quoque non abhorruisse 
spectaculorum oblectamentis pro fortuna quae tum erat, eoque 
a Tuscis accitos histriones, a Thuriis equorum certamina; 
et possessa Achaia Asiaque ludos curatius editos , nec quem- 
quara Romae honesto loco ortum ad theatrales artes dege- 
neravisse, ducentis iam annis a L. Mummii triumpho, qui 
primus id genus spectaculi in urbe praebuerit, sed et consul- 
tum parsimoniae, quod perpetua sedes theatro locata sit 
potius quam immenso sumptu singulos per annos consurgeret 
ac strueretur, nec perinde magistratus rem familiarem ex- 
hausturos, aut populo efflagitandi Graeca certamina a magi- 
stratibus causam fore, cum eo sumptu res publica fungatur^ 
oratorum ac vatum victorias incitamentum ingeniis allaturas; 
nec cuiquam iudici grave aures studiis honestis et volupta- 
tibus concessis impertire, laetitiae magis quam lasciviae dari 
paucas totius quinquennii noctes, quibus tanta luce ignium 
nihil illicitum occultari queat, sane nullo insigni dehonesta- 
mento id spectaculum transiit, ac ne modica quidem stndia 
plebis exarsere, quia redditi quamquam sccnae pantomimi cer- 
taminibus sacris prohibebantur, eloquentiae primas nemo 
tulit , sed victorem esse Caesarem pronuntiatum. Graeci 
amictus, quis per cos dies plerique incesserant, tum exolo* 
verant. :-4*vpsrv sM** 

(22) Inter quae et sidus cometes efTulsit; de quo vulgi 
opinio est tamquam mutationem regnis portendat, igitnr quasi 
iam depulso Nerone, quisnam deligeretur anquirebant, et 
omnium ore Rubellius Plautus celebrabatur , cui nobilitas per 
matrem ex Iulia familia, ipse placita maiorum colebat , habitu 

severo, casta ct secreta domo, quantoque metu occultior, 
tanto plus famae adeptus, auxit rumorem pari vanitate orta 
interpretatio fulguris, nam quia discumbentis Neronis apud 
Simbruina stagna, cui Sublaqueum nomen est, ictae dapes 
mensaque disiecta erat, idque finibus Tiburtum acciderat, 
unde paterna Plauto origo , hunc illum numine deum destinari 
credebant, fovebantque multi, quibus nova ct ancipilia prae- 
colere avida et plerumque fallax ambitio est. ergo permotus 
his Nero componit ad Plautum litteras , consuleret quieti urbis, 
seque prava diffamantibus subtraheret: esse illi per Asiam 
avitos agros, in quibus tuta et inturbida inventa fruerelur. 
ita illuc cum coniuge Antistia et paucis familiarium concessit. 

Isdem diebus nimia luxus cupido infamiam et periculum 
Neroni tulit, quia fontem aquae Marciae ad urbem deductae 
nando incesserat; videbaturque potus sacros et caerimoniam 
loci corpore loto polluisse, seculaque anceps valitudo iram 
deum affirmavit. 

(23) At Corbulo post deleta Artaxata utendum recenti ter- 
rore ratus ad occupanda Tigranocerta, quibus excisis metum 
hostium intenderet vel, si pepercisset, clementiae famam 
adipisceretur, illuc pergit, non infenso exercitu, ne spem 
veniae auferret, neque tamen remissa cura, gnarus facilem 
mutatu gentem, ut segnem ad pericula, ita infidam ad oc- 
casiones. barbari, pro ingenio quisque, alii preces offerre, 
quidam deserere vicos et in avia digredi; ac fuere qui sc 
speluncis, ct carissima sccum, abderent, igitur dux Romanus 
diversis artibus, misericordia adversus supplices, celeritate 
adversus profugos, inmitis iis qui latebras insederant, ora 
et exitus specuum sarmentis virgultisque completos igni exurit, 
atque ilium fines suos praegredienlem incursavere Mardi, la- 
trociniis exerciti contraque irrumpentem montibus defensi; 
quos Corbulo inmissis Iberis vastavit, bostilemque audaciam 
externo sanguine ultus est. 

(24) Ipse exercitusque ut nullis ex praelio damnis, ita per 
inopiam et labores fatiscebant, carne pecudum propulsare 
famem adacti, ad hoc penuria aquae , fervida aestas , longin- 
qua itinera sola docis patientia mitigabantur, eadem, piura 
quam gregario milite toleranti, ventum dehinc in locos cultos. 

demessaeque segetes, et ex duobns castellis, in qaae confu- 
gerant Armenii, alteram impetu captum; qui primam vim 
depulerant, obsidione coguntur, unde in regionem Taurau- 
nitium transgressus inprovisum periculum vitavit, nam haud 
procul tentorio eius non ignobilis barbarus cum telo repertus 
ordinem insidiarum seque auctorem et socios per tormenta 
edidit; convictique et puniti sunt qui specie amicitiae dolum 
parabant, nec multo post legati Tigranocerta missi patere 
moenia afferunt, intentos popularis ad iussa. simul hospitale 
• donum , coronam auream , tradebant, accepitquc cum honore ; 
nec quicquam urbi detractum, quo promptius obsequium 
integri retinerent. ^ JjlpHpt 

(25) At praesidium f legerat, quod ferox iuventns clauserat, 
non sine certamine expugnatum est: nam et praelium pro 
muris ausi erant, et pulsi intra munimenta aggeri demum et 
irrumpentium armis cessere, quae facilius proveniebant, quia 
Parthi Hyrcano bello distinebantur, miserantque Hyrcani ad 
principem Romanum societatem oratum, attineri a se Volo- 
gesen pro pignore amicitiae ostentantes, eos regredientes 
Corbulo, ne Euphraten transgressi hostium custodiis circum- 
venirentur, dato praesidio ad litora maris rubri deduxit, 
unde vitatis Parthorum finibus patrias in sedes remeavere. 

(26) Quin et Tiridaten per Medos extrema Armeniae in- 
trantem , praemisso cum auxiliis Verulano legato , atque ipse 
legionibus citis, abire procul ac spem belli amittere subegit; 
quosque nobis aversos animis cognoverat, caedibus et incendiis 
perpopulatus, possessionem Armeniae usurpabat, cum advenit 
Tigranes a Nerone ad capessendum imperium delectus, Cap- 
padocum ex nobilitate, regis Archelai nepos, sed quod dia 
obses apud urbem fuerat, usque ad servilem patientiam demis- 
sus. nec consensu acceptus, durante apnd quosdam favore 
Arsacidarum, at plerique superbiam Parthorum perosi, datam 
a Romanis regem malebant, additum et praesidium, mille 
legionarii, tres sociorum cohortes duaeque equitum alae, 
quo facilius novum regnum tueretur, pars Armeniae, ut 
cuiqne finitima, Pharasmani Polemoniqne et Aristobulo atque 
Antiocho parere iussae sunt. Corbulo in Suriam abscessit, 
morte Ummidii legati vacuam ac sibi permissam. 

Eodem anno ex inlustribus Asiae urbibus Laodicea 
tremore terrae prolapsa, nullo a nobis remedio, propriis 
opibus revaluit, at in Italia vetus oppidum Puteoli ius colo- 
niae et cognomentum a Nerone apiscuntur, veterani Taren- 
tum et Antium adscripti non tamen infrequentiae locorum 
subvenere , dilapsis pluribus in provincias in quibus stipendia 
expleverant ; neque coniugiis suscipiendis neque alendis liberis 
sueti orbas sine posteris domos relinquebant, non enim, ut 
olim , universae legiones deducebantur cum tribunis et cen- 
turionibus et sui cuiusque ordinis militibus, ut consensu et 
caritate rem publicam efficerent, sed ignoti inter se, diversis 
manipulis, sine rectore, sine affectibus mutuis, quasi ex alio 
genere mortalium repente in unum collecti, numerus magis 
quam colonia. 

(28) Comitia praetorum arbitrio senatus haberi solita , quod 
acriore ambita exarserant, princeps composuit, tris, qui 
supra numerum petebant, legioni praeficiendo, auxitque pa- 
trum honorem statuendo ut, qui a privatis iudicibus ad sena- 
tum provocavissent , eiusdem pecuniae periculum facerent cuius 
ii qui imperatorem appellavere, nam antea vacuum id solu- 
tumque poena fuerat, fine anni Vibius Secundus eques Roma- 
nus accusantibus Mauris repetundarum damnatur atque Italia 
exigitur, ne graviore poena afficeretur, Vibii Crispi fratris 
opibus enisus. 

(29) Caesonio Paeto Petronio Turpiliano consulibus gravis 
clades in Britannia accepta ; in qua neque A. Didius legatus, 
ut memoravi, nisi parta retinuerat, et successor Veranius 
modicis excursibus Siluras populatus , quin ultra bellum pro- 
ferret, morte prohibitus est, magna, dum vixit, severitatis 
fama , supremis testamenti verbis ambitionis manifestus : quippe 
multa in Neronem adulatione addidit subjecturum ei provin- 
ciam fuisge, si biennio proximo vixisset, sed tum Paulinus 
Suetonius obtinebat Britannos, scientia militiae et rumore 
populi, qui neminem sine aemulo sinit, Corbulonis concer- 
tator, receptaequc Armeniae decus aequare domitis per- 
duellibus cupiens, igitur Monam insulam, incolis validam et 
receptaculum perfugarum, adgredi parat, navesque fabricatur 
plano alveo adversus breve et incertum, sic pedes: equites 

vado secuti, aut alliores inter undas adnautes equis tra- 
miscre. |Mf* 

(30) Stabat pro litore diversa acies , densa armis virisque, 
intercursantibus feminis in modum Furiarum veste ferali, 
crinibus deiectis; faces praeferebant. Druidaeque circum , 
preces diras sublatis ad caelum maaibus fundentes, novitate 
aspectus perculere militem, ut quasi haerentibus membris 
immobile corpus vulneribus praeberent, dein cohortationibus 
ducis , et se ipsi stimulantes , ne muliebre et fanaticum agmen 
pavescerent, inferunt signa sternuntque obvios et igni suo 
involvunt, praesidium posthac inpositum victis, excisique luci 
saevis superstitionibus sacri : nam cruore captivo adolere aras 
et hominum libris consulere deos fas habebant, haec agenti 
Suetonio repentina defectio provinciae nuntiator. 

(31) Ilex Icenorum Prasutagus , longa opulentia danis, Cae- 
sarem heredem duasque filias scripserat, tali obsequio ratus 
regnumque et domum suam procul iniuria fore, quod contra 
vertit, adeo nt regnum per centuriones, domus per servos 
velul capta vastarentur, iam primum uxor eius Boudicea ver- 
beribus affecta et filiae stupro violatae sunt, praecipui quique 
Icenorum, quasi cunctam regionem muneri accepissent, avitis 
bonis exuuntur, et propinqui regis inter mancipia habebantur, 
qua contumelia, et metu graviorum, quando in formam pro- 
vinciae cesserant, rapiunt arma, commotis ad rebellationem 
Trinobantibus et qui alii nondum servitio fracti resumere 
libertatem occultis couiurationibus pepigerant, acerrimo in 
veteranos odio, quippe in coloniam Camulodunum recens 
deducti pellebant domibus, exturbabant agris , captivos, servos 
appellando, foventibus inpotentiam veteranorum militibus simi- 
litudine vitae et spe eiusdem licentiae, ad hoc templum divo 
Claudio constitutum quasi arx aeternae dominationis aspicie- 
batur: delectique sacerdotes specie religionis omnis fortunas 
effundebant, nec arduum videbatur exscindere coloniam 
nullis munimentis saeptam; quod ducibus nostris parum pro- 
visum erat, dum amoenitati prius quam usui consulitur. 

(32) Inter quae nulla palam causa delapsum Camuloduni 
simulacrum Victoriae ac retro conversum, quasi cederet hosti- 
bus. et feminae iu furorem turbatae adesse exitium canebant 

externosque fremitus in curia eorum auditos; consonuisse 
ululatibus theatrum, visamquc speciem in aestuario Tamesae 
subversae coloniae; iam Oceanum cruento aspectu, dilabenle 
aestu humanorum corporum effigies relictas, ut Britanni ad 
spem , ita veterani ad metum trahebant, sed quia procul Sue- 
tonius aberat, petivere a Cato Deciano procuratore auxilium, 
ille haud amplius quam ducentos sine iustis armis misit; et 
inerat modica militum manus, tutela templi freti, et impedien- 
tibus qui occulti rebellionis conscii consilia turbabant, neque 
fossam aut vallum praeduxerunt, neque motis senibus et femi- 
nis inventus sola restitit: quasi media pace incauti multi- 
tudine barbarorum circumveniuntur, et cetera quidem impetu 
direpta aut incensa sunt : templum , in quo se miles conglo- 
baverat, biduo obsessum expugnatumque. et victor Britannus 
Petilio Ceriali legato legionis nonae in subsidium adventanti 
obvius fudit legionem, et quod peditum, interfecit: Cerialis 
cum equilibus evasit io castra et munimentis defensus est. 
qua clade et odiis provinciae, quam avaritia in bellum egerat, 
trepidus procurator Catus in Galliam transiit. 

(33) At Suetonius mira constantia medios inter bostes Lon- 
dinium perrexit, cognomento quidem coloniae non insigne, 
sed copia negotiatorum et commeatuum maxime celebre, ibi 
ambiguus an illam sedem bello deligeret, circumspecta infre- 
quentia militis , salisque magnis documentis temeritatem Petilii 
coercitam, unius oppidi damno servare universa statuit, neque 
fletu et lacrimis auxilium eius orantium flexus est , quin daret 
profectionis signum et comitantes in partem agminis acciperet, 
si quos inbeliis sexus aut fessa aetas vel loci dulcedo atti- 
nuerat, ab hoste oppressi sunt, eadem clades municipio 
Verulamio fuit, quia barbari omissis castellis praesidiisque 
militarium, quod uberrimum spolianti et defendentibus intu- 
tum , lacti praeda et aliorum segnes petebant, ad septuaginta 
milia civium ef sociorum iis quae memoravi locis cecidisse 
constitit, neque enim capere aut venundare, aliudve quod 
belli commercium , sed caedes patibula ignes cruces , tamquam 
reddituri supplicium ac praerepta inierim ultione, festinabant. 

(34) Iam Suetonio quarta decuma legio cum vexillariis 
vicesimanis, ct e proximis auxiliares, decem ferme milia 

C. Taciti opp. ed. miu. I. 

armatorum erant, cum omittere cunctationem et congredi acie 
parat, deligitque locum artis faucibus et a tergo silva clau- 
sum, satis cognito nihil hostium nisi in fronte et aperiam 
planitiem esse, sine metu insidiarum, igitur legionarius fre- 
quens ordinibus, levis circum armatura, conglobatus pro 
cornibus eques astitit, at Britannorum copiae passim per 
catervas et turmas exsultabant, quanta non alias multitudo, 
et animo adeo fero, ut coniugcs quoque testes victoriae 
secum traherent plauslrisquc inponerent, quae super extre- 
mum ambitum campi posuerant. 

(35) Boudicea curru tilias prae se vehens, ut quamque 
nationem accesserat, solitum quidem Britannis feminarum ductu 
bellare testabatur: sed tunc non ut tantis maioribus ortam 
regnum et opes, verum ut unam c vulgo libertatem amissam, 
confectum verberibus corpus, contrectatam tiliarum pudicitiam 
ulcisci, eo provectas Romanorum cupidines ut non corpora, 
ne senectam quidem aut virginitatem inpollutam relinquant 
adesse tamen deos iustae vindictae : cecidisse legionem quae 
praelium ausa sit; ceteros castris occultari aut fugam circum- 
spicere. ne strepitum quidem et clamorem tot milium , nedum 
impetus et manus perlaturos, si copias armatorum, si causas 
belli secum expenderent, vincendum illa acie vel cadendum 
esse, id mulieri destinatum : viverent viri et servirent. 

(36) Ne Suetonius quidem iu tanto discrimine silebat, quam- 
quam confideret virtuti, tamen exhortationes et preces misce- 
bat, ut spernerent sonores barbarorum et inanes minas, plus 
illic feminarum quam iuventutis aspici, inbelles inermes ces- 
suros statim, ubi ferrum virtutemque vincentium totiens fusi 
agnovissent, etiam in mullis legionibus paucos, qui praelia 
profligarent; gloriaeque eornm accessurum quod modica ma- 
nus universi exercitus famam adipiscerentur, conferti tantum 
et pilis emissis, post umbonibus et gladiis stragem cacdem- 
que continuarent, praedae inmemores: parta victoria cuncta 
ipsis cessura, is ardor verba ducis sequebatur, ita se ad intor- 
quenda pila expedierat vetus miles et multa praeliorum ex- 
perientia, ut certus eventus Suetonius daret pugnae signum. 

(37) Ac primum legio gradu inmota et angustias loci pro 
munimento retinens, postquam propius suggressus hostis 

certo iaclu tela exhauserat, velat cuneo erupit, idem auxi- 
liarium impetus; et eques protentis hastis perfringit quod 
obvium et validum erat, ceteri terga praebuere, difficili 
effugio , quia circumiecta vehicula saepserant abitus, et miles 
ne mulierum quidem neci temperabat; confixaque telis etiam 
iumenta corporum cumulum auxerant, clara et antiquis victo- 
riis par ca die laus parta : quippe sunt qui paulo minus quam 
octoginta milia Britannorum cecidisse tradant, militum qua- 
dringentis ferine interfectis, nec multo amplius vulneratis. 
Boudicea vitam veneno finivit, et 1'oenius Postumus praefectus 
castrorum secundae legionis, cognitis quartadecimanorum 
vicesimanorumque prosperis rebus, quia pari gloria legionem 
suam fraudaverat abnueratque contra ritum militiae iussa 
ducis, se ipsum gladio transegit. 

(38) Contractus deinde omnis exercitus sub pellibus habi- < 
tus est ad reliqua belli perpetranda, auxitque copias Caesar 
missis ex Germania duobus legionariorum milibus, octo au- 
xiliariam cohortibus ac mille equitibus; quorum adventu 
nonani legionario milite suppleti sunt, cohortes alaeque novis 
hibernaculis locatae , quodque nationum ambiguum aut ad- 
versum fuerat, igni atque ferro vastatur, sed nihil aeque 
quam fames affligebat serendis frugibus incuriosos , et omni 
aetate ad bellum versa, dura nostros commeatus sibi desti- 
nant. genlesque praeferoces tardius ad pacem inclinant, quia 
Iulius Classicianus successor Cato missus et Suetonio discors 
bonum publicum privatis simultatibus impediebat, dispersc- 
ratque novum legatum opperiendum esse, sine hostili ira 
et superbia victoris clementer deditis consulturum, simul in 
urbem mandabat, nullum praelio finem exspectarent nisi 
succederetur Suetonio, cuius adversa pravitati ipsius, pro- 
spera ad fortunam referebat. 

(39) Igitur ad spectandum Britanniae statam missus est e 
Kbertis Polyclilus, magna Neronis spe posse auctoritate eius 
non modo inter legatum procuratoremque concordiam gigni, 
sed et rebelles barbarorum animos pace conponi. nec defuit 
Polyelitus quo minus, ingenti agmine Italiae Galliaeque gravis, 
postquam Oceanum transmiserat, militibus quoque nostris 
terribilis incederet, sed hostibus irrisui fuit, apud quos 

flagrante etiam tum libertate nondum cognita libertinorum 
potentia erat ; mirabanturque quod dux et exercitus tanti belli 
confector servitiis obedirent. cuncta tamen ad imperatorem 
in mollius relata ; detentusque rebus gerundis Suetonius , quod 
post paucas naves in litore remigiumque in iis amiserat, tam- 
quam durante bello, tradere exercitum Petronio Turpiliano, 
qui iam consulatu abierat , iubetur. is non irritato hoste, neque 
lacessitus, honestum pacis nomen segni otio imposuit. 

(40) Eodem anno Romae insignia scelera, alterum sena- 
toris, servili alterum audacia, admissa sunt. Domitius Dalbus 
erat praetorius, simul longa senecta, simul orbitate et pe- 
cunia insidiis obnoxius, ei propinquus Valerius Fabianus, 
capessendis honoribus destinatus, subdidit testamentum, ascitis 
Vinicio Rufino et Terentio Lenlino equilibus Romanis, illi 
Antonium Primum et Asinium Marcellum sociaverant. Anto- 
nius audacia promptus, Marcellus Asinio Pollione proavo 
clarus , neque morum spernendus habebatur , nisi quod pau- 
pertatem praecipuum malorum credebat, igitur Fabianus tabu- 
las iis quos memoravi et aliis minus illustribus obsignat, quod 
apud patres convictum ; et Fabianus Antoniusque cum Rufino 
et Terentio lege Cornelia damnantur. Marcellum memoria 
maiorum et preces Caesaris poenae magis quam infamiae 
exemere. 

(41) Perculit is dies Pompeium quoque Aelianum, iuvenem 
quaestorium , tamquam ilagitiorum Fabiani gnarum ; eique 
Italia et Hispania, in qua ortus erat, interdictum est. pari 
ignominia Valerius Ponticus afficitur, quod reos, ne apud 
praefectum urbis arguerentur, ad praetorem detulisset, iute- 
rim specie legum , mox praevaricando ultionem elusurus, ad- 
ditur senatus consulto , qui talem operam emplitasset vendi- 
dissetve , perinde poena teneretur ac si publico iudicio calum- 
niae condemnatus. 

(42) Haud multo post praefectum urbis Pedanium Secun- 
dum servus ipsius interfecit , seu negata libertate , cui pretium 
pepigerat, sive amore exoleti infensus et dominum aemulum 
non tolerans, ceterum cum vetere ex more familiam omnem, 
quae sub eodem tecto mansitaverat , ad supplicium agi opor- 
teret, concursu plebis, quae tot innoxios protegebat, usque 

ad seditionem ventam est ; senatuque in ipso erant studia ni- 
miam severitatem aspernantium , pluribus nihil mutandum 
censentibus, ex quis G. Cassius sententiae loco in hunc modum 
disseruit : 

(43) «Saepemimero , patres conscripti , in hoc ordine inter- 
fui , cura contra instituta et leges maiorum nova senatus decreta 
postularentur; neque sum adversatus, non quia dubitarem 
super omnibus negotiis melius atque rectius olim provisum 
et, quae converterentur, deterius mutari, sed ne nimio 
amore antiqui moris studium meum extollere viderer, simul, 
quicquid hoc in nobis auctoritatis est , crebris contradictioni- ^ 
bus destruendum non existimabam , ut maneret integrum , si 
quando res publica consiliis eguisset, quod hodie venit con- 
sulari viro domi suae interfecto per insidias serviles, quas 
nemo prohibuit aut prodidit quamvis nondum concusso sena- 
tus consulto quod supplicium toti familiae minitabatur, de- 
cernite Hercule inpunitatem, ut quem dignitas sua defendat, 
cum praefectura urbis non profuerit ! quem numerus servorum 
tuebitur, cum Pcdanium Secundum quadringenti non prote- 
xerint? cui familia opem feret, quae ne in metu quidem 
pericula nostra advertit? an , ut quidam lingere non erubescunt, 
iniurias suas ultus est interfector, quia de paterna pecunia 
transegerat, aut avitum mancipium detrahebatur? pronuntiemus 
ultro dominum iure caesura videri. 

(44) Libet argumenta conquirere in eo quod sapientioribus 
deliberatum est? sed et si nunc primum statuendum habe- 
remus, creditisnc servum interficiendi domini animum in- 
sumpsisse , ut non vox minax excideret , nihil per temeritatem 
proloqueretur? sane consilium occuluit, telum inter ignaros 
paravit: num excubias transiret, cubiculi fores recluderet, 
lumen inferret, caedem patraret omnibus nesciis? multa sce- 
leris indicia praeveniunt: servi si prodant, possumus singuli 
inter plures, tuti inter anxios, postremo, si pereundum sit, 
non inulti inter nocentes agere, suspecta maioribus nostris 
fuerunt ingenia servorum etiam cum in agris ant domibus 
isdem nascerentur caritatemque dominorum statim accipe- 
rent. postquam vero nationes in familiis habemus, quihus 
diversi ritus, externa sacra aut nulla sunt, colluviem istam 

nonnisi metu coercueris. at quidam insontes peribunt, nam 
et ex fuso exercitu cum decimus quisque fusti feritur, etiam 
strenui sortiuntur, habet aliquid ex iniquo omne magnum 
exemplum, quod contra singulos utilitate publica rependitur.s 

(45) Sententiae Cassii ut nemo unus contra ire ausus est, 

ita dissonae voces respondebant numerum aut aetatem aut 
sexum ac plurimorum indubiam innocentiam miserantium, 
praevaluit tamen pars quae supplicium decernebat, sed obtem- 
perari non poterat, conglobata multitudine et saxa ac faces 
minante, tum Caesar populum edicto increpuit, atque omne ^ 
iter quo damnati ad poenam ducebantur, militaribus prae- 
sidiis saepsit, censuerat Cingonius Varro ut liberti quoque, 
qui sub eodem tecto fuissent, Italia deportarentur, id a prin- 
cipe prohibitum est, ne mos antiquus, quem misericordia 
non minuerat, per saevitiam intenderetur. . 

(46) Damnatus isdem consulibus Tarquitius Priscus repe- 
tundarum Bithynis interrogantibus, magno patrum gaudio, 
qui accusatum ab co Statilium Taurum proconsulem ipsius 
meminerant, census per Galiias a Q. Volusio ct Sextio Afri- 
cano Trebellioquc Maximo acti sunt, aemulis inter se per 
nobilitatem Volusio atque Africano: Trebellium dum nterque 
dedignatur, supra tulere. 

(47) Eo anno mortem obiit Memmius ltegulus, auctoritate 

constantia fama, in quantum praeumbrante imperatoris fasti- 
gio datur, clarus, adeo ut Nero aeger valetudine, et adulan- 
tibus circum qui finem imperio adesse dicebant, si quid fato 
pateretur, responderit habere subsidium rem publicam, ro- 
gantibus dehinc in quo potissimum, addiderit in Memmio 
Regulo, vixit tamen post haec Regulus, quiete defensus, et 
quia nova generis claritudine neque invidiosis opibus erat, 
gymnasium eo anno dedicatum a Nerone, praebitumque oleum 
equiti ac senatui Graeca facilitate. . . . • ? 

(48) P. Mario L. Asinio consulibus Antistius praetor, quem 
in tribunatu plebis licenter egisse memoravi, probrosa ad- 
versus principem carmina factitavit, vulgavilque celebri con- 
vivio, dum apud Ostorium Scapulam epulatur, exin a Cos- 
sutiano Capitone, qui nuper senatorium ordinem precibus 
Tigellini soceri sui receperat, maieslatis delatus est. tum 


Digitized by Google 


UBER XIV. Csp. 44. 45. 45. 47. 48. 49. 50. 363 

primam revocata ea lex ; credebaturqoe haud perinde exitium 
Antistio quam imperatori gloriam quaeri, ut condemnatus a 
senatu intercessione tribunicia morti eximeretur, et cum 
Ostorius nihil audivisse pro testimonio dixisset, adversis 
testibus creditum ; ccnsuitque Iunius MaruIJus consul designa- 
tus adimendam reo praeturam nccandumque more maiorum, 
ceteris inde assentientibus , Paetus Thrasea, multo cum ho- 
nore Caesaris et acerrime increpito Antistio , non quicquid 
nocens reus pati mereretur , id egregio sub principe et nulla 
necessitate obstricto senatui statuendum disseruit, carniiicem 
et laqueum pridem abolita; et esse poenas legibus constitu- 
tas, quibus sine iudicum saevitia et temporum infamia sup- 
plicia decernerentur, quin in insula, publicatis bonis, quo 
longhis sontem vitam traxisset, eo privatim miseriorem et 
publicae clementiae maximum exemplum futurum. 

(49) Libertas Thraseae servitium aliorum rupit, et post- 
quam discessionem consul permiserat, pedibus in sententiam 
eius iere, paucis exemptis; in quibus adulatione promptis- 
simus fuit A. Vitellius, optimum quemque iurgio lacessens 
et respondenti reticens , ut pavida ingenia solent, at consules 
perficere decretum senatus non ausi, de consensu scripsere 
Caesari, ille inter pudorem et iram cunctatus, postremo 
rescripsit nulla iniuria provocatura Antistium gravissimas in 
principem contumelias dixisse ; earum ultionem a patribus 
postulatam, et pro magnituludine delicti poenam statui par 
fuisse, ceterum se, qui severitatem decernentium impediturus 
fuerit, moderationem non prohibere: statuerent ut vellent; 
datam et absolvendi licentiam, his atque talibus recitatis, et 
offensione manifesta, non ideo aut consules mutavere rela- 
tionem aut Thrasea decessit sententia, ceteri ve quae proba- 
verant deseruere, pars, ne principem obiecisse invidiae vide- 
rentur, plurcs numero tuti, Thrasea sueta firmitudine animi 
et ne gloria intercideret. 

(50) Haud dispari crimine Fabricius Veiento conflictatas 
est, quod multa et probrosa in patres et sacerdotes compo- 
suisset iis libris quibus nomen Codicillorum dederat, adicie- 
bat Talius Geminus accusator venditata ab eo munera principis 
et adipiscendorum honorum ius. quae causa Neroni fuit susci- 

piendi indicii, conviciumque Veientonem Italia depulit, et 
libros exuri iussit, conquisitos lcctitatosque , donec cum 
periculo parabantur: mox licentia habendi oblivionem attulit. 

(51) Sed gravescentibus in dies poblicis malis subsidia 
minuebantur, concessitque vita Burrus, incertum valetudine 
an veneno, valetudo ex eo conicctabatur , quod in se tu- 
mescentibus paulatim faucibus et impedito meatu spiritum 
finiebat, piares iussu Neronis, quasi remedium adhibere- 
tur, inlitum palatum eius uoxio medicamine adseverabant, 
et Burrum intellecto scelere, cum ad visendum eum princeps 
venisset , aspectum eius aversatum sciscitanti hactenus respon- 
disse, «ego me bene habeo.» civitati grande desiderium eius 
mansit per memoriam virtutis et successorum alterius segnem 

' innocentiam , alterius flagrantissima flagitia [adulteria], quippe 
Caesar duos praetoriis cohortibus imposuerat, Faenium Rufum 
ex vulgi favore, quia rem frumentariam sine quaestu tracta- 
bat, Sofonium Tigellinum, veterem inpudiciliam atque in- 
famiam in eo secutus, atque illi pro cognitis moribus fuere, 
validior Tigellinus in animo principis et intimis libidinibus 
adsumptus, prospera populi et militum fama Rufus ; quod apud 
Neronem adversum experiebatur. 

(52) Mors Burri infregit Senecae potentiam , quia nec bonis 
artibus idem virium erat altero velut duce amoto, et Nero 
ad deteriores inclinabat, hi variis criminationibus Senecam 
adoriuntur, tamquam ingentes et privatum modum evectas 
opes adhuc augeret, quodque studia civium in se verteret, 
hortorum quoque amoenitate et villarum magnificentia quasi 
principem supergrederetur, obiciebant etiam eloquentiae lau- 

, dem uni sibi asciscere, et carmina crebrius factitare, postquam 
Neroni amor eorum evenisset, nam oblectamentis principis 
palam iniquum detractarc vim eius equos regentis, illudere 
voces, quotiens caneret, quem ad finem nibil in re publica 
clarum fore quod non ab illo reperiri credatur? certe finitam 
Neronis pueritiam, et robur iuventae adesse, exueret ma- 
gistrum, satis amplis doctoribus instructus maioribus suis. 

(53) At Seneca criminantium non ignarus, prodentibus iis 
quibus aliqua honesti cura, et familiaritatem eius magis 
-aspemanle Caesare, tempus sermoni orat, et accepto ita 

incipit: «quartas decimus annus est, Caesar, ex quo spei 
tuae admotus sum, octavus, ut imperium obtines: medio 
temporis tantum honorum atque opum in me cumulasti, ut 
nihil felicitati meae desit nisi moderatio eius, utar magnis 
exemplis , nec meae fortunae sed tuae, abavus tuus Augustus 
Marco Agrippae Mytilenense secretum , G. Maecenati urbe in 
ipsa velut peregrinum otium permisit; quorum alter bellorum 
socius, alter Romae pluribus laboribus iactatus ampla quidem, 
sed pro ingentibus meritis, praemia acceperant, ego quid aliud 
munificentiae adhibere potui quam studia, ut sic dixerim, in 
umbra educata, et quibus claritudo venit, quod iuventae 
tuae rudimentis affuisse videor, grande huius rei pretium, 
at tu gratiam inmensam , innumeram pecuniam circumdedisti, 
adeo ut plerumque intra me ipse volvam ‘egone, equestri et 
provinciali loco ortus, proceribus civitatis adnumeror? inter 
nobiles et longa decora praeferentes novitas mea enituit? ubi 
est animus ille modicis contentus? talis hortos exstruit, et 
per baec suburbana incedit, et tantis agrorum spatiis, tam 
lato fenore exuberat?' una defensio occurrit, quod muneribus 
tuis obniti non debui. 

(54) Sed ulerque mensuram inplevimus, et tu, quantum 
princeps tribuere amico posset, et ego, quantum amicus a 
principe accipere, cetera invidiam augent, quae quidem , ut 
omnia mortalia, infra tuam magnitudinem iacet; sed mihi 
incumbit : mihi subveniendum est. quomodo in militia aut via 
fessus adminiculum orarem, ita in hoc itinere vitae, senex 
et levissimis quoque curis inpar, cum opes meas ultra sustinere 
non possim , praesidium peto, iube rem per procuratores tuos 
administrari, in tuam fortunam recipi, nec me in paupertatem 
ipse detrudam, sed traditis quorum fulgore praestringor, quod 
temporis hortorum aut villarum curae seponitur, in animum 
revocabo, superest tibi robur et tot per annos visum fastigii 
regimen; possumus seniores amici quietem respondere, hoc 
quoque in tuam gloriam cedet , eos ad summa vexisse qui et 
modica tolerarent.» 

(55) Ad quae Nero sic forme respondit: «quod meditatae 
orationi tuae statim occurram, id primum tui muneris babeo, 
qui me non tantum praevisa sed subita expedire docuisti. 

abavus meos Augustas Agrippae et Maecenati usurpare otium 
post labores concessit, sed in ea ipsa aetate cuius auctoritas 
tueretur quicquid illud et qualecuuquc tribuisset; ac tamen 
neutrum datis a se praemiis exuit, bello et periculis merue- 
rant: in iis enim iuventa Augusti versata est. nec mihi tela 
et manus tuae defuissent in armis agenti, sed quod praesens 
condicio poscebat , ratione consilio praeceptis pueritiam , dein 
iuventam meam fovisti, et tua quidem erga me munera, dum 
vita suppetet, aeterna erunt: quae a me habes, horti ot fenus 
et villae, casibus obnoxia sunt, ac licet multa videantur, 
plerique haudquaquara artibus tuis pares plura tenuerunt, 
pudet referre libertinos, qui ditiores spectantur, unde etiam 
rubori mihi est quod praecipuus caritate nondum omnes 
fortuna antecellis. 

(56) Verum et tibi valida aetas, rebusque et fructui rerum 
sufficiens, et nos prima inpcrii spatia ingredimur, nisi forte 
aul te Vitellio ter consuli aut me Claudio postponis, sed 
quantum Volusio longa parsimonia quaesivit, tantum in te 
mea liberalitas explere non potest, quin, si qna in parte lu- 
bricum adolescentiae nostrae declinat, revocas, ornalumque 
robur subsidio inpensius regis? non tua moderatio, si reddi- 
deris pecuniam, nec quies, si reliqueris principem, sed mea 
avaritia, meae crudelitatis metus in ore omnium versabitur, 
quodsi maxime continentia tua laudetur, non tamen sapienti 
viro decorum fuerit, unde amico infamiam paret, inde glo- 
riam sibi recipere.» his adicit complexum et oscula, factus 
natura et consuetudine exercitus velare odium fallacibus blan- 
ditiis. Seneca , qui finis omnium cum dominante sermonum» 
grates agit: sed instituta prioris potentiae commutat, prohibet 
coetus salutantium, vitat comitantis, rarus per urbem, quasi 
valetudine infensa aut sapientiae studiis domi adtineretur. 

(57) Perculso Seneca promptum fuit Rufum Faenium in- 
minuere Agrippinae amicitiam in eo criminantibus, validiorque 
in dies Tigellinus, et malas artes, quibus solis pollebat» 
gratiores ratus, si principem societate scelerum obstringeret, 
metus eius rimatur; conpertoque Plautum et Sullam maxime 
timeri, Plautum in Asiam, Sullam in Galliam Narbonensem 
nuper amotos, nobilitatem eorum et propinquos huic Orientis 

illi Germaniae exercitus commemorat, non se, ut Burrum, 
diversas spes, sed solam incolumitatem Neronis speclare; 
coi caveri utcunque ab urbanis insidiis praesentia : longin- 
quos motus quonam modo comprimi posse? erectas Gallias 
ad nomeu dictatorium, nec minus suspectos Asiae populos 
claritudine avi Drusi. Sullam inopem, unde praecipuam au- 
daciam, et simulatorem segnitiae, dum temeritati locum 
reperirct. Plautum magnis opibus ne fingere quidem cupidi- 
nem otii, sed veterum Romanorum imitamenta praeferre, 
assumpta etiam Stoicorum arrogantia sectaque, quae turbidos 
et negotiorum adpetentes faciat, nec ultra mora. Sulla sexto 
die pervectis Massiliam percussoribus, ante melum et rumo- 
rem interficitur, cum epulandi causa discumberet, relatum 
caput eius illusit Nero tamquam praematura canitie deforme, 

(58) Plauto parari necem non perinde occultum fuit, quia 
pluribus salus eius curabatur; et spatium itineris ac maris 
teropusque interjectum moverat famam; vulgoque fingebant 
petilum ab eo Corbulonem, magnis tum exercitibus prae- 
sidentem et, clari atque insontes st' interficerentur, prae- 
cipuum ad pericula, quin et Asiam favore iuvenis arma cepisse, 
nec milites ad scelus missos aut numero validos aut animo 
promptos , postquam iussa efficere nequiverint , ad spes novas 
transisse, vana haec, inore famae, credentium otio auge- 
bantur; ceterum libertus Plauti celeritate ventorum praevenit 
centurionem, et mandata L. Antistii soceri attulit: effugeret 
segnem mortem, f otium (obvium?) suffugium, et magni nomi- 
nis miseratione reperlurum bonos, consociaturum audaces, nul- 
lum interim subsidium aspernandum, si sexaginta milites (tot 
enim adveniebant) propulisset, dum refertur nuntius Neroni, 
dum manus alia permeat, mulla secutura quae adusque bel- 
lum evalescerent, denique aut salutem tali consilio quaeri, 
aut nihil gravius audenti quam iguavo patiendum esse. 

(59) Sed Plautum ea non movere, sive nullam opem pro- 
videbat inermis atque exsul, seu taedio ambiguae spei, an 
amore coniogis et liberorum, quibus placabiliorem fore prin- 
cipem rebatur nulla sollicitudine turbatum, sunt qui alios a 
socero nuntios venisse (erant, tamquam nibil atrox immi- 
neret; doctoresque sapientiae, Coeranum Graeci, Musonium 

Tusci generis, constantiam opperiendae mortis pro incerta 
et trepida vita suasisse, repertus est certe per medium diei 
nudus exercitando corpori, talem eum centurio trucidavit, 
coram Pelagonc spadone , quem Nero centurioni et manipulo, 
quasi satellitibus ministrum regium , praeposuerat, caput inter- 
fecti relatum; cuius aspectu (ipsa principis verba referam) 
«cur», inquit, «Nero,» ***, et posito metu nuptias Poppaeae, 
ob eiusmodi terrores dilatas, maturare parat, Octaviamque 
coniugem amoliri, quamvis modeste ageret, nomine patris 
et studiis populi gravem, sed ad senatum litteras misit do 
caede Sullae Plantique haud confessus, verum utriusque tur- 
bidum ingenium esse, et sibi incolumitatem rei publicae magna 
cura haberi, decretae eo nomine supplicationes, utque Sulla 
et Plautus senatu moverentur, gravioribus tamen ludibriis 
quam malis. 

(60) Igitur accepto patrum consulto, postquam cuncta sce- 
lerum suorum pro egregiis accipi videt, exturbat Octaviani, 
sterilem dictitans, exin Poppaeae coniungitur. ea diu pellex, 
et adulteri Neronis, mox mariti potens, quendam ex ministris 
Octaviae impulit servilem ei amorem obicere. destinaturque 
reus cognomento Eucaerus, natione Alexandrinus, canere 
tibiis doctus, actae ob id de ancillis quaestiones , et vi tormen- 
torum victis quibusdam ut falsa annuerent, plures perstitere 
sanctitatem dominae tueri ; ex quibus una instanti Tigellino 
castiora esse muliebria Octaviae respondit quam os eios. mo- 
vetur tamen primo civilis discidii specie; domumque Burri, 
praedia Plauti, infausta dona, accipit, mox in Campaniam 
pulsa est addita militari custodia, inde crebri questus ncc 
occulti per vulgum, cui minor sapientia, ex mediocritate 
fortunae pauciora pericula sunt. -J* his quamquam Nero pae- 
nitentrn flagitii, coniugem revocavit Octaviam. 

(61) Exin laeti Capitolium scandunt, deosque tandem vene- 
rantur. effigies Poppaeae proruunt, Octaviae imagines gestant 
humeris, spargunt floribus, foroque ac templis statuunt, itur 
etiam in principis laudes f repetitum veneranlium! iamque et 
Palatium multitudine et clamoribus complebant, cum emissi 
militum globi verberibus et intento ferro turbatos disiecere. 
muta taque quae per seditionem verterant , et Poppaeae honos 

repositus est. quae semper odio, tum et metu atrox, ne 
aut vulgi acrior vis ingrueret aut Nero inclinatione populi 
mutaretur, provoluta genibus eius, non eo loci res suas agi, 
ut de matrimonio certet, quamquam id sibi vita potius, sed 
vitam ipsam in extremum adductam a clientelis et servitiis 
Octaviae, quae plebis sibi nomen indiderint, ea in pace ausi 
quae vix bello evenifent. arma illa adversus principem sumpta ; 
ducem tantum defuisse, qui motis rebus facile reperiretur: 
omitteret modo Campaniam et in urbem ipsam pergeret, ad 
cuius nutum absentis tumultus cierentur, quod alioquin suum 
delictum? quam cuiusquara offensionem? an quia veram 
progeniem penatibus Caesarum datura sil? malle populum 
Romanum tibicinis Aegyptii subolem imperatorio fastigio in- 
duci! denique, si id rebus conducat, libens quam coactus 
acciret dominam, vel consuleret securitati iusta ultione, et 
modicis remediis primos motus consedisse: at si desperent 
uxorem Neronis fore Octaviam, illi maritum daturos. 

(62) Varius sermo , et ad metum atque iram accommoda- 
tus, terruit simul audientem et accendit, sed parum valebat 
suspicio in servo, et quaestionibus ancillarum elusa erat, 
ergo confessionem alicuius quaeri placet, cui rerum quoque 
novarum crimen affingeretur, et visus idoneus maternae necis 
patrator Anicetus, classi apud Misenum, ut memoravi, prae- 
fectus, levi post admissum scelus gratia, dein graviore odio, 
quia malorum facinorum ministri quasi exprobrantes aspi- 
ciuntur. igitur accitum eum Caesar operae prioris admonet: 
solum incolumitati principis adversus insidiantem matrem 
subvenisse; locum haud minoris gratiae instare, si coniugcm 
infensam depelleret, nec manu aut telo opus : fateretur Octa- 
viae adulterium, occulta quidem ad praesens sed roagua ei 
praemia et secessus amoenos promittit, vel, si negavisset, 
necem intentat, ille insita vecordia, et facilitate priorum flagi- 
tiorum, plura etiam quam iussum erat fingit fatclurque apud 
amicos, quos velut consilio adhibuerat princeps, tum in Sar- 
diniam pellitur, ubi non inops exsilium toleravit et fato obiit. 

(63) At Nero praefectum in spem sociandae classis cor- 
ruptum, et incusatae paulo ante sterilitatis oblitus abactos 
partus conscientia libidinum , eaque sibi comperta edicto me- 

morat, insulaque Pandataria Octaviam claudit, non alia exsul 
visentium oculos maiore misericordia affecit, meminerant ad- 
huc quidam Agrippinae a Tiberio, recenlior luliae memoria 
obversabatur a Claudio pulsae, sed illis robur aetalis affuerat: 
laeta aliqua viderant, et praesentem saevitiam melioris olim 
fortunae recordatione allevabant, huic primum nuptiarum 
dies loco funeris fuit, deductae in domum in qua nihil nisi 
luctuosum haberet, erepto per venenum patre ct statim fratre; 
tum ancilla domina validior, et Poppaea nonnisi in perniciem 
uxoris nupta, postremo crimen omni exitio gravius. 

(64) Ac puella vicesimo aetatis anno, inter centuriones et 
milites, praesagio malorum iam vita exempta, nondum tamen 
morte acquiescebat, paucis dehinc interiectis diebus mori 
iubetur, cum iam viduam se et tantum sororem testaretur, 
communcsque Germanicos et postremo Agrippinae nomen 
cieret, qua incolumi infelix quidem matrimonium sed sine 
exitio pertulisset, restringitur vinclis, venaeque eius per om- 
nes artus exsolvuntur; et quia pressus pavore sanguis tardius 
labebatur, praefervidi balnei vapore enecatur, additurque 
atrorior saevitia, quod caput amputatum latumque in urbem 
Poppaea vidit, dona ob haec templis decreta, quod ad cum 
tinein memoravimus, ut quicunquc casus temporum illorum 
nobis vel aliis auctoribus noscent, praesumptum habeant; 
quotiens fugas et caedes iussit princeps, totiens grates deis 
actas, quaeque rerum secundarum olim, tum publicae cladis 
insignia fuisse, neque tamen silebimus, si quod senatus con- 
sultum adulatione novum aut patientia postremum fuit. 

(65) Eodem anno libertorum potissimos veneno interfecisse 
creditus est , Doryphorum quasi adversatum nuptiis Poppaeae, 
Pailantem, quod inmensam pecuniam longa senecta delineret. 
Romanus secretis criminationibus incusaverat Senecam ut G. 
Pisonis socium ; sed validius a Seneca eodem crimine percul- 
sus est. unde Pisoni timor, et orta insidiarum in Neronem 
magna moles, sed in prospera. 

AIMALIUH 

LIBER QUINTUS DECIMUS. 


(!) Interea res Parthorum Vologeses cognitis Corbulonis 
rebus regemquc alienigenam Tigranen Armeniae impositum, 
simul fratre Tiridate pulso spretum Arsacidarum fastigium 
ire ultum volens, magnitudine rursum Romana et contiuui 
foederis reverentia diversas ad curas trahebatur, cunctator 
ingenio et defectione Hyrcanorum, geniis validae, multisque 
ex eo bellis illigatus, atque illum ambiguum novus insuper 
nuntius contumeliae exstimulat: quippe egressus Armenia 
Tigranes Adiabenos, conterminam nationem, latius ac diutius 
quam per latrocinia vastaverat ; idque primores gentium aegre 
tolerabant, eo contemptionis descensum ut ne duce quidem 
Romano incursarentur, sed temeritate obsidis tot per annos 
inter mancipia habiti, accendebat dolorem eorum Monobazus, 
quem penes Adiabenum regimen, quod praesidium aut unde 
peteret rogitans, iam de Armenia concessum , proxima trahi ; 
et nisi defendant Parthi, levius servitium apud Romanos de* 
ditis quam captis esse. Tiridates quoque regni profugus per 
silentium aut modice querendo gravior erat : non enim ignavia 
magna imperia contineri; virorum armorumque laciendum 
certamen; id in summa fortuna aequius quod validius; et 
sua retinere privatae domus, de alienis certare regiam lau- 
dem esse. 

(2) Igitur commotus his Vologeses concilium vocat, et pro- 
ximum sibi Tiridaten constituit, atque ita orditur: «hunc 
ego eodem mccum patre genitum, cum mihi per aetatem 
summo nomine concessisset, in possessionem Armeniae de- 

duxi, qui tertius potentiae gradus habetur: nam Medos 
Pacorus ante ceperat, videbarque, contra vetera fratrum 
odia et certamina, familiae nostrae penates rite composuisse, 
prohibent Romani, et pacem nunquam ipsis prospere lacessi- 
tam nunc quoque in exitium suum abrumpunt, non ibo in- 
fitias: aequitate quam sanguine, causa quam armis retinere 
parta maioribus malueram, si cunctatione deliqui, virtute cor- 
rigam. vestra quidem vis et gloria in integro est, addita 
modestiae fama, quae neque summis mortalium spernenda 
est et a dis aestimatur.» simul diademate caput Tiridatis 
evinxit; promptam equitum manum, quae regem ex more 
seciatur, Monesi nobili viro tradidit, adiectis Adiabenorum 
auxiliis; mandavitque Tigranen Armenia exturbari, dum ipse 
positis adversus Hyrcanos discordiis vires intimas molcmque 
belli ciet, provinciis Romanis minitans. 

(3) Quae ubi Corbuloni certis nuntiis audita sunt, legiones 
duas cum Verulano Severo et Vettio Rolano subsidium Tigrani 
millil; occulto praecepto, compositius cuncta quam festinan- 
tius agerent: quippe bellum habere quam gerere malebat, 
scripseratque Caesari proprio duce opus esse , qui Armeniam 
defenderet: Suriam ingruente Vologese acriore in discrimine 
esse, atque inierim reliquas legiones pro ripa Euphratis locat, 
tumultuariam provincialium manum armat, hostiles ingressus 
praesidiis intercipit, et quia egena aquarum regio est , castella 
fontibus inposita ; quosdam rivos congestu arenae abdidit. 

(4) Ea dum a Corbulone tuendae Suriae parantur, acto raptim 
agmine Monescs, ut famam sui praeiret, non ideo nescium 
aut incautum Tigranen offendit, occupaverat Tigranocertam, 
urbem copia defensorum et magnitudine moenium validam, 
ad hoc Nicephorius amnis haud spernenda latitudine partem 
murorum ambit ; et ducta ingens fossa , qua fluvio diffidebalur. 
inerantque milites et provisi ante commeatas; quorum sub- 
vectu pauci avidius progressi et repentinis hostibus circum- 
venti ira magis quam metu ceteros accenderant, sed Partho 
ad exsequendas obsidiones nulla comminus audacia: raris 
sagittis neque clausos exterret et semet frustratur. Adiabeni 
cum promovere scalas et machinamenta inciperent, facile 
detrusi, mox erumpentibus nostris caeduntur. 


Digitized by Google 


LIBER XV. Cap. 2. 3. 4. 5. #. 


273 


(5) Corbulo tamen , quamvis secundis rebus suis , mode- 
randum fortunae ratus misit ad Vologesen qui expostularent 
vim provinciae illatam: socium amicumque regem, cohortes 
Romanas circumsideri. omitteret potius obsidionem, aut se 
quoque in agro hostili castra positurum. Caspcrius centurio 
• in eam legationem delectus apud oppidum Nisibin septem et 
triginta milibus passuum a Tigranocerta distantem adit regem 
et mandata ferociter edidit. Vologesi vetus et penitus infixum 
erat arma Romana vitandi ; nec praesentia prospere fluebant, 
irritum obsidium; lutus manu et copiis Tigranes; fugati qui 
expugnationem sumpserant; missae in Armeniam legiones, 
et aliae pro Suria paratae ultro irrumpere; sibi inbecillum 
equitem pabuli inopia : nam exorta vis locustarum ambe- 
derat quicquid herbidum aut frondosum, igitur metu abstruso 
mitiora obtendens, missurum ad imperatorem Romanum lega- 
tos super petenda Armenia et firmanda pace respondet. Mone- 
sen omittere Tigranocertam iubet; ipse retro concedit. 

(6) Haec plures ut formidine regis et Corbulonis minis 
patrata ac magnifica extollebant, alii occulte pepigisse inter- 
pretabantur, ut omisso utrinque bello et abeunte Vologese 
Tigranes quoque Armenia abscederet, cur enim exercitum 
Romanum a Tigranocertis deductum? cur deserta per otium 
quae bello defenderant? an melius hibernavisse in extrema 
Cappadocia, raptim erectis tuguriis, quam in sede regni modo 
retenti? dilata prorsus arma, ut Vologeses cum alio quam 
cum Corbulone certaret, Corbulo meritae tot per annos glo- 
riae non ultra periculum faceret, nam , ut rettuli , proprium 
ducem tuendae Armeniae poposcerat, et adventare Caesennius 
Paetus audiebatur, iamque aderat, copiis ita divisis ut quarta 
ct duodecima legiones addita quinta, quae recens e Moesis 
excita erat, simul Pontica et Galatarum Cappadocumque au- 
xilia Paeto obedirent, tertia et sexta et decuma legiones 
priorque Suriae miles apud Corbulonem manerent ; cetera ex 
rerum usu sociarent partirenturve. sed neque Corbulo aemuli 
patiens; et Paetus, cui satis ad gloriam erat si proximus 
haberetur, despiciebat gesta, nihil caedis aut praedae, usur- 
patas nomine tenus urbium expugnationes dictitans : se tributa 
ac leges et pro umbra regis Romanum ius victis impositurum. 
C. Taciti opp. ed. min. I. lg 

(7) Sub idem tempus legati Vologesi* , quos ad principem 
missos memoravi, revertere inriti, bcllumque propalam sum- 
ptum a Parthis, nce Paetus detrectavit, sed duabus legio- 
nibus, quarum quartam Funisulanus Vetlonianus eo in tem- 
poro, duodecumam Calavius Sabinus regebant, Armeniam 
iutrat, tristi omine, nam in transgressu Euphratis, quem 
ponte tramillebant, nulla palam causa turbatus equus, qui 
consularia insignia gestabat, retro evasit, hosliaque, quae 
muniebantur, hibernaculis adsislens semifacta opera fuga 
perrupit seque vallo estulit, et pila militum arsere, magis 
insipi prodigio, quia Parthus hostis missilibus telis decertat. 

(8) Ceterum Paetus spretis ominibus, necdum satis firmatis 
hibernaculis, nullo rei frumentariae provisu, rapit exercitum 
trans montem Taurum reciperandis, ut ferebat, Tigranocer- 
tis, vastandisque regionibus quas Corbulo integras omisisset, 
et capta quaedam castella, gloriaeque et praedae nonuihil 
partum, si aut gloriam cum modo aut praedam cum cura 
habuisset, longinquis itineribus percursando quae obtineri 
nequibant, corrupto qui captus erat commeatu, et instante 
iam hieme, reduxit exercitum, conposuilque ad Caesarem 
litteras quasi confecto bello, verbis magnificis, rerum vacuas. 

(9) Intcrim Corbulo nunquam neglectam Euphratis ripam 
crebrioribus praesidiis insedit; et ne ponti inicicndo impe- 
dimentum hostiles turmae afferrent (iam enim subiectis cr rupis 
magna specie volitabant), naves magnitudine praesta* , et 
connexas trabibus ac turribus anctas agit per amnem ata- 
pultisque et balistis proturbat barbaros; in quos saxa et 
hastae longius permeabant, quam ut contrario sagittarum 
iactu adaequarentur, dein pons continuatus , collesque adversi 
per socias cohortes, post legionum castris occupantur, tanta 
celeritate et ostentatione virium ut Parthi omisso paratu inva- 
dendae Suriae spem omnem in Armeniam verterent. 

(10) Ubi Paetus imminentium nescius, quintam legionem 
procul in Ponto habebat, reliquas promiscuis militum com- 
meatibus infirmaverat, donec adventare Vologesen magno et 
infenso agmine auditum, accitur legio duodecima, et unde 
famam aucti exercitus speraverat, prodita infrequentia, qua 
tamen retineri castra et eludi Parthus tractu belli poterat, si 

Paeto aut in suis aut in alienis consiliis constantia fuisset, 
verum ubi a viris militaribus adversus urgentes casus firmatus 
erat, rursus, ne alienae sententiae indigens videretur, in 
diversa ac deteriora transibat, et tunc relictis hibernis, non 
fossam neque vallum sibi sed corpora et arma in hostem data 
clamitans, duxit legiones quasi praelio certaturus, deinde 
amisso centurione et paucis militibus , quos visendis hostium 
copiis praemiserat, trepidus remeavit, ct quia minus acriter 
Vologeses institerat, vana rursus fiducia tria milia delecti 
peditis proximo Tauri iugo imposuit, quo transitum regis ar- 
cerent; alares quoque Pannonios, robur equitatus, in parte 
campi locat, coniux ac filius castello, cui Arsamosata nomen 
est, abditi, data in praesidium cohorte ac disperso milite, 
qui in uno habitus vagum hostem promptius sustentavisset, 
aegre compulsum ferunt ut instantem Corbuloni fateretur, 
nec a Corbulone properatum , quo gliscentibus periculis etiam 
subsidii laus augeretur, expediri tamen itineri singula milia 
ex tribus legionibus et alarios octingentos, parem numerum 
c cohortibus : 

(11) At Vologeses, quamvis obsessa a Paeto itinera hinc 
peditatu inde equite accepisset, nihil mutato consilio, sed vi 
ac minis alares exterruit, legionarios obtrivit, uno tantum 
centurione Tarquitio Crescente turrim, in qua praesidium 
agitabat, defendere auso, factaque saepius eruptione et caesis 
qui.’ .\rbajrorum propius suggrediebantur, donec ignium iactu 
circt 'enii^tur. peditum si quis integer, longinqua et avia, 
vulnerati castra repetivere , virtutem regis , saevitiam et copias 
gentium, cuncta metu extollentes, facili credulitate eorum 
qui eadem pavebant, ne dux quidem obniti adversis, sed 
cuncta militiae munia deseruerat, missis iterum ad Corbulo- 
nem precibus, veniret propere, signa et aquilas et nomen 
reliquum infelicis exercitus tueretur: se fidem interim, donec 
vita subpeditet, retenturos. 

(12) Ille interritus, et parte copiarum apud Suriam relicta 
ut munimenta Euphrati inposita relinerentur, qua proximum 
et commeatibus non egenum , regionem Commagenam , exin 
Cappadociam , inde Armenios petivit, comitabantur exercitam, 
praeter alia sueta bello, magua vis camelorum onusta fru- 

menti , ut simul hostem famemque depelleret, primum e per- 
culsis Paccium primipili centurionem obvium habuit, deiu 
plerosquc militum; quos diversas fugae causas obtendentes 
redire ad signa et clementiam Paeti experiri monebat: se 
nisi victoribus immitem esse, simul suas legiones adire, lior- * 
tari , priorum admonere , novam gloriam ostendere, non 
vicos aut oppida Armeniorum sed castra Romana duasque ia 
iis legiones pretium laboris peti, si singulis manipularibus 
praecipua servati civis corona imperatoria manu tribueretur, 
quod illud et quantum decus , ubi par eorum numerus api- < 
sceretur , qui adlulissent salutem ct qui accepissent ! bis atque 
talibus in commune alacres (et erant quos pericula fratrum 
aut propinquorum propriis stimulis incenderent) continuum 
diu noctuque iter properabant. * 

(13) Eoque intentius Vologeses premere obsessos, modo 
vallum legionum, modo castellum, quo inbellis aetas defen-* 
debatur, adpugnarc, propius incedens quam mos Parthis, si 
ea temeritate hostem in praelium eliceret, at illi vix contu- 
berniis extracti, nec aliud quam munimenta propugnabant, 
pars iussu ducis, ct alii propria ignavia, ut Corbulonem 
opperientes, ac vis si ingrueret, provisis exemplis Caudii 
et Numantiae, neque eandem vim Samnitibus Italico populo 
aut Poenis , Romani imperii aemulis, validam quoque et lau- 
datam antiquitatem, quotiens fortuna contra daret, saluti 
consuluisse, qua desperatione exercitus dux subactus primas 
tamen litteras ad Yologesen non supplices sed in modum 
querentis composuit, quod pro Armeniis semper Romanae 
dicionis, aut subiectis regi quem imperator delegisset, hostilia 
faceret: pacem ex aequo utilem; ne praesentia tantum spe- 
ctaret. ipsum adversus duas legiones totis regni viribus ad- 
venisse: at Romanis orbem terrarum reliquum, quo bellum 
iuvarent. 

(14) Ad ea Vologeses nihil pro causa, sed opperiendos sibi 
fratres Pacorum ac Tiridaten rescripsit ; illum locum tempus- 
que consilio destinatum quid de Armenia cernerent ; adiecisse 
deos dignum Arsacidarum, simul et de legionibus Romanis 
statuerent, missi post a Paeto nuntii et regis colloquium peti- 
tum , qui Vasacen praefectum equitatus ire iussit. tum Paetus 

Cucullos Pompeios et si qua Caesares obtinendae donandaeve 
Armeniae egerant, Vasaces imaginem retinendi largiendive 
penes nos , vim penes Parthos memorat, et mullum in vicem 
disceptato, Monobazus Adiabenus in diem posterum testis iis 
quae pepigissent adhibetur, placuitque liberari obsidio legio- 
nes, et decedere omnem militem finibus Armeniorum , castel- 
laque et commeatus Parthis tradi; quibus perpetratis copia 
Vologesi fieret mittendi ad Neronem legatos. 

(15) Inierim flumini Arsaniae (is castra praefluebat) pontem 
imposuit, specie sibi illud iter expedientis: sed Parthi quasi 
documentum victoriae iusserant. namque iis usui fuit; nostri 
per diversum iere, addidit rumor sub iugum missas legiones 
et alia ex rebus infaustis, quorum simulacrum ab Armeniis 
usurpatum est. namque et munimenta ingressi sunt, ante- 
quam agmen Romanum excederet, et circumstetere vias, 
captiva olim mancipia aut iumenta adgnoscentes abstrahentes- 
que. raptae etiam vestes, retenta arma, pavido milite et 
concedente , nc qua praelii causa exsisteret. Vologcses armis 
et corporibus caesorum aggregatis , quo cladem nostram testa- 
retur, visu fugientium legionum abstinuit, fama moderationis 
quaercbalnr, postquam superbiam expleverat, flumen Arsa- 
niam elephanto insidens, proximus quisque regem vi equo- 
rum perrupere, quia rumor incesserat pontem cessurum oneri 
dolo fabricantium, sed qui ingredi ausi sunt, validum et fidum 
intellexere. 

(16) Ceterum obsessis adeo suppeditavisse rem frumen- 
tariam constitit ut horreis ignem iniccrent, contraquo pro- 
diderit Corbulo Parthos inopes copiarum et pabulo attrito 
relicturos oppugnationem , neque se plus tridui itinere afuisse, 
adicit iure iurando Paeti cautum apud signa, astantibus iis 
quos testificando rex misisset, neminem Romanum Armeniam 
ingressurum, donec referrentur litterae Neronis, an paci an- 
nueret. quae ut augendae infamiae composita, sic reliqua 
non in obscuro habentur, una die quadraginta milium spa- 
tium emensum esse Paetum, desertis passim sauciis, neque 
minus deformem illam fugientium trepidationem quam si terga 
in acie vertissent. Corbulo cum suis copiis apud ripam 
Euphratis obvius non eam speciem insignium et armorum t 

praetulit ut diversitatem exprobraret, maesti manipuli ac vicem 
commilitonum miserantes ne lacrimis quidem temperare, vix 
prae fletu usurpata consalutatio. decesserat certamen virtutis 
et ambitio gloriae , felicium hominum affectus : sola misericor- 
dia valebat, et apud minores magis. 

(17) Ducum inter se brevis sermo secutus est. boc con- 

querente inriturn laborem, potuisse bellum fuga Parthorum 
liniri, ille integra utrique cuncta respondit: converterent 
aquilas et iuncti invaderent Armeniam abscessu Vologesis infir- 
matam. non ea imperatoris habere mandata Corbulo: pe- 
riculo legionum commotum e provincia egressum , quando in 
incerto habeantur Parthorum conatus, Suriam repetiturum, 
sic quoque optimam Fortunam orandam, ut pedes confectus 
spatiis itinerum alacrem et facilitate camporum praevenientem 
equitem adsequeretur. exin Paetus per Cappadociam hiber- 
navit. at Vologesis ad Corbulonem missi nuntii, detraheret 
castella trans Euphraten , amnemque , ut olim , medium face- 
ret. ille Armeniam quoque diversis praesidiis vacuam fieri 
expostulabat, et postremo concessit rex; dirutaque quae Eu- 
phraten ultra commuuiverat Corbulo, et Armenii sine arbitro 
relicti sunt. , 

(18) At Hornae tropaea de Parthis arcusque medio Capito- 
lini montis sistebantur , decreta ab senatu integro adhuc bello, 
neque tum omissa , dum aspectui consulitur spreta conscientia, 
quin et dissimulandis rerum externarum curis Nero frumen- 
tum plebis vetustate corruptum in Tiberim iecit, quo securi- 
tatem annonae sustentaret, cuius pretio nihil additum est, 
quamvis ducentas ferme naves portu in ipso violentia tempe- 
statis et centum alias Tiberi subvectas fortuitus ignis absum- 
psisset. tris dein consulares, L. Pisonem, Duceniutn Geminum, 
Pompeium Paulinum vectigalibus publicis praeposuit , cum in- 
sectatione priorum principum, qui gravitate sumptuum iuslos 
reditus anteissent: se annuum sexcenties sestertium rei pu- 
blicae largiri. 

(10) Pcrcrebuerat ca tempestate pravissimus mos, cum 
propinquis comitiis aut sorte provinciarum plerique orbi fictis 
adoptionibus adsciscerenl filios, praeturasque el provincias 
inter patres sortiti statim emitterent manu quos adoptaverant. 

magna enm invidia senatum adeunt; ius naturae, labores 
educandi adversus fraudem et artes et brevitatem adoptionis 
enumerant, satis pretii esse orbis quod multa securitate, nullis 
oneribus gratiam honores cuncta prompta et obvia haberent, 
sibi promissa legum diu exspectata in ludibrium verti , quando 
quis sine sollicitudine parens , sine luctu orbus longa patrum 
vota repente adaequaret, factum ex eo senatus consultum 
ne simulata adoptio in ulla parte muneris publici iuvaret, ac 
ne usurpandis quidem hereditatibus prodesset. 

(20) Exin Claudius Timarchus Cretensis reus agitur, ceteris 
criminibus, ut solent praevalidi provincialium et opibus nimiis 
ad iniurias minorum elati: una vox eius usque ad contu- 
meliam senatus penetraverat , quod dictitasset in sua potestate 
situm an proconsulibus, qui Cretam obtinuissent, grates age- 
rentur. quam occasionem Paetus Thrasea ad bonum publicum 
vertens, postquam de reo censuerat provincia Creta depel- 
lendum, haec addidit: ausu probatum est, patres conscripti, 
leges egregias , exempla honesta apud bonos ex delictis alio- 
rum gigni, sic oratorum licentia Cinciam rogationem , candi- 
datorum ambitus Iulias leges, magistratuum avaritia Calpurnia 
scita pepererunt. nam culpa quam poena tempore prior, emen- 
dari quam peccare posterius est. ergo adversus novam pro- 
vincialium superbiam dignum fide constantiaque Romana 
capiamus consilium, quo tutelae sociorum nihil derogetur, 
nobis opinio decedat, qualis quisque habeatur , alibi quam in 
civium indicio esse. 

(21) Olim quidem non modo praetor aut consul sed privati 
etiam mittebantur, qui provincias viserent et, quid de cuius- 
que obsequio videretur, referrent; trepidabantque gentes de 
existimatione singulorum, at nunc colimus externos et adu- 
lamur; et quomodo ad nutum alicuius grates, ita promptius 
accusatio decernitur, decernalurque et maneat provincialibus 
potentiam suam tali modo ostentandi: sed laus falsa et preci- 
bus expressa perinde cohibeatur quam malitia, quam crude- 
litas. plura saepe peccantur dum demeremur quam dum 
offendimus, quaedam immo virtutes odio sunt, severitas ob- 
stinata , invictus adversum gratiam animus, inde initia magi- 
stratuum nostrorum meliora ferme, et finis inclinat, dum in 

modum candidatorum suffragia conquirimus; quae si arcean- 
tur, aequabilius atquo constantius provinciae regentur, nam 
ut metu repetundarum infracta avaritia est, ita vetita gra- 
tiarum actione ambitio cohibebitur.» , 

(22) Magno adscnsu celebrata sententia , non tamen scnatns 

consultum pertici potuit , abnuentibus consulibus ea de re 
relatum, mox, auctore principe, sanxere, ne quis ad con- 
cilium sociorum referret agendas apud senatum proprae- 
toribus prove consulibus grates, neu quis ea legatione tur- 
geretur. , 

Isdem consulibus gymnasium ictu fulminis conflag.'avR, 
effigiesque in eo Neronis ad informe aes liquefacta, et motu 
terrae celebre Campaniae oppidum Pompeii magna cx parte 
proruit, defunctaque virgo Vestalis Laelia , in cuius locum 
Cornelia ex familia Cossorum capta est. 

(23) Memmio Regulo [et] Verginio Rufo consulibus natam 
sibi ex Poppaea filiam Nero ultra mortale gaudium accepit* 
appcllavitque Augustam , dato et Poppaeae eodem cognomento, 
locus puerperio colonia Antium fuit, ubi ipse generatus eraLjfc 
iam senatus uterum Poppaeae commendaverat dis, votaque 
publice susceperat; quae multiplicata cxsolutaque. et additae 
supplicationes templumque Fecunditati, et certamen ad exem- 
plar Actiacae religionis decretum, utque Fortunarum effigies 
aureae iu solio Capitolini Iovis locarentur ; ludicrum circense, 
ut Iuliae genti apud Bovillas, ita Claudiae Domitiaeque apud 
Antium ederetur, quae fluxa fuere, quartum intra mensem 
defuncta infante, rursusque exortae adulationes censentium 
honorem divae et pulvinar aedemque et sacerdotem, atque 
ipse ut laetitiae , ita maeroris inmodicus egit, adnotatum est, 
omni senatu Antium sub recentem partum effuso, Thraseam 
prohibitum inmoto animo praenuntiam imminentis caedis con- 
tumeliam excepisse, secutam dehinc vocem Caesaris ferunt, 
qua reconciliatum se Thraseae apud Senecam jactaverit, ac 
Senecam Caesari gratulatum, unde gloria egregiis viris et 
pericula gliscebant 

(24) Inter quae, veris principio, legati Parthorum mandata 
regis Vologesis litterasque in eandem formam attulere: se 
priora et totiens iactata super obtinenda Armenia nunc onoitr- 

tere, quoniam dii, quamvis potentium populorum arbitri, 
possessionem Parthis non sine ignominia Romana tradidissent, 
nuper clausum Tigranen; post Paetum legionesque cum op- 
primere posset, incolumes dimisisse, satis adprobatam vim; 
datum et lenitatis experimentum, nec recusaturum Tiridaten 
accipiendo diademati in urbem venire, nisi sacerdotii reli- 
gione attineretur, iturum ad signa et effigies principis, ubi 
legionibus coram regnum auspicaretur. 

Talibus Vologesis litteris, quia Paetus diversa tam- 
quam rebus integris scribebat, interrogatus centurio qui cum 
legatis advenerat, quo in statu Armenia esset, omnes inde 
Romanos excessisse respondit, tum intellecto barbarorum 
inrisu, qui peterent quod eripuerant, consuluit inter primo- 
res civitatis Nero, bellum anceps an pax inhonesta placeret, 
nec dubitatum de bello, et Corbulo militum atque hostium 
tot per annos gnarus gerendae rei praeficitur, ne cuius 
alterius inscitia rursum peccaretur, quia Paeti piguerat, igitur 
inrili remittuntur, cum donis tamen, unde spes fieret non 
frustra eadem oraturum Tiridaten, si preces ipse attulisset. 
Suriaeque exsecutio C. Itio, copiae militares Corbuloni per- 
missae; et quinta decuma legio ducente Mario Celso c Pan- 
nonia adiecta est. scribitur tetrarchis ac regibus praefectisque 
et procuratoribus, et qui praetorum finitimas provincias rege- 
bant, iussis Corbulonis obsequi, in tantum ferme modum 
aucta potestate, quem populus Romanus Gn. Pompeio bellum 
Piraticum gesturo dederat, regressum Pactum, com graviora 
metueret, facetiis insectari satis habuit Caesar, his ferme 
verbis, ignoscere se statim, ne tam promptus in pavorem 
longiore sollicitudine aegresceret. 

(26) At Corbulo quarta et duodecuma legionibus , quae for- 
tissimo quoque amisso et ceteris exterritis parum habiles 
praelio videbantur, in Suriam translatis, sextam inde ac 
tertiam legiones, integrum militem et crebris ac prosperis 
laboribus exercitum, in Armeniam ducit, addiditque legio- 
nem quintam , quae per Pontum agens expers cladis fuerat, 
simul quintadecumanos recens adductos, et vexilla delectorum 
ex Illyrico et Aegypto, quodque alarum cohorliumque , et 
auxilia regum in unum conducta apud Melitenen, qua tramit- 

tere Euphraten parabat, tam lustratam rite exercitam ad 
contionem vocat, orditurque magnifica de auspiciis impera- 
toriis rebnsque a se gestis, adversa in inscitiam Paeti decli- 
nans , multa auctoritate, quae viro militari pro facundia erat. 

(27) Mox iter L. Lucullo quondam penetratum , apertis quae 
vetustas obsaepserat, pergit, et venientes Tiridatis Vologesis- 
que de pace legatos haud aspernatus , adiungi t iis centuriones 
cum mandatis non inmilibus : nec enim adhuc eo ventum ut 
certamine extremo opus esset, multa Romanis secunda, quae- 
dam Parthis evenisse, documento adversus superbiam, proinde 
et Tiridati conducere intactum vastationibus regnum dono 
accipere, et Yologesen melius societate Romana quam damnis 
mutuis genti Parthorum consulturum, scire quantum intus 
discordiarum, quamque indomitas et praeferoces nationes 
regeret, contra imperatori suo immotam ubique pacem et 
unum id bellum esse, simul consilio terrorem adicere, et 
megistanas Armenios, qni primi a nobis defecerant, pellit 
sedibus, castella eorum exscindit, plana edita, validos inva- 
lidosque pari metu complet. 

(28) Non infensum , nec cum hostili odio Corbulonis nomen 
etiam barbaris habebatur, eoque consilium eius fidum cre- 
debant. ergo Vologeses neque atrox in summam, et quibus* 
dam praefecturis indutias petit. Tiridates locum diemque 
colloquio poscit, tempus propinquum, locus, in quo nuper 
obsessae curo Paeto legiones erant, cum barbaris delectus 
esset ob memoriam laetioris sibi rei , Corbulo non vitavit, ut 
dissimilitudo fortunae gloriam augeret, neque infamia Paeti 
angebatur; quod eo maxime patuit, quia filio eius tribuno 
ducere manipulos atque operire reliquias malae pugnae im- 
peravit. die pacta Tiberius Alexander, inlustris eques Roma- 
nus, minister bello datas, et Vinianus Annius, gener Corbu- 
lonis, nondum senatoria aetate sed pro legato quintae legioni 
inpositus, in castra Tiridatis venere, honore eius, ac ne 
metueret insidias tali pignore, viceni dehinc equites adsumpti. 
et viso Corbulone rex prior eqno desiluit ; nec cunctatus Cor- 
bulo, sed pedes ulerque dexteras miscuere. 

(29) Exin Romanus laudat iuvenem omissis praecipitibus 
tata et salutaria capessentem, ille de nobilitate generis multam 

praefatus , cetera temperanter adiungit : iturum quippe Romam, 
lalurumquc novum Caesari decus, non adversis Parthorum 
rebus supplicem Arsaciden. tum placuit Tiridaten ponere 
apud effigiem Caesaris insigne regium , nec nisi manu Neronis 
resumere; et colloquium osculo finitum, dein paucis diebus 
interiectis, magna ulrinque specie, inde eques compositus per 
turmas et insignibus patriis, hinc agmina legionum stetere 
fulgentibus aquilis signisque et simulacris deum in modum 
templi, medio tribunal sedem curulem ct sedes effigiem Ne- 
ronis sustinebat, ad quam progressus Tiridates, caesis ex 
more victimis, sublatum capite diadema imagini subiecit, 
magnis apud cunctos animorum motibus, quos augebat insita 
adhuc oculis exercituum Romanorum caedes aut obsidio, 
at nunc versos casus: iturum Tiridaten ostentui gentibus, 
quanto minus quam captivum? 

(30) Addidit gloriae Corbulo comitatem epulasque; ct rogi- 
tante rege causas, quotiens novum aliquid adverterat, ut 
initia vigiliarum per centurionem nuntiari , convivium bucina 
dimitti et structam ante augurale aram subdita face accendi, 
cuncta in maius attollens admiratione prisci moris affecit, 
postero die spatium oravit, quo tantum itineris aditurus 
fratres ante matremque viseret: obsidem interea filiam tradit 
litterasque supplices ad Neronem. 

(31) Et digressus Pacorum apud Medos, Vologcsen Ecbatanis 
repperit, non incuriosum fratris: quippe ct propriis nuntiis 
a Corbulone petierat, ne quam imaginem servitii Tiridates 
perferret, neu ferrum traderet, aut complexu provincias 
obtinentium arceretur foribusve eorum adsisteret; tantusque 
ei Romae, quantus consulibus, honor esset, scilicet externae 
superbiae sueto non inerat notitia nostri, apud quos vis im- 
perii valet, inania tramittuntur. 

(32) Eodem anno Caesar nationes Alpium maritimarum in 
ius Latii transtulit, equitum Romanorum locos sedilibus plebis 
anteposuit apud circum, namque ad eam diem indiscreti ini- 
bant, quia lex Roscia nihil nisi de quattuordecim ordinibus 
sanxit, spectacula gladiatorum idem annus habuit, pari magni- 
ficentia ac priora, sed feminarum illustrium senatorumque 
plures per arenam foedati sunt. 

(33) G- Laecanio M. Licinio consulibus acriore in dies cupi- 
dine adigebatur Nero promiscuas scenas frequentandi, nam 
adhuc per domum aut hortos cecinerat, iuvenalibus ludis, 
quos ut parum celebres et tantae voci angustos spernebat, non 
tamen Romae incipere ausus Neapolim quasi Graecam urbem 
delegit: inde initium fore ut transgressus in Achaiam, in- 
signesque et antiquitus sacras coronas adeptus, maiore fama 
studia civium eliceret, ergo contractum oppidanorum volgus, 
et quos e proximis coloniis et municipiis eius rei fama civerat, 
quique Caesarem per honorem aut varios usus sectantur , etiam 
militum manipuli, theatrum Neapolitanorum complent. 

(34) Illic, plerique ut arbitrabantur, triste, ut ipse, provi- 
dum potius et secundis numinibus evenit: nam egresso, qui 
affuerat, populo vacuum et sine ullius noxa theatrum col- 
lapsum est. ergo per conpositos cantus grates dis atque 
ipsam recentis casus fortunam celebrans, petiturusque maris 
Hadriae traiectus, apud Beneventum intcrim consedit; ubi 
gladiatorium munus a Vatinio celebre edebatur. Vatinius 
inter foedissima eius aulae ostenta fuit, sutrinae tabernae 
alnmnus, corpore detorto, facetiis scurrilibus, primo in con- 
tumelias assumptus; dehinc optimi cuiusque criminatione eo 
usque valuit ut gratia , pecunia , vi nocendi etiam malos prae- 
mineret. 

(35) Eius munus frequentanti Neroni ne inter voluptates 
quidem a sceleribus cessabatur, isdem quippe illis diebus Tor- 
quatus Silanus mori adigitur, quia super luniae familiae clari- 
tudinem divum Augustum atavum ferebat, iussi accusatores 
obicere prodigum largitionibus, neque aliam spem quam in 
rebus novis esse, quin eum nobiles habere quos ab epistolis 
et libellis et rationibus appellet, nomina summae curae et 
meditamenta, tum intimus quisque libertorum vincti abrepti- 
quc. et cum damnatio instaret, brachiorum venas Torquatus 
interscidit, secutaque Neronis oratio ex more, quamvis sontem 
et defensioni merito diffisum victurum tamen fuisse, si cle- 
mentiam iudicis exspectasse!. 

(36) Nec multo post, omissa in praesens Achaia (causae in 
incerto fuere) urbem revisit, provincias Orientis, maxime 
Aegyptum, secretis imaginationibus agitans, dehinc edicto 

testificatus non longam sui absentiam et cuncta in re publica 
perinde immota ac prospera fore, super ea profectione adiit 
Capitolium, illic veneratus deos, cum Vestae quoque tem- 
plum inisset, repente cunctos per artus tremens, seu numine 
exterreute, seu facinorum recordatione nunquam timore vacuus, 
deseruit inceptum , cunctas sibi curas amore patriae leviores 
dictitans, vidisse maestos civium vultus, audire secretas que- 
rimonias, quod tantum iler aditurus esset, cuius ne modicos 
quidem egressus tolerarent, sueti adversum fortuita aspectu 
principis refoveri, ergo ut in privatis necessitudinibus pro- 
xima pignora praevalerent , ita populum Romanum vim plu- 
rimam habere parendumque relinenti, liaec atque talia plebi 
volentia fuere, voluptatum cupidine, et quae praecipua cura 
est, rei frumentariae angustias, si abesset, metuenti, senatus 
et primores in incerto erant, procul an coram atrocior ha- 
beretur: dehinc, quae natura magnis timoribus, deterius 
credebant quod evenerat. 

(37) Ipse quo lidem acquireret nibil usquam perinde lactum 
sibi, publicis locis struere convivia totaque urbe quasi domo 
uti. cl celeberrimae luxu famaque epulae fuere, quas a Ti- 
gellino paratas ut exemplum referam , ne saepius eadem pro- 
digentia narranda sil. igitur in stagno Agrippae fabricatus 
est ratem , cui superpositum convivium navium aliarum tractu 
moveretur, naves auro et ebore distinctae; remigesque exo- 
leti per aetates et scientiam libidinum componebantur, volucres 
et feras diversis c terris et animalia maris Occano abusque 
petiverat, crepidinibus stagni lupanaria astabant illustribus 
feminis completa: et contra scorta visebantur nudis corpo- 
ribus. iam gestus motusque obsceni; et postquam tenebrae 
incedebant, quantum iuxla nemoris, et circumiecta tecta con- 
sonare cantu et luminibus clarescere, ipse per licita atque 
inlicita foedatus, nihil flagitii reliquerat quo corruptior ageret, 
nisi paucos post dies uni ex illo contaminatorum grege (nomen 
Pythagorae fuit) in modum sollemnium coniugiorum denu- 
psisset. inditum imperatori flammeum; visi auspices, dos et 
genialis torus et faces nuptiales; cuncta denique spectata quae 
etiam in femina nox operit. 

(38) Sequitur clades , forte an dolo principis incertum (nam 

utrumque auctores prodidere), sed omnibus quae huic urbi 
per violentiam ignium acciderunt gravior atque atrocior. ini- 
tium in ea parte circi ortum quae Palatino Caelioque montibus 
contigua est; ubi per tabernas, quibus id mercimonium inerat 
quo flamma alitur, simul coeptus ignis et statim validus ac 
vento citus longitudinem circi corripuit, neque enim domus 
munimentis saeptae vel templa muris cincta aut quid aliud 
morae intcriacebat. impetu pervagatum incendium plana pri- 
mum, deinde in edita assurgens, et rursus inferiora popu- 
lando, anteiit remedia velocitate mali et obnoxia urbe artis 
itineribus hucque et illuc flexis, atque enormibus vicis , qualis 
vetus Roma fuiL ad hoc lamenta paventium feminarum fessa 
[aetate] aut rudis pueritiae aetas, quique sibi quique aliis 
consulebant, dum trahunt invalidos aut opperiuntur, pars 
mora, pars festinans, cuncta impediebant, et saepe, dum 
in tergum respectant , lateribus aut fronte circumveniebantur j 
vel si in proxima evaserant , illis quoque igni correptis , etiam 
quae longinqua crediderant in eodem casu reperiebantur. po- 
stremo , quid vitarent quid peterent ambigui , complere vias, 
sterni per agros; quidam amissis omnibus fortunis, diurni 
quoque victus, alii caritate suorum, quos eripere nequiverant, 
quamvis patente cfTugio interiere, nec quisquam defendere 
audebat, crebris multorum minis restinguere prohibentium, 
et quia alii palam faces iaciebant atque esse sibi auctorem 
vociferabantur, sive ut raptus licentius exercerent, seu iussu. 

(39) Eo in tempore Nero Antii agens non ante in urbem 
regressus est quam domui eius, qua palatium et Maecenatis 
hortos continuaverat, ignis propinquaret neque tamen sisti 
potuit, quin et palatium et domus et cuncta circum hauri- 
rentur. sed solatium populo exturbato ac profugo campum 
Martis ac monumenta Agrippae, hortos quin etiam suos pate- 
fecit , et subitaria aedilicia exstruxit quae multitudinem inopem 
acciperent; subvectaque utensilia ab Ostia et propinquis muni- 
cipiis, preliumque frumenti minutum usque ad ternos num- 
mos. quae quamquam popularia in irritum cadebant, quia 
pervaserat rumor ipso tempore flagrantis urbis inisse eum 
domesticam scenam et cecinisse Troianum exscidium, prae- 
sentia mala vetustis cladibus adsimulantem. 

( 40 ) Sexto demam die apad imas Esquilias finis incendio 
factus, prorutis per inmensum aedificiis, ut continuae violen- 
tiae campus et velut vacuum caelum occurreret, necdum 
posito metu redibat levius rursum grassatus ignis, patulis 
magis urbis locis; coque strages hominum minor, delubra 
deum et porticus amoenitati dicatae latius procidere, plusque 
infamiae id incendium habuit , quia praediis Tigellini Aemilianis 
proruperat; videbaturque Nero condendae urbis novae et 
cognomento suo appellandae gloriam quaerere, quippe in 
regiones quattuordecim Roma dividitur, quarum quattuor in- 
tegrae manebant, tres solo tenus deiectae: septem reliquis 
pauca tectorum vestigia supererant, lacera et semusta, 

(41) Domuum et insularum et templorum , quae amissa sunt, 
numerum inire haud promptum luerit: sed vetustissima reli- 
gione, quod Servius Tullius Lunae, et magna ara fanumque, 
quae praesenti llerculi Arcas Euander sacraverat, aedesque 
Statoris Iovis vota Romulo, Numacque regia et delubrum 
Vestae cam penatibus populi Romani exusta, iam opes tot 
victoriis quaesitae, et Graecarum artium decora, exin monu- 
menta ingeniorum antiqua et incorrupta, quamvis in tanta 
resurgentis urbis pulchritudine, multa seniores meminerint, 
quae reparari nequibant, fuere qui adnotarent X11LI. Kal. 
Sextiles principium incendii huius ortum, quo et Senones 
captam urbem inflammaverint, alii eo usque cura progressi 
sunt ut totidem annos mensesque et dies inter ulraque incen- 
dia numerent. 

(42) Ceterum Nero usus est patriae ruinis, exslruxitque 
domum in qua haud perinde gemmae et aurum miraculo 
essent, solita pridem et luxu volgata, quam arva et stagna 
et in modum solitudinum hinc silvae inde aperta spatia et 
prospectus, magistris et machinatoribus Severo et Celere, 
quibus ingenium et audacia erat, etiam quae natura denega- 
visset, per artem tentare et viribus principis illudere, nam- 
que ab lacu Averno navigabilem fossam usque ad ostia Tibe- 
rina depressuros promiserant, squalenti litore, aut per montes 
adversos, neque enim aliud humidum gignendis aquis oc- 
currit quam Pomptinae paludes: cetera abrupta aut aren- 
tia; ac si perrumpi possent, intolerandus labor, nec satis 

causae. Nero tamen, ut erat incredibilium cupitor, effodere 
proxima Averno iuga connisus est; manenlque vestigia irri- 
tae spei. 

(43) Ceterum urbis quae domui supererant, non, ut post 
Gallica incendia, nulla distinctione nec passim erecta, sed 
dimensis vicorum ordinibus et latis viarum spatiis cohibilaque 
aedificiorum altitudine ac patefactis areis, ndditisque portici- 
bus quae frontem insularum protegerent, eas porticus Nero 
sua pecunia exstructurum, purgatasque areas dominis tradi- 
turum pollicitus est. addidit praemia pro cuiusque ordine et 
rei familiaris copiis, finivitque tempus intra quod effectis 
domibus aut insulis apiscerentur, ruderi accipiendo Ostienses 
paludes destinabat, utique naves quae frumentum Tiberi 
subvectassem, onustae rudere decurrerent; aedificiaque ipsa, 
certa sui parte, sine trabibus saxo Gabino Albanove solida- 
rentur, quod is lapis ignibus impervius est: iam aqua priva- 
torum licentia intercepta quo largior et pluribus locis in publi- 
cum flueret, custodes, et subsidia reprimendis ignibus in 
propatulo quisque haberet; nec communione parietum, sed 
propriis quaeque muris ambirentur, ea ex utilitate accepta 
decorem quoque novae urbi attulere, erant tamen qui crede- 
rent veterem illam formam salubritati magis conduxisse , quo- 
niam angustiae itinerum et altitudo tectorum non perinde 
solis vapore perrumperentur: at nunc patulam latitudinem 
et nulla umbra defensam graviore aestu ardescere. 

(44) Et haec quidem humanis consiliis providebantur, mox 
petita dis piacula, adilique Sibyllae libri, ex quibus sup- 
plicatum Volcano et Cereri Proserpinaequc, ac propitiata 
luno per matronas, primum in Capitolio, deinde apud pro- 
ximum mare, unde hausta aqua templum et simulacrum deae 
perspersum est ; et sellisternia ac pervigilia celebravere femi- 
nae quibus mariti erant, sed non ope humana, non largitio- 
nibus principis aut deum placamentis decedebat infamia , quin 
iussum incendium crederetur, ergo abolendo rumori Nero 
subdidit reos , et quaesitissimis poenis affecit , quos per flagitia 
invisos vulgas Christianos appellabat, auctor nominis eius 
Christus Tiberio imperitante per procuratorem Pontium Pila- 
tum suppticio affectus erat; repressaque in praesens exilia- 

bilis superstitio rursum erumpebat, non modo per Iudaeam, 
originem eius mali, sed per urbem etiam, quo cuncta undi- 
que atrocia aut pudenda confluunt celebranturque. igitur pri- 
mum correpti qui fatebantur, deinde indicio eorum multitudo 
ingens, haud perinde in crimine incendii quam odio humani 
generis convicti sunt, et pereuntibus addita ludibria , ut fera- 
rum tergis contecti laniatu canum interirent, aut crucibus 
aflixi, aut flammandi, atque ubi defecisset dies, in usum 
noctumi luminis urerentur, hortos suos ei spectaculo Nero 
obtulerat, et circense ludicrum edebat, habitu aurigae per- 
mixtus plebi vet curriculo insistens, unde, quamquam adver- 
sus sontes et novissima exempla meritos , miseratio oriebatur, 
tamquam non utilitate publica sed in saevitiam unius absu- 
merentur. 

(45) Interea conferendis pecuniis pervastata Italia, pro- 
vinciae eversae, sociique populi et quae civitatium liberae 
vocantnr. inque eam praedam etiam di cessere, spoliatis in 
nrbe templis, egestoque auro quod triumphis, quod votis 
omnis populi Romani aetas prospere aut in metu sacraverat, 
enimvero per Asiam atque Achaiam non dona tantum sed 
simulacra numinum abripiebantur, missis in eas provincias 
Aerato ac Secundo Carinate, ille libertus cuicunque flagitio 
promptus; hic Graeca doctrina ore tenus exercitus, animum 
bonis artibus non induerat, ferebatur Seneca, quo invidiam 
sacrilegii a seraet averteret, longinqui ruris secessum ora- 
visse, et postquam non concedebatur, ficta valetudine, quasi 
aeger nervis, cubiculum non egressus, tradidere quidam 
venenum ei per libertum ipsius. Cui nomen Cleonicus, pa- 
ratum iussu Neronis, vitatumque a Seneca proditione liberti 
seu propria formidine, dum persimplici victu et agrestibus 
pomis, ac si sitis admoneret, profluente aqua vitam tolerat. 

(46) Per idem tempus gladiatores apud oppidum Praeneste 
lentata eruptione praesidio militis, qui custos adesset, coerciti 
sunt, iam Spartacum et vetera mala rumoribus ferente po- 
pulo, ut est novarum rerum cupiens pavidusque. nec multo 
post clades rei navalis accipitur, non bello (quippe haud alias 
tam immota pax) : sed certum ad diem in Campaniam redire 
classem Nero iusserat, non exceptis maris casibus, ergo 

gubernatores, quamvis saeviente pelago, a Formiis movere ; 
et gravi Africo, dum promontorium Miseni superare conten- 
dunt, Cumanis litoribus inpacti triremium plcrasque et minora 
navigia passim amiserunt. 

(47) Fine anni volgantur prodigia, imminentium malorum 
nuntia, vis fulgurum non alias crebrior, et sidus cometes, 
sanguine illustri semper Neroni expiatum- bicipites hominum 
aliorumve animalium partus abiecti in publicum , aut in 
sacrificiis , quibus gravidas hostias inmolare mos est , reperti, 
et in agro Placentino, viam propter, natus vitulus cui caput 
in crure esset, sccutaque haruspicum interpretatio , parari 
rerum humanarum aliud caput, sed non fore validum neque 
occultum , quia in utero repressum aut iter iuxta editum siL 

(48) Ineunt deinde consulatum Silius Nerva et Atticus Ve- 
stinus, coepta simul et aucta coniurationc , in quam certatim 
nomina dederant senatores eques miles , feminae etiam , cum 
odio Neronis , tum favore in C. Pisonem, is Calpurnio genere 
ortus , ac inultas insignesque familias paterna nobilitate com- 
plexus, claro apud volgum rumore erat per virtutem aut 
species virtutibus similes, namque facundiam tuendis civibus 
exercebat, largitionem adversum amicos, ct ignotis quoque 
comi sermone el congressu, aderant etiam fortuita, corpus 
procerum , decora facies, sed procul gravitas inorum aut 
voluptatum parsimonia: lenitati ac magnificentiae et aliquando 
luxu indulgebat. idque pluribus probabatur, qui in tanta 
vitiorum dulcedine suminum imperium non restrictum nec 
perseverum volunt. 

(49) Initium coniurationi non a cupidine ipsius fuit; nec 
tamen facile memoraverim quis primus auctor, cuius instinctu 
concitum sit quod tam mulli sumpserunt, promptissimos Su- 
brium Flavum tribunum praetoriae cohortis et Sulpicium 
Asprum centurionem exstitisse constantia exitus docuit, et 
Lucanus Annaeus Plautiusquc Lateranus [consul designatus] 
vivida odia intulere. Lucanum propriae causae accendebant , 
quod famam carminum cius premebat Nero, probibueratque 
ostentare, vanus adsimulationc: Lateranum consulem desi- 
gnatum nulla iniuria sed amor rei publicae sociavit, at Fla- 
vius Scacvinus et Afranius Quintianus , uterqne senatorii ordi- 

nis, contra famam sni principium tanti facinoris capessivere, 
nam Scaevino dissoluta luxu mens et proinde vita somno 
languida: Quintianus mollitia corporis infamis et a Nerone 
probroso carmine diffamatus contumelias ultura ibat. 

(50) Ergo dum scelera principis, et finem adesse imperio, 
deligendumque qui fessis rebus succurreret, inter se aut inter 
amicos iaciunt, adgregavere Tullium Senecionem , Cervarium 
Proculum, Vulcatium Araricum, lulium Augurinum, Muna- 
tium Gratum, Antonium Natalem, Marcium Festum, equites 
Romanos; ex quibus Senecio, e praecipua familiaritate Nero- 
nis, speciem amicitiae etiam tum retinens eo pluribus periculis 
conflictabatur. Natalis particeps ad omne secretum Pisoni 
erat, celeris spes ex novis rebus petebatur, adscilae sunt 
super Subrium et Sulpicium , de quibus rettuli , militares 
manus , Gavius Silvanus et Statius Proximus tribuni cohor- 
tium praetoriarum , Maximus Scaurus et Venetus Paulus 
centuriones, sed summum robur in Facnio Rufo praefecto 
videbatur, quem vita famaque laudatum per saevitiam inpu- 
diciliamque Tigellinus in animo principis anteibat, faliga- 
batque criminationibus ac saepe in melum adduxerat quasi 
adulterum Agrippinae et desiderio eius ultioni intentum, igi- 
tur ubi coniuralis praefectum quoque praetorii in partes 
descendisse crebro ipsius sermone facta fides, promptius iam 
de tempore ac loco caedis agitabant, et cepisse impetum 
Subrius Flavus ferebatur in scena canentem Neronem adgre- 
diendi, aut cura ardenlc domo per noctem buc illuc cursaret 
incustoditus, hic occasio solitudinis, ibi ipsa frequentia tanti 
decoris testis pulcherrimum animum exstimulaverant, nisi im- 
punitatis cupido retinuisset, magnis seniper conatibus adversa. 

(51) Interim cunctantibus prolatantibusquc spem ac melum, 
Epicharis quaedam , incertum quonam modo sciscitata (neque 
illi ante ulla rerum honestarum cura fuerat), accendere et 
arguere couiuratos; ac postremum lentitudinis eorum pertaesa, 
et in Campania agens, primores classiariorum Misenensium 
labefacere et conscientia illigare connisa est tali initio, erat 
navarchus in ea classe Volusius Proculus occidendae matris 
Neronis inter ministros , non ex magnitudine sceleris pro- 
vectus, ut rcbalur. is mulieri olim cognitus, seu recens orta 

amicitia, dum merita erga Neronem sua et quam in irritum 
cecidissent aperit, adicitque questus et destinationem vindi- 
ctae, si facultas orerctur, spem dedit posse inpelli et plurcs 
conciliare: nec leve auxilium in classe, crebras occasiones, 
quia Nero mullo apud Puteolos et Misenum maris usu lacta- 
batur. ergo Epicharis plura; et omnia scelera principis ordi- 
tur. -j- neque senatui quod manere, sed provisum quonam 
modo poenas eversae rei publicae daret, accingeretur modo 
navare operam et militum acerrimos ducere in partes, ac 
digna pretia exspectaret, nomina tamen coniuratorum reticuit, 
unde Proculi indicium inritum fuit, quamvis ea quae au- 
dierat ad Neronem detulisset. accita quippe Epicharis, et cum 
indice composita , nullis testibus innisum facile confutavit, 
sed ipsa in custodia retenta est, suspectante Nerone haud 
falsa esse etiam quae vera non probabantur. 

, (52) Coniuratis tamen metu proditionis permolis placitum 
maturare caedem apud Baias in villa Pisonis, cuius amoe- 
nitate captus Caesar crebro ventitabat, balneasque et epulas 
inibat omissis excubiis et fortunae suae mole, sed abnuit Piso, 
invidiam praetendens, si sacra mensae diique hospitales caede 
qualiscunque principis cruentarentur: melius apud urbem in 
illa invisa et spoliis civium exstructa domo vel in publico 
patraturos quod pro re publica suscepissent, haec in com- 
mune, ceterum timore occulto ne L. Silanus eximia nobi- 
litate discipliuaquc G. Cassii, apud quem educatus erat, ad 
omnem claritudinem sublatus imperium invaderet, prompte 
daturis operam qui a coniuratione integri essent , quique mi- 
serarentur Neronem tamquam per scelus interfectum, pleriquc 
Vestini quoque consulis acre ingenium vitavisse Pisonem cre- 
diderunt, ne ad libertatem orerctur, vel delecto imperatore 
alio sui muneris rem publicam faceret, etenim expers coniu- 
rationis erat, quamvis super eo crimine Nero vetus adver- 
sum insontem odium expleverit. 

(53) Tandem statuere circensium ludorum die, qui Cereri 
celebratur, exsequi destinata, quia Caesar rarus egressu do- 
moque aut hortis clausus ad ludicra circi ventitabat, prora- 
ptioresque aditus erant laetitia spectaculi, ordinem insidiis 
composuerant ut Lateranus, quasi subsidium rei familiari 

oraret, deprecabundos et genibus principis accidens proster- 
neret incautum premeretque , animi validus et corpore in- 
gens. tum iacentem et impeditum tribuni et centuriones et 
ceterorum, ut quisque audentiae habuisset, adcurrercnt tru- 
cidarentque, primas sibi partes expostulante Scacvino, qui 
pugionem templo Salutis [in EtruriaJ sive , ut alii tradidere, 
Fortunae Ferentino in oppido detraxerat, gestabatque velut 
magno operi sacrum, inierim Piso apud aedem Cereris op- 
periretur, unde eum praefectus Facnius et celeri accitum 
ferrent in castra , comitante Antonia Claudii Caesaris filia ad 
eliciendum volgi favorem; quod G. Plinius memorat, nobis 
quoquo modo traditum non occultare in animo fuit, quamvis 
absurdum videretur aut inanem ad spem Antoniam nomen et 
periculum commodavisse, aut Pisonem notum amore uxoris 
alii matrimonio se obstrinxisse, nisi si cupido dominandi 
cunctis affectibus flagranlior est. 

(54) Sed mirum quam inter diversi generis ordinis aetatis 
sexus, dites pauperes, taciturnitate omnia cohibita sint, donec 
proditio coepit e domo Scaevini ; qui pridie insidiarum mttlto 
sermone cum Antonio Natale, dein regressus domum testa- 
mcutum obsignavit, promptum vagina pugionem, de quo 
supra rettuli, vetustate obtusum increpans asperari saxo et ia 
mucronem ardescere iussit, eamque curam liberto Milicho 
mandavit, simul affluentius solito convivium initum, servorum 
carissimi libertate et alii pecunia donati, atque Jpse maestas 
et magnae cogitationis manifestus erat, quamvis laetitiam 
vagis sermonibus simularet, postremo volneribus ligamenta, 
quibusque sistitur sanguis, parare eundem Milichum monet, 
sive gnarum coniurationis et illuc usque fidum , seu nescium 
et tunc primum arreptis suspicionibus, ut plerique tradidere 
de consequentibus, nam cum secum servilis animus praemia 
perfidiae reputavit, • simulque inmcnsa pecunia et potentia 
obversabantur, cessit fas et salus patroni et acceptae liber- 
tatis memoria, etenim uxoris quoque consilium adsumpserat 
muliebre ac deterius: quippe ultro metum intentabat, multos- 
que astitisse libertos ac servos, qui eadem viderint; nihil 
profuturum unius silentium; at praemia peues unum fore, 
qui iudicio praevenisset. 'j 

(55) Igitur coepta luce Milichus in hortos Servilianos per- 
git; et cum foribus arceretur, magna et atrocia adferre 
dictitans, deductusque ab ianitoribus ad libertum Neronis 
Epaphroditum , mox ab eo ad Neronem , urgens periculum, 
graves coniuratos, et celera quae audierat, coniectaverat, 
docet, telum quoque in necem eius paratum ostendit, acci- 
rique reum iussit. is raptus per milites et defensionem orsus, 
ferrum, cuius argueretur, olim religione patria cultum et in 
cubiculo habitum ac fraude liberti subreptum respondit, tabu- 
las testamenti saepius a se, et incustodita dierum observa- 
tione, signatas, pecunias et libertates servis et ante dono 
datas, sed ideo tunc largius, quia tenui iam re familiari et 
instantibus creditoribus testamento diffideret, enimvero libe- 
rales semper epulas struxisse, et vitam amoenam et duris 
iudicibus parum probatam, fomenta volneribus nulla iussu 
suo, sed quia cetera palam vana obiecisset, adiungere crimen, 
ut sese pariter indicem et testem faceret, adicit dictis con- 
stantiam ; incusat ultro intestabilem et consceleratum , tanta 
vocis ac vultus securitate ut labaret indicium, nisi Milichum 
uxor admonuisset Antonium Natalem multa cum Seaevino ac 
secreta collocutum , et esse utrosque G. Pisonis intimos. 

(56) Ergo accitur Natalis, et diversi interrogantur quisnam 
is sermo, qua de re fuisset, tum exorta suspicio, quia non 
congruentia responderant; imlitaque vincla, et tormentorum 
aspectum ac minas non tulere, prior tamen Natalis, totius 
conspirationis magis gnarus, simul arguendi peritior, de Pi- 
sone primum fatetur, deinde adicit Annaeum Scuecam, sive 
internuntius inter eum Pisoncmque fuit, sive ut Neronis 
gratiam pararet, qui infensus Senecae omnes ad eum oppri- 
mendum artes conquirebat, tum cognito Natalis indicio Scae- 
vinus quoque, pari inbccillitate, an cuncta iam patefacta 
credens ncc ullum silentii emolumentum, edidit ceteros, ex 
quibus Lucanus Quintinnusquc et Senecio diu abnuere : post 
promissa inpunitale corrupti, quo tarditatem excusarent, 
Lucanus Atiliani matrem suam , Quintianus Glilium Gallum, 
Senecio Annium Pollionem, amicorum praecipuos, nominavere. 

(57) Alque interim Nero recordatus Volusii Proculi indicio 
Epicharin attineri, ratusque muliebre corpus impar dolori. 

tormentis dilacerari iubet. at illam non verbera , non ignes, 
non ira eo acrius torquentium ne a femina spernerentur, per- 
vicere, quin obiecta denegaret, sic primus quaestionis dies 
contemptus, postero cum ad eosdem cruciatus retraheretur 
gestamine sellae (nam dissolutis membris insistere nequibat), 
vinclo fasciae, quam pectori detraxerat, in modum laquei 
ad arcum sellae restricto indidit cervicem, et corporis pon- 
dere connisa tenuem iam spiritum expressit, clariore exemplo 
libertina mulier in tanta necessitate alienos ac prope ignotos 
protegendo , cum ingenui et viri et equites Romani senatores- 
que intacti tormentis carissima suorum quisque pignorum 
proderent, non enim omittebant Lucanus quoque et Senecio 
et Quintianus passim conscios edere, magis magisque pavido 
Nerone , quamquam multiplicatis excubiis semet saepsisset. 

(58) Quin et urbem, per manipulos occupatis moenibus, « 
insesso etiam mari et amne, velut in custodiam dedit, voli- 
tabantque per fora, per domos, rura quoque et proxima 
municipiorum, pedites equifesque, permixti Germanis, quilis 
fidebat princeps quasi externis, continua bine et vincta agmina 
trahi ac foribus hortorum adiacerc. atque ubi dicendam ad 
causam introissent, laetatum erga coniuratos, sed fortuitus 
sermo et subiti occursus , si convivium , si spectaculum simul 
inissent, pro crimine, accipi, cum super Neronis ac Tigellini 
saevas pcrcunctaliones Faenius quoque Rufus violenter urgue- 
ret, nondum ab indicibus nominatus, sed quo fidem inscitiae 
pararet, atrox adversus socios, idem Subrio Flavo assistenti 
adnueutique, an inter ipsam cognitionem destringeret gladium 
caedemque patraret , renuit infregitque impetum iam manum 

ad capulum referentis. 

(59) Fuere qui prodita coniuratione , dum auditur Miiichus, 
dum dubitat Scacvinus, hortarentur Pisonem pergere io castra 
aut Rostra escendere , studiaque militum et populi lentare, si 
conatibus eius conscii aggregarentur, secuturos etiam inte- 
gros; magnamque motae rei famam, quae plurimum in 
novis consiliis valeret, nihil adversum haec Neroni provisura, 
etiam fortes viros subitis terreri; nedum ille scenicus, Tigel- 
lino scilicet cum pellicibus suis comitante , arma contra cieret, 
multa experiendo confieri, quae segnibus ardua videantur. 

frustra silentium et fidem in tot consciorum animis et corpo- 
ribus sperare: cruciatui aut praemio cuncta pervia esse, ven- 
turos qui ipsum quoque vincirent, postremo indigna nece 
afficerent, quanto laudabilius periturum , dum amplectitur rem 
publicam , dum auxilia libertati invocat ! miles potius dees- 
set et plebes desereret, dum ipse maioribus, dum posteris, 
si vita praeriperetur, mortem adprobaret, immotus his et 
paululum in publico versatus, post domi secretus, animum 
adversum suprema firmabat, donec manus militum adveniret, 
quos Nero tirones aut stipendiis recentes delegerat: nam vetus 
miles timebatur quamquam favore inbutus. obiit abruptis 
brachiorum venis, testamentum foedis adversus Neronem adu- 
lationibus amori uxoris dedit, quam degenerem et sola cor- 
poris forma commendatam amici matrimonio abstulerat, nomen 
mulieris Atria Galla, priori marito Domitius Silus: hic pa- 
tientia, illa inpudicilia Pisonis infamiam propagavere. 

(60) Proximam necem Plautii Laterani consulis designati 
Nero adiungit, adeo propere ut non complecti liberos, non 
illud breve mortis arbitrium permitteret, raptus in locum ser- 
vilibus poenis sepositum manu Statii tribuni trucidatur , plenus 
constantis silentii , nec tribuno obiciens eandem conscientiam. 

Sequitur caedes Annaei Senecae, laetissima principi, non 
quia coniurationis manifestum compererat, sed ut ferro gras- 
saretur, quando venenum non processerat, solus quippe Na- 
talis et hactenus prompsit, missum se ad aegrotum Senecam, 
uti viseret conquerercturque cur Pisonem aditu arceret : melius 
fore, si amicitiam familiari congressu exercuissent, et re- 
spondisse Senecam sermones mutuos et crebra colloquia neutri 
conducere ; ceterum salutem suam incolumitate Pisonis inniti, 
haec ferre Gavius Silvanus tribunus praetoriae cohortis, et an 
dicta Natalis suaque responsa nosceret percunctari Senecam 
iubclur. is, forte an prudens, ad eum diem ex Campania 
remeaverat, quartumqne apud lapidem suburbano rure sub- 
stiterat. illo propinqua vespera tribunus venit et villam globis 
militum saepsit; tum ipsi cum Poibpeia Paulina uxore et 
amicis duobus epulanti mandata imperatoris edidit. 

(61) Seneca missum ad se Natalem conquestumque nomine 
Pisonis quod a visendo eo prohiberetur, seque rationem vale- 

tudinis et amorem quietis excusavisse respondit, cur salutem 
privati hominis incolumitati suae anteferret, causam non ha- 
buisse; nec sibi promptum in adulationes ingenium, idque 
nulli magis gnarum quam Neroni, qui saepius libertatem 
Senecae quam servitium expertus esset, ubi baec a tribuno 
relata sunt Poppaea et Tigellino coram, quod erat saevienti 
principi intimum consiliorum, interrogat an Seneca volun- 
tariam mortem pararet, tum tribunus nulla pavoris signa, 
nibil triste in verbis eius aut vultu deprensum confirmavit, 
ergo regredi et indicere mortem iubetur. tradit Fabius Ru- 
sticus non eo quo venerat itinere reditum, sed flexisse ad 
Faenium praefectura , et expositis Caesaris iussis an obtem- 
peraret interrogavisse, monitumque ab eo ut exsequeretur, 
fatali omnium ignavia, nam et Silvanus inter coniuratos erat, 
augebatque scelera in quorum ultionem consenserat, voci 
tamci et aspectui pepercit, intromisitque ad Senecam unum 
ex centurionibus, qui necessitatem ultimam denuntiaret. 

(62) Ille interritus poscit testamenti tabulas; ac denegante 
centurione conversus ad amicos, quando meritis eorum re- 
ferre gratiam prohiberetur, quod unum iam et tamen pul- 
cherrimum habeat, imaginem vitae suae relinquere testatur, 
cuius si memores essent, bonarum artium famam, tum con- 
stantis amicitiae laturos, simul lacrimas eorum modo sermone, 
modo intentior in modum coercentis, ad firmitudinem revo- 
cat, rogitans ubi praecepta, sapientiae, ubi tot per annos 
meditata ratio adversum imminentia ? Cui enim ignaram fuisse 
saevitiam Neronis? neque aliud superessc post matrem fra- 
tremque interfectos quam ut educatoris praeceptorisque necem 
adiceret. 

(63) Ubi haec atque talia velut in commune disseruit , 
complectitur uxorem , et paululum adversus praesentem forti- 
tudinem mollitus rogat oratque, temperaret dolorem aeter- 
num suscipere, sed in contemplatione vitae per virtutem 
actae desiderium mariti solatiis honestis toleraret, illa contra 
sibi quoque destinatam mortem adseverat, manumque per- 
cussoris exposcit, tum Seneca gloriae eius non adversus, 
simul amore, ne sibi unice dilectam ad iniurias relinqueret, 
«vitae» inquit «delenimenta monstraveram tibi, tu mortis 

decus mavis, non invidebo exemplo, sit huius tam fortis 
exitus constantia penes utrosque par, claritudinis plus in tuo 
line.» post quae eodem ictu brachia ferro exsolvunt. Seneca, 
quoniam senile corpus et parco victu tenuatum lenta effugia 
sanguini praebebat, crurum quoque et poplitum venas abrum- 
pit. saevisque cruciatibus defessus, ne dolore suo animum 
uxoris infringeret atque ipse visendo eius tormenta ad inpa- 
tientiam delaberetur, suadet in aliud cubiculum abscedere, 
et novissimo quoque momento suppeditante eloquentia, advo- 
catis scriptoribus pleraque tradidit , quae in vulgus edita eius 
verbis invertere supersedeo. 

(64) At Nero nullo in Paulinam proprio odio , ac ne glisceret 
invidia crudelitatis, iubet inhiberi mortem, hortantibus militi- 
bus servi libertique obligant brachia, premunt sanguinem, 
incertum an ignarae, nam ut est vulgus ad deteriora prom- 
ptum, uon defuere qui crederent, donec inplacabilem Nero- 
nem timuerit, famam sociatae cum marito mortis petivisse, 
deinde oblata mitiore spe blandimentis vitae evictam ; cui 
addidit paucos postea annos, laudabili in maritum memoria, 
et ore ac membris in eum pallorem albentibus, ut ostentui 
esset multum vitalis spiritus egestum. Seneca interim, du- 
rante tractu et lentitudine mortis , Statium Annaeum , diu sibi 
amicitiae fide et arte medicinae probatum, orat, provisum 
pridem venenum, quo damnati publico Atheniensium iudicio 
exstinguerentur, promeret; adlatumque hausit frustra, frigi- 
dus iam artus, et cldso corpore adversum vim veneni, po- 
stremo stagnum calidae aquae introiit, respergens proximos 
servorum, addita voce, libare se liquorem ilium lovi libe- 
ratori. exin balneo inlatus, et vapore eius exanimatus, sine 
ullo funeris sollemni crematur, ita codicillis praescripserat, 
cum etiam tum praedives et praepotens supremis suis con- 
suleret. 

(65) Fama fuit Subrium Flavum cum centurionibus occulto 
consilio, neque tamen ignorante Seneca, destinavisse, ut 
post occisum opera Pisonis Neronem Piso quoque interficeretur, 
tradereturque imperium Senecae , quasi insontibus claritudine 
virtutum ad summum fastigium delecto, quin et verba Flavi 
vulgabantur, non referre dedecori, si citharoedus demovere- 

tnr et tragoedos succederet, quia ut Nero cithara, ita Piso 
tragico ornatu canebat. 

(66) Ceterum militaris quoque conspiratio non ultra fefellit, 
accensis indicibus ad prodendum Faenium Rufum, quem eun- 
dem conscium et inquisitorem non tolerabant, ergo instanti 
minitantique renidens Scaevinus neminem ait plura scire quam 
ipsum , hortaturque ultro, redderet tam bono principi vicem, 
non vox adversum ea Faenio, non silentium, sed verba sua 
praepediens et pavoris manifestus, ceterisque, .ac maxime 
Cervario Proculo equite Romano, ad convincendum eum con- 
nisis, iussu imperatoris a Cassio milite, qui ob insigne cor- 
poris robur adstabat, corripitur vinciturque. 

(67) Mox eorundem indicio Subrius Flavus tribunus per- 
vertitur, primo dissimilitudinem morum ad defensionem tra- 
hens, neque se armatum cum inermibus et effeminatis tantum 
facinus consociaturum; dein postquam urgebatur, confes- 
sionis gloriam amplexus, interrogatusque a Nerone quibus 
causis ad oblivionem sacramenti processisset, «oderam te, a 
inquit, «nec quisquam tibi fidelior militum fuit, dum amari 
meruisti, odisse coepi, postquam parricida matris ct uxoris, 
auriga et histrio et incendiarius exstitisti.» ipsa rettuli verba, 
quia non, ut Senecae, volgata erant; nec minus nosci decebat 
militaris viri sensus incomptos et validos, nihil in illa coniu- 
ralionc gravius auribus Neronis accidisse constitit, qui ut 
faciendis sceleribus promptus, ita audiendi quae faceret in- 
solens erat, poena Flavi Vcianio Nigro tribuno mandatur, is 
proximo in agro scrobem effodi iussit, quam Flavus ut hu- 
milem et angustam increpans, circumstantibus militibus, «ne 
hoc quidem» inquit, «ex disciplina.» admonitusque fortiter 
protendere cervicem, «utinam» ait «tu tam fortiter ferias !» 
et ille multum tremens, cum vix duobus ictibus caput am- 
putavisset, saevitiam apud Neronem iactavit , sesquiplaga inter- 
fectum a se dicendo. 

(68) Proximum constantiae exemplum Sulpicius Asper cen- 
turio praebuit, percunctanti Neroni cur in caedem suam con- 
spiravisset, breviter respondens non aliter tot flagitiis eius 
subveniri potuisse, tum iussam poenam subiit, nec ceteri 
centuriones in perpetiendis suppliciis degeneravere, at non 

Faenio Rufo par animus, sed lamentationes suas etiam in 
testamentum contulit. 

Opperiebatur Nero ut Vestinus quoque consul in crimeu 
attraheretur, violentum et infensum ratus: sed ex coniuratis 
consilia cum Vestino non miscuerant quidam vetustis in eum 
simultatibus, plures, quia praecipitem et insociabilem crede- 
bant. ceterum Neroni odium adversus Vestinum ex intima 
sodalitate coeperat, dum hic ignaviam principis penitus cogni- 
tam despicit, ille ferociam amici metuit, saepe asperis facetiis 
inlustis, quae ubi multum ex vero traxere, acrem sui memo- 
riam relinquunt, accesserat repens causa, quod Vestinus Sta- 
tiliam Messalinam matrimonio sibi iunxerat , haud nescius inter 
adulteros eius et Caesarem esse. 

(69) Igitur non crimine, non accusatore exsistente, qnia 
speciem iudicis jnduerc non poterat, ad vim dominationis 
conversus Gerellanum tribunum cum cohorte militum inmittit, 
iubetque praevenire conatus consulis , occupare velul arcem 
eius, opprimere delectam iuventutem, quia Vestinus immi- 
nentes foro aedes decoraque servitia et pari aetate habebat, 
cuncta eo die munia consulis impleverat conviviumquo cele- 
brabat, nihil metuens, an dissimulando metu, cum ingressi 
milites vocari eum a tribuno dixere, ille nihil demoratus 
exsurgit, et omnia simul properantur: clauditur cubiculo, 
praesto est medicus , abscinduntur venae , vigens adhuc balneo 
infertur, calida aqua mersatur, nulla edita voce qua semet 
miseraretur, circumdati interim custodia qui simul discubue- 
rant, nec nisi provecta nocte omissi sunt, postquam pavorem 
eorum , e mensa exilium opperientium , et imaginatus et inri- 
dens Nero satis supplicii luisse ait pro epulis consularibus. 

(70) Exin M. Annaei Lucani caedem imperat, is profluente 
sanguine, ubi frigescere pedes manusque et paulatim ab ex- 
tremis cedere spiritum fervido adhuc et compote mentis 
pectore intellegit, recordatus carmen a se compositum, quo 
volneratum militem per eiusmodi mortis imaginem obisse 
tradiderat, versus ipsos rettulit, eaque illi suprema vox fuit. 
Senecio posthac et Quintianus et Scaevinus , Pou ex priore 
vitae mollitia , mox reliqui coniuratorum periere , nullo facto 
dictove memorando. 

(71) Sed compleri inierim urbs funeribus, Capitolium victi- 
mis; alius filio, fratre alius aut propinquo aut amico inter- 
fectis, agere grates deis, ornare lauru domum, genua ipsius 
advolvi et dextram osculis fatigare, atque ille gaudium id 
credens, Antonii Natalis et Cervarii Proculi festinata indicia 
inpunitate remuneratur. Milicbus praemiis ditatus Conser- 
vatoris sibi nomen, Graeco cius rei vocabulo, adsumpsit. e 
tribunis Gavius Silvanus, quamvis ajbsolutus, sua manu ceci- 
dit; Statius Proxumus veniam, quam ab imperatore acce- 
perat, vanitate exitus corrupit., exuti dcbinc tribunatu Pom- 
peius, Cornelius Martialis, Flavius Nepos, Statius Domitius, 
quasi principem non quidem odissent, sed tamen existima- 
rentur. Novio Prisco per amicitiam Senecae , et Glitio Gallo 
atque Annio Pollioni infamatis magis quam convictis data 
exsilia. Priscum Artoria Flaccilla coniux comitata est, Gallum 
Egnatia Maximilla, magnis primum et integris opibus, post 
ademptis; quae utraque gloriam cius auxere, pellitur et Rufius 
Crispinus, occasione coniurationis, sed Neroni invisus quod 
Poppaeam quondam matrimonio tenuerat. Verginium et Muso- 
nium Rufum claritudo nominis expulit : nam Verginius studia 
iuvenum eloquentia, Musonius praeceptis sapientiae fovebat. 
Cluvidicno Quieto, Iulio Agrippae, Blitio Catulino, Petronio 
Prisco, Iulio Altino, velut in agmen et numerum, Aegaei 
maris insulae permittuntur, at Cadicia uxor Scacvini et Cae- 
sonius Maximus Italia prohibentur, reos fuisse se tantum 
poena experti. Atilla mater Annaei Lucani sine absolutione, 
sine supplicio dissimulata. 

(72) Quibus perpetratis Nero, et contione militum habita, 
bina nummum milia viritim manipularibus divisit, addiditque 
sine pretio frumentum , quo ante ex modo annonae uteban- 
tur. tum, quasi gesta bello expositurus, vocat senatum, et 
triumphale decus Petronio Turpiliano consulari, Cocceio Ner- 
vae praetori designato, Tigellino praefecto praetorii tribuit, 
Tigellinum et Nervam ita extollens, ut super triumphales in 
foro imagines apud Palatium quoque effigies eorum sisteret, 
consularia insignia Nymphidio; de quo, quia nunc primum 
oblatus est, pauca repetam: nam et ipse pars Romanarum 
cladium erit, igitur matre libertina ortus, quae corpus deco- 

rum inter servos libertosque principum vulgaverat, ex G. 
Caesare se genitum ferebat, quoniam forte quadam habitu 
procerus et torvo vultu erat, sive G. Caesar, scortorum quo- 
que cupiens, etiam matri eius illusit. 

(73) Sed Nero vocato senatu, oratione inter patres habita, 
edictum apud populum et collata in libros indicia confes- 
sionesque damnatorum adiunxit. etenim crebro vulgi rumore 
lacerabatur, tamquam viros et insontes ob invidiam aut me- 
tum exstinxisset, ceterum coeptam adultamque et revictam 
coniurationem neque tunc dubitavere quibus verum noscendi 
cura erat, et fatentur qui post interitum Neronis in urbem 
regressi sunt, at in senatu cunctis, ut cuique plurimum mae- 
roris, iu adulationem demissis, Iunium Gallionem Senecae 
fratris morte pavidum et pro sua incolumitate supplicem 
increpuit Salienus Clemens, hostem et parricidam vocans, 
donec consensu patrum deterritus est , ne publicis malis abuti 
ad occasionem privati odii videretur, neu composita aut ob- 
litterata mansuetudine principis novam ad saevitiam retraheret. 

(74) Tum dona et grates deis decernuntur, propriusque 
honos Soli (cui est vetus aedes apud circum, in quo facinus 
parabatur), qui occulta coniurationis numine retexisset; ut- 
que circensium Cerealium ludicrum pluribus equorum cursi- 
bus celebraretur, mensisque Aprilis Neronis cognomentum 
acciperet; templum Saluti exstrueretur eo loci ex quo Scae- 
vinus ferrum prompserat, ipse cum pugionem apud Capito- 
lium sacravit, inscripsitque Iovi vindici, in praesens haud 
animadversum ; post arma Iulii Vindicis ad auspicium et 
praesagium futurae ultionis trahebatur, reperio iu commen- 
tariis senatus Cerialem Anicium consulem designatum pro 
sententia dixisse ut templum divo Neroni quam maturrime 
publica pecunia poneretur, quod quidem ille decernebat tam- 
quam mortale fastigium egresso et venerationem hominum 
merito, f quorundam ad omina dolum sui exitus verteretur: 
nam deum honor principi non ante habetur quam agere inter 
homines desierit. 

(1) Ini usi t dehinc Neroni fortuna per vanitatem ipsius et 
promissa Caesclli Bassi, qui origine Poenus, mente turbida, 
nocturnae quietis imaginem ad spem haud dubiam retraxit, 
vectusque Romam, principis aditum emercatus, expromit 
repertum in agro suo specum altitudine inmensa, quo magna 
vis auri contineretur, non in formam pecuniae, sed rudi et 
antiquo pondere, lateres quippe praegraves iacere, astan- 
tibus parte alia columnis; quae per tantum aevi occulta au- 
gendis praesentibus bonis, ceterum, ut coniectura demon- 
straret, Dido Phoenissam Tyro profugam condita Karlhaginc 
illas opes abdidisse, ne novus populus nimia pecunia lasci- 
viret, aut reges Numidarum, et alias infensi, cupidine auri 
ad bellum accenderentur. 

(2) Igitur Nero , non auctoris , non ipsius negotii fide satis 
spectata, nec missis per quos nosceret an vera adferrentur, 
auget ultro rumorem , mittitque qui velut partam praedam ad- 
veherent. dantur triremes et delectum navigium iuvandae festi- 
nationi. nec aliud per illos dies populus credulitate, prudentes 
diversa fama tulere, ac forte quinquennale ludicrum secundo 
lustro celebrabatur; f auaratoribus (a cantoribus ) oratoribus- 
que praecipua materia in laudem principis adsumpta est. non 
enim solitas tantum fruges nec confusum metallis aurum 
gigni, sed nova ubertate provenire terram et obvias opes 
deferre deos, quaeque alia summa facundia nec minore adu- 
latione servilia lingebant, securi de facilitate credentis. 

(3) Gliscebat interim luxuria spe inani, consumebanturque 
veteres opes quasi oblatis quas multos per annos prodigeret, 
quin et inde iam largiebatur; et divitiarum exspectatio inter 
causas paupertatis publicae erat, nam Bassus , effosso agro 
suo latisque circum arvis, dum hunc vel illum locum promissi 
specus adseverat, sequunturque non modo milites sed po- 
pulus agrestium efficiendo operi adsumptus, tandem posita 
vecordia, non falsa antea sornuia sua seque tunc primum 
elusum admirans, pudorem et metum morte voluntaria effugit, 
quidam vinctum ac mox dimissum tradidere , ademptis bonis 
in locum regiae gazae. 

(4) Interea senatus, propinquo iam lustrali certamine, ut 
dedecus averteret, offert imperatori victoriam cantus, adicit- 
que facundiae coronam , qua ludicra deformitas velaretur, sed 
Nero nihil ambitu nec potestate senatus opus esse dictitans, 
se aequum adversum aemulos, et religione iudicum meritam 
laudem adsecuturum, primo carmen in sccna recitat; mox 
flagitante vulgo ut omnia studia sua publicaret (haec enim 
verba dixere), ingreditur theatrum, cunctis citharae legibus 
obtemperans, ne fessus resideret, ne sudorem nisi ea quam 
indutui gerebat veste detergeret, ut nulla oris aut narium 
excrementa viserentur, postremo flexus genu , et coetum illum 
manu veneratus, sententias iudicum opperiebatur ficto pavore, 
et plebs quidem urbis, histrionum quoque gestus iuvare 
solita, personabat certis modis plausuque composito, crederes 
laetari ; ac fortasse lactabantur per incuriam publici flagitii. 

(5) Sed qui remotis e municipiis severamque adhuc et anti- 
qui moris retinentes Italiam , quique per longinquas provincias 
lascivia inexperti officio legationum aut privata utilitate ad- 
venerant, neque aspectum illum tolerare neque labori inho- 
nesto sufficere, cum manibus nesciis fatiscerent, turbarent 
gnaros, ac saepe a militibus verberarentur, qui per cuneos 
stabant, ne quod temporis momentum inpari clamore aut 
silentio segni praeteriret, constitit plerosque equitum, dum 
per angustias aditus et ingruentem multitudinem enituntur, 
obtritos, et alios, dum diem noctemque sedilibus conlinuaQt, 
morbo exitiabili correptos, quippe gravior inerat metus, si 
spectaculo defuissent multis palam et pluribus occultis, ut 

nomina ac voltus, alacritatem tristitiamque coSuntium scru- 
tarentur. unde tenuioribus statim inrogata supplicia, adver- 
sum illustres dissimulatum ad praesens et mox redditum odium, 
ferebantque Vespasianum, tamquam somno conniveret, a 
Phoebo liberto increpitum, aegreque meliorum precibus ob- 
tectum, mox imminentem perniciem maiore fato effugisse. 

(6) Post finem ludicri Poppaea mortem obiit, fortuita ma- 
riti iracundia, a quo gravida ictu calcis ailQicta est. neque 
enim venenum crediderim, quamvis quidam scriptores tra- 
dant, odio magis quam ex fide: quippe liberorum cupiens 
et amori uxoris obnoxius erat, corpus non igni abolitum, ut 
Romanus mos; sed regum externorum consuetudine differ- 
tum odoribus conditur, tumuloque Iuliorum infertur, ductae 
tamen publicae exsequiae , laudavitque ipse apud Rostra for- 
mam eius, et quod divinae infantis parens fuisset, aliaque 
fortunae munera pro virtutibus. 

(7) Mortem Poppaeae ut palam tristem, ita recordantibus 
laetam ob inpudicitiam eius saevitiamque, nova insuper in- 
vidia Nero complevit prohibendo G. Cassium officio exse- 
quiarum; quod primum indicium mali, neque in longum 
dilatum est, sed Silanus additur, nullo crimine, nisi quod 
Cassius opibus vetustis et gravitate morum, Silanus clari- 
tudine generis et modesta iuventa praecellebant, igitur missa 
ad senatum oratione removendos a re publica ulrosque dis- 
seruit; obiectavitque Cassio quod inter imagines maiorum 
etiam G. Cassii effigiem coluisset, ita inscriptam «duci par- 
tium» : quippe semina belli civilis et defectionem a domo Cae- 
sarum quaesitam, ac ne memoria tantum infensi nominis ad 
discordias uteretur, adsumpsisse L. Silanum, iuvenem genere 
nobilem, animo praeruptum, quem novis rebus ostentaret. 

(8) Ipsum dehinc Silanum increpuit isdem quibus patruum 
eius Torquatum, tamquam disponeret iam imperii curas, prae- 
ficcrctquc rationibus et libellis et epistulis libertos, inania simul 
et falsa : nam Silanus intentior metu et exitio patrui ad prae- 
cavendum exterritus erat inducit posthac vocabulo indicum, 
qui in Lepidam Cassii uxorem, Silani amitam, incestum cum 
fratris filio et diros sacrorum ritus confingerent, trahebantur ut 
conscii Volcatius Tullinus ac Marcellus Cornelius senatores et 

Calpurnius Fabatas eques Romanas; qui appellato principe 
instantem damnationem frustrati , mox Neronem circa summa 
scelera distentum quasi minores evasere. 

(9) Tunc consulto senatu Cassio et Silano exsilia decernun- 
tur: de Lepida Caesar statueret, deportatusque in insulam 
Sardiniam Cassius, et senectus eius exspectabatur. Silanus, 
tamquam Naxum deveheretur, Ostiam amotus; post muni- 
cipio Apuliae, cui nomen Barium est, clauditur, illic in- 
dignissimum casum sapienter tolerans, a centurione ad cae- 
dem misso corripitur; suadentique venas abrumpere , animum 
quidem morti destinatum ait, sed non permittere percussori 
gloriam ministerii, at centurio, quamvis inermem, prae- 
validum tamen et irae quam timori propiorem cernens premi 
a militibus iubet. nec omisit Silanus obniti et intendere ictus, 
quantum manibus nudis valebat, donec a centurione volneri- 
bus adversis tamquam in pugna caderet. 

(10) Haud minus prompte L. Vetus socrusque eius Sextia 
et Pollutia filia necem subiere, invisi principi tamquam vi- 
vendo exprobrarent interfectum esse Rubellium Plautum ge- 
nerum L. Veteris, sed initium detegendae saevitiae praebuit 
interversis patroni rebus ad accusandum transgrediens For- 
tunatus libertus, adseito Claudio Demiano , quem ob flagilia 
vinctum a Vetere Asiae proconsule exsolvit Nero in praemium 
accusationis, quod ubi cognitum reo , seque et libertum pari 
sorte componi , Formianos in agros digreditur, illic eum mi- 
lites occulta custodia circumdant, aderat filia, super ingruens 
periculum longo dolore atrox, ex quo percussores Plauti 
mariti sui viderat; cruentamque cervicem eius amplexa ser- 
vabat sanguinem et vestes respersas, vidua inplexa luctu 
continuo, nec ullis alimentis nisi quae mortem arcerent, tum 
hortante patre Neapolim pergit, et quia aditu] Neronis prohi- 
bebatur, egressus obsidens, audiret insontem neve consu- 
latus sui quondam collegam dederet liberto, modo muliebri 
eiulatu, aliquando sexum egressa voce infensa clamitabat, 
donec princeps inmobilem se precibus et invidiae iuxta ostendit. 

(11) Ergo nuntiat patri abicere spem et uti necessitate, 
simul affertur parari cognitionem senatus et trucem senten- 
tiam. nec defuere qui monerent magna ex parte heredem 

Caesarem nuncupare, atque ita nepotibus de reliquo consu- 
lere. quod aspernatus, ne vitam proxime libertatem actam 
novissimo servitio foedaret, largitur in servos quantum aderat 
pecuniae; et si qua asportari possent, sibi quemque dedu- 
cere, tris modo lectulos ad suprema retineri iubet. tunc 
eodem in cubiculo, eodem ferro abscindunt venas, properique 
et singulis vestibus ad verecundiam velati balineis inferuntur, 
pater filiam , avia neptem , illa utrosque intuens , et certalim 
precantes labenti animae celerem exitum, ut relinquerent 
suos superstites et morituros, servavitque ordinem fortuna; 
ac senior prius, tum cui prima aetas , exstinguuntur, accusati 
post sepulturam, decretumquc ut more maiorum punirentur, 
et Nero intercessit , mortem sine arbitro permittens, ea cae- 
dibus peractis ludibria adiciebantur. 

(12) Publius Gallus eques Romanus, quod Faenio Rufo 
intimus et Veteri non alienus fuerat, aqua atque igni prohi- 
bitus est. liberto et accusatori praemium operae locus in thea- 
tro inter viatores tribunicios datur, et mensis qui Aprilem 
eundemque Neroneum sequebatur, Maius Claudii, lunius Ger- 
manici vocabulis mutantur , tcstificante Cornelio Orbio , qui id 
censucrat, ideo lunium mensem transmissum , quia duo iam 
Torquati ob scelera interfecti infaustum nomen lunium fecissent. 

(13) Tot facinoribus foedum annum etiam dii tempestatibus 
et morbis insignivere, vastata Campania turbine ventorum, 
qui villas arbusta fruges passirn disiecit, pertuli tque violen- 
tiam ad vicina urbi; in qua omne mortalium genus vis pesti- 
lentiae depopulabatur, nulla caeli intemperie, quae occur- 
reret oculis, sed domus corporibus exanimis , itinera funeribus 
complebantur, non sexus, non actas periculo vacua, servitia 
perinde et ingenua plebes raptim exstingui, inter coniugum 
et liberorum lamenta, qui dum assident, dum deflent, saepe 
eodem rogo cremabantur, equitum senatorumque interitus, 
quamvis promiscui, minus flebiles erant, tamquam communi 
mortalitate saevitiam principis praevenirent. 

Eodem anno delectus per Galliam Narbonensem Africamque 
et Asiam habiti sunt supplendis Illyricis legionibus , ex quibus 
aetate aut valetudine fessi sacramento solvebantur, cladem 
Lugdunensem quadragies sestertio solatus est princeps, ut 

amissa urbi reponerent; quam pecnniam Lugdunenses ante 
obtulerant urbis casibus. 

(14) G. Suetonio L. Tclesino consulibus Antistius Sosianus, 
factitatis in Neronem carminibus probrosis exsilio, ut dixi, 
multatus, postquam id honoris indicibus taraque promptum 
ad caedes principem accepit, inquies animo et occasionum 
haud segnis Pammenem eiusdem loci exsulem et Chaldaeorum 
arte famosum, eoque multorum amicitiis innexum, similitudine 
fortunae sibi conciliat, ventitare ad eum nuntios et consulta- 
tiones non frustra ratus , simul annuam pecuniam a P. Antcio 
ministrari cognoscit, neque nescium habebat Anteium caritate 
Agrippinae invisum Neroni, opesque eius praecipuas ad eli- 
ciendam cupidinem , eamque causam multis exitio esse, igitur 
interceptis Anteii litteris, furatus etiam libellos quibus dies 
genitalis eius ct eventura secretis Pammenis occultabantur, 
simul repertis quae de ortu vitaque Ostorii Scapulae com- 
posita erant, scribit ad principem magna se ct quae incolu- 
mitati eius conducerent adlaturum , si brevem exsilii veniam 
inpetravisset : quippe Anteium et Ostorium imminere rebus, 
et sua Caesarisque fata scrutari, exin missae liburnicae, ad- 
vehiturque propere Sosianus. ac vulgato eius indicio inter 
damnatos magis quam inter reos Anteius Osloriusquc habe- 
bantur, adeo ut testamentum Anteii nemo obsignaret, nisi 
Tigellinus auctor exstitisset, monitus prius Anteius ne supre- 
mas tabulas moraretur, atque ille hausto veneno, tarditatem 
eius perosus intercisis venis mortem adproperarit. 

(15} Ostorius longinquis in agris apud finem Ligurum id 
temporis erat, eo missus centurio, qui caedem eius matura- 
ret. causa festinandi ex eo oriebatur quod Ostorius multa 
militari fama, ct civicam coronam apud Britanniam meritus, 
ingenti corporis robore armorumque scientia metum Neroni 
fecerat ne invaderet pavidum semper et reperta nuper coniu- 
ratione magis exterritum, igitur centurio, ubi effugia villae 
clausit , iussa imperatoris Ostorio aperit, is fortitudinem saepe 
adversum hostes spectatam in se vertit, et quia venae quam- 
quam interruptae parum sanguinis effundebant, hactenus 
manu servi usus ut inmotum pugionem extolleret, adpressit 
dextram eius iuguloque occurrit. 

(16) Eliam si bella externa et obitas pro re publica mor- 
tes tanta casuum similitudine memorarem , mequc ipsum sa- 
tias cepisset aliorumque taedium exspectarem, quamvis ho- 
nestos civium exitus, tristes tamen et continuos aspernantium. 
at nunc patientia servilis lantumque sanguinis domi perditum 
fatigant animum et maestitia restriugunt. neque aliam de- 
fensionem ab iis quibus ista noscentur exegerim quam ne 
oderim tam segniter pereuntes, ira ilia numinum in res 
Romanas fuit, quam non, ut in cladibus exercituum aut 
captivitate urbium , semel edito transire licet, detur hoc 
illustrium virorum posteritati, ut quomodo exsequiis a pro- 
miscua sepultura separantur, ita in traditione supremorum 
accipiant habeantque propriam memoriam. 

(17) Paucos quippe intra dies, eodem agmine , Annaeus 
Mela, Cerialis Anicius, Rufius Crispinus ac Petronius ceci- 
dere , Mela et Crispinus equites Romani , dignitate senatoria, 
nam hic quondam praefectus praetorii et consularibus insigni- 
bus donatus, ac nuper crimine coniurationis in Sardiniam 
exactus, accepto iussae mortis nuntio semet interfecit. Mela, 
quibus Gallio et Seneca, parentibus natus petitione honorum 
abstinuerat per ambitionem praeposteram, ut eques Romanus 
consularibus potentia aequaretur; simul adquirendac pecu- 
niae brevius iter credebat per procurationes administrandis 
principis negotiis, idem Annaeum Lucanum genuerat, grande 
adiumentum claritudinis, quo interfecto dum rem familiarem 
eius acriter requirit, accusatorem concivit Fabium Romanum, 
ex intimis Lucani amicis, mixta inter patrem filiumquc con- 
iurationis scientia Gngitur, adsimulatis Lucani litteris, quas 
inspectas Nero ferri ad eum iussit, opibus eius inhians, at 
Mela, quae tum promptissima mortis via, exsolvit venas, 
scriptis codicillis quibus grandem pecuniam in Tigellinum 
geuerumque eius Cossutianum Capitonem erogabat , quo celera 
manerent, additur codicillis, tamquam de iniquitate exilii 
querens, ita scripsisse, se quidem mori nullis supplicii causis. 
Rufium autem Crispinnm et Anicium Cerialem vita frui in- 
fensos principi, quae composita credebantur de Crispino , quia 
interfectus erat, de Cerialc, ut interficeretur, neque enim 
multo post vim sibi attulit , minore quam ceteri miseralio- 

nc, quia proditam G. Caesari coniurationem ab eo memi- 
nerant. 

(18) De G. Petronio pauca supra repetenda sunt, nam iUi 
dies per somnum , nox officiis et oblectamentis vitae trans- 
igebatur ; utque alios industria , ita hunc ignavia ad famam 
protulerat, habebaturque non ganeo et profligator, ut pleri- 
que sua haurientium, sed erudito luxu, ac dicta factaquc 
eius quanto solutiora et quandam sui neglegentiam praeferen- 
tia, tanto gratius in speciem simplicitatis accipiebantur, pro- 
consul tamen Bithyniae, et mox consul, vigentem se ac parem 
negotiis ostendit, dcin revolutus ad vitia , seu vitiorum imita- 
tione, inter paucos familiarium Neroni adsumplus est, ele- 
gantiae arbiter, dum nihil amoenum et molle affluentia putat, 
nisi quod ei Petronius adprobavisset. unde invidia Tigellini 
quasi adversus aemulum et scientia voluptatum poliorem. 
ergo crudelitatem principis, cui ceterae libidines cedebant, 
adgreditur, amicitiam Scaevini Petronio obiectans , corrupto 
ad indicium servo ademptaque defensione, et maiore parte 
familiae in vincla rapta. 

(19) Forte illis diebus Campaniam petiverat Caesar, et Cu- 
mas usque progressus Petronius illic attinebatur, nec tulit 
ultra timoris aut spei moras, neque tamen praeceps vitam 
expulit, sed incisas venas, ut libitum, obligatas aperire rur- 
sum, et alloqui amicos, non per seria aut quibus gloriam 
constantiae peteret, audiebalque referentes, nihil dc inmor- 
talitate animae et sapientium placitis, sed levia carmina et 
faciles versus, servorum alios largitione, quosdam verberibus 
affecit, iniit epulas, somno indulsit , ut quamquam coacta mors 
fortuitae similis esset, ne codicillis quidem, quod pleriquc 
pereuntium , Neronem aut Tigellinum aut quem alium poten- 
tium adulatus est : sed flagilia principis sub nominibus ex- 
oletorum feminarumque et novitate cuiusque stupri perscripsit, 
atque obsignata misit Neroni, fregitque anulum, nc mox usui 
esset ad facienda pericula. 

(20) Ambigenti Neroni quonam modo noctium suarum in- 
genia notescerent, offertur Silia, matrimonio senatoris haud 
ignota , ct ipsi ad omnem libidinem adseita , ac Petronio 
perquam familiaris, agitur in exsilium, tamquam non siluisset 

quae viderat perluleratque, proprio odio, at Minacium Ther- 
mum praetura functum Tigellini simultatibus dedit, quia 
libertus Thermi quaedam de Tigellino criminose detulerat, 
quae cruciatibus tormentorum ipse, patronus eius nece in- 
merita lueret. 

(21) Trucidatis tot insignibus viris, ad postremum Nero 
virtutem ipsam exscindere concupivit interfecto Tbrasca Tacto 
et Barea Sorano, olim utrisque infensus, et accedentibus cau- 
sis in Thraseam, quod senatu egressus est, cum de Agrippina 
referretur, ut memoravi, quodque iuvenalium ludicro parum 
spectabilem operam praebuerat; eaque offensio altius pene- 
trabat, quia idem Thrasea Patavii, unde ortus erat, ludis f 
cetastis a Troiano Antenore institutis habitu tragico cecinerat, 
die quoque quo praetor Antistius ob probra in Neronem com- 
posita ad morlem damnabatur, mitiora censuit obtinuitque ; 
ct cum deum honores Poppaeae decernuntur, sponte absens, 
funeri non interfuerat, quae oblitterari non sinebat Capito 
Cossutianus, praeter animum ad flagilia praecipitem iniquus 
Thraseae, quod auctoritate eius concidisset, iovanlis Cilicum 
legatos, dum Capitonem repetundarum interrogant. 

(22) Quin et illa obiectahat, principio anni vitare Thra- 
seam sollemne ius iurandum; nuncupationibus votorum non 
adesse, quamvis quindecimvirali sacerdotio praeditum; nun- 
quam pro salute principis aut caelesti voce immolavisse; ad- 
siduum olim et indelessum, qui volgaribus quoque patrum 
consultis semel fautorem aut adversarium ostenderet, triennio 
non introisse curiam ; nuperrimeque , cum ad coercendos 
Silanum ct Veterem cerlatim concurreretur, privatis potius 
clientium negotiis vacavisse, secessionem iam id et paries 
et, si idem mulli audeant, bellum esse, «ut quondam G. 
Caesarem» inquit «ct M. Catonem, ita nunc te, Nero, ct 
Thraseam avida discordiarum civitas loquitur, et habet sectato- 
res vel potius satellites, qui nondum contumaciam sententiarum 
sed habitum voltumque eius sectantur, rigidi et tristes, quo libi 
lasciviam exprobrent, huic uni incolumitas tua, f sine (tuae) 
artes sine honore, prosperas principis res spernit: etiamne 
luctibus ct doloribus non saliatur? eiusdem animi est Pop- 
paeam divam non credere, cuius in acta divi Augusti et divi 

Iulii non iurare. spernit religiones, abrogat leges, diurna 
populi Romani per provincias, per exercitus curatius legun- 
tur, ut noscatur quid Thrasea non fecerit aut transeamus ad 
illa instituta, si potio ra sunt: aut nova cupientibus auferatur 
dux et auctor, ista secla Tuberones et Favonios, veteri quo- 
que rei publicae ingrata nomina, genuit, ut imperium ever- 
tant, libertatem praeferunt: si perverterint, libertatem ipsam 
adgredientur. frustra Cassium amovisti, si gliscere et vigere 
Brutorum aemulos passurus es. denique nihil ipse de Thrasea 
scripseris; disceptatorem senatum nobis relinque.» extollit 
ira promptum Cossutiani animum Nero, adicitque Marcellum 
Eprium, acri eloquentia. 

(23) At Baream Soranum iam sibi Ostorius Sabinus eques 
Romanus poposcerat reum ex proconsulatu Asiae, in qua 
offensiones principis auxit iustilia atque indastria, et quia 
portui Ephesiorum aperiendo curam insumpserat, vimque 
civitatis Pergamenae, prohibentis Aeratum Caesaris libertum 
statuas et picturas evehere, inultam omiserat, sed crimini da- 
batur amicitia Plauti et ambitio conciliandae provinciae ad spes 
novas, tempus damnationi delectum quo Tiridates accipiendo 
Armeniae regno adventabat, ut ad externa rumoribus intesti- 
num scelus obscuraretur, an ut magnitudinem imperatoriam 
caede insignium virorum quasi regio facinore ostenta reL 

(2i) Igitur omni civitate ad excipiendum principem spe- 
ctandumquc regem effusa, Thrasea occursu prohibitus non 
demisit animum, sed codicillos ad Neronem composuit, requi- 
rens obiecta et expurgaturum adseverans, si notitiam crimi- 
num et copiam diluendi habuisset, cos codicillos Nero pro- 
peranter accepit, spe exterritum Thraseam scripsisse per quae 
claritudinem principis extolleret suamque famam dehonestaret, 
quod ubi non evenit, vultumque et spiritus et libertatem in- 
sontis ultro extimuit, vocari patres iubet. 

(23) Tum Thrasea inter proximos consultavit, tentaretne 
defensionem an sperneret, diversa consilia adferebantur. qui- 
bus intrari curiam placebat, securos esse de constantia eius 
dixerunt ; nihil dicturum nisi quo gloriam augeret ; segnes et 
pavidos supremis suis secretum circumdare, aspiceret populus 
virum morti obvium; audiret senatus voces quasi ex aliquo 

numine, supra humanas: posse ipso miraculo etiam Neronem 
permoevri. sin crudelitati insisteret, distingui certe apud po- 
steros memoriam honesti exitus ab ignavia per silentium 
pereuntium. 

(26) Contra, qui opperiendum domi censebant, de ipso 
Thrasea eadem, sed ludibria et contumelias imminere: sub- 
traheret aures conviciis et probris, non solum Cossutianum 
aut Eprium ad scelus promptos: superesse qui forsitan manus 
ictusque per immanitatem f augusti (ausuri ) ; etiam bonos metu 
sequi, detraheret potius senatui, quem perornavisset, infa- 
miam tanti flagitii ; et relinqueret incertum quid viso Thrasea 
reo decreturi patres fuerint, ut Neronem flagitiorum pudor 
caperet, inrita spe agitari; multoque magis timendum ne in 
coniugem, in familiam, in cetera pignora eius saeviret, pro- 
inde intemeratus, inpollutus, quorum vestigiis et studiis vitam 
duxerit, eorum gloria peteret finem, aderat consilio Rusticus 
Arulenus, flagrans iuvenis, et cupidine laudis offerebat se 
intercessorum senatus consulto: nam plebi tribunus erat, 
cohibuit spiritus eius Thrasea , ne vana et reo non profutura , 
intercessori exitiosa inciperet, sibi actam aetatem, et tot per 
annos continuum vitae ordinem non deserendum : illi initium 
magistratuum et integra quae supersint, multum ante secum 
expenderet quod tali in tempore capessendae rei publicae iter 
ingrederetur, ceterum ipse, an venire in senatum deceret, 
meditationi suae reliquit. 

(27) At poslora luce duae praetoriae cohortes armatae tem- 
plum Genetricis Veneris insedere, aditum senatus globus 
togatorum obsederat non occultis gladiis; dispersique per fora 
ac basilicas cunei militares, inter quorum aspectus et minas 
ingressi curiam senatores , et oratio principis per quaestorem 
eius audita est: nemine nominatim compellato patres arguebat 
quod publica munia desererent, eorumque exemplo equites 
Romani ad segnitiam uterentur, etenim quid mirum e lon- 
ginquis provinciis baud veniri, cum plerique adepti consula- 
tum et sacerdotia hortorum potius amoenitati inservirent, 
quod velut telum corripuere accusatores. 

(28) Et initium faciente Cossutiano, maiore vi Marcellus 
summam rem publicam agi clamitabat; contumacia inferio- 

rum lenitatem imperitantis deminui, nimium mites ad eam 
diem patres, qui Thraseam desciscentem, qui generum eius 
Helvidium Priscum in isdem furoribus , simul Paconium Agrip- 
pinum paterni in principes odii heredem , et Curtium Monta- 
num detestanda carmina factitantem eludere inpune sinerent, 
requirere se in senatu consularem, in votis sacerdotem, in 
iure iurando civem, nisi contra instituta et caerimonias ma- 
iorum proditorem palam et hostem Thrasea induisset, denique 
agere senatorem et principis obtrectatores protegere solitus 
veniret, censeret quid eorrigi aut mutari vellet: facilius per- 
laturos singula increpantem quam nunc silentium perferrent 
omnia damnantis, pacem illi per orbem terrae, an victorias 
sine damno exercituum displicere? ne hominem bonis publicis 
maestum , et qui fora theatra templa pro solitudine haberet, 
qui minitaretur exsilium suum, ambitionis pravae compotem 
facerent, non ilii consulta haec , non magistratus aut Roma- 
nam urbcui videri, abrumperet vitam ab ea civitate cuius 
caritatem oiim, nunc et aspectum exuisset. 

(29) Cum per haec atque talia Marcellus , ut erat torvus ac 
minax, voce voltu oculis ardesceret, non illa nota et cele- 
britate periculorum sueta iam senatus maestitia, sed novus 
et altior pavor manus et tela militum cernentibus, simul ipsius 
Thraseae venerabilis species obversabatur; et erant qui Hel- 
vidium quoque miserarentur, innoxiae adfini talis poenas da- 
turum. quid Agrippino obiectum nisi tristem patris fortunam, 
quando et ille perinde innocens Tiberii saevitia concidisset, 
enim vero Montanum probae iuvenlac neque famosi carminis, 
quia protulerit ingenium, extorrem agi. 

(30) Atque interim Ostorius Sabinus Sorani accusator in- 
greditur, ordilurque de amicitia Rubellii Plauti, quodque 
proconsulatum Asiae Soranus pro claritate sibi potius adeom- 
modatum quam ex utilitate communi egisset, alendo seditiones 
civitatium, vetera haec: sed recens et quod discrimini patris 
iiliam connectebat, quod pecuniam Magis dilargita esset, 
acciderat sane pietate Serviliae (id enim nomen puellae fuit), 
quae caritate erga parentem, simul inprudcntia aetatis, nou 
tamen aliud consultaverat quam de incolumitate domus, et an 
placabilis Nero , an cognitio senatus nihil atrox adferret. igitur 

accita est in senatum, steternntque diversi, ante tribunal 
consulum grandis aevo parens, contra filia intra vicesimum 
aetatis annum , nuper marito Annio Pollione in exsilium pulso 
viduata desolataque, ac ne patrem quidem intuens, cuius 
onerasse pericula videbatur. 

(31) Tum interrogante accusatore, an cultus dotales, an 
detractum cervici monile venum dedisset, quo pecuniam fa- 
ciendis magicis sacris contraheret, primum strata humi lon- 
goque fletu et silentio, post altaria et aram complexa, 
«nullos» inquit «impios deos, nullas devotiones, nec aliud 
infelicibus precibus invocavi quam ut hunc optimum patrem 
tu, Caesar, vos, patres, servaretis incolumem, sic gemmas 
et vestes et dignitatis insignia dedi, quomodo si sanguinem 
et vitam poposcissent, viderint isti, antehac mihi ignoti, quo 
nomine sint, quas artes exerceant: nulla mihi principis 
mentio nisi inter numina fuit, nescit tamen miserrimus pa- 
ter; et si crimen est, sola deliqui.» 

(32) Loquenlis adhuc verba excipit Soranus , proclamatque 
non illam in provinciam secum profectam, non Plauto per 
aetatem nosci potuisse , non criminibus mariti connexam : ni- 
miae tantum pietatis ream separarent, atque ipse quaracun- 
que sortem subiret, simul in amplexus occurrentis filiae rue- 
bat, nisi interiecti lictores ntrisque obstitissent, mox datus 
testibus locus ; et quantum misericordiae saevitia accusationis 
permoverat, tantum irae P. Egnatius testis concivit, cliens 
hic Sorani, et tunc emptus ad opprimendum amicum, aucto- 
ritatem Stoicae sectae praeferebat, habitu et ore ad expri- 
mendam imaginem honesti exercitus, ceterum animo perfi- 
diosus, subdolus, avaritiam ac libidinem occultans; quae 
postquam pecunia reclusa sunt, dedit exemplum praecavendi, 
quomodo fraudibus involutos aut fiagitiis commaculatos, sic 
specie bonarum artium falsos et amicitiae fallaces. 

(33) Idem tamen dies et honestum exemplum tulit Cassii 
Asclepiodoti, qui magnitudine opum praecipuus inter Bithy- 
nos, quo obsequio florentem Soranum celebraverat, labenlem 
non deseruit, exutusque omnibus fortunis et in exsilium 
actus, aequitate deum erga bona malaque documenta. Thraseae 
Soranoque et Serviliae datur mortis arbitrium. Uelvidius et 

Paconios Italia depelluntur. Montanus patri concessus est, 
praedicto ne in re publica haberetur, accusatoribus Eprio et 
Cossutiano quinquagies sestertium singulis , Ostorio duodecies 
et quaestoria insignia tribuuntur. 

(34) Tum ad Thraseam in hortis agentem quaestor consulis 
missus vesperascente iam die. illustrium virorum femioarum- 
que coetus frequentes egerat, maxime intentus Demetrio 
Cynicae institutionis doctori; cum quo, ut coniectare erat 
intentione vultus et auditis, si qua clarius proloquebantur, 
de natura animae et dissociatione spiritus corporisque inqui- 
rebat , donec advenit Domitius Caecilianus ex intimis amicis, 
et ei quid senatus censuisset exposuit, igitur flentes queri- 
tantesque qui aderant, facessere propere Thrasea, neu peri- 
cula sua miscere cum sorte damnati hortatur, Arriamque ten- 
tantem mariti suprema et exemplum Arriae matris sequi, 
monet retinere vitam filiaeque communi subsidium unicum 
non adimere. 

(35) Tum progressus in porticum, illic a quaestore repen- 
tur, laetitiae propior, quia Helvidium generum suum Italia 
tantum arceri cognoverat, accepto dehinc senatus consulto 
Helvidium et Demetrium in cubiculum inducit; porrectisque 
utriusque brachii venis, postquam cruorem effudit, humum 
super spargens, propius vocato quaestore olibamus» inquit 
e Iovi liberatori, specta, iuvenis; et omen quidem dii prohi- 
beant: ceterum in ea tempora natus es, quibus firmare ani- 
mum expediat constantibus exemplis.» post lentitudine exitus 
graves cruciatus afferente, obversis in Demetrium *** 

